
ŠEŠIOLIKTAS 
SKYRIUS 


Bet knyga buvo gera, ar ne? Knyga svarbiausia. 

Bijojau persikelti į kitą kambarį, ką jau šnekėti, kad pasiėmęs 
mašinėlę ir rankraštį grįžčiau į Derį. Tai būtų ne mažiau pavojin- 
ga, kaip išnešti kūdikį į uraganą. Todėl gyvenau Saroje, pasilikęs 
teisę išvažiuoti, jeigu situacija taptų nevaldoma (rūkaliai taip pa- 
silieka teisę mesti rūkyti, jeigu visai nukamuos kosulys), taip pra- 
ėjo savaitė. Šis tas per ją įvyko, bet iki susitikimo su Maksu De- 
voru Gatvėje kitą penktadienį, liepos septynioliktąją, svarbiausia 
man buvo toliau rašyti romaną, kurį, jeigu sėkmingai baigčiau, 
pavadinčiau “Mano vaikystės draugu". Ko gero, mums visuomet 
atrodo, jog tai, ko netekome, buvo geriausia... arba galėjo būti 
geriausia. Negaliu tvirtinti. Žinau tik tiek, kad tą savaitę realiame 
gyvenime daugiausia bendravau su Endžiu Dreiku, tamsia už- 
kulisių figūra Džonu Šeklfordu ir Reimondu Garečiu, Džono 
Šeklfordo vaikystės draugu, kuris mėgo užsidėti beisbolo kepu- 
raitę. 

Tą savaitę namo gyventojai nepaliko manęs ramybėje, bet ne- 
buvo tokie triukšmingi. Bent jau negirdėjau kraują stingdančio 
klykimo. Kartais suskambėdavo Banterio varpelis, kartais mag- 

netukai sustodavo apskritimu, bet jo viduje neradau jokios kitos 
žinutės. Tą savaitę.Vieną rytą radau apverstą cukrinę ir prisimi- 
niau Metės pasakojimą apie miltus. Cukruje buvo išvedžiotas 
zigzagas 


ŽŽ LA LL LLU“ 


tarsi kas nors būtų bandęs ranką. Nepasisekė, ką gi, galiu jį už- 
jausti - Žinau ką tai reiškia. 


+ 


Parodymus rūsčiajam Elmeriui Dardžinui daviau penktadienį, 
liepos dešimtąją. Kitą antradienį Gatve nupėdinau iki “Varing- 
tono“ softbolo aikštelės, vildamasis pamatyti Maksą Devorą. 
Apie šeštą valandą pasiekiau vietą, iš kurios girdėjosi riksmai, ra- 
ginimai, kamuoliuko smūgiai. Surūdijusiais ženklais pažymėtas 
takelis pro apleistą pirtį, pora pašiūrių bei pavėnė, paskendusi 
gervuogynuose, atvedė mane į aikštelę. Traškučių maišeliai, sal- 
dainių popierėliai ir skardinės nuo alaus leido spėti, jog žiūrovai 
kartais stebėdavo varžybas įsitaisę šioje pusėje. Eidamas Gatve, 
negalėjau pamiršti Džo ir jos paslaptingo draugo, žaliūko sporti- 
niu švarku, kuris juokdamasis apkabino ją per liemenį ir išlydėjo 
iš aikštelės. Tą savaitę porą kartų norėjau skambinti Bonei 
Amudson ir pasiteirauti, ar ji žino tą tipą, koks jo vardas, tačiau 
abu sykius apsigalvojau. Nežadink miegančių šunų, įspėjau save. 

Tą popietę iš Gatvės pusės varžybas stebėjau tik aš vienas. 
Buvau pakankamai toli nuo “namų", kur paprastai įsitaisydavo 
senis su ratukais, išvadinęs mane melagiu ir gavęs pasiūlymą su- 
sikišti mano telefoną, kur saulė nešviečia. 

Tačiau atsargumo nereikėjo. Devoras nepasirodė. Kaip ir ža- 
vioji jo Rodžetė. 

Bet už tinklo tvoros ties pirmąja baze pastebėjau Metę. Greta 
jos stovėjo Džonas Storou su džinsais ir polo marškinėliais. Rau- 
donus plaukus beveik dengė “Mets" kepuraitė. Jie stebėjo žaidi- 
mą ir tauškė lyg seni bičiuliai, kol pastebėjo mane. Po dviejų pa- 
davimų Džonui ėmiau pavydėti Metės. 

Pagaliau kažkas smarkiai smūgiavo, ir kamuoliukas nulėkė gi- 
liai į centrą, kur tvorą atstojo miškas. Centrinis lauko žaidėjas 
ėmė trauktis atbulas, bet buvo aišku, jog kamuoliukas pralėks 
aukštai virš galvos, man iš dešinės. Nieko negalvodamas, aukštai 
keldamas kojas ir tarp krūmų saugodamasis nuodingojo žagrenio, 
kaire ranka sugavau kamuoliuką. Žiūrovai triukšmingai reagavo 
į mano sėkmę. Centro žaidėjas paplojo ranka į savo pirštinę. 
Smūgiuotojas tuo tarpu ramiai apibėgo visas bazes ir grįžo “na- 
mo". 

Pametėjau kamuoliuką žaidėjui, o grįžęs į savo stebėjimo 
punktą, pamačiau į mane žiūrinčius Metę su Džonu. 

Jeigu kas ir gali patvirtinti, jog esame tik gyvūnų rūšis su kiek 
didesnėmis smegenimis ir daug didesniu savo vertės pajautimu, 
tai yra sugebėjimas išreikšti savo jausmus gestais, kai nėra kito 
būdo. Metė sugniaužė rankas prie krūtinės, palenkė galvą ir pa- 
kėlė antakius - Mano didvyri! Aš pakėliau rankas prie pečių ir pa- 
mojau delnais: Niekai, madam, juokų darbas. Džonas palenkė 
galvą ir įrėmė pirštus į kaktą - Tau pasisekė, šunsnuki. 

Po to parodžiau vietą, kur tikėjausi išvysti Devorą, ir patrau- 
kiau pečiais. Metė su Džonu taip pat gūžtelėjo. Po vieno padavi- 
mo pas mane atbėgo strazdanotas berniukas su kelius siekiančiu 
Maiklo Džordano bliuzonu. 

- Tas vyrukas davė man pusę dolerio, kad pasakyčiau, jog vė- 
liau paskambintumėte jam į viešbutį Roke, - išpyškino jis, rody- 
damas į Džoną. - Sakė, kad duosite man dar pusę, jeigu norėsite 
perduoti atsakymą. 


- Pasakyk jam, kad paskambinsiu apie pusę dešimtos, - atsa- 
kiau. - Smulkių neturiu, dolerį paimsi? 

- Aha, žinoma, - vaikis čiupo banknotą ir iššiepęs burną, pil- 
ną pieninių ir neseniai prasikalusių stambių tikrų dantų, pasisuko 
lėkti atgal. Jis man priminė Normaną Rokvelą. - Jis taip pat sa- 
kė, kad šūdinai pagavote kamuolį. 

- Perduok jam, kad žmonės tą pat sakydavo ir apie Vilį 
Meisą*. 

- Kokį Vilį? 

O, tas jaunimas. 

- Tiesiog pakartok, jis supras. 

Likau dar vieną padavimą, bet žaidimas darėsi nuobodus, De- 
voras nepasirodė, todėl grįžau namo tuo pačiu keliu. Sutikau ant 
akmens įsitaisiusį Žveją ir jaunuolių porelę, traukiančią į “Va- 
ringtoną". Jie pasisveikino, aš jiems atsakiau. Jaučiausi vienišas 
ir kartu patenkintas. Tai reta džiaugsmo būsena. 

Kai kurie žmonės, grįžę namo, patikrina savo telefono atsa- 
kiklius; tą vasarą aš tikrindavau šaldytuvo dureles. Eni-meni-di- 
ki-daki, kaip sakydavo briedis Bulvinklis**, kalba dvasios. Tą 
vakarą jos nekalbėjo, nors magnetukai buvo perdėlioti sinusoide, 
gyvate ar miegučių susiruošusia raide “s": 


ŽŽ ul 


Vėliau paskambinau Džonui ir paklausiau, ar pasirodė Devo- 
ras. Jis pakartojo, ką “Varingtone" sakė - beje, daug ekonomiš- 
kiau - judesiais. 


* Vilis Hovardas Meisas jaunesnysis - vienas iš geriausių 1950 - 1960 me- 
2 tų beisbolininkų, pasiekęs keletą nacionalinių rekordų. 
Briedis Bulvinklis - animacinių filmų herojus. 

- Čia pirmas žaidimas, kurį jis praleido grįžęs į Tėerą. Metė 
bandė paklausinėti žmonių, ar jis neserga, ir atrodo, jog ne... bent 
jau niekas nieko negirdėjo. 

- Kaip, ji bandė paklausinėti? 

- Taip, kad keli net nesiteikė jai atsakyti. “Pažiūrėjo kaip į tuš- 
čią vietą", sakydavo mano tėvų karta, - saugokis, pagalvojau, bet 
nepasakiau, nuo tavo tėvų kartos iki mano - pusė žingsnio. - Pa- 
galiau Metė pasikalbėjo su sena savo drauge; bet apskritai čia ji 
atstumtoji. Tas Osgudas gal ir niekam tikęs nekilnojamojo turto 
agentas, bet, kaip Devoro piniginė, gerokai pasistengė atskirti 
Metę nuo kitų miestelio žmonių. Ar čia miestelis, Maikai? Nie- 
kaip negaliu suprasti. 

- Čia tiesiog Tėeras, - atsakiau. - Nėra kaip kitaip paaiškinti. 
Ar tikrai manote, kad Devoras visus papirko? Nelabai dera su 
Vordsvorto idėja apie pastoralinę nekaltybę ir gėrį, tiesa? 

- Jis dalija pinigus ir naudojasi Osgudu, o gal 17 Futmanu, 
skleisti nebūtus dalykus, Vietiniai gyventojai berods ne sąžinin- 
gesni už politikus. 

- Tuos, kurie paperkami? 

- Taip. Tiesa, mačiau vieną iš svarbiausių Devoro liudininkų 
byloje dėl vaiko pabėgimo. Roisą Merilą. Stovėjo prie įrangos 
sandėlio su keliais kitais sukriošėliais. Nepastebėjote? 

Atsakiau, jog ne. 

- Jam turėtų būti ne mažiau kaip šimtas trisdešimt, - pasakė 
Džonas. - Laikė lazdą su auksiniu bumbulu, prilygstančiu dram- 
blio užpakaliui. 

- Tai Bostono “Post lazda. Ji atitenka seniausiam apylinkės 
gyventojui. 

- Nė kiek neabejoju, kad gavo ją sąžiningai. Jeigu Devoro ad- 
vokatai pastatys jį liudyti, sumalsiu, - mane pašiurpino advokato 
pasitikėjimas. 


- Neabejoju, - atsakiau. - Kaip Metė reagavo, kai seni jos 
draugai atsisakė kalbėtis? - mąsčiau apie jos žodžius, kai sakėsi 
nekenčianti antradienių, nenorinti prisiminti žaidynių ten, kur su- 
sipažino su velioniu savo vyru. 

- Neblogai, - nuramino Džonas. - Man regis, ji ir pati daugu- 
mos nebelaiko draugais, - aš tuo netikėjau; dvidešimt vienerių 
būdamas draugų neatstumi savo noru. - Ji laikosi. Jaučiasi vieni- 
ša ir nusigandusi, manau, jog mintyse jau rengėsi išsiskirti su sa- 
vo dukterimi, bet dabar ji vėl atgauna pasitikėjimą savimi. Iš es- 
mės, po susitikimo su jumis... 

Gal 1r taip. Man toptelėjo Džo brolio Frenko mintis, jog nėra 
tokio dalyko kaip laimė, tik likimas ir teisingas pasirinkimas. O 
po to prieš akis iškilo Tėero vaizdas, apraizgytas nematomais, bet 
tvirtais kaip plienas kabeliais. 

- Džonai, pamiršau paklausti svarbiausio dalyko anądien, kai 
daviau parodymus. Šita globos byla, kuri mums visiems taip rū- 
pi... kada ji numatyta svarstyti? 

- Geras klausimas. Aš pats tikrinau sekmadienį, Bisonetas ir- 
gi domėjosi. Nemanau, kad bylos svarstymo data jau paskirta, ne- 
bent Devoras su savo žmonėmis sugalvojo ką nors šlykštaus, pa- 
vyzdžiui, paduoti ieškinį kitoje apygardoje. 

- O jie gali? Paduoti bylą kitoje apygardoje? 

- Galbūt. Bet esu tikras, jog sugebėsime tai išsiaiškinti. 

- Ką visa tai reiškia? 

- Kad Devoras pasiruošęs nuleisti ginklus, - daug negalvoda- 
mas atsakė Džonas. - Kol kas kitaip nepaaiškinsi. Rytoj 1š pat ry- 
to grįžtu į Niujorką, bet palaikysiu ryšį. Jeigu čia atsitiks kas nors 
nauja, paskambinkite man. 

Pažadėjęs nuėjau miegoti. Mano sapnų nelankė jokie moteriš- 
ki sutvėrimai. Mano džiaugsmui. 

Kai nusileidau žemyn dar kartą prisipilti šaldytos arbatos vė- 
lų trečiadienio rytmetį, Brenda Mizerv išsinešusi į verandą 
džiaustė gniutulą išskalbtų mano drabužių. Džiaustė, kaip mokė 
mama: kelnės ir marškiniai ant išorinių virvių, apatinės kelnaitės 
- viduje, kad smalsūs praeiviai nematytų, kokį trikotažą renkiesi 
nešioti arčiausiai kūno. 

- Ketvirtą valandą galėsite juos nuimti, - susiruošusi važiuoti 
įspėjo misis M. Ji pažvelgė į mane guviu cinišku žvilgsniu mo- 
ters, kuri visą gyvenimą lenkė nugarą turčiams. - Nepalikite jų 
per naktį. Jie permirksta rasa ir tenka skalbti iš naujo. 

Patikinau ją, kad skalbinių nudžiaustyti nepamiršiu. Po to pa- 
siteiravau, - kaip koks šnipas, bandantis išgauti informaciją iš 
ambasados, - ar namas neatrodo jai keistas. 

- Keistas? - paklausė ji, kilsteldama vieną vešlų antakį. 

- Na, porą kartų girdėjau keistus garsus. Naktį. 

Ji prunkštelėjo. 

- Čia juk rąstų namas, taip? Kitaip sakant, sudėtas iš dalių. Sė- 
da iš visų pusių skirtingai. Tikriausiai tai ir girdėjote. 

- O vaiduoklių nematėte? - paklausiau lyg nusivylęs. 

- Aš tai nemačiau, - oriu balsu pareiškė Mizerv, - bet mano 
mama sako, kad čia jų pilna. Ji sakė, kad aplink visą ežerą vaide- 
nasi. Indėnai mikmakai, gyvenę čia, kol jų neišgrūdo generolo 
Vingo kariuomenė, visi tie, kurie iš šių vietų išvyko į Pilietinį ka- 
rą ir negrįžo. Iš mūsų kraštų, misteri Nunenai, išėjo per šešis šim- 
tus vyrų, o parkako vos pusantro... savo kojomis. Mama sakė, jog 
šioje ežero pusėje vaidenasi negriukas, kuris mirė čia, vargšelis. 
Žinote, vieno iš “Red Tops" sūnus. 

- Negirdėjau... žinau apie Sarą ir “Red Tops“, bet apie jokį 
vaiką negirdėjau, - patylėjęs paklausiau. - Ar jis nuskendo? 


11 


- Ne-a, pakliuvo į spąstus žvėrims. Kankinosi ten veik visą 
dieną, šaukdamasis pagalbos. Pagaliau jį surado, koją išgelbėjo, 
bet geriau nebūtų to darę. Prasidėjo kraujo užkrėtimas, ir vaikas 
mirė. Tai buvo devyni šimtai pirmųjų vasarą. Matyt, todėl jie ir 
išvyko... per daug liūdni prisiminimai. Bet mano mama visuomet 
tvirtino, kad berniukas, tas tai liko. Sakydavo, kad jis tebegyve- 
na Tėere. 

Įdomu, ką pasakytų misis M. išgirdusi, jog tas mažylis mane 
pirmas pasitiko grįžusį iš Derio ir po to ne kartą lankėsi vasarna- 
myje. 

- Po to dar Kenio Osterio tėvas, Normalas, - tęsė moteriškė. - 
Tą istoriją juk esate girdėjęs, tiesa? O, tai buvo baisu. - Brenda 
atrodė labai patenkinta; arba todėl, jog žinojo tokią baisią istori- 
ją, arba kad gavo progą ją papasakoti. 

- Ne, - atsakiau, - nors Kenį, aišku, žinau. Jis laiko vilkšunį. 
Mėlynę. 

- M-hm. Jis prižiūri ir atlieka smulkius staliaus darbus kote- 
džuose kaip ir tėvas prieš tai. Tėvas prižiūrėjo beveik visus šituos 
vasarnamius, o pasibaigus Antrajam pasauliniam karui Normalas 
Osteris nuskandino jaunesnįjį Kenio broliuką galiniame kieme. 
Tada jie gyveno Vasp Hile, ten, kur kelias šakojasi - viena atša- 
ka eina į seną valčių prieplauką, kita - į dabartinę prieplauką. Bet 
paskandino vargšiuką ne ežere. Paguldė po vandens pompa ir lai- 
kė, kol vaikis pritraukė vandens ir mirė. 

Aš stovėjau ir žiūrėjau į ją; už mūsų plaikstėsi skalbiniai. Pri- 
siminiau tą šaltą vandenį su metalo prieskoniu gerklėje ir nosyje. 
Tokio skonio gali būti tiek ežero, tiek šulinio vanduo, nes abiejų 
ištakos iš tų pačių vandens rezervuarų po žeme. Prisiminiau saki- 
nį ant šaldytuvo: help im drown. 

- Paliko vaiką gulintį po pompa. Jis turėjo naują “Ševrolė", sė- 
do ir išvažiavo į Keturiasdešimt antrąjį kelią. Pasiėmė ir me- 
džioklinį šautuvą. 

- Tik nesakykite man, kad Kenio Osterio tėvas nusižudė ma- 
no namuose, gerai, misis Mizerv? 

Ji papurtė galvą. 

- Ne-a. Padarė tai ant Brikerių priemenės. Atsisėdo ant turėk- 
lo ir nunešė sau galvą. 

- Brikerių? Aš ne... 

- Ir negalite prisiminti. Nuo septintojo dešimtmečio čia negy- 
vena jokie Brikeriai. Jie iš Delavaro. Grietinėlė. Man regis, dabar 
tą namą jūs žinote kaip Vošburnų vilą, nors jie taip pat seniai iš- 
sikraustę. Kotedžas tuščias. Retsykiais tas bukis iš prigimties Os- 
gudas čia atitempia ką nors, aprodo, bet niekas nesutinka mokėti 
sumos, kurios jis prašo. Patikėkit manim. 

Vošburnus aš žinojau, kartą ar du žaidžiau su jais bridžą. Vi- 
sai malonūs žmonės, nors jų misis M. su jai įprastu snobiškumu 
tikriausiai nelaikė “grietinėle". Jų vasarnamis stovėjo už aštunta- 
dalio mylios Gatve nuo Saros Kvatoklės. Už jų daugiau kotedžų 
nėra - šlaitas virsta skardžiu, miškas čia - vieni brūzgynai bei 
gervuogynai. Gatvė eina iki Halo įlankos šiauriniame Juodosios 
Žymės gale, bet ton atkarpon užsuka tik uogų rinkėjai vasarą bei 
medžiotojai rudenį. 

Normalas, pagalvojau sau. Nieko sau vardas vyrukui, kuris 
paskandino savo kūdikį kieme po vandens pompa. 

- Ar jis paliko raštelį? Kokį nors pasiaiškinimą? 

- Ne-a. Bet girdėjau žmones šnekant, lyg jis irgi vaidenasi prie 
ežero. Maži miesteliai pilni vaiduoklių, bet aš pati negaliu nei 
neigti, nei tvirtinti. Nesu iš patikliųjų. O dėl jūsų namo, misteri 
Nunenai, pasakysiu tik tiek, kad jame nenyksta drėgmės kvapas, 
kad ir kiek bevėdinčiau. Rąstai tikriausiai. Medis ir vanduo - ne- 
labai gerai. Drėgmė persimeta į medį. 

Ji buvo pasidėjusi savo rankinę tarp “Reeboks" kedų; dabar 
pasikėlė. Rankinė - kaip ir visų kaimo moterų: juoda, beformė, 

talpi, be papuošimų (jeigu neminėsime auksinių žiedų, laikančių 
rankenas). Nesunkiai būtų jon sutalpinusi pusę virtuvės įrankių. 

- Negaliu prapliurpti čia visą dieną, nors labai norėtųsi. Šian- 
dien turiu sulakstyti dar į vieną vietelę. Vasara šiuose kraštuose - 
karščiausias metas, suprantate. Nepamirškite nukabinti savo dra- 
bužių prieš tamsą, misteri Nunenai. Neleiskite jiems sumirkti 
rasa. 

- Gerai, - ir ištesėjau. Bet kai suprakaitavęs vienomis glaudė- 
mis išėjau iš krosnies, kurioje dirbau (būtinai reikia sutaisyti kon- 
dicionierių, trūks plyš), jų nukabinti, pamačiau, jog kažkam nepa- 
tiko misis M. tvarka. Mano džinsai ir marškiniai kabėjo prie po- 
liaus. Apatinės kelnaitės ir kojinės, dailiai paslėptos, kai misis M. 
išriedėjo iš kiemo savo senu “Fordu", plaikstėsi ant išorinių vir- 
velių. Matyt, vienas iš nematomų mano svečių nusprendė paišdy- 
kauti. 


+ 


Kitą dieną nuvykau į biblioteką ir pirmiausia pratęsiau savo 
skaitytojo bilietą. Lindė Brigs pati paėmė iš manęs keturis dole- 
rius ir užregistravo kompiuteryje, prieš tai pareiškusi užuojautą 
dėl Džo mirties. Kaip ir Bilo balse išgirdau nebylų priekaištą, kad 
jai teko taip ilgai laukti savo priedermės. Matyt, priekaišto buvau 
vertas. 

- Linde, ar turite miestelio istoriją? - paklausiau, kai atlikome 
pareigą Džo. 

- Turime dvi, - atsakė ji. Pasilenkusi per stalą ši nedidukė mo- 
terytė akį rėžiančia marga berankove suknele, žilų plaukų kupeta 
ir žvitriomis akimis už bifokalinių akinių suokalbiškai pridūrė: - 
Bet abi nieko vertos. 

- O kuri geresnė? - taip pat suokalbiškai pasiteiravau. 

- Galgi Edvardo Ostino. Jis vasarodavo čia iki šeštojo de- 
šimtmečio vidurio, o išėjęs į pensiją visai persikraustė čia. 1965- 


14 


aisiais ar 1966-aisiais parašė “Juodosios Žymės dienas“. Išleido 
savo lėšomis, nes jokia leidykla nesutiko jos spausdinti. Atsisakė 
net vietiniai leidėjai, - Lindė atsiduso. - Čionykščiai knygą pirko, 
bet kiekgi jų yra... 

- Taip, - pritariau. 

- Tik jis nekoks rašytojas. Kaip, beje, ir fotografas. Nuo jo ne- 
spalvotų nuotraukų įskausta akys. Bet užrašė įdomių pasakojimų. 
Apie išvarytus mikmakus, aikštingą generolo Vingo žirgą, torna- 
dą devyniolikto amžiaus devintajame dešimtmetyje, gaisrus ant- 
rajame šio šimtmečio... 

- Ar yra kas nors apie Sarą ir “Red Tops“? 

Ji šypsodamasi linktelėjo. 

- Tai pagaliau susidomėjote savo namo istorija? Malonu gir- 
dėti. Ostinas rado seną tos grupės nuotrauką ir įdėjo savo knygon. 
Nusifotografuoti jie galėjo 1900 metų Fraiburgo mugėje. Edas sa- 
kydavo, jog kažin ką atiduotų, už tos šutvės plokštelę. 

- Aš irgi, bet jie nė vienos neįrašė, - staiga prisiminiau graikų 
poeto Georgo Seferio haiku: Ar čia mirusių tavo draugų balsai/ 
ar tik gramofonas? - Kas nutiko misteriui Ostinui? Lyg ir negir- 
dėjau tokios pavardės. 

- Mirė metai ar dveji prieš tai, kai su Džo įsigijote savo namą, 
- paaiškino misis Brigs. - Vėžys. 

- Minėjote, kad yra dvi istorijos. 

- Antroji jums tikriausiai girdėta - “Kaslo apygardos ir Kasl 
Roko istorija“. Išleista minint apygardos šimtmetį, sausa kaip 
dulkės. Edžio knyga ne itin vykusiai parašyta, bet ne tokia sausa. 
Tai reikia pripažinti. Rasite abi tenai, - ji parodė lentynas, pažy- 
mėtas “Lit. apie Meiną“. - Jų neduodame išsinešti, - po to pra- 
linksmėjusi pridūrė: - Bet mielai priimsime monetas, kurias įme- 
site į kopijavimo mašiną. 

Metė sėdėjo tolimajame bibliotekos kampe ir rodė berniukui, 
užsimaukšlinusiam beisbolo kepuraitę snapeliu į nugarą, kaip 

naudotis mikrofilmų skaitytuvu. Ji pakėlė į mane akis, nusišypso- 
jo ir be garso ištarė: “Geras". Matyt, turėjo omeny vakar sugautą 
kamuoliuką. Aš kukliai patraukiau pečiais ir nuėjau prie knygų 
apie Meiną. Ji teisi - vikriai jį sugavau. 


+ 


- Ko jūs ieškote? 

Buvau taip įsigilinęs į abi istorijas, kad Metės balsas privertė 
krūptelti. Atsigręžiau šypsodamasis ir pirmiausia pastebėjau, kad 
nuo jos sklinda tie patys lengvi kvepalai, o antra - kad mus nuo 
registracijos stalo seka rimtas Lindės Brigs žvilgsnis. 

- Ko nors apie dabartinės mano gyvenamos vietos praeitį, - at- 
sakiau. - Senų pasakojimų. Tai mano namų šeimininkės nuopel- 
nas, - po to tyliau pridūriau: - Mokytoja stebi. Nesigręžiokite. 

Metė atrodė nusigandusi... ir šiek tiek sunerimusi. Vėliau pa- 
aiškėjo, jog ji ne veltui nerimavo. Ramiu, bet pakankamai garsiu 
tonu, kad prie savo stalo išgirstų vedėja, ji paklausė, ar galėtų nu- 
kelti nuo lentynos kurią nors knygą. Paprašiau abiejų. Imdama 
jas, Metė kaip nusikaltėlė sukuždėjo: “Advokatas, atstovavęs 
jums praėjusį penktadienį, surado Džonui privatų detektyvą. Sa- 
kė, kad gali pavykti iškasti kai ką įdomaus apie globėją ad litem“. 

Kartu su ja nuėjau prie lentynų su literatūra apie Meiną, vilda- 
masis, jog dėl manęs mergina nenukentės, ir paklausiau, kas tai 
galėtų būti. Ji papurtė galvą ir padovanojo man profesionalios 
bibliotekininkės šypseną. Aš pasišalinau. 

Grįždamas atgal, bandžiau perkratyti mintyse tai, ką perskai- 
čiau, bet ne ką sugraibiau. Ostinas buvo netikęs rašytojas, dar 
prastesnis fotografas, ir nors jo pasakojimai buvo vaizdingi, trū- 
ko juos paremiančių faktų. Tikrai, jis minėjo Sarą ir “Red Tops“, 
bet vadino juos “diksilendo oktetu", nors žinojau, jog buvo ne 
taip. “Red Tops" galėjo retsykiais pagroti ir diksilendą, bet dau- 

giausia grojo bliuzą (penktadienio bei šeštadienio vakarais) ir re- 
ligines giesmes sekmadienio rytą. Du lapeliai, skirti “Red Tops“ 
gyvenimui Tėere, patvirtino, jog Ostinas negirdėjo nė vienos, te- 
gu ir kitų muzikantų atliekamos, jų melodijos. 

Jis pripažino, jog berniukas mirė nuo kraujo užkrėtimo po 
traumos, kai įkliuvo į spąstus. Ir patvirtino Brendos Mizerv pasa- 
kojimą... kodėl gi ne? Ostinas juk galėjo išgirsti ją iš misis M. tė- 
vo ar senelio. Jis be kita ko rašė, jog tas vaikas buvo vienturtis 
Sonio Tidvelo sūnus ir kad tikrasis gitaristo vardas buvo Redži- 
naldas. O Tidvelai lyg ir atsikėlė iš šiaurinio, prostitučių, kvarta- 
lo Naujajame Orleane, kuris amžiaus pradžioje buvo žinomas 
Stonivilio pavadinimu. 

Oficialesnėje Kaslo apygardos istorijoje apie Sarą ir “Red 
Tops“ net neužsiminta, o paskandinto Kenio Osterio broliuko ne- 
minėjo nė viena kronika. Prieš Metei prieinant, man šovė netikė- 
ta mintis: o jeigu Sonis Tidvelas ir Sara Tidvel buvo sutuoktiniai, 
o tas Ostino neminėtas berniukas - jų sūnus? Radau nuotrauką, 
apie kurią šnekėjo Lindė, ir atidžiai ištyrinėjau. Prieš parodai iš- 
rikiuotų galvijų eilę stovėjo grupelė negrų. Fone matėsi senovinis 
apžvalgos ratas. Nuotrauka tikrai galėjo būti daryta Fraiburgo 
mugėje ir skyrėsi nuo visų kitų Ostino fotografijų. Matėte depre- 
sijos metų nuotraukas? Rūstūs veidai, kieti kaklaraiščių mazgai ir 
krakmolytos apykaklės, skrybėlių šešėliuose neslepiamos akys. 

Sara juoda suknele stovėjo priekyje, centre, ir laikė savo gita- 
rą. Nuotraukoje ji atvirai nesišypsojo, bet šypsojosi jos akys, ku- 
rios sekė tave tarsi iš kai kurių paveikslų, vaikščiojant po kamba- 
rį. Tyrinėdamas nuotrauką, prisiminiau kone piktdžiugišką jos 
balsą sapne: Ką nori sužinoti, širduk? O norėjau sužinoti daugiau 
apie ją ir kitus: kas jie tokie, kaip bendraudavo nekoncertuodami, 
kodėl išsikėlė ir kur apsigyveno. 

Aiškiai mačiau abi jos rankas. Vieną uždėjusi ant gitaros sty- 
gų, kitą - ant dalmenų, tą 1900 metų spalio mugės dieną groja G 

akordą. Jos pirštai ilgi, artistiški, be žiedų. Tačiau tai dar nereiš- 
kia, kad jiedu su Soniu Tidvelu buvo nevedę. Jeigu taip, berniu- 
kas, įkliuvęs į žvėrims paspęstus žabangus, galėjo būti nesantuo- 
kinis jų vaikas. Tik Sonio Tidvelo akyse slėpėsi ta pati šypsenė- 
lė. Panašumas nekėlė abejonių. Jie veikiau buvo brolis su seseria 
nei sutuoktiniai. 

Svarsčiau apie tai važiuodamas namo, mąsčiau apie kabelius, 
kuriuos jaučiau, bet negalėjau matyti... ir mintimis vis grįždavau 
prie Lindės Brigs; kaip ji šypsojosi man ir kaip šaltai žiūrėjo į 
jaunąją bibliotekininkę su vidurinės mokyklos baigimo pažymė- 
jimu. Man tai nedavė ramybės. 

Kai grįžau į Sarą, dėmesį prikaustė romanas ir mano išgalvoti 
žmonės - kaulų maišai, kurie kiekvieną dieną auginosi kūną ir 
daugino kraują. 


+ 


Tą šlykščią komedijos scenelę penktadienio pavakare suvaidi- 
no Maiklas Nunenas, Maksas Devoras ir Rodžetė Vitmor. Bet 
prieš tai įvyko kiti du dalykai, kuriuos reikia paminėti. 

Pirma, ketvirtadienio vakare man paskambino Džonas Storou. 
Sėdėjau prieš nebylų televizoriaus ekraną, kuriame lakstė beisbo- 
lininkai (MUTE* mygtukas, kuriuo aprūpinti dauguma distanci- 
nių pultelių, galėtų būti didžiausias dvidešimtojo amžiaus išradi- 
mas). Mano galva buvo užimta Sara Tidvel, Soniu Tidvelu ir jo 
berniuku. Mąsčiau apie Storivilį, pavadinimą, mielą kiekvienam 
rašytojui**. Ir dar apie savo žmoną, kuri mirė nėščia. 

- Alio? - atsiliepiau pakėlęs ragelį. 

- Maikai, sužinojau keletą nuostabių naujienų, - pasigirdo 
Džono balsas. Jis netvėrė džiaugsmu. - Romeo Bisonetas gal ir 


* Mute - angl. “be garso, nebylus". 
** Storivilis - angl. "istorijų miestas“. 

keistas vardas, bet jo rekomenduotas detektyvas - neįtikėtinas. 
Džordžas Kenedis, kaip tas aktorius. Jis negaišta veltui laiko ir 
savo darbą išmano. Galėtų dirbti Niujorke. 

- Jeigu tai didžiausias komplimentas, kurį galite sugalvoti, 
vertėtų dažniau išvažiuoti iš miesto. 

Džonas tęsė, lyg nenugirdęs mano pastabos. 

- Tikrasis Kenedžio darbas - apsauga, visa kita - grynai hobis. 
Deja deja, patikėkit manimi. Didžiąją dalį informacijos surinko 
telefonu. Negaliu tuo patikėti. 

- Kuo būtent jūs negalite patikėti? 

- Aukso puodas, brangioji, - jis vėl kalbėjo su pažįstama pikt- 
džiuga, kuri kėlė man susirūpinimą ir kartu ramino. - Po šių me- 
tų gegužės Elmeris Dardžinas padarė štai ką: baigė išmokėti kre- 
ditą už automobilį, išsipirko vasarnamį Rendžil Leikse, apmokė- 
jo devyniasdešimt metų vaiko draudimo... 

- Niekas nemoka devyniasdešimt metų vaiko draudimo, - įsi- 
kišau aš, bet tik tuščiai aušinau burną... kad pajusčiau visą 
džiaugsmo skonį, tiesą sakant. - Tai neįmanoma. 

- Įmanoma, jeigu turi septynis vaikus, - atsakė Džonas ir ėmė 
juoktis. 

Prisiminiau išpurtusį, savim patenkintą veidą, riestas lūpas, iš- 
dailintus ir nupoliruotus nagus. | 

- Negali būti! 

- Gali, - juokdamasis atsakė Džonas. Kalbėjo kaip pamišėlis. 
- Tikrai gali! Amžius nuo trijų iki keturioooolikos! Koks vislus jo 
dikas! - vėl nevaldomo juoko salvės. Aš spėjau užsikrėsti juoku 
ir kvatojau sykiu. - Kenedis atsiųs man fa-a-aksu visos šeimy-y- 
ynėlės nuotraukas! - iš ragelio liejosi juokas. Įsivaizdavau, kaip 
Džonas Storou sėdi vienas savo kontoroje Park Aveniu ir bepro- 
čio juoku gąsdina valytojas. 

- Bet tai nesvarbu, - tęsė jis, kai vėl įstengė rišliai kalbėti. - O 
kas svarbu, jau supratote, ar ne? 

- Taip, - atsakiau. - Kaip jis galėjo taip apsikvailinti? - kalbė- 
jau apie Dardžiną, bet turėjau galvoje Devorą. Džonas, manau, 
suprato, jog kalbame apie abu. 

- Elmeris Dardžinas yra tiesiog smulkus advokatėlis iš mažo, 
dideliose Meino giriose pasiklydusio miestelio. Jis net įsivaiz- 
duoti negalėjo, kad pasirodys angelas sargas su pinigų kapšu ir 
padės jam iškilti į aukštumas. Beje, jis nusipirko ir motorinę val- 
tį. Prieš dvi savaites. Didelį katerį. Su dviem pakabinamais varik- 
liais.Viskas baigta, Maikai. Komanda namuose pralaimi devy- 
niais taškais, vėliavėlė mūsų! 

- Jeigu taip sakai... - bet mano ranka tartum savo valia susig- 
niaužė į kumštį ir trinktelėjo į kavos staliuką. 

- O, tiesa, softbolo rungtynės sugaištos ne tuščiai, - Džonas vis 
dar kalbėjo tarp juoko protrūkių. 

- Tikrai? 

- Aš ją palenkiau. 

- Ją? 

- Metę, - kantriai paaiškino Džonas. - Metę Devor, - patylėjęs 
paklausė: - Maikai? Jūs mane girdite? 

- Taip, - atsiliepiau. - Ragelis išslydo. Atleiskite, - ragelis ne- 
išslydo nė per plauką, bet tikėjausi, jog advokatas nepajuto ma- 
no sutrikimo. Ir kodėl turėjo? Dėl Metės Džonas manęs tikrai 
negalėjo įtarti. Kaip užmiesčio vilos tamas kokiame nors Agatos 
Kristi romane. Jam buvo dvidešimt aštuoneri, na, gal trisdešimt. 
Mintis, kad dvylika metų vyresnį žmogų gali seksualiai traukti 
Metė, tikriausiai jam net nešmėkštelėjo... o jei ir šmėkštelėjo, tai 
vieną dvi sekundes, ne daugiau, ir jis atmetė ją kaip paiką. Taip, 
panašiai ir pati Metė nutarė, jog tarp mano žmonos ir vyro rudu 
sportiniu kostiumu nieko neįvyko. 

- Aš negaliu merginti jos, kol jai atstovauju, - tęsė toliau ad- 
vokatas, - neetiška. Ir gali pakenkti bylai. Bet vėliau... niekad 
nežinai, kaip gali nutikti. 

- Taip, - ištariau, klausydamas savo balso lyg iš šalies. Tary- 
tum radijo ar magnetofono. Čia tavo mirusių draugų balsai ar tik 
senas gramofonas? Prisiminiau ilgapirštes Storou rankas be Žie- 
dų. Panašias į Saros toje senoje nuotraukoje. - Taip, niekad neži- 
nai... 

Mes atsisveikinome, aš likau sėdėti ir spoksoti į begarsį tele- 
vizoriaus ekraną, kuriame lakstė beisbolininkai. Pasvarsčiau, gal 
atsinešti alaus, bet šaldytuvas atrodė be galo toli - tolygu išsiruoš- 
ti į safarį. Jaučiau apmaudą, vėliau jį pakeitė malonesnis jausmas: 
man regis, jį buvo galima pavadinti liūdnu palengvėjimu. Ar jis 
jai ne per senas? Ne, nemanau. Pats tas. Dailus princas Nr.2, šį- 
kart trijų dalių kostiumu. Metei pagaliau pasisekė vyrai, o jeigu 
taip - aš turėčiau būti patenkintas. Būsiu patenkintas. Ir jausiu pa- 
lengvėjimą. Nes man reikia rašyti knygą ir derėtų pamiršti baltus 
sportinius batelius, blyksinčius prietemoje po raudona suknele 
bei tamsoje šokančią cigaretės liepsnelę. 

Pirmą kartą po to, kai pamačiau Kairą, žingsniuojančią 68-ojo 
plento skiriamąja linija, pasijutau vienišas. 

- “Juokingas žmogeliūkštis, tarė Striklendas," - pasakiau tuš- 
čiam kambariui. Sakinys išsprūdo man nespėjus suvokti, ką ren- 
giuosi ištarti, o tuomet persijungė televizijos kanalas. Beisbolą 
pakeitė “Šeimos reikalai", po to ekrane pasirodė kitas serialas - 
“Renas ir Stimpis". Aš dirstelėjau į nuotolinio valdymo pultelį, 
paliktą ant kavos staliuko. Kanalas vėl persijungė, tik šį kartą iš- 
vydau Hemfrį Bogartą ir Ingridą Bergman. Jie stovėjo prie lėktu- 
vo, man net nereikėjo įjungti garso, kad suprasčiau, jog Hemfris 
liepia Ingridai lipti į lėktuvą. Mėgstamiausias mano žmonos fil- 
mas. Kurio pabaigoje ji apsipildavo ašaromis. 

- Džo? - paklausiau. - Tu čia? 

Banterio varpelis tyliai skimbtelėjo. Vos girdimai. Name gy- 
vena keletas vaiduoklių, buvau įsitikinęs... bet šį vakarą pirmą 
kartą pajutau, kad su manimi yra Džo. 

- Kas jis toks, brangioji? - paklausiau. - Tas vyras softbolo 
aikštelėje, kas jis buvo? 

Varpelis ant briedžio kaklo tylėjo. Tačiau ji liko kambaryje. 
Jaučiau ją it užgniaužtą kvapą. 

Prisiminiau bjaurią žinutę, rastą ant šaldytuvo po pietų pas 
Metę: blue rose liar ha ha. 

- Kas jis? - mano balsas drebėjo nuo gniaužiamų ašarų. - Ką 
tu veikei čia su kažkokiu vyru? Ar tu... - bet neįstengiau paklaus- 
ti, ar ji miegojo su juo, ar apgaudinėjo mane. Nepajėgiau to pa- 
klausti, net jeigu tas vaiduoklis, kalbėkim atvirai, buvo tik mano 
galvoje. 

Iš televizoriaus ekrano dingo "Kasablanka", pasirodė visų my- 
limas advokatas Peris Meisonas. Amžinas Perio priešas Hamilto- 
nas Burgeris kamantinėjo kažkokią nelaimingą moterį, ir netikė- 
tai atsirado garsas, privertęs mane pašokti. 

- Aš ne melagė! - suriko aktorė sename kino filme. Akimirką 
ji žvelgė tiesiai į mane, ir aš nustėrau pamatęs Džo akis tame ne- 
spalvotame šeštojo dešimtmečio aktorės veide. - Aš niekad ne- 
melavau, misteri Burgeri, niekada! 

- Man regis, jūs melavote! - atšovė Burgeris. Jis priėjo arčiau, 
pasilenkė kaip vampyras. - Man regis, kad jūs... 

Ekranas staiga užgeso. Skimbtelėjo Banterio varpelis, ir tai, 
kas buvo kambaryje, dingo. Bet aš pasijutau geriau. Aš ne mela- 
gė... aš niekad nemelavau, niekada. 

Galėjau tuo patikėti, jeigu norėjau. 

Jeigu norėjau. 

Nuėjau miegoti, bet nieko nesapnavau. 


+ 


Įpratau keltis anksti, kol darbo kambarys nepavirtęs pekla. Iš- 
gerdavau sulčių, sukramtydavau skrebutį, po to sėsdavau prie 

IBM ir žiūrėdavau, kaip važiuoja karietaitė ir puslapis veja pus- 
lapį. Tie seni ir nuostabūs burtai. Rašymas man niekad nebuvo 
darbas, nors vadinau taip; veikiau jis buvo šokinėjimas protiniu 
tramplinu. Tai buvo spyruoklės, kuriam laikui nuimdavusios re- 
alaus gyvenimo svorį. 

Vidudienį darydavau pertrauką, važiuodavau į Badžio Dželi- 
sono knaipę įmesti ką nors bjauraus, po valandos kitos grįždavau 
dirbti. Baigęs rašyti išsimaudydavau ežere ir numigdavau pokai- 
čio šiauriniame miegamajame. Į senąjį mūsų miegamąjį nekišau 
nosies, o misis M. to nekomentavo, net jeigu ir laikė keistu prie- 
taru. 

Penktadienį, liepos 17-ąją, važiuodamas namo sustojau prie 
Leikvju supermarketo prisipilti benzino. Degalų galėjau prisipil- 
ti prie “All Purpose“ garažo, ten galonas buvo centu ar dviem pi- 
gesnis, bet nenorėjau matyti tos šutvės. Tądien, bestovint prie 
pompos ir bežiūrint į kalnus, kitoje salelės pusėje sustojo Bilo 
Dyno “Dodž Remas". Nusišypsojęs prižiūrėtojas paklausė: 

- Kaip sekasi, Maikai? 

- Neblogai. 

- Brenda tvirtina, kad rašai neatsitiesdamas. 

- Taip, - atsakiau ir jau ketinau paklausti dėl kondicionieriaus 
antrame aukšte. Bet klausimas taip ir liko ant liežuvio galo. La- 
bai bijojau vėl netekti taip netikėtai atgauto sugebėjimo rašyti, 
todėl nenorėjau keisti aplinkos. Žinoma, tai kvaila, bet kartais 
taip jau yra. Būna taip, kaip tiki. Tai geriausias tikėjimo apibrė- 
žimas. 

- Ką gi, malonu girdėti. Džiaugiuosi, - kalbėjo jis gana nuošir- 
džiai, bet kažkodėl buvo keista girdėti jį tai sakant. Bilas nebebu- 
vo toks, koks sutiko mane grįžusį į kotedžą. 

- Knisuosi po savo ežero pusės praeitį, - pasakiau. 

- Sarą ir “Red Tops"? Kiek pamenu, tau jie visuomet rūpėjo. 

- Jie ir ne tik jie. Visa istorija. Kalbėjau su misis M., ji pasa- 
kojo man apie Normalą Osterį. Kenio tėvą. 

Bilas liko šypsotis, atsakė ne iš karto tik todėl, kad suko savo 
bako dangtelį, bet aš pajutau, kaip įsitempė jo vidus. 

- Tu juk neketini apie tai rašyti, Maikai? Nes čia gyvena dau- 
gybė žmonių, kuriems tai nepatiktų. Ir Džo sakiau tą pat. 

- Džo? - vos susilaikiau ir nestvėriau tarp pompų už jo rankos. 
- Kuo čia dėta Džo? 

Jis ilgai ir įtariai į mane žvelgė. 

- Ji tau nesakė? 

- Tu apie ką? 

- Ji norėjo ką nors parašyti apie Sarą ir “Red Tops" į vietos 
laikraštį, - Bilas rinko žodžius labai atsargiai. Gerai tai įsidėmė- 
jau, kaip ir svilinančią į sprandą saulę ir juodus mūsų šešėlius ant 
asfalto. Jis paleido tekėti benziną, degalai sruveno taip pat ne- 
įprastai garsiai. - Berods ji minėjo “Yankee" žurnalą. Gal ir klys- 
tu, bet vargu. 

Aš praradau kalbos dovaną. Kodėl ji nutylėjo, kad nori išmė- 
ginti ranką, aprašydama vietos istoriją? Gal todėl, jog tarėsi len- 
danti į mano teritoriją? Tai juokinga. Ji pakankamai gerai pažino- 
jo mane, kad suprastų, jog neįsižeisiu... juk taip? 

- Kada judu apie tai kalbėjotės, Bilai? Ar prisimeni? 

- Žinoma, - atsakė jis. - Tą pačią dieną, kai atvyko pasiimti tų 
plastmasinių pelėdų. Tik pokalbį pradėjau aš, nes žmonės minė- 
jo, jog ji tuo domisi. | 

- Šnipinėja? 

- Aš taip nesakiau, - išsisuko Bilas. 

Taip, jis turėjo galvoje kaip tik tai. 

- O toliau? 

- Daugiau nieko. Pasakiau jai, kad Tėere, kaip bet kurioje ki- 
toje vietoje, yra neužgijusių žaizdų, ir paprašiau nebarstyti drus- 
kos ant jų, jeigu galima. Ji sakė suprantanti. Gal taip, gal ir ne. 

Žinau tik tiek, jog ji ir toliau kamantinėjo. Klausėsi senių, kurių 
makaulėse viskas susipynė, pasakojimų. 

- Kada tai buvo? 

- Devyniasdešimt trečiųjų rudenį, ketvirtųjų žiemą ir pavasa- 
rį. Pervažiavo visą miestelį, net užsuko į Motoną ir Harlou su už- 
rašų knygele bei diktofonu. Tiek ir Žinau. 

Apstulbau supratęs vieną dalyką: Bilas meluoja. Dar prieš die- 
ną būčiau nusijuokęs ir pasakęs, kad Bilas Dynas nemoka meluo- 
ti. Ir tikrai jis melavo nedažnai, nes jam sunkiai sekėsi. 

Pagalvojau, ar nepasakyti jam to atvirai, bet kas iš to? Norė- 
jau viską apmąstyti, o čia to padaryti negalėjau - galva sprogo 
nuo minčių. Po kurio laiko tai praeis, aš pamatysiu, jog nieko to- 
kio nėra, bet man reikėjo to laiko. Kai po mylimosios mirties su- 
žinai netikėtų dalykų, susiūbuoja žemė po kojomis. Galite patikė- 
ti, aš Žinau. 

Bilas buvo nukreipęs akis į šoną, po to vėl pakėlė į mane. 
Žvilgsnis buvo nuoširdus ir - galėčiau prisiekti! - šiek tiek baugš- 
tus. 

- Ji klausinėjo apie Kerį Osterį, ir tai geras pavyzdys apie at- 
virą žaizdą. Tokia tema netinka laikraščio ar žurnalo straipsniui. 
Normalas tiesiog pakvaišo. Niekas nežino kodėl. Tragedija buvo 
siaubinga, beprasmiška, ir dar gyvi žmonės, kuriuos publikacija 
gali skaudinti. Mažuose miesteliuose viskas tartum susieta nema- 
tomais ryšiais... | 

Taip, tarsi kabeliais po žeme. 

-... Ar praeitis lėčiau pasimiršta. Sara ir tie kiti - čia jau kas ki- 
ta. Jie buvo... tiesiog priklydėliai... nevietiniai. Džo galėjo apsiri- 
boti jais, ir viskas būtų gerai. Berods ji tai ir padarė. Nes niekad 
nemačiau nė vieno jos parašyto sakinio. Jeigu ji ir rašė. 

Jaučiau, kad dabar Bilas šneka tiesą. Bet tai buvo ne viskas; 
žinojau taip aiškiai, kaip žinojau, jog skambino Metė, mūvėdama 

baltus šortus. Sara ir tie kiti buvo tiesiog priklydėliai, nevietiniai, 
sakė Bilas, bet per vidurį sakinio mintis nutrūko, tartum jam te- 
ko žodžiu priklydėliai pakeisti kitą, natūraliai toptelėjusį galvon. 
Nigeriai, štai ką jis norėjo pasakyti. Sara ir tie kiti buvo tiesiog 
nevietiniai, nigeriai. 

Nelauktai prisiminiau seną Rėjaus Bredberio apsakymą “Mar- 
sas yra rojus“. Pirmieji kosmonautai, pasiekę Marsą, rado Gryn 
Tauną Ilinojuje ir savo brangius bičiulius bei artimuosius. Tačiau 
tie draugai ir giminės buvo vietiniai monstrai, o naktį, kai keliau- 
tojai manė atsigulę ilsėtis savo artimųjų lovose rojuje, vienas po 
kito buvo išžudyti. 

- Bilai, tu įsitikinęs, kad ji kelis kartus lankėsi čia pasibaigus 
sezonui? 

- Aha. Ir ne kelis, pasakyčiau. Tuziną ar daugiau. Atvažiuoda- 
vo vienai dienai. 

- Ar kada matei ją su kokiu nors draugu? Stambiu vyru, juo- 
daplaukiu? 

Jis susimąstė. Stengiausi kvėpuoti lygiai. Po kurio laiko Bilas 
papurtė galvą. 

- Kelis kartus mačiau Džoaną, buvo viena. Bet susitikdavau ne 
kiekvieną kartą, kai ji čia lankėsi. Kartais tik jai išvažiavus nu- 
girsdavau, jog lankėsi Tėere. 1994 metų birželį sutikau ją važiuo- 
jančią į Halo Bėjų savo maža mašinyte. Džo man pamojo, aš jai 
taip pat pamojavau. Vakare užsukau į jūsų kotedžą pasiklausti, 
gal ko reikia, bet jos jau nebebuvo. Daugiau jos nebemačiau. O 
kai vėliau tą vasarą ji mirė, mes su Ivete buvome sukrėsti. 

Kad ir ko ji ieškojo, ji to neužrašė. Aš būčiau radęs rankraštį. 

Tačiau ar tai tiesa? Ji dažnai čia užsukdavo nė nemėgindama 
slapstytis, kartą netgi buvo pastebėta su nepažįstamu vyru, o aš 
apie tai sužinojau visai atsitiktinai. 

- Apie tai sunku kalbėti, - tarė Bilas, - bet kad jau pradėjome, 
baikime iki galo. Gyventi Tėere - tas pat, kas miegoti lovoje 

keturiese ar net penkiese per sausio šalčius. Jeigu visi guli ramiai, 
dar nieko. Bet jeigu kuris pradeda kuistis, stumdytis ir vartytis, nė 
vienas negali miegoti. Dabar tu neduodi ramybės. Štai kaip tai 
supranta aplinkiniai. 

Jis laukė, ką atsakysiu. Kai per dvidešimt sekundžių neišgavo 
iš manęs nė žodžio (Haroldas Oblovskis manimi didžiuotųsi), pa- 
mindžikavęs varė toliau: 

- Pavyzdžiui, miestelyje yra žmonių, kuriems nepatinka tavo 
susidomėjimas Mete Devor. Nesakau, kad tarp jūsų kas nors yra, 
nors kai kas sako: kasi sau duobę, jeigu nori likti Tėere. 

- Kodėl? 

- Grįžkime prie pokalbio prieš pusantros savaitės. Iš jos lauk 
bėdos. 

- Kiek pamenu, Bilai, sakei, kad ji pati pakliuvo į bėdą. Tai 
tiesa. Aš stengiuosi padėti jai išsikapstyti. Tarp mūsų nėra nieko 
daugiau. 

- O aš prisimenu, sakiau, kad Maksas Devoras yra nesveikas, 
- atšovė jis. - Jeigu jį įsiutinsi, visi už tai sumokėsime, - pompa 
automatiškai išsijungė, ir Bilas ištraukė pistoletą iš talpos. Tada 
atsidusęs pakėlė rankas ir vėl nuleido. - Manai, man lengva apie 
tai kalbėti? 

- Manai, man lengva klausytis? 

- Gerai jau, mes vienoje valtyje. Bet Metė Devor nėra vienin- 
telė Tėere, kuri nesuduria galo su galu. Ir kiti turi bėdų. Negi ne- 
supranti? 

Tikriausiai jis pajuto, jog per daug gerai suprantu, nes susime- 
tė į kuprą. 

- Jeigu prašai laikytis atokiau ir leisti Devorui be kovos atimti 
Metės vaiką, gali pamiršti, - pasakiau. - Aš labai tikiuosi, jog kal- 
bi ne apie tai. Todėl, kad nenoriu turėti reikalų su žmogumi, ku- 
ris kreipiasi į kitą šitai prašydamas. 

- Ir taip nebūčiau prašęs, - su smarkių akcentu atsakė Bilas. - 
Be to, būtų per vėlu, ar ne? - paskiau jis netikėtai suminkštėjo. - 
Viešpatie, žmogau, man neramu dėl tavęs. Tu rimtai turi būti 
atsargesnis, - jis ir vėl melavo, bet dabar neėmiau į širdį, nes 
melavo sau pačiam. - Kai sakau, kad Devoras pamišęs, neper- 
dedu. Negi manai, kad jis eis į teismą, iš kurio nieko nepeš? 1933 
metų gaisruose žuvo keli žmonės. Geri žmonės. Vienas iš jų - 
mano giminaitis. Gaisrai nuniokojo pusę apygardos, o mišką 
pakūrė Maksas Devoras. Atsisveikinimo dovanėlė išsikeliant iš 
Tėero. Niekad nebuvo įrodyta, bet tai jo darbas. Tuomet jis buvo 
jaunas ir žalias, tuščiomis kišenėmis. O ką jis padarytų dabar? 

Jis tiriančiai žvelgė į mane. Aš tylėjau. 

Bilas linktelėjo tartum gavęs atsakymą. 

- Pagalvok apie tai. Ir atsimink štai ką, Maikai: niekas kitas su 
tavimi nesikalbėtų taip atvirai kaip aš. 

- O kiek tu man atviras, Bilai? - akies kampeliu mačiau, kad 
iš parduotuvės prie savo “Volvo" eina kažkoks turistas, vėliau 
mintyse persukęs visą vaizdą pagalvojau, jog mes atrodėme kaip 
du peštukai, pasirengę mojuoti kumščiais. Norėjosi verkti dėl to- 
kios išdavystės iš pasipiktinimo, ir sykiu baisiai niršau ant to lie- 
so senio akinamai balta vasarinuke ir dirbtinių dantų pilna burna. 
Gal mes ir buvom pasiruošę vienas kitam užvažiuoti, bet tada to 
nejaučiau. 

- Atviras, kiek galiu būti, - atsakė Bilas ir apsisuko eiti užsi- 
mokėti už benziną. 

- Mano name vaidenasi, - ištariau. 
ros. Po to pamažu atsigręžė. 

- Saroje Kvatoklėje visuomet vaidenosi, Maikai. Tu juos suer- 
zinai. Gal tau vertėtų grįžti į Derį ir leisti jiems apsiraminti. Tai 
būtų geriausia išeitis, - jis nutilo, lyg norėdamas mintyse pats 

pasverti, po to linktelėjo. Taip lėtai, kaip ir atsigręžė. - Tikrai, tai 
būtų geriausia. 


+ 


Grįžęs į Sarą, vėl paskambinau Vardui Henkinsui. Paskiau pa- 
siryžau susisiekti su Bone Amudson. Nors širdyje nenorėjau jos 
rasti kelionių agentūroje Augustoje, kurios bendraturtė ji buvo. 
Įpusėjus mūsų pokalbiui, faksas ėmė spausdinti Džo susitikimų 
kalendoriaus lapelių kopijas. Ant pirmojo Vardas išvedžiojo: “Ti- 
kiuosi, kad padės“. 

Aš neapmąsčiau iš anksto pokalbio su Bone. Jaučiau, jog su- 
planavęs viską sugadinsiu. Pasakiau jai, kad Džoana kažką rašė - 
straipsnį ar straipsnių seriją - apie miestelį, kuriame yra mūsų va- 
sarnamis, ir kelis vietinius papiktino jos smalsumas. Kai kurie ir 
dabar neatlyžę. Ar mano žmona pasakojusi apie tai Bonei? Gal 
rodė juodraštį? 

- Ne, - Bonė atrodė nuoširdžiai nustebusi. - Ji rodydavo man 
savo nuotraukas, žolių pavyzdžius, kurie mane domino, bet nie- 
kuomet nerodė, ką rašanti. Tiesą sakant, prisiminiau, kartą ji sa- 
kė, jog palikusi rašymą tau, 0 pati... 

-... paragaus visko po truputį, taip? 

- Taip. 

Čia buvo puiki proga baigti pokalbį, bet vyrukai rūsyje turėjo 
kitų ketinimų. 

- Ar ji su kuo nors susitikinėjo, Bone? 

Kitame laido gale tyla. Pirštais, nutolusiais mažiausiai keturias 
mylias nuo peties, ištraukiau fakso lapus iš pintinės. Jų buvo de- 
šimt, nuo 1993 metų lapkričio iki 1994-ųjų rugpjūčio. Įrašai dai- 
lia Džo rašysena. Ar mes turėjome faksą prieš jos mirtį? Negalė- 
jau prisiminti. Velniškai daug ko negalėjau prisiminti. 

- Bone? Jeigu žinai ką nors, prašau pasakyt man. Džo nėra, 
bet aš gyvas. Galiu jai atleisti, jeigu reikia, bet negaliu atleisti to, 
ko nesupra... 

- Atleisk, - prabilo Bonė ir nervingai sukikeno. - Tiesiog iš 
karto tavęs nesupratau. “Susitikinėti su kuo nors“, tai taip... taip 
svetima Džoanai... tai, kurią pažinojau... kad ne iškart supratau, 
apie ką tu kalbi. Pagalvojau, kad kalbi apie psichoanalitiką, bet 
ne, tiesa? Norėjai pasakyti, ar ji turėjo kitą vyrą? Meilužį. 

- Taip, - ranka verčiu fakso lapus. Išgirdęs nuostabą Bonės 
balse, pajutau palengvėjimą, bet ne tokį, kokio tikėjausi. Būčiau 
žinojęs. Man nereikėjo tos moters iš “Perio Meisono“ trigrašio. 
Juk, po šimts, kalbamės apie Džo. Džo. 

- Maikai, - tyliai, lyg būčiau kuoktelėjęs, ištarė Bonė, - ji my- 
lėjo tave. Mylėjo tave. 

- Taip, manau, kad mylėjo, - kalendoriaus lapeliai liudijo, ko- 
kia užsiėmusi buvo mano žmona. Kokia veikli. Meino virtuvės... 
“Moterų pastogė", prieglaudų tinklas skriaudžiamoms moterims. 
Prieglaudos paaugliams. Meino bibliotekų draugai. Per mėnesį 
jai tekdavo dalyvauti dviejuose arba trijuose susitikimuose, o aš 
visai nepastebėjau. Buvau per daug užsiėmęs pakliuvusiomis į 
bėdą savo išgalvotomis moterimis. - Aš ją taip pat mylėjau, Bo- 
ne, bet ji buvo kažkuo užsiėmusi per paskutiniuosius dešimtį gy- 
venimo mėnesių. Ar neužsiminė tau, kai lankydavosi tarybos su- 
sirinkimuose arba Meino bibliotekų draugų rateliuose? 

Ragelyje tyla. 

- Bone? 

Patraukiau nuo ausies ragelį pasižiūrėti, ar nedega nusėdusių 
baterijų lemputė. 

- Bone, kas yra? 

- Tuos devynis ar dešimt mėnesių mes niekur nevažiuodavo- 
me. Kalbėjomės telefonu, kartą, prisimenu, priešpiečiavom kartu 
Vatervilyje, bet važiuoti Džo niekur nevažiavo. Ji pasitraukė iš 
visų tarybų. 

Aš pasklaidžiau fakso lapus. Džo ranka visur pažymėtos 
“Meino sriubos virtuvės“. 

- Nesuprantu. Ji išėjo iš “Meino sriubos virtuvių" tarybos? 

Vėl pauzė. Po to Bonė atsargiai tarė: 

- Ne, Maikai. Ji pasitraukė iš visos veiklos. Išėjo iš Moterų ir 
paauglių nakvynės namų direktorių tarybos 1993-1ųjų pabaigoje, 
kai baigėsi jos kadencija. O dėl kitų dviejų - Virtuvių bei Biblio- 
tekų bičiulių - išėjo 1993 metų spalį ar lapkritį. 

Susitikimai pažymėti visuose Vardo atsiųstuose lapuose. De- 
bose, kurioms ji nebepriklausė. Ji lankėsi čia. Visas tas dienas, 
kai atseit vykdavo į susitikimus, Džo buvo Tėere. Galėjau galvą 
guldyti. 

Bet kodėl? 


SEPIYNIOLIKTAS 
SKYRIUS 


Devoras, žinoma, buvo išprotėjęs, bet negalėjo rasti patoges- 
nio momento užtikti mane beginklį ir išgąsdintą. Man net atrodo, 
jog viskas buvo iš anksto numatyta. Nuo to momento iki siaubin- 
gos audros, apie kurią tebešneka tame krašte, viskas ėmė ristis 
kaip kalnų lavina. 

Likusią penktadienio dalį jaučiausi puikiai; pokalbis su Bone 
iškėlė galybę naujų klausimų, bet vis tiek nusirito akmuo nuo šir- 
dies. Paruošiau daržovių ragu (atgaila už paskutinį vizitą “Kaimo 
kavinėje“) ir suvalgiau žiūrėdamas vakarines žinias. Kitoje eže- 
ro pusėje į kalnus leidosi saulė, užliedama svetainę auksu. Kai 
Tomas Brokou* uždarė kontorėlę, nutariau pasivaikštinėti Gatve. 
Nueisiu tiek, kad spėčiau grįžti namo prieš tamsą, o žingsniuoda- 
mas permąstysiu viską, ką sužinojau iš Bilo Dyno ir Bonės 
Amudson. Apgalvosiu naujienas taip, kaip kartais narstydavau 
naujus savo romanų siužeto posūkius. 

Nusileidau laipteliais puikios nuotaikos (tiesa, kiek sutrikęs), 
įsukau į Gatvę ir stabtelėjau prie Žaliosios damos. Netgi kiaurai 
peršviečiama vakarinės saulės ji veikiau panėšėjo į damą, rodan- 

čią ranka eiti šiaurėn, nei paprastą beržą, už kurio stirkso išdžiū- 


* Tomas Brokou - garsus naujienų žurnalistas. 

vusios pušies šaka. Ką gi, galiu traukti į šiaurę, bent jau paėjėti 
galiuką. 

Tačiau aš stabtelėjau dar minutei, su nerimu tyrinėdamas ša- 
kose pastebėtą veidą ir nelabai apsidžiaugęs, kai vėjui padvelkus 
jame pasirodė piktas šypsnys. Matyt, tuomet gera mano nuotaika 
nuvyto, nors per rūpesčius to nepastebėjau. Patraukiau ežero 
krantu svarstydamas, ką rašė Džo... nes jau ėmiau tikėti, jog ji vis 
dėlto buvo kažką parašiusi. Kam dar sena mano rašomoji mašinė- 
lė riogso jos studijoje? Nuodugniai patikrinsiu visą namą, nuta- 
riau. Apieškosiu kiekvieną kampą ir... 

help im drown 

Balsas sklido iš miško, nuo vandens, iš manęs. Lengvo ap- 
svaigimo vėjas pūstelėjo mano mintis ir išsklaidė jas it pernykš- 
čius lapus. Sustojau. Staiga pasijutau kaip niekad blogai, sutriuš- 
kintas. Krūtinė susigniaužė. Skrandis susispaudė it žiedas šaltyje. 
Akys pritvinko šalto vandens, nė kiek nepanašaus į ašaras, ir aš 
supratau, kas bus toliau. Ne, norėjau surikti, bet liežuvis ne- 
klausė. 

Gerklę pripildė šaltas ežero vanduo, staiga prieš akis sumirgu- 
liavo medžiai, lyg būčiau Žiūrėjęs į juos pro storą vandens 
sluoksnį, krūtinę ėmė slėgti dviejose vietose. Tarsi po vandeniu 
mane laikytų dvi rankos. 

- Negi nenustos tai daryti? - kažkas paklausė, ar veikiau suri- 
ko. Gatvėje be manęs nieko nebuvo, bet aiškiai girdėjau tuos žo- 
džius. - Negi nenustos tai daryti? 

Po to išgirdau jau ne balsą, o kažkieno kito mintis savo galvo- 
je. Jos daužėsi mano kaukolėje it žibintan įkliuvusios peteliškės. 

padėkite, aš skęstu 

padėkite, aš skęstu 
vyras mėlyna kepuraite pagavo mane 
vyras mėlyna kepuraite neleidžia man įkvėpti 
padėkite, aš skęstu 

pamečiau savo uogas 
jos ant tako 
jo veidas mainosi ir atrodo piktas 
paleisk mane, paleisk mane, o Viešpatie, paleisk mane 
viens du trys PRAŠAU 
viens du trys liaukis pagaliau 
ji šaukia mano vardą 

taip GARSIAI 

Aš pasilenkiau apimtas panikos, išsižiojau, ir iš burnos kliūs- 
telėjo... 

Niekas, žinoma, niekas. 

Siaubas praėjo, bet nevisiškai. Man klaikiai skaudėjo pilvą, 
tartum būčiau suvalgęs ką nors, kas mirtinai įžeidė skrandį, pa- 
vyzdžiui, skruzdžių nuodų ar nuodingą grybą, kokį Džo vaizduo- 
davo raudonuose rėmeliuose. Nusvirduliavau šešis žingsnius, 
žiaukčiodamas sausa gerkle. Vandens pakraštyje augo dar vienas 
beržas, išlenkęs grakštų liemenį virš vandens, it norėtų pasigrožė- 
ti savo atvaizdu rausvoje vakaro šviesoje. Įsikibau į jį kaip gir- 
tuoklis į žibinto stulpą. 

Spaudimas pamažu atsileido, bet skausmas nė neketino trauk- 
tis. Pasirėmiau plazdančia širdimi į medį ir netikėtai užuodžiau 
siaubingą dvoką, baisesnį nei iš vandenvalos baseino, kuris rūgo 
po deginančia saule visą vasarą. Kartu pajutau, jog tą smarvę 
skleidžia kažkas, kas turėtų būti, bet nėra miręs. 

Viens du trys, padarysiu, ką tik nori, tik liaukis, norėjau ištar- 
ti, bet ir vėl nepavyko. Paskiau viskas išnyko. Užuodžiau tik eže- 
rą, mišką... užtat kai ką pamačiau - berniuką ežere, mažą nusken- 
dusį vaiką, plūduriuojantį ant nugaros. Skruostai išpurtę. Burna 
prasivėpusi. Akys baltos it statulos. 

Gerklę vėl suspaudė negailestinga ežero geležis. Padėkite 
man, paleiskite mane, padėkite, mane skandina. Aš pasilenkiau į 
priekį, mintyse klykdamas į negyvą veidą, ir supratau, jog pats 

žiūriu viršun į save, žiūriu pro rausvą saulėlydžio vandenį į bal- 
tąjį vyrą mėlynais džinsais, geltonais polo marškinėliais, įsitvėru- 
sį į siūbuojantį beržą ir mėginantį surikti. Jo veidas raibuliavo, 
akis sekundę užstojo skanų vabalą besivejąs ešerys. Vienu metu 
buvau juodaodis berniukas ir baltasis vyras; paskendęs vandeny- 
je ir skęstantis ore, ar visa tai vyksta iš tiesų? Jeigu taip - stuktelk 
kartą, jei ne - du. 

Man pavyko išžiaukčioti tik seilės lašą ir - neįtikėtina! - jį pa- 
stvėrė iššokusi žuvis. Saulei leidžiantis, jos čiumpa bet ką; kaž- 
kodėl mirštanti šviesa varo jas iš proto. Žuvis paniro už septynių 
pėdų nuo kranto, palikusi sidabro ratilus, pradingo geležies sko- 
nis iš mano burnos, koktus kvapas, raibuliuojantis nuskendusio 
negriuko veidas, negriuko, kuris, be abejo, buvo Tidvelas. 

Pasisukęs dešinėn, išvydau pilką akmens kaktą tarp supuvusių 
lapų. Čia, kaip tik čia, pagalvojau, ir tartum patvirtindamas vėl 
tvoskė to klaikaus dvoko gūsis. 

Užsimerkiau, nepaleisdamas medžio kamieno, jaučiausi nusil- 
pęs, parklupdytas silpnumo ir ligos. Ir tada už nugaros pasigirdo 
Makso Devoro, pamišusio senio, balsas: 

- Ei, suteneri, kur tavo kalė? 

Atsigręžiau ir pamačiau jį su Rodžete Vitmor pašonėje. Tai 
buvo pirmas ir paskutinis mūsų susitikimas, bet jo pakako. Pati- 
kėkite, užteko su kaupu. 


+ 


Makso invalido vežimėlis visai nebuvo panašus į vežimėlį. 
Greičiau į motociklo lopšio ir mėnuleigio hibridą. Didesni ratai 
(berods jų buvo keturi) užpakalyje. Visi skirtingame lygyje, ir aš 
įsitikinau, jog kiekvienas įtaisytas savo pakabinamame rėme. De- 
voras lengvai riedėjo net labiau duobėtu keliu nei Gatvė. Virš už- 
pakalinių ratų buvo įtaisytas uždaras variklis. Senio kojas slėpė 
juoda su raudonais dryžiais stiklo pluošto kabina, kuri neblogai 
tiktų lenktyniniam automobiliui. Jo centre buvo įmontuotas ma- 

no palydovinę anteną primenantis įrenginys... veikiausiai kom- 
piuterizuota sistema, padedanti išvengti susidūrimų. Ar net auto- 
pilotas. Ranktūriai platūs, su galybe mygtukų. Ant kairio šios ma- 
šinos šono kabojo žalias, keturių pėdų ilgio deguonies balionas. 
Žarna buvo prijungta prie skaidraus plastiko vamzdelio, ateinan- 
čio iki Devoro sterblėje gulinčios kaukės. Ji man priminė stenog- 
rafo kaukę. Po to, ką neseniai patyriau, pamatytas vaizdas man 
primintų automobilinę Tomo Klensio haliucinaciją, jeigu ne lipdukas 
ant kabinos, po lėkšte: AŠ MIRŠTU DĖL DODGER BLUE*. 

Šį kartą moteris, kurią pastebėjau prie “Varingtono Saulėly- 
džio baro", vilkėjo baltą palaidinę ilgomis rankovėmis ir tokias 
siauras juodas kelnes, kad kojos panėšėjo į du kardus makštyse. 
Liesas veidas ir įdubę skruostai kaip niekad priminė Edvardo 
Munko rėkiančiąją. Balti plaukai it gobtuvas rėmino veidą. O lū- 
pos atrodė nelyginant kraujuojanti žaizda. 

Vitmor buvo sena ir bjauri, bet tikras saldainiukas, palyginti 
su Metės šešuru. Kaulėtas, melsvomis lūpomis, apie akis ir lūpų 
kampuose tamsiai violetinės dėmės - tokį greičiau tikiesi rasti pi- 
ramidės laidojimo kambaryje, apsuptą žmonų bei naminių gyvū- 
nėlių mumijų, apkarstytą mėgstamais papuošalais. Ant pakaušio 
styrojo keli žilų plaukų kuokštai; dar du šepetėliai kyšojo iš au- 
sų, kurios priminė karštoje saulėje susilydžiusius vaško muliažus. 
Toji karsto vinis buvo aprengta baltomis medvilnės kelnėmis ir 
persiliejančia mėlyna palaidine. Pridėkime dar juodą beretytę - ir 
gausime niekaip negalintį numirti devyniolikto amžiaus pabaigos 
prancūzą dailininką. 

Ant jo kelių gulėjo kažkokio juodo medžio lazda. Mačiau, kad 
pirštai, gniaužiantys raudoną rankeną, dar stiprūs, bet jau pajuo- 
dę kaip pati lazda. Silpo jo kraujotaka, aš net neįsivaizdavau, 
kaip turėtų atrodyti jo kojos. 

- Ta šliundra pabėgo nuo tavęs, ar ne? 


* "Dodger Blue“ - beisbolo komanda. 

Bandžiau ką nors atsakyti. Tačiau tik neaiškiai sukrankiau. 
Atitraukiau ranką nuo medžio, bet kojos manęs menkai klausė, 
todėl vėl įsikibau. 

Devoras pastūmė sidabrinę svirtelę, ir ratukai pririedėjo de- 
šimt pėdų arčiau, perpus sumažinę atstumą. Jie ritosi šnarėdami 
nelyginant šilkas; labiau nustebinęs būtų tik stebuklingas skrai- 
dantis kilimas. Ratukai kilo ir leidosi nepriklausomai vienas nuo 
kito, tviskėdami raudonijančioje saulėlydžio saulėje. Kai senis 
priartėjo, pajutau nuo to žmogaus trykštančią energiją. Kūnas iro, 
bet vis dar skleidė nenuginčijamą galią, tartum kokį elektros šo- 
ką. Moteris paėjo kartu, įdėmiai mane sekdama. Rodžetės akys 
buvo rausvos. Tada pamaniau, jog pilkšvas akis nurausvino sau- 
lė, bet dabar manau, jog ji buvo albinosė. 

- Man visuomet patiko kalės, - pasakė Devoras. Jis nutęsė ka- 
aalilės. - Ar ne, Rodžete? 

- Taip, sere, - atsakė senė. - Kai jos žino savo vietą. 

- Kartais jų vieta buvo ant mano veido! - piktai šūktelėjo jis, 
lyg padėjėja būtų jam paprieštaravusi. - Kur ji, jaunuoli? Ant kie- 
no veido ji dabar sėdi? Norėčiau žinoti. To gudraus advokatėlio, 
kurį jai suradai? O, aš viską apie jį žinau, net apie nepatenkina- 
mą elgesį trečioje klasėje. Viską žinoti - mano biznis. Tai mano 
sėkmės paslaptis. 

Nežmogiškomis pastangomis atsitiesiau. 

- Ką jūs čia veikiate? 

- Vaikštinėju kaip ir tu. Juk tai neuždrausta, tiesa? Gatvė pri- 
klauso visiems, kas tik nori ja pasinaudoti. Neilgai čia gyveni, su- 
teneri, bet pakankamai ilgai tryneisi, kad žinotum. Čia mūsų vie- 
šasis parkas, kur gali vaikštinėti tiek prižiūrėti šuneliai, tiek lau- 
kiniai šunėkai. 

Laisvąja ranka jis prisidėjo prie burnos deguonies kaukę, giliai 
įtraukęs numetė ją į skreitą. Ir nusišypsojo, apnuogindamas jodo 
spalvos dantenas. 

- Tai ji gera? Ta tavo kaliūkštė? Turi būti gera, jeigu laikė įka- 
linusi mano sūnų tame susmirdusiame furgone. O dabar pasirodai 
tu, nors kirmėlės dar nebaigė doroti mano berniuko akių. Ar ji 
čiulpia? 

- Užsičiaupkite. 

Rodžetė Vitmor užvertė galvą ir nusikvatojo. Juokas buvo 
kaip pelėdos naguose įkliuvusio triušio cypimas, nuo kurio pa- 
šiurpo mano oda. Supratau, jog ji tokia pat beprotė kaip ir senis. 
Ačiū Dievui, kad jų dienos suskaičiuotos. 

- Pataikei į jautrią vietelę, Maksai, - tarė ji. 

- Ko jūs norite? - įkvėpiau ir vėl užuodžiau tą smarvę. Neva- 
lingai sukilo šleikštulys. 

Devoras išsitiesė savo kėdėje ir giliai įtraukė, lyg norėtų pasi- 
tyčioti. Tą akimirką jis priminė Robertą Diuvalį “Apokalipsėje", 
drožiantį paplūdimiu ir visam pasauliui pasakojantį, kaip jam pa- 
tiko napalmo kvapas iš ryto. Jis išsišiepė dar labiau. 

„ Miela vietelė, teisybė? Sustoti, pamąstyti, a? - jis apsidairė. 
- Taip, kaip tik čia viskas ir įvyko. Aha. 

- Čia paskendo berniukas. 

Man pasirodė, kad Vitmor šypsena šiek tiek sustingo. Bet De- 
voras į tai nesureagavo niekaip. Jis plačia ranka sugriebė deguo- 
nies kaukę ir įtraukęs nuleido vėl. 

- Šiame ežere nuskendo per trisdešimt žmonių, ir tai tik tų, 
apie kuriuos žinoma, - tarė jis. - Vienu berniuku daugiau ar ma- 
žiau - koks skirtumas? 

- Aš nesuprantu. Ar čia mirė du Tidvelų berniukai? Vienas 
nuo kraujo užkrėtimo, kitas... 

- Ar tau rūpi tavo siela, misteri Nunenai? Nemirtinga tavo sie- 
1a? Dievo peteliškė, sugauta mėsos kokone, kuris netrukus dvoks 
kaip manasis? 

Nieko neatsakiau. Ėmė sklaidytis prisiminimai, kas nutiko 
prieš pasirodant Devorui. Jį pakeitė neįtikėtina asmens trauka. 

Dar niekad gyvenime nebuvau susidūręs su tokia galinga laukine 
jėga. Būtent laukine, kitaip nepavadinsi. Galėjau pabėgti. Kito- 
mis aplinkybėmis kaip tik taip ir būčiau pasielgęs. Bet mane su- 
laikė anaiptol ne drąsa; kojos vis dar buvo kaip guminės, bijojau 
nukristi. 

- Duosiu tau progą išgelbėti savo sielą, - pareiškė Devoras. Jis 
iškėlė kaulėtą pirštą. - Keliauk iš čia, mielas mano suteneri. Tuo- 
jau pat, nepersirengęs. Neužsuk susidėti daiktų, nesirūpink, ar už- 
sukai dujas. Keliauk. Palik tą kalę ir jos išperą. 

- Palikti jas tau? 

- Aha, man. Aš padarysiu tai, kas turi būti padaryta. Sielos yra 
menų magistrams, Nunenai. Aš buvau inžinierius. 

- Keliauk žinai kur. 

Rodžetė Vitmor vėl sucypė. 

Senis sėdėjo ratukuose palenkęs galvą, šypsojosi man ir ap- 
skritai atrodė it prisikėlęs iš kapo. 

- Tu įsitikinęs, kad nori būti tas geradaris, Nunenai? Jai tai vi- 
sai nesvarbu, pats žinai; tu ar aš, koks skirtumas. 

- Nesuprantu, apie ką čia mali, - aš dar kartą giliai įkvėpiau. 
Šįkart oras buvo gaivus. Pasitraukiau žingsnį nuo beržo, kojos vėl 
laikė. - Ir man nerūpi. Tau nepavyks atimti Kairos. Iki grabo len- 
tos, kurios ilgai laukti nereikės. Aš to neleisiu. 

- Vyruti, tu daug matei, - rodydamas rudas dantenas, pasakė 
Devoras. - Dar nesibaigus liepai būsi pamatęs tiek, kad gailėsies, 
jog pats neišsidūrei akių birželį. 

- Aš einu namo. Leiskite man praeiti. 

- Eik, kas tave sulaikys? - nusistebėjo jis. - Gatvė visų, - jis vėl 
nurijo gerą deguonies gurkšnį ir uždėjo ranką ant invalido veži- 
mėlio ranktūrio. 

Žengiau jo pusėn, ir man dar nespėjus suvokti, kas vyksta, se- 
nis pasileido ratukais į mane. Galėjo partrenkti ir smarkiai sužeis- 
ti, gal net sulaužyti kojas, bet paskutinę akimirką sustojo. Atšo- 

kau, tačiau tik todėl, kad jis man leido. Tuojau pasigirdo Vitmor 
juokas. 
-- Kas yra, Nunenai? 

- Traukis man iš kelio. Aš tave įspėju. 

- Tai kekšė padarė tave tokį baugštų, a? 

Pasukau kairėn, ketindamas apeiti senį iš šono, bet tas aki- 
mirksniu apsuko vežimėlį ir užtvėrė man kelią. 

- Nešdinkis iš Tėero, Nunenai. Duodu tau gerą patari... 

Šokau dešinėn, iš ežero pusės, ir būčiau lengvai jį aplenkęs, 
tik staiga pajutau mažo, bet stipraus kumščio smūgį į kairį žandą. 
Baltaplaukė ragana nešiojo žiedą, kurio akmuo įdrėskė kaklą po 
ausimi. Pajutau peršulį, po to nutekėjo šilta srovelė. Apsisukau ir 
ištiesęs rankas ją pastūmiau. Senė piktai sukvaksėjusi parvirto ant 
spygliais nusėto tako. Po mirksnio kažkas kirto man į pakaušį. 
Akyse plykstelėjo oranžinė šviesa. Sumosavęs rankomis, ėmiau 
gręžtis ir vėl išvydau Devorą. Senis buvo pasisukęs savo kėdėje. 
Lazdą, kuria man kirto, tebelaikė pakėlęs. Dešimčia metų jaunes- 
nis Devoras būtų ne vien apsvaiginęs mane, bet ir praskėlęs 
kiaušą. 

Atsitrenkiau į savo bičiulį beržą. Pakėliau ranką prie ausies ir 
netikėdamas savo akimis pažvelgiau į kraują ant pirštų. Sumuš- 
tas pakaušis tvinksėjo skausmu. 

Vitmor stojosi braukdama spyglius nuo juodų kelnių ir šiur- 
piai išsišiepusi žvelgė į mane. Skruostai mažumėlę paraudo. Tarp 
ryškiai raudonų lūpų subolavo eilė smulkių dantų. Besileidžian- 
čios saulės šviesoje jos akys liepsnojo. 

- Traukis man iš kelio, - pakartojau, bet balse nebuvo jėgos. 

- Ne, - atšovė Devoras, tvirtindamas lazdą prie kabinos. Dabar 
prieš mane sėdėjo berniukas, pasiryžęs gauti roges, kad ir kaip 
skaudžiai susipjaustytų rankas. - Ne, sumautas suski. Nesitrauk- 
siu. 

Jis vėl patraukė svirtelę, ir invalido vežimėlis be garso ėmė 
judėti į mane. Jeigu būčiau likęs ten, kur stovėjau, senis būtų per- 
vėręs mane savo lazda kaip piktas hercogas iš Aleksandro Diuma 
romano. Tikriausiai būtų sutrupinęs gležnus dešinės savo rankos 
kaulus ir išsukęs ranką iš sąnario, bet šitam padarui tai niekad ne- 
rūpėjo. Jis palikdavo nuostolius skaičiuoti mažiems žmogeliams. 
Jeigu būčiau sudvejojęs ar nepatikėjęs tuo, ką matau, Devoras 
būtų mane užmušęs, tuo neabejoju. Aš spėjau pasitraukti į kairę, 
tik mano sportiniai bateliai slystelėjo šlaitu, ir nugarmėjau į van- 
denį. 


+ 


Tėškiausi į ežerą per arti kranto. Kairė koja kliudė po vande- 
niu pasislėpusią šaknį ir išniro. Kūną perskrodė neapsakomas 
skausmas. Prasižiojau surikti, bet į mano burną ūžtelėjo vanduo 
su metalo prieskoniu, šįsyk tikras. Užsikosėjau, išspjoviau ir pa- 
sitraukiau į šalį galvodamas: Berniukas, čia negyvas berniukas, 
kas, jeigu jis išties ranką ir stvers mane? 

Jausdamas, kaip prie kojų prilimpa sušlapę džinsai, apsiver- 
čiau ant nugaros, susirūpinęs dėl savo piniginės: velniop visas 
kredito korteles ir vairuotojo pažymėjimą, - joje nešiojausi dvi 
geras Džo nuotraukas, iš kurių nieko neliks. 

Devoras vos neįlėkė įkandin manęs į ežerą. Vežimėlio priekis 
atsidūrė ties ta vieta, kur paslydau (palei išlindusias beržo šaknis 
liko mano pėdsakai), ir nors užpakaliniai ratai stovėjo ant žemės, 
šlaitas pamažu ėmė byrėti, grumstai ristis ir kristi į vandenį. Vit- 
mor įsikibo į vežimėlį ir puolė tempti jį atgal, bet tai buvo ne jos 
jėgoms. Jeigu Devorą ir išgelbės kas, tai tik jis pats. Atsistojęs iki 
juosmens vandenyje, nekantriai laukiau, kada gi jis nugarmės. 

Po kelių nesėkmingų bandymų pamėlusi ranka sugriebė svir- 
telę, patraukė atgal, ir kėdė apsisuko, nuvertusi į vandenį paskuti- 

nį akmenų ir žemių kaušą. Vitmor spėjo atšokti šalin, nes ją būtų 
pervažiavę. 

Devoras pamaigė savo įrangą ir atsisuko į mane veidu per ko- 
kias septynias pėdas nuo pasvirusio beržo, po to atsargiai priva- 
žiavo prie tvirto šlaito krašto. Vitmor nuo mūsų nusisuko; mačiau 
atkištą jos užpakalį. Gal ką ir pagalvojau tada; tikriausiai, kad 
bando atgauti kvapą. 

Devoras, rodos, mažiausiai nukentėjo iš mūsų trijų, net nepri- 
reikė deguonies kaukės. Paskutinė dienos šviesa tvieskė į jo vei- 
dą, kuris dabar labiau panėšėjo į apipuvusį, benzine išmirkytą ir 
padegtą moliūgo žibintą. 

- Tai maudaisi? - paklausė jis ir nusikvatojo. 

Apsidairiau, vildamasis pamatyti porelę ar žveją, ieškantį vie- 
tos, kur prieš tamsą galėtų keletą kartų įmerkti meškerę... Ir kar- 
tu vyliausi, kad nieko nepamatysiu. Buvau piktas, įskaudintas ir 
išsigandęs. Bet užvis labiausiai - apstulbęs. Buvau įmestas į eže- 
rą aštuoniasdešimt penkerių metų senio... kuris pavertė mane pa- 
juokos objektu. 

Ėmiau stumtis dešinėn, į pietus, namo. Vanduo siekė iki juos- 
mens, kai įpratau, netgi atrodė maloniai vėsus. Batai slidinėjo ak- 
menimis ir nuskendusiomis medžių šakomis. Patempta kulkšnis 
skaudėjo, bet remtis pajėgiau. Kitas klausimas, kaip jausiuos iš- 
lipęs į krantą. 

Devoras vėl pamaigė mygtukus, vežimėlis apsigręžė ir pama- 
žu nuriedėjo Gatve, neatsilikdamas nuo manęs. 

- Aš tinkamai nesupažindinau tavęs su Rodžete, ar ne? - pasa- 
kė jis. - Žinai, koledže ji neblogai sportavo. Softbolas ir žolės rie- 
dulys buvo mėgstamiausios jos sporto šakos, o savo įgūdžių ji ne- 
prarado. Pademonstruok, Rodžete, savo sugebėjimus šitam jau- 
nuoliui. 

Vitmor pralenkė vežimėlį iš kairės. Kurį laiką jis užstojo Ro- 
džetę. Kai vėl ją išvydau, jos rankose kažką pamačiau. Pasirodo, 
ji pasilenkė ne kvapą atgauti. 

Šypsodamasi priėjo prie šlaito krašto, laikydama prie juos- 
mens saują akmenų. Ji išsirinko golfo kamuoliuko dydžio akme- 
nį ir pakėlusi ranką prie ausies švystelėjo į mane. Smarkiai. Ak- 
muo nušvilpė pro pat kairį mano smilkinį ir tėškėsi į vandenį. 

- Ei! - riktelėjau veikiau nustėręs nei išsigandęs. Net ir dabar 
neįstengiau patikėti tuo, kas čia vyksta. 

- Kas tau, Rodžete? - subarė Devoras. - Niekad nemėtei kaip 
mergiotė. Taikyk į jį! 

Antras akmuo praskriejo du coliai man virš galvos. Trečias 
nesunkiai būtų išbeldęs dantis, bet piktai riktelėjęs atmušiau jį 
delnu. Tik vėliau pastebėjau ant jo likusią mėlynę. Kurį laiką ma- 
čiau tik neapykantos kupiną jos šypsnį, veidą moters, sumokėju- 
sią du dolerius atrakciono tire ir ketinančią išlošti didžiulį pliuši- 
nį meškiną, net jeigu reikėtų pliekti visą naktį. 

O ji mėtė greitai. Akmenys švilpė iš visų pusių, pliumpsėjo į 
rusvą vandenį, keldami purslų geizerius. Aš ėmiau trauktis, nesi- 
ryždamas atgręžti nugaros ir nuplaukti. Bijojau, jog tą pat minu- 
tę ji paleis didelį akmenį. Bet man vis tiek kaip nors reikėjo nuo 
jos atitrūkti. O Devoras tuo metu krito seniokišku juoku, susi- 
raukšlėjęs it pikta marionetė. 

Vienas akmuo skaudžiai atsitrenkė į raktikaulį ir išlėkė į orą. 
Riktelėjau, o senė pritarė man sušukdama “Ja!"* kaip karatistė, at- 
likusi gerą smūgį. 

Tuo ir baigėsi tvarkingas atsitraukimas. Apsisukau, nuplau- 
kiau kur giliau, bet ragana ėmė taikytis man į galvą. Pirmi du ak- 
menys buvo skirti prisitaikyti. Po pauzės, kai nespėjau nė pagal- 
voti, kad atsitraukiau nuo jos per pakankamą atstumą, kažkas 
trinktelėjo man į galvą. Pajutau ir išgirdau vienu metu - BAM!, 
visai kaip komiksų knygelėje apie Betmeną. 

Ryškiai oranžinis ežero vanduo pasidarė tamsiai raudonas, vė- 
liau vyšninis. Išgirdau tylius Devoro pritarimo šūksnius ir paten- 
kintą Vitmor cypimą. Gurkštelėjau metalu atsiduodančio van- 

dens, bet buvau taip apsvaigęs, jog turėjau priminti sau jį išspjau- 
ti, o ne praryti. Kojos pasidarė per sunkios plaukti, prakeikti ma- 
no sportbačiai svėrė mažiausiai toną. Nuleidau kojas, norėdamas 
atsistoti, bet dugno nepasiekiau - per gilu. Pažvelgiau į krantą. Jis 
atrodė kaip ryškių raudonų bei oranžinių lempų nutvieksta švy- 
tinti scena. Nuo kranto skyrė koks dvidešimt pėdų. Maksas su 5a- 
vo padėjėja stypsojo prie Gatvės krašto. Jie atrodė kaip tėvelis ir 
mamytė Granto Vudo paveiksle. Devoras vėl prisidėjo prie bur- 
nos kaukę, bet mačiau, jog jis šypsosi. Vitmor taip pat buvo išsi- 
šiepusi. 

Vėl įtraukiau vandens, didžiumą išspjoviau, bet geras gurkšnis 
nugarmėjo gerkle, privertęs užsikosėti. Grimzdau, kad išsilaiky- 
čiau paviršiuje, puoliau kapstytis į viršų nebe plaukdamas, o bet 
kaip mataruodamas rankomis, eikvodamas kur kas daugiau ener- 
gijos, nei reikėjo. Panika suleido aštrius žiurkės dantukus. Galva 
gaudė. Kiek smūgių ji šiandien atlaikė? Vitmor kumštį... Devoro 
lazdą... akmenį... o gal du? Viešpatie, neprisimenu. 

Tvardykis, dievaži... juk nesileisi šitaip jo sutriuškinamas? Pa- 
skandinamas kaip tas berniukas? 

Ne, ne, jeigu pajėgsiu. 

Išnėriau iš vandens ir persibraukiau kaire ranka per pakaušį. 
Šiek tiek virš sprando aptikau žąsies kiaušinio dydžio gumbą, ku- 
ris tebekilo. Kai paliečiau jį, vos nenualpau iš skausmo. Per 
skruostus nusirito ašaros. Kai patikrinau pirštus, kruvini buvo tik 
galiukai, bet sunku ką nors pasakyti apie žaizdas, kai mirksti van- 
denyje. 

- Atrodai kaip sulytas švilpikas, Nunenai! - pasiekė mane jo 
balsas. 

- Tegu tave skradžiai! - atrėžiau. - Susitiksim teisme! 

Jis dirstelėjo į Vitmor. Toji pažvelgė į jį tokia pat išraiška, ir 
abu nusijuokė. Jeigu tuo metu man kas būtų pakišęs “Uzi" auto- 

matą, nedvejodamas būčiau paklojęs abu ir paprašęs naujos apka- 
bos suvarpyti jų lavonus. 

Bet automato po ranka nebuvo, todėl ėmiau irtis namų link. 
Seniai sekė mane Gatve; Maksas negirdimai važiavo invalido ve- 
žimėliu, Rodžetė žengė oriai kaip vienuolė, retsykiais stabtelda- 
ma pakelti tinkamo akmens. 

Nors plaukti teko nedaug, jaučiausi išsekęs. Ko gero, kaltas 
šokas. Paskiau netinkamu metu įkvėpiau, srėbtelėjau vandens ir 
visiškai supanikavau. Pradėjau plaukti prie kranto, kur galėčiau 
atsistoti. Rodžetė Vitmor nieko nelaukusi vėl ėmė svaidyti akme- 
nis, kuriuos turėjo rankoje, po to ir pasidėtus ant Devoro kelių. Ji 
buvo apšilusi, nebemėtė kaip kokia mokinukė, ir kiekvienas me- 
timas kliudė tikslą. Aplink mane ėmė kristi akmenys. Vieną nu- 
mušiau į šoną, nes būtų prakiurdęs man kaktą, tačiau kitas akmuo 
smarkiai perdrėskė bicepsą. Apsiverčiau ir pasitraukiau gilyn, kur 
nepasiekia jos ranka, stengdamas nepanardinti nežmoniškai skau- 
dančios galvos. 

Nutolęs per pakankamą atstumą, atsigręžiau į juos. Vitmor 
priėjo prie pat kranto. Stengėsi išlošti kiekvieną colį. Devoras sė- 
dėjo savo ratuose už jos. Jie abu plačiai šypsojosi, o veidai buvo 
raudoni kaip pragaro velnių. Raudonas dangus - jūreivis džiugus. 
Po dvidešimties minučių ims temti. Ar pajėgsiu išsilaikyti ant 
vandens dar dvidešimt minučių? Turėčiau, jeigu neimsiu pani- 
kuoti, bet ne ilgiau. Pagalvojau, kad galiu nuskęsti tamsoje ir pas- 
kutinį kartą išniręs į viršų pamatyti danguje Venerą. Vėl siaubas 
pastvėrė mane į savo gniaužtus. Tas siaubas buvo blogesnis nei 
Rodžetė su savo akmenimis. 

Bet ne toks baisus kaip Devoras. 

Apsidairiau į abi puses, kur Gatvė išlįsdavo iš miško. Daugiau 
nebebijojau pasirodyti kvailas, tačiau nieko nepamačiau. Dangau, 
kur visi dingo? Išvažiavo į Mauntain Vju Fraiburge picos ar 
“Kaimo kavinėn“ pieno kokteilio? 

- Ko tau reikia? - riktelėjau seniui. - Nori, kad pažadėčiau ne- 
lįsti į tavo reikalus? Gerai, nelįsiu! 

Jis nusižvengė. 

Ką gi, aš ir nesitikėjau, kad tai suveiks. Net jeigu žadėčiau 
nuoširdžiai, jis nebūtų patikėjęs. 

- Mes tik norime pasižiūrėti, kiek laiko gali išbūti ant vandens, 
- atsakė Vitmor ir tingiai paleido dar vieną akmenį, kuris nukrito 
per penkias pėdas nuo manęs. 

Jie sumanė mane užmušti, pagalvojau. Rimtai ketina. 

Taip. Ir dar blogiau, kad jiems gali pavykti. Man šovė bepro- 
tiška ir kartu visai logiška mintis. Įsivaizdavau, kaip Rodžetė Vit- 
mor kabina skelbimą prie Leikvju supermarketo lentos. 


VISIEMS TR-90 MARSIEČIAMS! SVEIKI! 


Misteris MAKSVELAS DEVORAS, visų mylimas 
marsietis, duos kiekvienam TR gyventojui ŠIMTĄ 
DOLERIŲ, jeigu nė vienas nekels kojos į Gaivę 
PENKTADIENIO VAKARE, LIEPOS 17, tarp 
SEPTYNIŲ ir DEVYNIŲ. Ten nėra kas veikti ir 

mūsų “"VASAROS DRAUGAMS“! Ir atsiminkite: 

GERI MARSIEČIAI yra kaip GEROS BEŽDŽIONĖS: 
jie nieko NEMATO, nieko NEGIRDI ir nieko NEKALBA! 


Man sunku buvo tuo patikėti net tokioje situacijoje... ir vis 
dėlto beveik tikėjau. Bent jau tuo, kad Devorui padeda velnias. 

Nuovargis tempė žemyn. Batų nebegalėjau pakelti. Pamėgi- 
nau vieną nusimauti, bet vėl užspringau vandeniu. Ta pasiutusi 
pora stebėjo mane, Devoras retkarčiais pakeldavo prie burnos 
kaukę. 

Negaliu laukti tamsos. Saulė vakariniame Meine nusileidžia 
greitai, kaip, man regis, visuose kalnuotose vietovėse, tačiau nak- 

tis neskuba pakeisti prieblandos. Kai vakaruose sutems tiek, kad 
nebūsiu matomas, rytuose patekės mėnulis. 

Atitokau bemąstąs apie savo nekrologą “New York Times“ su 
antrašte: POPULIARUS DETEKTYVŲ AUTORIUS PASKEĘS- 
TA MEINE. Debra Vainstok parūpins jiems nuotrauką iš greitai 
pasirodysiančio “Elenos pažado“. Haroldas Oblovskis pasakys 
viską, kas dera, taip pat nepamirš pasirūpinti kuklia, bet ne ma- 
ža žinute apie netikėtą žūtį “Leidėjų savaitraštyje". Išlaidas pa- 
sidalys per pusę su “Putnam" ir... 

Nugrimzdau, srėbtelėjau gurkšnį vandens ir išspjoviau. Vėl 
ėmiau bejėgiškai kapanotis, bet prisiverčiau nurimti. Nuo kranto 
pasigirdo šiurpus Rodžetės Vitmor juokas. Ach tu kale, ištariau 
mintyse, tu perdžiūvusi ra... 

Maikai, išgirdau Džo balsą. 

Balsas skambėjo mano galvoje, bet buvo ne toks, kokiu pats 
kalbėdavau, įsivaizduodamas Džoaną, kai apimdavo ilgesys. Lyg 
patvirtindamas tai, dešinėje pasigirdo smarkus pliaukštelėjimas. 
Pasukęs galvą, nepastebėjau nei žuvies, nei raibulių vandens pa- 
viršiuje. Užtat įžiūrėjau mūsų plaustą, plūduriuojantį už kokio 
šimto jardų saulėlydžio nutviekstame vandenyje. 

- Nenuplauksiu taip toli, mažute, - sugargiau. 

- Sakei ką nors, Nunenai? - paklausė Devoras nuo kranto. Jis 
pridėjo delną prie išdribusios vaškinės ausies. - Nesuprantu! At- 
rodo, visai baigi išleisti kvapą! - Vitmor vėl veriančiai juokėsi. 

Tau pavyks. Aš padėsiu. 

Plaustas, supratau, tik jis gali mane išgelbėti. Kito tokio šiame 
krante nėra, o pasiekti jį akmeniu Rodžetė nepajėgs. Ėmiau irtis 
ton pusėn. Rankos pasidarė švininės kaip kojos. Kai pajusdavau 
grimztąs, stabteldavau ir įtikinėdavau save nurimti, tvirtindavau, 
kad jėgų užteks, jeigu tik nepanikuosiu. Kretenos sekė mane to- 
liau, bet pamatę, kur link suku, nustojo juoktis. Ir laidyti kandžias 
pastabas. 

Ilgą laiką atrodė, kad plaustas nė kiek neartėja. Raminau save, 
jog taip tik dėl tirštėjančios prietemos, juoduojančio it Devoro 
dantenos vandens, tačiau vis mažiau pats tuo tikėjau, nes vis la- 
biau trūko oro ir darėsi sunku pakelti rankas. 

Likus trisdešimčiai jardų, mėšlungis sutraukė kairę koją. Pasi- 
verčiau ant šono kaip kiaura valtis, mėgindamas pasiekti ranka 
sutrauktą raumenį. Vanduo kliūstelėjo į burną. Stengiausi jį iško- 
sėti, bet vanduo pakliuvo į skrandį ir supykino. Panirau, pirštais 
graibydamas koją. 

Aš iš tikro skęstu, visai ramiai pagalvojau. Tai štai kaip tai 
vyksta. 

Staiga pajutau, kaip kažkas sugriebia mane už sprando. Stip- 
rus peštelėjimas už plaukų grąžino realybėn geriau nei epinefri- 
no injekcija. Pajutau, kaip kita ranka suspaudžia mano kairę koją 
- ją nudegino tartum ugnimi. Mėšlungis atsileido, ir aš su nauja 
jėga nuplaukiau prie plausto. Dabar tikrai plaukiau, o ne kaps- 
čiausi kaip anksčiau. Po kelių sekundžių jau kabojau ant plausto 
kopėtėlių, lipau giliai alsuodamas ir bijodamas, kad širdis sprogs 
lyg rankinė granata. Po kurio laiko plaučiai grąžino deguonies 
trūkumą, viskas ėmė rimti. Luktelėjęs minutę, išlindau iš vandens 
ir pastovėjau įsirėmęs rankomis į kelius. Paskiau atsigręžiau pa- 
rodyti seniams nosį. Bet nebuvo kam rodyti. Gatvė buvo tuščia. 
Devoras ir Rodžetė Vitmor dingo. 


+ 


Gal ir dingo. Bet gerai žinau, kad didžiosios Gatvės dalies ne- 
galiu matyti per medžius. 

Stebėdamas kiekvieną krustelėjimą, sėdėjau susikryžiavęs ko- 
jas ant plausto, kol patekėjo mėnulis. Praėjo pusė valandos, o gal 
keturiasdešimt penkios minutės. Patikrinau laikrodį, bet jis dabar 
buvo nebenaudingas. Į vidų pakliuvo vandens, ir rodyklės susto- 

jo ties puse aštuonių. Be viso kito Devoras bus man skolingas ir 
laikrodžio “Timex Indiglo“ kainą, tai yra 29,95 dolerio. 

Pagaliau atsargiai nusileidau kopėtėlėmis, panirau į vandenį ir 
kaip įmanydamas tyliau nuplaukiau. Kai ilsėjausi, nustojo skau- 
dėti galvą (nors gumbą ir dabar maudė), atgavau pusiausvyrą ir 
patikėjau tuo, kas atsitiko. Tai ir buvo blogiausia: ne tik susitai- 
kyti su nuskendusio berniuko pasirodymu, švilpiančiais akmeni- 
mis, ežeru, bet ir įkyriu jausmu, jog to negali būti, kad turtingi 
programinės įrangos magnatai nebando paskandinti rašytojų, sto- 
jusių jiems skersai kelią. 

Ar šios dienos poelgis spontaniškai kilo Devoro galvoje? Su- 
sitikome atsitiktinai, ne daugiau? O gal jis sekė mane nuo Liepos 
4-osios... galbūt iš kitos ežero pusės mane stebėjo žmonės, apsi- 
ginklavę galinga optika? Paranoiko paistalai, sakyčiau... bent jau 
būčiau sakęs prieš tai, kai du seniai vos nepaskandino manęs lyg 
popierinio laivuko Juodosios Žymės ežere. 

Nutariau, jog man vis tiek, ar mane kas nors seka iš kitos pa- 
krantės. Nesvarbu, kad tiedu gali tūnoti miške prie Gatvės. Plau- 
kiau, kol kojas ėmė kutenti dumbliai, ir išvydau paplūdimio kraš- 
tą. Tada atsistojau pašiurpęs nuo šalto oro. Slinkau į krantą, pa- 
sirengęs ranka atmušti akmenį, jeigu Rodžetė vėl imtų svaidytis. 
Bet tuščiai. Stabtelėjau ant Gatvės, apsidairiau į abi puses. Atro- 
do, šiame užkampyje esu vienas. Galiausiai atsigręžiau į vande- 
nį, kur nuo smėlio iki plausto nutįso mėnesienos takas. 

- Ačiū, Džo, - padėkojau ir ėmiau lipti laiptais namo. Pusiau- 
kelėje teko sustoti ir pasėdėti. Dar niekad gyvenime nebuvau taip 
pavargęs. 


AŠTUONIOLIKTAS 
SKYRIUS 


Užlipau laiptais į verandą, užuot apsukęs namą ir įėjęs pro 
priekines duris. Vos vilkausi, o kojos svėrė bent du kartus tiek, 
kiek paprastai. Svetainėje įdėmiai apsidairiau, tarytum nebuvęs 
čia visą dešimtmetį ir radęs viską taip, kaip palikau: briedis Ban- 
teris ant sienos, “Boston Globe“" ant sofos, staliukas jos gale už- 
verstas šūsnimi kryžiažodžių, ant baro lėkštė su pietų likučiais. 
Matyt, tik tuomet supratau, kas man atsitiko: išėjau pasivaikščio- 
ti, palikęs name įprastą netvarką, ir vos nežuvau. Vos nebuvau 
nužudytas. 

Mane ėmė krėsti drebulys. Nusliūkinau į vonios kambarį šiau- 
riniame namo sparne, nusiplėšiau šlapius drabužius ir sudrėbiau 
kriauklėn. Po to virpėdamas įsmeigiau akis į save veidrodyje. At- 
rodžiau kaip po muštynių bare. Ant vieno bicepso ilga, sukepusi 
žaizda. Juoda kraujosrūva it paukščio sparnai ant kairiojo rakti- 
kaulio. Kraujuojantis įdrėskimas ant kaklo, pranykstantis už au- 
sies, kur mieloji Rodžetė kliudė savo žiedu. 

Pasinaudojau savo skutimosi veidrodėliu apžiūrėti pakaušį. 
“Negi negali įsikalti į savo kietą makaulę?“ - sakydavo mama 
vaikystėje mums su broliu Sidu; dabar aš dėkojau dangui, kad 
mama neklydo dėl makaulės kietumo, bent jau mano atveju. Ten, 
kur Devoras užvožė savo lazda, iškilo vulkano krateris. Taiklus 

Vitmor metimas paliko kraujuojančią žaizdą, ir man teks siūti ją, 
jeigu nenorėsiu turėti rando. Krauju išsitepė sprandas ir plaukai. 
Galai žino, kiek jo ištekėjo iš tos raudonos burnos ir buvo nuska- 
lauta vandens. 

Pripyliau į delną vandenilio peroksido, sukaupiau drąsą ir 
šliūkštelėjau ant žaizdos it po skutimosi. Nudegino taip, kad vos 
užgniaužiau riksmą. Kai perštėti liovėsi, suvilgiau vatos gumulė- 
lį ir dezinfekavau kitas žaizdas. 

Nusiskutau, apsirengiau marškinėlius bei džinsus ir nuėjau 
skambinti apygardos šerifui. Telefonų knygos neprireikė; Kasl 
Roko policijos nuovados ir šerifo telefonų numeriai buvo įrašyti 
prie greitosios pagalbos, gaisrinės ir 900 paslaugos numerių, kur 
už pusantro dolerio gali sužinoti tris tos dienos “Times" kryžia- 
žodžio atsakymus. 

Pirmus tris numerius surinkau greitai, po to lėčiau. Suspaudęs 
955-960, visai sustojau. Stypsojau koridoriuje, prispaudęs prie 
ausies ragelį, ir prieš akis mačiau dar vieną antraštę, tik jau ne 
respektabiliame “Times", o gerklingame “New York Post": RA- 
ŠYTOJAS - KRETANČIAM KOMPIUTERIŲ KARALIUI: 
“ACH TU, MUŠEIKA!" Šalia - mūsų abiejų nuotraukos: aš šiek 
tiek jaunesnis, o Maksas Devoras - kaip šimto šešerių. “Post su 
pasimėgavimu išklos savo skaitytojams, kaip Devoras podraug su 
pagyvenusia dama, kuri vandenyje permirkusi nesvertų devynias- 
dešimties svarų, įmetė į ežerą perpus jaunesnį rašytoją, pagal 
nuotrauką, tvirtą ir nelepšišką vyrą. 

Telefonui pabodo laukti septintojo skaitmens, jis dusyk pypte- 
lėjo ir grąžino mane į neužimtą liniją. Atitraukęs ragelį nuo au- 
sies, valandėlę į jį pažiūrėjau, tada pakabinau ant šakutės. 

Neverkšlenu dėl kartais aikštingo, kartais bjauraus žiniasklai- 
dos dėmesio, bet esu atsargus, kaip ir bendraudamas su įsiutusiu 
gauruotu žinduoliu. Amerika pavertė visuomenę linksminančius 
žmones aukščiausios klasės prostitutėmis, o žiniasklaida pašiepia 

kiekvieną, kuris reiškia nepasitenkinimą elgesiu su juo. “Užteks 
inkšti, - šaukia spauda bei televizijos paskalų laidos triumfuojan- 
čiu ir nepatenkintu balsu. - Negi manai, kad mokame tokius pi- 
nigus už tai, kad padainuoji dainą ar pajudini užpakalį? Klysti, 
mulki! Mokame, kad galėtume stebėtis, kai tau sekasi, kad ir kuo 
užsiimtum, ir mėgautis, kai susimauni. J eigu mūsų nebelinksmin- 
si, visuomet galime tave nudėti ir suėsti". 

Žinoma, iš tikrųjų suėsti jie negali. Jie gali išspausdinti tavo 
nuotrauką be marškinių ir parašyti, kad tunki, gali taukšti, kiek iš- 
geri ar suryji piliulių, pasijuokti iš vakaro, kai “Spago" pasisodi- 
nai ant kelių kokią nors žvaigždutę ir bandei lyžtelti jai ausį, bet 
iš tikro suvalgyti negali. Tad ne baimė būti išvadintam “Post"' 
verksniu ir pakliūti Džėjui Leno* ant liežuvio privertė nuleisti ra- 
gelį. Tiesiog suvokiau, kad neturiu įrodymų. Niekas mūsų nema- 
tė. Be to, žinojau, kad rasti sau ir savo asmeninei padėjėjai alibi 
Maksas Devoras gali piršto nepajudinęs. 

Mane sulaikė ir kita aplinkybė. Tarkim, apygardos šerifas at- 
siunčia Džordžą Futmaną, kitaip tėtušį, užrašyti mano parodymų 
dėl to, kad piktas senis įstūmė mažąjį Mikutį į ežerą. Kiek juoko 
visi trys turėtų! 

Todėl paskambinau Džonui Storou, norėdamas išgirsti iš ad- 
vokato lūpų, jog elgiuosi, kaip šiuo atveju geriausia, kad tik ne- 
vilties apimti žmonės imasi tokių priemonių (dėl to buvau pasi- 
rengęs netgi pamiršti, kaip seniai kvatojosi, lyg tokio malonumo 
seniai nebūtų turėję), ir kad Ki Devor atžvilgiu niekas nepasikei- 
tė: jos senelio ieškinys ir toliau beviltiškas. 

Džono namuose atsiliepė autoatsakiklis, palikau jam žinutę: 
“Pasuk Maikui Nunenui, neskubu, bet nesivaržyk skambinti vė- 
lai". Paskiau patikrinau jo kontorą, prisiminęs Džono Grišemo 
žodžius: jauni teisininkai dirba, kol išvirsta iš koto. Išklausiau fir- 


* Džėjus Leno - amerikiečių komikas. 

mos autoatsakiklį, tada, laikydamasis instrukcijos, suspaudžiau 
STO - tris pirmas advokato pavardės raides. 

Po trakštelėjimo pasigirdo Džono balsas. Deja, dar vienas įra- 
šas: “Labas, čia Džonas Storou. Išskridau į Filadelfiją pas tėvelį 
ir mamytę savaitgaliui. Pirmadienį būsiu kontoroje, po to išvyk- 
siu su reikalais. Nuo antradienio iki penktadienio mėginkite ieš- 
koti manęs..." 

Numeris, kurį jis paliko, prasidėjo 207-955, tai yra Kasl Roko 
numeris. Spėjau, jog Džonas paliko viešbučio, kuriame apsistojo 
prieš tai, numerį. “Maikas Nunenas, - pasakiau. - Paskambink, 
kai galėsi. Palikau Žinutę ir tavo namuose". 

Nuėjęs į virtuvę alaus, sustojau priešais šaldytuvą ir ėmiau 
žaisti magnetukais. Jis pavadino mane suteneriu. Na, suteneri, 
kur tavo šliundra? Po minutės jis pasisiūlė išgelbėti mano sielą. 
Labai juokinga, ką ir besakyti. Kaip alkoholikui pasiūlyti pasau- 
goti barą. Jis kalbėjo apie tave su atviru susižavėjimu, sakė Me- 
tė. Tavo ir jo proseneliai šiko į tą pačią duobę. 

Palikau alų ramybėje ir nuėjęs paskambinau Metei. 

- Sveiki, - vėl išgirdau balsą iš juostos. - Čia aš, bet dabar ma- 
nęs nėra namuose arba negaliu prieiti prie telefono. Palikite žinu- 
tę, gerai? - pauzė, šnaresys, po to Kairos balsas, kone išsprogdi- 
nęs ausies būgnelį: - Palikite LINKSMĄ zinutę! - jų juoką nutrau- 
kė pyptelėjimas. 

- Sveika, Mete, čia Maikas Nunenas, - tariau. - Aš tik norė- 
jau... 

Nežinau, kaip būčiau baigęs tą mintį, bet neprireikė. Metė pa- 
ti pakėlė ragelį. 

- Sveiki, Maikai, - išvargęs, bespalvis jos balsas taip skyrėsi 
nuo linksmo įrašo, jog praradau amą. Po kurio laiko paklausiau, 
kas nutiko. 

- Nieko, - atsakė ji ir pravirko. - Viskas. Praradau darbą. Lin- 
"dė mane atleido. 

Lindė, suprantama, pavadino tai ne atleidimu, o “diržo suver- 
žimu“, tačiau tai vis tiek buvo atleidimas, ir aš buvau įsitikinęs, 
jog Jungtinės keturių ežerų bibliotekos sponsorių sąraše rasčiau 
Makso Devoro pavardę. Jis ir toliau sutiksiąs būti pagrindiniu rė- 
mėju... jeigu Lindė Brigs žais pagal jo taisykles. 

- Mums nederėjo kalbėtis jai matant, - pasakiau, nors puikiai 
žinojau, kad Metę būtų atleidę man nė neprisiartinus prie biblio- 
tekos. - Ir reikėjo to tikėtis. 

- Džonas Storou numatė, - mergina verkė, bet jau bandė suim- 
ti save į rankas. - Sakė, kad Maksas Devoras pasistengs įvaryti 
mane į kampą, kad svarstant bylą į teisėjo klausimą atsakyčiau: 
“Taip, jūsų šviesybe, aš niekur nedirbu". Atsakiau jam, kad mi- 
sis Brigs niekad taip nepasielgtų, ypač su mergina, kuri taip pui- 
kiai pašnekėjo apie Melvilio “Bartlbį". Žinote, ką Džonas man 
atsakė? 

- Ne. 

- Pasakė: “Jūs dar labai jauna". Man jo žodžiai nuskambėjo 1a- 
bai jau globėjiškai, bet jis buvo teisus, ar ne? 

- Mete... 

- Ką man daryti, Maikai? Ką man daryti? - panašu, kad pani- 
ka persikėlė į Vasp Hilo kelią. 

Aš ramiai pagalvojau: Kodėl tau netapus mano meiluže? Ofi- 
cialiai vadinsies "medžiagos rinkimo asistente“, Tarptautinių 
pajamų tarnybos požiūriu, visai padorus užsiėmimas. Aprūpinsiu 
tave drabužiais, duosiu porą kreditinių kortelių, namą, - galėsi 
atsisveikinti su aprūdijusiu savo vagonėliu, - ir išleisiu dviejų sa- 
vaičių atostogų. Ką pasakytum apie vasarį Maui? Be to, supran- 
tama, Ki išsilavinimas bei padori sumelė grynais metų pabaigo- 
je. Pažadu būti labai apdairus. Apdairus ir diskretiškas. Kartą ar 
du per savaitę, kai tavo mergytė miegos. Tau tereikia atsakyti 

"taip" ir duoti man savo raktą. Tau tereikės atsiverti, kai aš įei- 
siu, leisti daryti tai, ko aš noriu - kiaurą naktį, leisti liesti, kur 
man patinka, daryti, ką noriu daryti, niekad nesakyti "ne", nie- 
kad nesakyti "baik". 

Užsimerkiau. 

- Maikai? Jūs mane girdite? 

- Žinoma, - atsakiau. Paskiau paliečiau pulsuojančią žaizdą ir 
susiraukiau. - Viskas bus gerai, Mete. Jūs... 

- Treileris neapmokėtas! - kone suvaitojo ji. - Aš neapmokė- 
jau dviejų telefono sąskaitų, jie grasina atjungti! Kažkas darosi 
džipo greičių dėžei ir užpakaliniam tiltui! Už paskutinę Kairos 
savaitę vasaros mokykloje dar pajėgsiu susimokėti - misis Brigs 
davė man trijų savaičių pašalpą, bet kaip nupirkti jai batus? Ji 
viską taip greitai išauga... šortai skylėti kaip ir dauguma kelnai- 
čių... 

Ji vėl ėmė raudoti balsu. 

- Aš pasirūpinsiu jumis, kol atsistosite ant kojų, - pasakiau. 

- Ne, aš negaliu... 

- Galite. Ir dėl Kairos tai padarysite. Vėliau, jeigu norėsite, ga- 
lėsite grąžinti skolą. Saugosime kiekvieną kvitą, jeigu norite. Bet 
aš jumis pasirūpinsiu. - /r tu niekad nenusirengsi prieš mane. Pa- 
žadu tai, ir to laikysiuosi. 

- Maikai, jūs neturėtumėt užsikrauti sau tokios naštos. 

- Gal turėčiau, gal ir ne. Bet aš tai padarysiu. Pamėginkite 
man sukliudyti, - nutariau nebepasakoti jai, kas man nutiko, net 
su humoru - dabar tai būtų visiškai ne vietoje. - Rūpesčiai dėl 
globos baigsis greičiau, nei manėte, ir jeigu man nepavyks rasti 
čia nė vieno drąsuolio, kuris jus įdarbins, tikrai rasiu Deryje. Be- 
je, prisipažinkite man atvirai - negi nekilo noras pakeisti aplinką? 

Ji nelinksmai nusijuokė. 

- Galima sakyti, taip. 

- Su Džonu kalbėjotės šiandien? 

- Taip. Jis išvykęs pas savo tėvus į Filadelfiją, bet paliko tele- 
fono numerį. Aš jam skambinau. 

Jis sakėsi įsižiūrėjęs Metę. Galbūt ir ji įsižiūrėjusi jaunąjį ad- 
vokatą. Raminau save, kad nemalonus mane apėmęs jausmas tė- 
ra vaizduotės vaisius. Bent jau stengiausi. 

- Ką jis sakė išgirdęs, kad netekote darbo? 

- Tą pat, ką ir jūs. Tik jo žodžiai manęs nenuramino taip, kaip 
jūsų. Nežinau kodėl, - o aš žinojau. Buvau įmetėjęs vyras, o kaip 
tik tuo mes traukiame jaunas moteris - suteikiame joms saugumo 
jausmą. - Jis grįžta antradienio ryte. Pažadėjau su juo papriešpie- 
čiauti. 

Nė kiek nedvejodamas, natūraliai paklausiau: 

- Gal ir aš galėčiau prie jūsų prisijungti? 

Metės balsas, kai išgirdo pasiūlymą, pagyvėjo; pasijutau net- 
gi kaltas: 

- Būtų puiku! Gal jam dar sykį paskambinti ir pasiūlyti kartu 
ateiti pas mane? Galėčiau vėl paruošti kepsnį ant grotelių. Galbūt 
neleisiu Ki į vasaros mokyklą, pavalgysime keturiese. Ji tikisi, 
kad vėl paskaitysite jai pasaką. Ana jai labai patiko. 

- Būtų labai šaunu, - atsakiau nuoširdžiai. Su Kaira mano bu- 
vimas taip neprimins įsikišimo. Bei Džono ir Metės pasimatymo. 
Advokato nebus galima apkaltinti neetiškų susidomėjimu savo 
kliente. Po to jis man tik padėkos. - Man regis, Ki laikas pereiti 
prie “Jonuko ir Grytutės". Kaip jūs, Mete? Ar lengviau? 

- Jaučiuosi daug geriau, nei iki jūsų skambučio. 

- Puiku. Viskas bus gerai. 

- Pažadėkite man. 

- Man regis, ką tik šitai padariau. 

Stojo trumpa pauzelė. 

- O jums, Maikai, ar nieko neatsitiko? Kalbate šiek tiek... na, 
nežinau... keistai. 

- Nieko, - atsakiau, ir išties taip jaučiausi, nors nepraėjo ir va- 
landa po to, kai skendau. - Ar galiu paklausti dar vieną klausimą, 
kol nepadėjau ragelio? Jis niekaip neduoda man ramybės. 

- Žinoma. 

- Tą vakarą, kai pietavau pas jus, pasakėte, jog Devoras gyrė- 
si, esą jo prosenelis pažinojo manąjį. Ir neblogai pažinojo. 

- Jis sakė, kad jie šiko į vieną duobę. Dar pagalvojau, kad tai 
labai originalu. 

- O daugiau jis nieko nesakė? Gerai pagalvokite. 

Metė susimąstė, bet nieko neprisiminė. Paprašiau paskambin- 
ti, jeigu grįžtų kas nors iš to pokalbio arba pajustų vienatvę ir bai- 
mę. Arba jei kas nors imtų kelti jai nerimą. Nenorėjau per daug 
išsitarti, bet jau apsisprendžiau tiesiai pasišnekėti su Džonu apie 
paskutinį savo nuotykį. Galbūt vertėtų paprašyti privatų detekty- 
vą iš Liuistono, kad atsiųstų vieną ar du žmones į Tėerą nenuleis- 
ti akių nuo Metės su Kaira. Maksas Devoras yra beprotis, kaip 
tvirtino mano kotedžo prižiūrėtojas. Tuomet negalėjau to suvok- 
ti, bet dabar jau žinau. Vos tik kildavo abejonė, užtekdavo palies- 
ti pakaušį. 

Grįžau prie šaldytuvo ir antrą kartą pamiršau jį atidaryti. Ma- 
no pirštai palietė magnetukus ir ėmė juos stumdyti. Žiūrėjau į at- 
sirandančius, besivystančius ir vėl išyrančius žodžius. Čia buvo 
savotiškas rašymas... bet rašymas. Pajutau tai, nes apėmė transas 
lyg prie rašomosios mašinėlės. 

Tą pusiau hipnotišką būseną autorius gali išsikviesti ir išjung- 
ti... kol viskas gerai. Intuityvi proto dalis atsiveria pradėjus dirbti 
ir pakyla į šešių (ar dešimties, kai diena ypač sėkminga) pėdų 
aukštį. Atsidūrusi tenai, ji tiesiog plevena ir siunčia magiškas ži- 
nutes bei ryškius vaizdinius. Likusią dienos dalį ji atjungta nuo 
kitos įrangos ir neprimena savęs, išskyrus tuos atvejus, kai neti- 
kėtai ištrūksta, ir tada panyri į transą, galvoje kyla asociacijos, 

neturinčios nieko bendra su racionalia mintimi, pasirodo nelauk- 
ti reginiai. Tai yra keisčiausia kūrybos proceso dalis. Mūzos yra 
vaiduokliai, retsykiais aplankantys be pakvietimo. 

Mano name vaidenasi. 

Saroje Kvatoklėje visuomet vaidenosi... tu juos išjudinai. 

Vaidenosi, sudėliojau ant šaldytuvo. Bet vaizdas pasirodė ne- 
pilnas, tad sudėsčiau aplink žodį daržovių ir vaisių žiedą. Taip 
geriau, kur kas geriau. Pastovėjau minutę, sukryžiavęs rankas ant 
krūtinės, kaip darydavau prie rašomojo stalo, kai kliūdavo koks 
nors žodis ar frazė, po to “o" pakeičiau “a", išėjo vaidenasi. 

- Vaidenasi apskritime, - ištariau balsu, ir, lyg pritardamas, 
vos girdimai skimbtelėjo varpelis ant briedžio kaklo. 

Nurinkau raides, tuo metu galvodamas, kaip keista turėti ad- 
vokatą, vardu Romeo... 

(rate atsidūrė romeo) 

„.. ir detektyvą, vardu Džordžas Kenedis. 

(džordžas atsirado ant šaldytuvo) 

Pasvarsčiau, ar Kenedis negalėtų padėti man dėl Endžio Drei- 
ko... 

(ant durelių dreikas) 

..„galbūt jis galėtų pametėti man keletą detalių. Niekad nesu 
rašęs apie privatų detektyvą, o menkos smulkmenos... 

(reikas nuimu, prie d priduriu etalės) 

... suteikia įtaigos. Paverčiau 3 ant nugaros ir pakišau po apa- 
čia I, taip padarydamas šakutę. Velnias detalėse. 

Paskiau mintys nuklydo kažkur kitur. Negaliu tiksliai pasaky- 
ti kur, nes buvau atsijungęs, o ta intuityvioji mano proto dalis pa- 
kilo taip aukštai, jog jos nebūtų radusi jokia paieškos komanda. 
Stovėjau prie šaldytuvo ir žaidžiau magnetukais, automatiškai 
dėliodamas minties nuotrupas. Galite netikėti, jog tai įmanoma, 
bet pasiklauskite bet kurio rašytojo. 

Į realybę grąžino vestibiulio langus užliejusi šviesa. Pamačiau 
už mano “Ševrolė" įsukančią mašiną. Siaubas sukaustė kūną. Tą 
sekundę bet ką būčiau atidavęs už užtaisytą ginklą. Nes čia Fut- 
manas. Turėtų būti. Devoras, grįžęs su Vitmor į “Varingtoną", 
paskambino jam ir pasakė, kad Nunenas atsisako būti geras mar- 
sietis, todėl jį reikia pamokyti. 

Kai atsivėrė vairuotojo durelės ir nekviestą svečią apšvietė sa- 
lono šviesa, lengviau įkvėpiau. Ten galėjo būti bet kas, tik ne “tė- 
tušis"". Šitas tipas, regis, nebūtų įstengęs ir musės nuskriausti su- 
suktu laikraščiu... bet ne vienas tą pat galvojo ir apie žudiką 
Džefrį Damerį. 

Virš šaldytuvo stovėjo lentynėlė senų ir, matyt, ozoną gadi- 
nančių aerozolio flakonų. Nežinau, kaip juos pražiūrėjo misis M., 
bet aš dėl to tik apsidžiaugiau. Stvėriau pirmą pakliuvus; (“Juo- 
doji vėliava", puikus pasirinkimas), nutraukiau dangtelį ir įsiki- 
šau į kairę džinsų kišenę. Paskiau pasukau prie stalčiūkų šalia 
kriauklės. Viršutiniame laikėme stalo įrankius. Antras, anot Džo, 
buvo prikištas virtuvės šlamšto: nuo termometrų iki smeigtukų 
kukurūzo burbuolei, kad nenusisvilintum pirštų. Trečiame radau 
virtuvinių peilių rinkinį. Vieną įsigrūdęs į dešinę kelnių kišenę, 
išėjau pasitikti atvykėlio. 

+ 


Vyras, stovėjęs ant slenksčio, krūptelėjo, kai iš vidaus užde- 
giau šviesą, po to prisimerkė it trumparegis triušis. Penkių pėdų 
keturių colių, liesas, išblyškęs. Trumpai kirpti plaukai, rudos akys 
už taukuotų stiklų kaulo apsoduose. Rankos nuleistos prie šonų, 
vienoje - plokščias odos aplankas, kitoje - baltas stačiakampiu- 
kas. Netikėjau, kad man lemta mirti nuo tipo su vizitine kortele 
rankos, todėl atvėriau duris. 

Vėlyvas lankytojas įtemptai šypsojosi, kaip šypsosi žmonės 
Vudžio Aleno filmuose. Ir apranga jo buvo aleniška: išblukę, lan- 

guoti, kiek per trumpomis rankovėmis marškiniai, ties šakumu 
truputį per plačios kelnės. Tikriausiai kas nors pasakė jam, į ką 
Jis panašus, toptelėjo man, tai ir įsijautė į vaidmenį. 

- Misteris Nunenas? 

- Taip? 

Jis padavė man kortelę. NEKILNOJAMOJO TURTO AGEN- 
TŪRA “ATEINANTIS AMŽIUS", perskaičiau užrašą auksuoto- 
mis raidėmis. Žemiau kuklesniu juodu šrifiu buvo mano lankyto- 
jo pavardė. 

- Esu Ričardas Osgudas, - pasakė žmogelis, lyg nemokėčiau 
skaityti, ir ištiesė ranką. Kiekvienas kelnes dėvintis amerikietis 
turi automatiškai sureaguoti į tokį gestą, bet tą vakarą aš susilai- 
kiau. Kurį laiką rausva jo ranka pakabojo ore, po to nusileido ir 
nervingai pasitrynė į kelnes. - Turiu jums laišką nuo misterio De- 
voro. | 

Aš tylėdamas laukiau. 

- Ar galiu užeiti? 

- Ne, - atsakiau. 

Osgudas atsitraukė per žingsnį, vėl brūkštelėjo delnu per kel- 
nes ir sukaupęs drąsą pasakė: 

- Manau, neverta elgtis šiurkščiai, misteri Nunenai. 

Aš taip ir nesielgiau. Jeigu norėčiau būti šiurkštus, pasitikčiau 
jį čiurkšle tarakonų nuodų. 

- Maksas Devoras ir jo dama šį vakarą mėgino mane paskan- 
dinti ežere. Jeigu jums mano manieros atrodo netinkamos, kaltin- 
kite juos. 

Man pasirodė, jog Osgudas nuoširdžiai nustėro. 

- Jūs per sunkiai dirbate prie naujosios savo knygos, misteri 
Nunenai. Maksui Devorui netrukus sueis aštuoniasdešimt šešeri 
metai, jeigu jis išgyvens iki savo gimtadienio. Vargšelis jau ne- 
begali išlipti iš ratukų ir atsigulti į lovą. O Rodžetė... 


60 


- Suprantu, kur jūs sukate, - pertraukiau jį. - Ir be jūsų pagal- 
bos prieš dvidešimt minučių taip galvojau. Man pačiam sunku 
tuo patikėti, bet taip yra. Atiduokite, ką man atvežėte. 

- Gerai, - ištarė jis tuo nervinančiu tonu, lyg sakytų: “Gerai, 
tegu bus, kaip nori". Atitraukė užtrauktuką odinio aplanko prie- 
kyje ir išsiėmė baltą antspauduotą voką. Paėmiau jį vildamasis, 
kad Osgudas neišgirs sunkiai dundančios mano širdies. Devoras, 
kaip senis su deguonies kauke, velniškai greitai sukasi. Įdomu, 
koks bus kitas jo smūgis? 

- Ačiū, - pasakiau agentui, verdamas duris. - Duočiau arbatpi- 
nigių vienai taurelei, bet palikau ant miegamojo staliuko savo pi- 
niginę. 

- Palaukite! Jūs turėtumėt perskaityti laišką ir perduoti man at- 
sakymą. 

Nustebęs pakėliau antakius. 

- Nė nejįtariau, kad Devoras tariasi turįs teisę man komanduo- 
ti, bet neketinu savo elgesiu patvirtinti jo fantazijas. Nešdinkitės. 

Osgudo lūpų kampučiai nusviro, abipus burnos įsirėžė gilios 
raukšlės. Kaipmat išsisklaidė Vudžio Aleno iliuzija. Prieš mane 
stovėjo penkiasdešimtmetis nekilnojamojo turto agentas, kuris 
pardavė savo sielą velniui ir dabar negali pakęsti, kai kas nors 
tampo bosą už uodegos. 

- Leiskite draugiškai jums patarti, misteri Nunenai. Jis jums 
nepakenks. Maksas Devoras ne iš tų, su kuriais galima kvailioti. 

- Laimė, kad aš nekvailioju. 

Uždariau duris ir likau prieangyje, laikydamas laišką ir žvelg- 
damas į misterį Ateinančio Amžiaus Nekilnojamojo Turto Agen- 
tą. Jis atrodė supykęs ir priblokštas, tikriausiai seniai neteko pa- 
justi spyrį į užpakalį. Gal tai jam tik į naudą. Parodys gyvenimo 
perspektyvą. Primins, kad, nepaisant Makso Devoro, jam nepa- 
vyks užaugti daugiau penkių pėdų septynių colių. Netgi apsiavus 
kaubojiškus batus. 

- Misteris Devoras laukia atsakymo! - riktelėjo jis už durų. 

- Aš paskambinsiu, - atšoviau ir lėtai iškėliau didžiuosius pirš- 
tus, ką anksčiau tikėjausi parodyti Maksui ir Rodžetei. - Kol kas 
galite perduoti štai ką. 

Beveik tikėjausi, kad agentas nusiims akinius ir netikėdamas 
pasitrins akis. Bet jis nukiūtino prie mašinos, įmetė aplanką ir 
pats įsėdo. Palaukiau, kol jis išsuks iš kiemo ir dings miške, ta- 
da nuėjęs į svetainę atplėšiau voką. Jame radau viengubą popie- 
riaus lapelį, nuo kurio dvelkė iš vaikystės mamą primenančiais 
kvepalais, berods “Baltais pečiais". Lapelio viršuje dailia, mote- 
riška, kiek pakrypusia rašysena buvo išvedžiota: 


RODŽETĖ D. VITMOR 
Žemiau perskaičiau šiek tiek drebančia ranka parašytą laiškelį: 
20.30 
Mielas misteri Nunenai! 


Maksas nori pranešti jums, kad jis labai 
laimingas su jumis susipažinęs! Aš turiu jam 
pritarti. Jūs esate labai žavus ir linksmas 
žmogus! Mes be galo sužavėti jūsų kvailionių. 

Dabar prie reikalo. M. siūlo jums labai 
paprastą sandėrį: jeigu liausitės klausinėję 
apie jį ir baigsite rengtis teismo procesui, 
kitaip tariant, paliksite jį ramybėje, misteris 
Devoras pažada atsisakyti ketinimų perimti 
savo anūkės globą. Jeigu jus tai patenkina, 
ištarkite misteriui Osgudui: “Aš sutinku". Jis 
perduos tai mums. Maksas netrukus rengiasi 
grįžti į Kaliforniją privačiu lėktuvu - laukia 
neatidėliotini darbai, nors jam čia labai 

malonu leisti laiką, o su jumis buvo labai 
smagu bendrauti. Jis nori, kad priminčiau 
jums, jog globa įpareigoja būti atsakingam, ir 
prašo nepamiršti, jog jis tai sakė. 


Rodžetė 


P.S. Jis priminė man, kad neatsakėte į jo 
klausimą: ar ji čiulpia? Maksą šis dalykas labai 
domina. 


R. 


Perskaičiau raštelį antrą kartą, vėliau trečią. Jau rengiausi pa- 
dėti ant stalo, bet permečiau akimis ketvirtą sykį. Atrodė, nega- 
liu perprasti jo esmės. Man teko sutramdyti norą šokti prie telę- 
fono ir paskambinti Metei. Pasakyti, viskas baigta, Mete. Tavo 
atleidimas ir mano skandinimas buvo paskutiniai jam likę šovi- 
niai. Jis pasiduoda. 

Ne. Neskambinsiu, kol absoliučiai tuo neįsitikinsiu. 

Todėl paskambinau į “Varingtoną", kur ketvirtą kartą tą vaka- 
rą atsiliepė atsakiklis. Devoras ir Vitmor negadino juostelės ma- 
lonybėms; šaltas kaip ledas balsas liepė palikti žinutę po signalo. 

- Čia Nunenas, - atsakiau. Nespėjus daugiau ištarti nė žodžio, 
išgirdau trakštelėjimą, kai kažkas pakėlė ragelį. 

- Ar patiko maudynės? - pašaipiai paklausė Rodžetė Vitmor. 
Jeigu nebūčiau jos matęs savo akimis, pagalvočiau kalbąs su šal- 
ta, Barbaros Stenvik* tipo gražuole, susiraičiusia raudonu akso- 
mu aptrauktoje kušetėje su persikų spalvos šilko chalatu ir dram- 
blio kaulo kandiklyje smilkstančia cigarete. 


* Tikras vardas Rudė Stivens (1907 - 1990) - šokėja, kino aktorė, viena iš 
populiariausių ketvirto ir penkto dešimtmečių Holivudo žvaigždžių. 

- Jeigu galėčiau su jumis susitikti, mis Vitmor, tiksliai nupa- 
sakočiau savo jausmus. 

- Oooo, - atsakė Rodžetė. - Mano klubai tvinkčioja. 

- Prašyčiau apsaugoti mane nuo savo klubų vaizdo. 

- Pagaliai ir akmenys, misteri Nunenai. Kam turėtume būti dė- 
kingi, kad paskambinote? 

- Išsiunčiau misterį Osgudą be atsakymo. 

- Maksas to ir tikėjosi. Sakė: “Jaunasis mūsų suteneris tiki as- 
meninio atsakymo verte. Tai akivaizdu vien pasižiūrėjus į jį". 

- Jis ima siusti, kai pralaimi, ar ne? 

- Misteris Devoras nepralaimi, - jos tonas atvėso mažiausiai 
penkiolika laipsnių, išgaravo linksma gaidelė. - Maksas gali pa- 
sirinkti kitą tikslą, bet jis niekados nepralaimi. Šįvakar jūs atro- 
dėte pralaimėjęs, misteri Nunenai, kai taškėtės ir šūkavote ežere. 
Išsigandote, tiesa? 

- Taip. Labai. 

- Ir gerai. Įdomu, ar žinote, kaip jums pasisekė? 

- Ar galiu jums kai ką pasakyti? 

- Žinoma, Maikai... ar galiu vadinti jus Maiku? 

- Kodėl jums nelikus prie misterio Nuneno? Tai kaip, klau- 
sote? 

- Sulaikiusi kvapą. 

- Jūsų bosas senas, kuoktelėjęs ir, manau, perėjo tą ribą, kai 
gali sudauginti dukart du, ką jau kalbėti apie vaiko globą. Jis pra- 
laimėjo prieš savaitę. 

- Gal galite konkrečiau? 

- Galiu pasakyti ir tiesiai šviesiai: jeigu dar kuris nors iš jūsų 
pamėgins ką nors panašaus, nepatingėsiu ateiti pas tą seną ožį ir 
sukišti jo snargliną kaukę į subinę, kad vėdintų plaučius iš dug- 
no. O jeigu pamatysiu jus, mis Vitmor, Gatvėje, panaudosiu vie- 
toj taikinio. Supratote? 

Aš nutilau sunkiai alsuodamas, stebėdamasis savimi ir kartu 
šiek tiek pasidygėjęs. Jeigu kas būtų sakęs, kad galėsiu išrėžti to- 
kią kalbą, būčiau nusikvatojęs į veidą. Po ilgokos pauzės paklau- 
siau: 

- Mis Vitmor? Jūs klausote? 

- Taip, - atsakė ji. Tikėjausi, kad ji bus įpykusi, bet senė atro- 
dė netgi nudžiuginta. - Tai kas dabar siunta, misteri Nunenai? 

- Aš, - atšoviau, - ir nepamirškite to, šlykšti akmensvaide! 

- Tai ką atsakysite misteriui Devorui? 

- Sutarta. Aš užsičiaupiu, advokatai užsičiaupia, jis dingsta iš 
Metės ir Kairos akių. Tačiau, jeigu jis toliau... 

- Žinau, žinau, jūs nepaliksite jo ramybėje. Įdomu, ką apie tai 
manysite po savaitės, jūs arogantiškas, kvailas padare? 

Neleidusi atsakyti, o man niežėjo liežuvį pasišaipyti, kad vis 
tiek mėto kaip mergiotė, Vitmor padėjo ragelį. 

Kelias sekundes stovėjau su telefonu prie ausies, paskiau jį pa- 
dėjau. Čia spąstai? Juos nujaučiau, nors ir sunkiai galėjau patikė- 
ti. Reikia apie tai pranešti Džonui. Jis nepaliko atsakiklyje tėvų 
telefono numerio, bet Metė jį žino. Jeigu dar kartą jai paskambin- 
siu, teks pasakoti tai, kas ką tik nutiko. Išmintingiau atidėti visus 
skambučius rytdienai. Ryte bus šviesesnė galva. 

Įsikišau ranką kišenėn ir vos nepersirėžiau peiliu. Buvau visai 
jį užmiršęs. Nunešiau į virtuvę, įkišau stalčiun, po to grąžinau ant 
lentynos prie brolių nuodų flakoną ir sustingau. Daržovių bei vai- 
sių žiede radau štai ką: 


d 


go 
W 
19 n* 


* Go down 19 - angl. “eik žemyn 19“. 

Negi pats surinkau? Buvau taip paskendęs mintyse, taip atsi- 
jungęs, kad sudėsčiau mažą kryžiažoduką ir neprisimenu? Jeigu 
taip, ką jis reiškia? 

Galbūt jį sustatė kas nors kitas, pagalvojau. Vienas iš nemato- 
mų mano kolegų? 

- Eik žemyn 19-a, - ištariau braukdamas pirštu per raides. Ką 
tai reiškia? Kompaso parodymą? O gal reiškia 19 vertikaliai? Vėl 
kryžiažodis? Kartais užduotyje gauni raktą, kuriame parašyta tie- 
siog žiūrėk 19 įstrižai arba žiūrėk 19 žemyn. Jeigu reikšmė tokia, 
kur man tikrinti? 

- Neatsisakyčiau pagalbos, - pasakiau, bet nesulaukiau jokio 
atsakymo: nei astraliniame lygyje, nei savo galvoje. Pagaliau iš- 
siėmiau alaus skardinę, kurią buvau sau pažadėjęs, ir nusinešiau 
prie sofos. Susiradau kryžiažodžių knygą, patikrinau tą, kurį nar- 
pliojau. Jis vadinosi “Tiesa vyne" ir buvo sudarytas iš tokių kvai- 
lų žodžių, kad galėjo patikti tik kryžiažodžių rijikams. Aktorius- 
gėrimas? Marlonas Brendis. Populiarus pietietiškas romanas? Te- 
kila strazdas*. Verčia advokatą gerti? Parodymų burbonas**. O 
19 vertikaliai buvo rytų gėrimas***, žinomas kiekvienam kryžia- 
žodžių mėgėjui - ama. Kiek pajėgiau įžvelgti, “Tiesa vyne“ netu- 
rėjo nieko bendra su mano gyvenimu. 

Patikrinau dar kelis kryžiažodžius savo rinkinyje, ieškodamas 
19 žemyn. Marmuro skulptoriaus įnagis (kaltas). Bendras etano- 
lo ir dimetrilo pavadinimas (izomerai). Pasišlykštėjęs nušveičiau 
šalin knygiūkštę. Kas sakė, kad atsakymas turi būti kaip tik šio- 
je? Name yra bemaž pusšimtis kitų, keturios ar penkios guli sta- 


* Kalambūras: Teguila Mockingbird (“Tekila strazdas“) skamba pana- 
šiai kaip romano pavadinimas “To Kill a Mockingbird". 
** Kalambūras: Bourbon of proof (“Parodymų burbonas“) skamba kaip 
Burden of proof “parodymų našta". 
*** Angl. “Oriental nurse''; nurse reiškia “auklę" ir “lėtai geriamą gėri- 


» 


mą. 

lelio gale sofos, ant kurio stovi mano alaus skardinė, stalčiuje. 
Atsilošiau ir užsimerkiau. 

Man visuomet patiko kekšės... kartais jų vieta būdavo man ant 
veido. 

Štai kur gali vaikštinėti tiek prižiūrėti šuneliai, tiek laukiniai 
šunėkai. 

Neturime didžiausio miesto girtuoklio, atliekame jo pareigas 
paeiliui. 

Taip, kaip tik čia viskas ir įvyko. Aha. 

Užmigau ir pabudau po trijų valandų nugulėtu sprandu ir siau- 
bingai maudžiančiu pakaušiu. Baltuosiuose kalnuose dundėjo 
perkūnija, o name atrodė neapsakomai karšta. Stojantis šlaunis 
teko atplėšti nuo kušetės medžiagos. Nusliūkinau į šiaurinį spar- 
jau, jog gerai būtų juos sumesti į skalbinių dėžę, po to nutariau, 
kad pasilenkus gali sprogti galva. 

- Tegu vaiduokliai pasirūpina, - burbtelėjau. - Jeigu galite su- 
keisti vietomis kelnes ir apatinius ant skalbinių virvių, galite 
įmesti ir į dėžę. 

Išgėręs “Tyleno!"" griuvau į lovą. Kažkuriuo metu mane paža- 
dino vaiko verksmas. 

- Liaukis, - pasakiau. - Liaukis, Ki, niekas tavęs nepaims. Tau 
niekas negresia. - Ir vėl užmigau. 


DEVYNIOLIKTAS 
SKYRIUS 


Suskambo telefonas. Siektelėjau ragelio iš košmariško sapno, 
kuriame skendau, negalėdamas įkvėpti oro. Kilau į ankstyvo ry- 
to šviesą, susiraukęs iš skausmo, kai nuleidau per lovos kraštą ko- 
jas. Telefonas nutilo, kaip paprastai būna tokiose situacijose, man 
nespėjus jo pasiekti, tada vėl atsiguliau ir pradrybsojau dešimt 
minučių svarstydamas, kas ten galėjo skambinti. 

Dzin... dzin... dzin... 

Dešimt? Dvylika? Pamečiau skaičių. Kažkas tikrai atkaklus. 
Vyliausi, kad neteks išgirsti blogą žinią, bet iš patirties Žinojau, 
jog Žmonės nebūna tokie atkaklūs, norėdami pradžiuginti. Atsar- 
giai paliečiau pakaušį. Sopėjo smarkiai, bet nebejaučiau to vim- 
dančio skausmo. O pirštai neišsitepė krauju. 

Perlėkiau koridorių ir pakėliau ragelį. 

- Alio? 

- Tai va, galite daugiau nebijoti, kad teks liudyti vaiko globos 
byloje. 

- Bilai? 

- Aha. 

- Iš kur sužinojai... - palenkiau galvą už kampo ir dirstelėjau į 
tą įkyrų katiną-laikrodį. Dvidešimt po septynių, o jau muša pra- 

kaitas. Karšta kaip pirtyje, anot Tėero marsiečių. - Iš kur sužino- 
jai, kad jis nusprendė... 

- Aš nieko neišmanau apie jo reikalus, - nutraukė mane Bilas. 
- Jis niekad neskambino su manimi pasitarti, o aš neskubėjau siū- 
lyti savo patarimo. 

- Kas nutiko? Kas čia vyksta? 

- Tai dar neįsijungei televizoriaus? 

- Aš dar negėriau kavos. 

Bilas nė neketino atsiprašyti. Jis iš tų, kurie šventai įsitikinę, 
jog žmonės, atsikėlę po šešių ryto, nusipelno to, ką gauna. Tačiau 
aš jau pabudau. Ir puikiai įsivaizdavau, ką išgirsiu. 

- Devoras šiąnakt nusižudė, Maikai. Įlindo į šiltą vonią ir už- 
simovė ant galvos plastikinį maišelį. Ilgai netruko, turint galvoje 
jo plaučius. 

Taip, pagalvojau, tikrai. Ir nepaisant tvankaus vasaros karščio 
kūnu perbėgo šiurpas. 

- Kas jį rado? Ta moteris? 

- M-hm, sere. 

- Kada? 

- Prieš pat vidurnaktį, kaip teigia šeštojo kanalo žinios. 

Panašiai tuo metu atsibudau ant sofos ir nusivilkau į lovą. 

- Ji įtariama? 

- Ar ji atliko Kevorkiano vaidmenį, turi galvoje? Reportaže, 
kurį mačiau, apie tai nieko neužsiminė. Paskalų malūnas Leikv- 
ju supermarkete jau turėjo įsisukti, bet aš dar nevažiavau prisi- 
pildyti savo maišo. Jeigu ir padėjo, nemanau, jog turėtų dėl to 
problemų. Seniui buvo aštuoniasdešimt penkeri, sveikata visai 
sugriuvusi. 

- Nežinai, jį laidos Tėere? 

- Kalifornijoje. Ji pranešė, kad laidotuvės vyks Palm Springse 
antradienį, - keistas jausmas mane apėmė išgirdus, kad Metės 

problemų šaltinis gulės gėlėmis užverstoje koplyčioje tuo metu, 
kai Kairos Devor draugai virškins savo priešpiečius ir pradės mė- 
tyti skraidančią lėkštę. Vis dar nustebęs pagalvojau: Bus šventė. 
Nežinau, kokios nuotaikos tvyros mažoje Mikročipų koplytėlėje 
Palm Springse, bet Vasp Hilo kelyje vyks šokiai, žmonės ties ran- 
kas į dangų ir šauks: "Ačiū, Viešpatie!" 

Niekad nesidžiaugiau niekieno mirtimi, bet naujiena apie De- 
voro mirtį mane pradžiugino. Gaila, bet taip. Tas senas krienas 
murkdė mane ežere... ir dar dienai nesibaigus pats nuskendo. Sė- 
dėdamas maiše, drungname vandenyje. 

- Gal nutuoki, kaip apie tai suuodė televizijos berniukai? - jie 
pasirodė ypač spėriai, turint galvoje, kad nuo mirties iki naujie- 
nų septintą valandą laiko nedaug, prisiminus reporterių apsisuki- 
mus. 

- Jiems paskambino Vitmor. Antrą valandą ryto surengė spau- 
dos konferenciją tiesiog “Varingtono" vestibiulyje. Atsakinėjo į 
klausimus įsitaisiusi ant didžiulės raudono pliušo sofos, apie ku- 
rią Džo kadaise sakė, kad ant jos būtų gera nutapyti nuogą mote- 
rį. Atsimeni? 

- Aha. 

- Pastebėjau porą apygardos šerifo padėjėjų, šmirinėjančių ap- 
linkui, ir vaikiną iš Džeguardo laidotuvių biuro Motone. 

- Kaip keista, - leptelėjau. 

- Aha, kūnas vis dar viršuje, iš visko sprendžiant, o Vitmor jau 
demonstruoja dantenas... Bet ji teigia tik vykdanti savo boso nu- 
rodymus. Senis paliko įrašą, kad nutraukia gyvybę penktadienį, 
idant nepakenktų kompanijos akcijų kursui, ir liepia Rodžetei ne- 
delsiant sušaukti žiniasklaidą ir patikinti, jog kompanijoje viskas 
gerai, jo sūnus ir direktorių taryba žengia koja kojon ir nėra ko 
jaudintis. Po to ji pranešė apie laidotuves Palm Springse. 

- Jis nusižudo, po to surengia naktinę spaudos konferenciją, 
kad nuramintų akcijų savininkus? 

- Aha. Jis jau toks. 

Mes abu nutilome. Stengiausi susikaupti, bet nepajėgiau. Ži- 
nojau tik tiek, kad noriu lipti į viršų nepaisydamas skaudančios 
galvos, prisijungti prie Endžio Dreiko, Džono Šeklfordo ir pasta- 
rojo vaikystės draugo, baisiojo Rėjaus Garečio. Mano knygoje 
buvo vietos beprotybei, bet tą beprotybę galėjau suprasti. 

- Bilai, - pasiteiravau po kurio laiko, - ar mes dar draugai? 

- Na, žinoma, - nedelsdamas atsakė Dynas. - Bet jei kai kas ta- 
vęs šalinsis, tu juk suprasi kodėl, a? 

Aišku, suprasiu. Daugelis kaltins mane dėl senio mirties. Tai, 
suprantama, nesąmonė, prisiminus jo fizinę būklę, ir taip manys 
ne dauguma, bet netrukus ši versija atrodys labai tikėtina. Žino- 
jau tai ne blogiau už Džono Šeklfordo vaikystės draugo paslaptį. 

Taip, vaikučiai, kadaise į mažutį atokų miestelį grįžo žąsis, 
užaugusi ten kaip bjaurus žąsytis, ir pradėjo dėti nuostabius auk- 
sinius kiaušinius. Visas miestas susirinko pasigėrėti ir atsiimti sa- 
vo dalies. Tačiau dabar ta žąsis iškepta, ir kažkam teks už tai su- 
mokėti. Aš atsiimsiu savo, bet Metei klius daugiau: juk ji užsi- 
spyrė kovoti dėl savo mergaitės, užuot atidavusi Ki savo valia. 

- Kelias savaites nekaišiok galvos, - pasakė Bilas, - toks būtų 
mano patarimas. Dar geriau, jeigu staiga atsirastų neatidėliotinas 
reikalas išvykti iš Tėero, kol viskas grįš į savo vėžes. 

- Ačiū, kad manimi rūpiniesi, bet negaliu paklausyti tavo pa- 
tarimo. Aš rašau knygą. Jeigu susikrausiu savo mantą ir išvažiuo- 
siu, baigta. Taip jau kartą buvo, ir aš nenoriu, kad pasikartotų. 

- Gerai sekasi, ar ne? 

- Neblogai, bet ne tai svarbiausia. Tai... na, sakykime, jog tai 
man svarbu dėl kitų priežasčių. 

- Negali išvažiuoti net į Derį? 

- Ar tu stengiesi manimi atsikratyti, Viljamai? 

- Aš stengiuosi neišleisti iš akių, tik tiek... mano darbas pri- 
žiūrėti, pats žinai. Ir nesakyk, kad nebuvai perspėtas: avilys ūš. 

Apie tave, Maikai, sklinda dvi paskalos. Viena, kad susidėjai su 
Mete Devor. Kita - kad grįžai sudirbti Tėerą. Ištraukti visus ske- 
letus iš mūsų spintų. 

- Baigti tai, ką pradėjo Džo, kitaip tariant. Kas paleido tą antį, 
Bilai? 

Bilas tyli. Mes vėl vulkanų srityje, žemės pluta kaip niekad 
trapi. 

- Knyga, prie kurios dirbu, yra romanas, - nutraukiau tylą. - 
Veiksmas vyksta Floridoje. 

- Ach taip? - nemaniau, kad dviejuose žodelyčiuose gali tilpti 
tiek palengvėjimo. 

- Ar galėtum tai paskleisti? 

- Manau, galėsiu, - atsakė Bilas. - Jeigu papasakotum Brendai 
Mizerv, pasklistų greičiau ir kur kas toliau. 

- Gerai, taip ir padarysiu. O dėl Metės... 

- Maikai, tu neprivalai... 

- Aš su ja nesusidėjau. To niekad nebuvo. O buvo taip: ėjau 
gatve, pasukau už kampo, o tenai gorila muša vaiką, - trumpam 
nutilau. - Ji su savo advokatu antradienį sutarė kepti kepsnį ant 
grotelių. Aš ketinu prie jų prisijungti. Ar žmonės mieste kalbės, 
kad šokame ant Devoro kapo? 

- Kai kurie. Roisas Merilas. Ir Dikis Bruksis. Bobos su kelnė- 
mis, kaip jas vadina Ivetė. 

- Tegu juos skradžiai, - atsakiau. - Visus iki vieno. 

- Suprantu, kaip jautiesi, bet paprašyk jos nesipainioti žmo- 
nėms po akimis, - kone maldavo Bilas. - Bent tiek. Ir nenumirs 
patraukusi grilį už savo furgono, tiesa? Bent jau žmonės iš gara- 
žo ir parduotuvės matys tik dūmelį. 

- Perduosiu tai. Jeigu dalyvausiu piknike, pats jį pernešiu. 

- Protingiau pasielgtum palikęs tą merginą su vaiku, - patarė 
Bilas. - Gali sakyti, kad tai ne mano reikalas, bet patariu kaip ge- 
ras dėdė, tavo paties labui. 

Aš staiga prisiminiau sceną iš savo sapno. Įsmunku į jos drėg- 
ną tarpeklį. Nedidelės krūtys kietais speneliais. Jos balsas tamso- 
je, prašąs daryti tai, ką noriu. Mano kūnas sureagavo kone aki- 
mirksniu. 

- Žinau, - atsakiau kotedžo prižiūrėtojui. 

- Puiku, - jis, regis, apsidžiaugė, kad neprieštarauju, kitaip sa- 
kant, nepradėjau mokyti. - Leisiu tau papusryčiauti. 

- Dėkui, kad paskambinai. 

- Ne man dėkok. Ivetė įkalbėjo. Sakė: “Tu visuomet mylėjai 
Maiką ir Džo labiau už kitus. Nesusipyk su juo dabar, kai sugrį- 
žo namo". 

- Perduok, kad nepamiršiu. 

Padėjau ragelį ir susimąstęs pažvelgiau į telefoną. Mes ir vėl 
susitaikėme... bet draugais nelikome. Ne taip, kaip anksčiau. San- 
tykiai pasikeitė, kai sugavau Bilą meluojant ir kai ką nutylint; pa- 
sikeitė, kai supratau, kas jam Sara ir “Red Tops". 

Negalima smerkti žmogaus už tai, kas gali būti tik tavo vaiz- 
duotės vaisius. 

Tiesa, aš pasistengsiu to nedaryti... bet nuomonės nepakeičiau. 

Svetainėje įjungiau televizorių ir tuoj pat išjungiau. Mano pa- 
lydovinė antena gaudė penkias ar šešias dešimtis kanalų, bet vie- 
tinio nė vieno. Virtuvėje yra nešiojamas televizorius, ir pakraipęs 
jo triušio ausis galiu rasti WMTW, ABC filialą Meine. 

Pasiėmęs Rodžetės raštelį, nuėjau į virtuvę ir įjungiau mažutį 
“Sony". Transliavo “Labas rytas, Amerika“, bet netrukus laidą 
nutrauks vietos žinios. Laukdamas jų, atidžiai išstudijavau laišką, 
šįsyk sutelkęs dėmesį į nuotaiką, o ne turinį, kuris pirmiausia pa- 
traukė mano dėmesį vakar. 

Tikisi netrukus grįžti į Kaliforniją privačiu lėktuvu, rašo ji. 

Laukia reikalas, kurio ilgiau negalima atidėlioti. 

Jeigu pažadate palikti jį ramybėje. 

Čia juk savižudžio raštelis, kaip Dievą myliu. 

- Tu žinojai, - braukdamas nykščiu per iškilusias jos vardo rai- 
des, ištariau aš. - Žinojai tai rašydama, tikriausiai jau žinojai, 
svaidydama į mane akmenis. Bet kodėl? 

Globa įpareigoja būti atsakingam, rašė ji. Nepamirškite, kad 
Jis tai sakė. 

Bet juk problemos dėl globos baigėsi, tiesa? Net nupirktas tei- 
sėjas negali paskirti globėju numirėlio. 

“Labas rytas" pagaliau užleido vietą Meino žinioms, kuriose 
pirmiausia buvo pranešta apie Makso Devoro savižudybę. Ekra- 
nas mirgėjo, bet aš įžiūrėjau raudoną sofą, apie kurią šnekėjo Bi- 
las, ir Rodžetę Vitmor, susidėjusią ant kelių rankas. Man pasiro- 
dė, kad fone šmėkščioja Džordžas Futmanas, bet trukdžiai nelei- 
do tuo įsitikinti. 

Anot Vitmor, misteris Devoras paskutinius aštuonis mėnesius 
dažnai kalbėjo apie išėjimą iš šios ašarų pakalnės. Jis labai pras- 
tai jautėsi. Išvakarėse paprašė išvežti pasivaikščioti, dabar ji su- 
prantanti, jog Maksas norėjo paskutinį kartą palydėti saulę. O 
saulėlydis buvo nepakartojamas, pridūrė ji. Galėčiau tai patvirtin- 
ti; puikiausiai prisimenu jį, nes buvau vos nepaskandintas rausva- 
me vandenyje. 

Rodžetė skaitė Devoro pareiškimą, kai vėl suskambo mano te- 
lefonas. Skambino Metė. 

- Naujienos, - iškūkčiojo ji, - Maikai, ar matėte... ar girdė- 
jote... 

Tai viskas, ką jai pavyko išspausti. Pasakiau jai, kad viską ži- 
nau, man skambino Bilas Dynas, po to dar kartą išklausiau vietos 
naujienas. Ji norėjo atsakyti, bet ašaros užgniaužė gerklę. Jos rau- 
doje girdėjau kaltę, palengvėjimą, siaubą, net džiūgavimą. Pa- 
klausiau, kur Ki. Galėjau užjausti Metę, - iki rytinių naujienų ji 
tikėjo, kad senis Maksas yra aršiausias jos priešas, - bet man bu- 

vo neramu pagalvojus, jog taip verkiančią ją gali stebėti trimetė 
mergaitė. 

- Kieme, - išspaudė mergina. - Pavalgė pusryčius, dabar val- 
gydina lė-lė-lėles... 

- Valgydina lėles. Taip. Na ir gerai. Tuomet išsiliekite. Viską. 

Ji verkė mažiausiai dvi minutes, gal ir daugiau. Stovėjau, pri- 
spaudęs telefono ragelį prie ausies, stengdamasis tvankiame ko- 
ridoriuje neprarasti kantrybės. 

Aš tau duosiu progą išgelbėti savo sielą, pasakė man Devoras, 
bet šį rytą jis nebeatsibudo, o jo siela iškeliavo ten, kur jai vieta. 
Jis miręs, Metė laisva, aš rašau. Gyvenimas turėjo pražysti vaivo- 
rykšte, bet nepražydo. 

Pagaliau Metė ėmė tvardytis. 

- Atleiskite. Aš taip tikrai neverkiau nuo Lenso mirties. 

- Tai visai suprantama. 

- Atvažiuokite priešpiečių, - paprašė ji. - Maldauju, Maikai. Ki 
po pietų bus pas savo draugę, su kuria susipažino Biblijos mo- 
kykloje, galėsime pasikalbėti. Man reikia su kuo nors pasišnekė- 
ti... Viešpatie, galva sukasi. Prašau pažadėkite, kad atvažiuosite. 

- Aš mielai, bet tai blogas sumanymas. Ypač, jeigu Ki nėra. 

Aš persakiau redaguotą mūsų pokalbio su Bilu Dynu santrum- 
pą. Mergina atidžiai klausėsi. Tikėjausi pykčio proveržio, kai 
baigsiu, bet buvau pamiršęs paprastą faktą: Metė Stenčfyld Devor 
pragyveno čia visą savo gyvenimą. Jai vietiniai papročiai - ne 
naujiena. 

- Aš suprantu, kad žaizdos užsitrauks greičiau, jeigu sėdėsiu 
nuleidusi akis, prikandusi liežuvį ir suglaudusi kelius, - tarė ji, - 
ir aš pasistengsiu, bet neįmanomo iš manęs negalima reikalauti. 
Tas senis norėjo atimti iš manęs dukterį, negi toje sumautoje par- 
duotuvėje to nesupranta? 

- Aš tai suprantu. 

- Žinau. Štai kodėl norėjau su jumis pasikalbėti. 

- O jeigu mes susitiktume pavakarieniauti Kasl Roko parke? 
Ten pat, kur buvome penktadienį? Tarkim, penktą? 

- Aš turėsiu atsivežti Ki... 

- Puiku, - pertraukiau, - atsivežkite. Pasakykite jai, kad moku 
“Jonuką ir Grytutę" mintinai ir mielai jai papasakosiu. Ar pasuk- 
site Džonui į Filadelfiją? Supažindinsite su smulkmenomis? 

- Taip. Palauksiu dar kokią valandą. Dangau, kokia aš laimin- 
ga. Žinau, kad taip negalima, tačiau netveriu savyje iš džiaugs- 
mo! 

- Ne jūs viena, - kitame laido gale stojo tyla. Aš išgirdau sun- 
kų atodūsį. - Mete? Ar viskas gerai? 

- Taip, bet kaip pasakyti trejų metukų vaikui, kad mirė jos se- 
nelis? 

Pasakyk jai, nukaršėlis paslydo ir įvirto į Laimės maišą, 
šmėkštelėjo mano galvoje, ir aš prispaudžiau prie lūpų delną, kad 
nenusikvatočiau kaip pamišėlis. 

- Nežinau, bet turi padaryti tai, kai tik ji grįš į furgoną. 

- Kodėl? 

- Nes ji pamatys tave. Tavo veidą. 


+ 


Kabinete antrame aukšte ištvėriau dvi valandas, ir karštis nu- 
ginė mane apačion: termometras prie durų dešimtą rodė trisde- 
šimt šešis laipsnius. Antrame aukšte turėjo būti kokiais penkiais 
laipsniais karščiau. 

Vildamasis, kad nedarau klaidos, ištraukiau IBM mašinėlės 
jungiklį ir nugabenau ją apačion. Dirbau be marškinių, tad einant 
per svetainę mašinėlė nuslydo prakaituotu pilvu ir vos nedrioks- 
telėjo ant kojų pirštų. Tada prisiminiau kulkšnį, kurią pasisukau 
krisdamas į ežerą, ir padėjau mašinėlę, kad galėčiau ją apžiūrėti. 

Koją puošė juodai violetinė mėlynė, bet sutinusi nebuvo. Matyt, 
išgelbėjo šaltas vanduo. 

Pastačiau rašomąją mašinėlę ant stalo, prijungiau prailgintuvą 
po budria Banterio akimi ir atsisėdau veidu į melsvai pilką ežero 
paviršių. Laukiau, kada suspaus skrandį, ims pulsuoti akys ir ne- 
regimos plieninės rankos sugniauš krūtinę, neleisdamos įkvėpti. 
Bet nieko panašaus nenutiko. Žodžiai plaukė lengvai kaip viršu- 
je, kūną maloniai glamonėjo švelnus vėjelis nuo vandens. Pamir- 
šau Maksą Devorą, Metę Devor, Kairą Devor. Pamiršau Džo Nu- 
nen ir Sarą Tidvel. Pamiršau save. Dviem valandoms vėl nukly- 
dau į Floridą. Artėjo Džono Šeklfordo egzekucija. Endis Dreikas 
stojo į kovą su laiku. 

Atgal mane grąžino telefono skambutis, bet šįkart nesukėlė 
nepasitenkinimo. Jeigu ne jis, tiesiog būčiau rašęs tol, kol ištekė- 
čiau ant grindų. 

Skambino brolis. Šnekėjomės apie mamą - Sindžio įsitikini- 
mu, jai trūko ne poros varžtelių, o viso stogo, - ir apie jos seserį 
Frenciną, kuri birželį susilaužė klubą. Sidui rūpėjo, kaip man se- 
kasi, atsakiau, kad gerai, turėjau problemų prieš naujo romano 
pradžią, bet dabar viskas stojo į vietas (mano šeimoje apie bėdas 
leidžiama kalbėtis tik joms praėjus). O kaip mažasis Sidas? Ve- 
ža, kitaip tariant, gerai. Sidis turėjo dvylikos metų sūnų, todėl 
kalbėjo madingiausiu žargonu. Nauja jo buhalterių firma stojosi 
ant kojų, nors iš pradžių Sidą truputį baugino (pirmą kartą apie 
tai girdžiu). Jis vėl padėkojo man už paskolą, kurią suteikiau lap- 
kritį. Atsakiau, jog tai buvo mano pareiga, nes jis kur kas daugiau 
laiko skiria mūsų mamos priežiūrai. 

- Gerai, daugiau netrukdysiu, - po kelių kitų komplimentų ta- 
rė Sidas. Jis niekad paprastai neatsisveikindavo, sakydavo “ne- 
trukdysiu", lyg jaustųsi trukdąs. - Saugokis saulės smūgio, Mai- 
kai. Orų kanalas Naujojoje Anglijoje žada pragarą visą savaitgalį. 

- Visuomet po ranka turiu ežerą. Ei, Sidai? 

- Ei, ką? - kaip ir “netrukdysiu", “ei, ką" prisiminiau dar iš 
vaikystės. Tai kartu ir ramino, ir kėlė šiurpą. 

- Mūsų tėvai kilę iš Prouts Neko, tiesa? Kalbu apie tėvo pusę, 
- mama buvo kilusi visai iš kito pasaulio, kur vyrai dėvi “Lakos- 
to" marškinėlius, o moterys po suknelėmis velkasi apatinukus ir 
visi mintinai moka antrą “Diksio" posmą. Ji susipažino su mano 
tėvu Portlende, per sporto renginį. Mamos giminė yra iš Memfio 
grietinėlės, prašau nepamiršti to. 

- Rodos, taip, - atsakė jis. - Aha. Bet geriau neklausinėk ma- 
nęs apie giminės medį, Maikai, aš ir dabar neskiriu sūnėno nuo 
pusbrolio, Džo sakiau tą pat. 

- Tikrai? - nustėrau... bet nepasakyčiau, jog labai nustebau. 
Jau nebe. 

- Tai jau taip. 

- Ir ką ji norėjo išgirsti? 

- Viską, ką žinau. O tai ne kažin kas. Galėjau papasakoti jai 
apie mamos proproprosenelį, kurį nudėjo indėnai, bet Džo visai 
nesidomėjo mamos gimine. 

- Kada tai buvo? 

- Ar tai svarbų? 

- Galbūt. 

- Gerai, prisiminkim. Man regis, tai buvo tuomet, kai Patrikui 
išpjovė apendicitą. Taip, tikrai. Devyniasdešimt ketvirtųjų vasa- 
rį. Gal ir kovą, bet greičiausia vasarį. 

Pusmetis prieš vaistinės mašinų stovėjimo aikštelę. Džo pasi- 
traukia į savo mirties šešėlį kaip po uždanga nuo saulės. Tačiau 
dar nėra pastojusi. Džo vienai dienai važiuoja į Tėerą. Klausinė- 
ja to, kas kai kuriems žmonėms nepatinka, anot Bilo Dyno... ta- 
čiau vis tiek klausinėja. Taip. Nes ką nors pradėjusi Džo tapdavo 
kaip terjeras su skuduru dantyse. Ar ji klausinėjo vyro rudu švar- 
ku? Kas buvo tas vyras? 


78 


- Patas gulėjo ligoninėje. Daktaras Alpertas pasakė, kad viskas 
gerai, bet kai suskambo telefonas, aš pašokau. Maniau, kad tai jis 
skambina pranešti, jog Patui prasidėjo komplikacijos ar dar kas 
nors. 

- Kada, po šimts, pasidarei toks pesimistas, Sidai? 

- Nežinau, brolau, bet taip buvo. Tačiau skambino ne Alper- 
tas, o Džoana. Norėjo sužinoti, ar turėjome protėvių (prieš tris, 
keturias kartas), kurie gyveno ten, kur dabar gyveni tu, arba ap- 
linkiniuose miestuose. Atsakiau jai, kad nežinau, gal tu ką nors 
girdėjai. Apie mūsų gimines, turiu galvoje. Ji atsakė nenorinti ta- 
vęs klausti, nes tai siurprizas. Tai ar nustebino? 

- Nepaprastai, - atsakiau. - Tėtis gaudė langustus... 

- Užsičiaupk, jis buvo dailininkas... “pajūrio primityvistas“, 
mama ir šiandien jį taip vadina, - Sidis nesišaipė. 

- Liaukis, jis ėmė pardavinėti turistams kavos stalelius iš lan- 
gustų kiautų ir plastmasinius audrapaukščius, kai reumatas nebe- 
leido išplaukti į jūrą. 

- Žinau, bet mama pakeitė savo vedybinio gyvenimo scenari- 
jų, pritaikė televizijai. 

Kaip pirštu į akį. Mūsiška Blanšos Diubua versija. 

- Tėtis buvo langustų gaudytojas iš Prouts Neko. Jis... 

Brolis mane pertraukė klaikiai nevykusia tenoru užtraukta 
“Tėtis buvo perėjūnas“ eilute. 

- Baik, tai rimta. Savo pirmą laivą jis paveldėjo iš savo tėvo, 
tiesa? 

- Taip mums pasakojo, - sutiko Sidas. - Džekas Nunenas pe- 
rėmė “Tinginę Betę“ iš ankstesnio savininko Polo Nuneno. Taip 
pat gyvenusio Proute. 1960 laivą gerokai aplamdė uraganas 
Dona. 

Už dvejų metų po mano gimimo. 

- O šešiasdešimt trečiaisiais tėtis ją pardavė. 

- Aha. Nežinau, koks jo likimas, bet iš pradžių jis priklausė 
seneliui Polui. Ar prisimeni langustų troškinį, kurį valgėme vai- 
kystėje, Miki? 

- Pajūrio karbonadas, - atsakiau abejingai. Kaip dauguma vai- 
kų, užaugusių Meino pakrantėje, negalėjau įsivaizduoti, kad res- 
torane galima užsisakyti langustą - vaikystėje atsivalgiau. Aš 
mąsčiau apie senelį Polą, gimusį 1890 metais. Polas Nunenas su- 
silaukė Džeko Nuneno, Džekas Nunenas - Maiko ir Sido Nune- 
nų, tai viskas, ką tiksliai žinau, be to, visi Nunenai užaugo toli 
nuo čia, kur dabar maudausi savo prakaite. 

Jie šiko į vieną duobę. 

Devoras apsiriko, štai kas. Kai mes, Nunenai, nevilkėjome po- 
lo marškinėlių ir nebuvome Memfio grietinėlė, buvome Prouts 
Neko gyventojai. Sunku patikėti, kad Devoro prosenelis turėjo ką 
nors bendra su manuojų; tas griuvena dvigubai už mane vyresnis, 
o tai reiškia, jog kartos nesutampa. 

Bet jeigu jis klydo, kodėl Džo domėjosi mano šeimos istorija? 

- Maikai? - pasigirdo Sido balsas. - Dar klausai? 

- Aha. 

- Ar viskas gerai? Turiu pasakyti, kad balselis tavo nekoks. 

- Čia dėl karščio, - atsakiau. - Ką jau kalbėti apie tavo grėsmės 
nuojautą. Ačiū, kad pasukai, Sidai. 

- Dėkui, kad esi, broli. 

- Iki. 

+ 

Nuėjau į virtuvę stiklinės vandens. Pildamas išgirdau, kaip ant 
šaldytuvo durelių ima slysti magnetukai. Žaibiškai atsisukau, 
šliūkšteldamas vandens sau ant kojų. Susijaudinau kaip vaikas, 
kuris tikisi žvilgtelti į Santa Klausą, kol tas nespėjo išrūkti pro 
kaminą. 

Ir spėjau pamatyti, kaip į žiedą iš visų pusių buvo įtrauktos 
septynios plastikinės raidės. Jos sudarė vieną žodį: KARLA- 
DYN, bet tai truko vos mirksnį. Paskiau pro mane šovė kažkokia 
neregima, bet didžiulė būtybė. Ant galvos nekrustelėjo nė plau- 
kelis, bet pasijutau nublokštas į šalį lyg pralėkusio ekspreso oro 
bangos. Riktelėjau iš netikėtumo ir paleidau iš rankos stiklinę. Iš- 
siliejo vanduo. Daugiau nebejaučiau troškulio, nes Saros Kvatok- 
lės virtuvės temperatūra smarkiai nukrito. Iškvėpęs pamačiau ga- 
rą, kaip būna šaltą sausio dieną. Kartą, kitą, ir tai pranyko, bet ke- 
lias sekundes prakaitas ant mano kūno buvo virtęs leduku. 

KARLADYN sprogo į visas puses kaip sutrupintas atomas. 
Raidės, vaisiai, daržovės su magnetiniu pagrindu išsilakstė nuo 
šaldytuvo po visą virtuvę. Akimirką kone galėjau užuosti tą įnir- 
šį, ištaškiusį magnetus, kaip paraką. 

Kažkas užleido jam vietą gailiai atsidusęs: “O, Maikai. Mai- 
kai". Šitą balsą užfiksavo mano diktofonas, ir daugiau neabejo- 
jau, kad tai Džo balsas. 

Bet kas tas kitas? Kodėl jis ištaškė raides? 

Karla Dyn. Ne Bilo žmona, jos vardas Ivetė. Gal mama? Ar- 
ba senelė? 

Iš lėto nuėjau per virtuvę, kaip medžioklės laimikį rankioda- 
mas magnetukus ir lipdydamas juos prie šaldytuvo. Niekas jų ne- 
lupo man iš rankų, niekas nestingdė prakaito man ant sprando, 
neskambėjo Banterio varpelis. Tačiau aš buvau ne vienas. 

KARLADYN, norėjo pranešti man Džo. 

Kažkas kitas nenorėjo. Kažkas šovė pro mane it kulka, siekda- 
mas išmėtyti raides man nespėjus perskaityti žodžio. 

Džo buvo čia; vaikas, kuris verkia naktį, taip pat. 

Kas dar? 

Kas dar gyvena su manimi viename name? 

DVIDEŠIMTAS 
SKYRIUS 


Ne iš karto juos pamačiau, ir tai nenuostabu; tą tvankią šešta- 
dienio pavakarę Kasl Roko parke leido bemaž pusė miestelio. 
Dangus tvieskė vidurvasario šviesa, vaikai.nardė žaidimų aikšte- 
lėje, keli seniokai skaisčiai raudonomis liemenėmis (tikriausiai 
priklausė kokiam nors klubui) žaidė šachmatais, ant žolės gulėjo 
grupelė jaunuolių ir klausėsi vaikinuko su raiščiu ant galvos gi- 
tara atliekamos linksmos dainelės, kurią prisiminiau iš Jano ir 
Silvijos repertuaro: 


Ela Spyd mėgavosi meilės burtu, 
Džonas Martinas nupylė ją savo koltu... 


Nesimatė bėgikų, šunys nesivaikė skraidančių lėkščių. Buvo 
velniškai tvanku. 

Pasisukau į estradą, kur instrumentus derino aštuonių žmonių 
ansamblis, pavadinimu “Kaslo Rokiečiai" (atrodo, kad iki roken- 
rolo jiems toli), kai staiga iš už nugaros mane stvėrė mažas žmo- 
geliukas ir vos neparvertė ant žolės. 

- Sugavau! - džiugiai sučiauškėjo tas mažas žmogeliukas. 

- Kaira Devor! - linksmai ir kartu irzliai pašaukė Metė. - Tu jį 
nuversi! 

Apsisukau, paleidęs iš rankų taukuotą “Makdonaldo"' maišelį, 
pakėliau mergytę. Viskas vyko natūraliai ir buvo nuostabu. Nega- 
li pajusti sveiko vaiko svorio, kol jo nepakeli, kaip negali suvok- 
ti, kokia energija juose kunkuliuoja. Man neatėmė žado (“Nepra- 
dėk verkšlenti, Maikai," - ne kartą vaikystėje sakydavo Sidas, kai 
apsiašarodavau liūdnoje filmo vietoje), bet pagalvojau apie Džo. 
Ir vaiką, kurį ji nešiojo, kai griuvo toje kvailoje aikštelėje. 

Ki cypė ir juokėsi išskėtusi rankas. Metė buvo surišusi jos 
plaukus į dvi uodegytes. 

- Negalima tiesti ant žemės savo kvorterbeko*! - sušukau aš, 
o mergytė mano džiaugsmui atšovė: “Negalima tiesti ant zemės 
savo kvatereko, negalima tiesti savo kvatereko!"* 

Pastačiau ją ant žemės. Abu juokėmės. Ki žengė atatupsta, ko- 
jytės susipynė, ir ji žnegtelėjo ant žolės, pratrūkdama juoktis dar 
smarkiau. Tada man toptelėjo pikta mintis: jeigu tik senis maty- 
tų, ką prarado... Ir kaip mes liūdime dėl jo mirties. 

Priėjo Metė. Šį vakarą ji atrodė panašiai, kaip įsivaizdavau ją 
pirmą kartą susitikęs - dailią merginą, kurią galima išvysti už- 
miesčio klube, besišnekučiuojančią su draugais arba rimtai sėdin- 
čią per pietus su savo tėvais. Ji vilkėjo balta berankove suknele, 
plaukai laisvai krito ant pečių, lūpas šiek tiek paryškino lūpų da- 
žai. Akyse pirmą kartą pastebėjau žiburėlius. Kai apsikabinome, 
užuodžiau kvepalų aromatą ir pajutau stangrios krūtinės prisilie- 
timą. 

Pabučiavau ją į skruostą. Metė pakštelėjo žandą, prie ausies. 

- Pasakykite, kad viskas pakryps į gerąją pusę, - sušnibždėjo 
ji, nepaleisdama manęs. 

- Tikrai pakryps, - atsakiau, ir mergina vėl stipriai mane ap- 
glėbė. Po to atsitraukusi tarė: - Tikiuosi, atsinešate daug maisto, 
nes laukia dvi labai išalkusios moterys. Taip, Kaira? 


* Amerikietiškame futbole - pagrindinis komandos žaidėjas, atliekantis 
įžaidėjo funkcijas. 

- As istiesiau savo kvatereką, - atsakė Ki ir atsirėmusi ant al- 
kūnių ėmė kikenti. 

- Eime, - pasakiau stverdamas vaiką per pilvuką. Nunešiau ją 
iki artimiausio stalo, mataruojančią rankomis ir kojomis. Pagul- 
džiau ant suolo, bet mergytė žvitriai it ungurys nuslydo po stalu, 
nesiliaudama kikenti. 

- Gerai, Kaira Elizabeta, - sudraudė Metė, - sėskis ir pasirodyk 
mums iš kitos pusės. 

- Gera mergaitė, gera mergaitė, - sėsdamasi greta manęs, atsi- 
liepė Kaira. - Stai kita mano pusė, Maikai. 

- Žinau, - atsakiau. Maišelyje turėjau “Big Makų" ir keptų 
bulvyčių mudviems su Mete, o Kairai buvo skirta spalvinga dė- 
žutė su Ronaldu Makdonaldu. 

- Mete, as gavau “Happy mea!*! Maikas atnesė man “Happy 
Meal"! Ten yra zaisliukų! 

- Pasižiūrėkim, kas tavajame. 

Kaira atidarė dėžutę, kyštelėjo vidun nosį ir nusišypsojo. Šyp- 
sena nutvieskė visą veiduką. Ji ištraukė kažką, kas man pirmiau- 
sia priminė dulkių gumulą. Vieną klaikią akimirką grįžau į sap- 
ną, kur Džo palovyje su knyga ant veido sušnypštė man: atiduok, 
čia mano dulkių rinktuvas. Buvo dar kažkas, ko negalėjau įvar- 
dinti, kokia nors asociacija su kitu sapnu. 

- Maikai? - pašaukė Metė. Balse pajutau smalsumą, pereinan- 
tį į nerimą. 

- Sia sunytis! - šūktelėjo Kaira. - As laimėjau suniuką is “Hap- 
py Meal'! 

Taip, žinoma. Šuniukas. Mažas pliušinis šuniukas. Jis pilkas, 
ne juodas... bet kodėl man rūpi jo spalva? 

- Labai geras prizas, - pasakiau imdamas žaisliuką. Jis buvo 
minkštas, o tai gerai, ir pilkas - dar geriau. Kažkodėl pilkas atro- 
dė geriau. Kvaila, bet tiesa. Grąžinau jį vaikui ir šyptelėjau. 

- Koks jo vardas? - parūpo Ki, šokdinančiai šuniuką per už- 
kandžių dėžutę. - Koks suniuko vardas, Maikai? 

- Striklendas, - nė nesusimąstęs atsakiau. 

Tikėjausi, kad mergaitė nustebs, bet ji nenustebo. Apsi- 
džiaugė. 

- Strikenas! - dar aukščiau šokdindama žaisliuką per greito 
maisto dėžutę, šūktelėjo ji. - Strikenas! Strikenas! Mano suniukas 
Strikenas! 

- Kas tas Striklendas? - su šypsena paklausė Metė. Ji ėmė vy- 
nioti savo mėsainį. 

- Kadaise skaitytos knygos herojus, - paaiškinau, žiūrėdamas 
į žaidžiantį vaiką. - Išgalvotas tipas. 


+ 


- Mirė mano senelis, - po penkių minučių pasakė Kaira. 

Mes tebesėdėjome prie stalo, bet užkandžiai beveik buvo su- 
naikinti. Pūkuotukas Striklendas sergėjo skrudintų bulvyčių liku- 
čius. Aš sekiau akimis nuolat besikeičiančią publiką, spėlioda- 
mas, kas iš Tėero stebi slaptą mūsų pasimatymą ir nekantrauja 
pargabenti žinią namo. Nepastebėjau jokio pažįstamo, bet tai dar 
nieko nereiškė, nes senokai apleidau šitą pasaulio kraštą. 

Metė padėjo savo mėsainį ir šiek tiek sunerimusi pažvelgė į 
dukrą, bet mergaitė tik pranešė naujieną, o ne liūdėjo. 

- Žinau, kad mirė, - pasakiau. 

- Senelis buvo siaubingai senas, - Ki putliais piršteliais pakė- 
lė porą bulvių žagarėlių ir susikišo į burną. - Dabar jis su Viespa- 
ciu Jėzumi. Stovykloje mums pasakojo apie jį. 

Taip, Ki, pagalvojau, dabar jis tikriausiai moko Jėzų naudotis 
“Pixel Easel" ir klausinėja, ar šis po ranka neturi kokios kekšės. 

- Viespats Jėzus ėjo per vandenį ir pavertė vyną makaronais. 

- Taip, kažkas panašaus, - pritariau. - Liūdna, kai žmonės 
miršta, ar ne? 

- Būtų liūdna, jeigu Metė mirtų, ar mirtum tu, bet senelis bu- 
vo labai senas, - ji pakartojo, lyg nebūčiau išsyk suvokęs esmės. 
- Danguje jį isgydys. 

- Tu gerai viską supranti, mažute, - tariau. 

Metė atsargiai ir meiliai pataisė Ki plaukų gumutes. Man pa- 
sirodė, kad saulės šviesoje ji švyti, glotni įdegusi oda dailiai kon- 
trastavo su balta suknute, veikiausiai pirkta nupigintų prekių par- 
duotuvėje. Aš supratau, kad ją myliu. Ir ta mintis man neatrodė 
bloga. 

- Bet as pasiilgau baltosios senelės, - sučiauškėjo Ki, ir dabar 
tikrai atrodė nuliūdusi. Ji pakėlė šuniuką, pašėrė jį bulvyte ir vėl 
padėjo ant stalo. Jos mažas dailus veidelis atrodė liūdnai susimąs- 
ma sako, kad baltoji senelė isskrido į Kaliforniją su senelio pa- 
valkais. 

- Palaikais, širdele, - pataisė Metė. - Palaikai reiškia jo kūną. 

- Ar baltoji senelė atvaziuos manęs aplankyti, Maikai? 

- Nežinau. 

- Mes zaisdavom. Su rimais, - dabar ji atrodė dar liūdnesnė. 

- Tavo mamytė pasakojo man apie tą žaidimą. 

- Ji neatvaziuos, - į savo klausimą atsakė Kaira. Didelė kaip 
pupa ašara nusirito dešiniu skruostu. Ji paėmė Striklendą, pastatė 
jį ant dviejų kojų ir vėl paliko eiti sargybą. Metė apglėbė ją, bet 
mergaitė to tartum nepastebėjo. - Baltoji senelė manęs is tikro ne- 
mylėjo. Ji tik apsimetė. Toks buvo jos darbas. | 

Susižvalgiau su Mete. 

- Kodėl taip manai? - paklausiau. 

- Nezinau, - atsakė Ki. Prie vaikinuko, brazdinančio gitarą, 
spalvotais kamuoliais ėmė žongliruoti vyriškis nubalintu veidu. 
Kaira truputį pralinksmėjo. - Mama, mamyte, ar galiu nueiti pa- 
siziūrėti to balto dėdės? 

- Ar daugiau nevalgysi? 


86 


- Ne, jau soti. 

- Padėkok Maikui. 

- Negalima tiesti ant zemės savo kvatereko, - linksmai nusi- 
juokė mergaitė ir suvaidino, kad nori stverti mane už kojos. - 
Aciū, Maikai. 

- Nėr už ką, - atsakiau, o kad neatrodyčiau labai senamadiš- 
kas, pridūriau: - Tegu veža. 

- Gali eiti iki to medžio, ne toliau, - pasakė Metė. - Pati žinai 
kodėl. 

- Kad galėtum mane matyti. Gerai. 

Čiupusi šuniuką, ji šoko bėgti, po to sustojo ir atsigręžė į ma- 
ne per petį. 

- Manau, kad tai buvo saldytuvo zmonės, - pasakė ji, po to rū- 
pestingai pasitaisė: - Š-šaldytuvo žmonės. 

Širdis pašoko mano krūtinėje. 

- Ką tie šaldytuvo žmonės, Ki? - paklausiau. 

- Jie sakė, kad baltoji senelė is tikro manęs nemyli, - ir nukur- 
nėjo prie žongliruotojo. 

Metė nulydėjo ją akimis, tada pasisuko į mane. 

- Aš niekam nepasakojau apie Kairos “šaldytuvo žmones“. 
Kiek žinau, ji taip pat. Ir tai ne kokie tikri žmonės, tiesiog raidės 
juda lyg savo valia. Primena vidža lentą. 

- Jos sulimpa į žodžius? 

Kurį laiką ji tylėjo. Paskiau linktelėjo: 

- Ne visada, kartais, - vėl pauzė. - Tiesą sakant, dažniausiai. 
Ki sako, kad tai šaldytuvo žmonių laiškai, - Metė nusišypsojo, bet 
žvilgsnis buvo baugštus. - Gal čia tie magnetukai kokie nors ne- 
įprasti, kaip manai? O gal prie ežero poltergeistas? 

- Nežinau. Gailiuosi, kad juos nupirkau, jeigu kelia problemų. 

- Liaukitės. Jūs padovanojote juos Kairai, ir dabar esate jai la- 
bai reikšmingas žmogus. Ji visą laiką apie jus šneka. Šiandien la- 


87 


biau rūpinosi, kuo apsirengti, nei senelio mirtimi. Kaira užsispy- 
rė, kad ir aš apsivilkčiau ką nors gražaus. Paprastai ji taip nesiel- 
gia: bendrauja su žmonėmis, kai jie šalia, ir pamiršta atsisveiki- 
nusi. Kartais pagalvoju, jog tai nėra blogai. 

- Jūs abi dailiai atrodote, - pasakiau. - Užtikrinu. 

- Ačiū, - mergina metė meilų žvilgsnį į Ki, stovinčią prie me- 
džio ir stebinčią cirkininką. Žonglierius kamuoliukus pakeitė 
kuokelėmis. Paskiau vėl pažvelgė į mane. - Pavalgėme? 

Linktelėjau, Metė pradėjo rinkti šiukšles ir kišti į popierinį 
maišelį. Aš jai padėjau, o kai mūsų pirštai susilietė, ji sugavo ma- 
no ranką ir suspaudė. 

- Ačiū, - sušnibždėjo, - už viską, ką padarėte. Aš taip jums dė- 
kinga. 

Spustelėjau jai ranką ir paleidau. 

- Suprantate, - tęsė Metė, - man buvo atėję į galvą, kad Kaira 
pati sudeda raides. Psichiškai. 

- Telekinezė? 

- Regis, terminas toks. Bet Ki nesugeba parašyti nieko dau- 
giau kaip “šuo" ir “katė". 

- O kas atsirasdavo ant šaldytuvo? 

- Paprastai visokie vardai. Kartą buvo jūsų. Sykį - jūsų žmo- 
nos. 

- Džo? 

- Visas - DŽOANA. Ir SENELĖ. Spėju, kad tai Rodžetė. 
DŽAREDAS kartais pasirodo ir BRIDŽETA. Kartą radau KITO, 
- Metė ištarė paraidžiui. 

- Kito, - pakartojau mąsliai. Kaira, Kija, Kito. Kas čia? - Kaip 
manote, berniuko vardas? 

- Taip. Svahili kalba tai reiškia “brangus vaikas“. Pasitikrinau 
vaikų vardyne, - ji dirstelėjo į savo brangų mažylį, kai ėjome per 
žolę prie artimiausio šiukšlių konteinerio. 


88 


- Gal dar ką prisimenate? 

Metė susimąstė. 

- Porą kartų pasirodė REDŽAS. Kartą radau KARLA. Juk su- 
prantate, kad Ki net nemoka perskaityti tų žodžių, tiesa? Ji turi 
paklausti manęs, ką tai reiškia. 

- O ar nepagalvojote, jog Kaira gali kopijuoti juos iš kokio 
nors žurnalo ar knygos? Kad ji mokosi rašyti magnetinėmis rai- 
dėmis, o ne pieštuku ant popieriaus? 

- Visai gali būti... - Metė neatrodė įtikinta. Ir nenustebo. Aš 
pats tuo netikėjau. 

- Noriu pasakyti, jog niekad pati nematei raidžių, savaime 
slankiojančių ant šaldytuvo, tiesa? - vyliausi, kad klausimas nu- 
skambės abejingai. 

Kairos mama truputį nervingai nusijuokė. 

- Dievaži, ne! 

- Dar kas nors? 

- Kartais šaldytuvo žmonės palieka tokias žinutes, kaip “svei- 
ka“, “viso", “gera mergaitė". Vakarykštę nusirašiau, kad galėčiau 
jums parodyti. Kaira prašė. Ji tikrai keista. 

- Ir kas tai? 

- Aš geriau parodysiu, bet dabar palikau mašinoje. Priminki- 
te, kai grįšime. 

Taip. Priminsiu. 

- Kažkokie burtai, senor, - pasakė Metė. - Kaip ir užrašai mil- 
tuose. 

Svarsčiau, ar pasakyti jai, kad savo šaldytuve taip pat turiu 
žmonių, bet apsigalvojau. Jai ir be to netrūksta rūpesčių... rami- 
nau save. 

Stovėjome greta ant žolės ir stebėjome Ki, susidomėjusią žon- 
glieriumi. 

- Ar Džonui skambinote? - paklausiau. 

- Žinoma. 

- Kaip sureagavo? 

Mergina pasisuko į mane, akys linksmai juokėsi. 

- Jis vos nesudainavo “Tra-lia-lia, raganos jau nebėra!" 

- Giminė ne ta, bet jausmai panašūs. 

Metė linktelėjo, vėl sužiurdama į dukrą. Dar kartą pagalvojau, 
kokia ji graži, koks lieknas jos kūnas balta suknele, taisyklingi ir 
švelnūs bruožai. 

- Ar jis nesurūgo, kai įsiprašiau priešpiečių? - paklausiau. 

- Ne-a, jis apsidžiaugė, kad galėsime atšvęsti. 

Atšvęsti. Jam tai patiko. Pasijutau eiliniu pėstininku. 

- Jis netgi pasiūlė pakviesti jūsų advokatą. Misterį Bisonetą, 
jeigu gerai prisimenu? Ir privatų detektyvą, kurį Bisoneto reko- 
menduotas pasamdė Džonas. Jūs neprieštaraujate? 

- Žinoma. O kaip jūs, Mete? Ar gerai? 

- Gerai, - patvirtino ji, pasisukdama į mane. - Šiandien sulau- 
kiau daugiau skambučių nei įprastai. Staiga pasidariau gana po- 
puliari. 

- Oho. 

- Didžioji dalis tuojau pat padėdavo ragelį, bet vienas džentel- 
menas nepatingėjo išvadinti mane šliure, o dama stipriu jankiškų 
akcentu pasakė: “Jis mirė per tave, ragana. Tu patenkinta?" Bet 
padėjo ragelį, neleidusi man atsakyti, jog esu labai patenkinta, - 
tačiau Metė neatrodė patenkinta; atrodė nelaiminga ir prislėgta 
kaltės, lyg iš tiesų būtų linkėjusi seniui mirties. 

- Užjaučiu: 

- Nieko. Tikrai. Mes su Kaira jau kurį laiką buvome paliktos 
vienos, tai mane baugino labiausiai. Dabar turiu porą draugų. Jei- 
gu už tai reikės sumokėti keliais anoniminiais skambučiais, aš 
pasirengusi. 

Ji stovėjo labai arti, žiūrėjo į akis, o aš negalėjau nuleisti savo 
žvilgsnio. Dėl to kaltinau vasarą, jos kvepalus ir ketverius metus 

be moters. Tokia eile. Apglėbiau ją per liemenį, puikiai įsidėmė- 
jau jos suknelės audinį po delnais, nežymų iškilumą, kur slėpėsi 
užtrauktukas. Prisimenu pojūtį, kai medžiaga prisiliečia prie nuo- 
go kūno. Ir ėmiau ją bučiuoti, iš lėto, bet labai jausmingai - vis- 
ką, ką verta daryti, verta daryti gerai, - o ji atsakė man tokiais pat 
bučiniais, lūpos buvo smalsios, bet nebaikščios. Jos lūpos buvo 
šiltos, lygios, saldžios. Persikų skonio berods. 

Mes liovėmės vienu metu ir šiek tiek atsitraukėme vienas nuo 
kito. Jos rankos liko man ant pečių. Manosios lietė jos taliją virš 
klubų. Metės akys tviskėjo kaip niekad, o skruostai truputį nu- 
raudo. 

- O dangau, - tarstelėjo ji. - Kaip aš to norėjau. Nuo tada, kai 
Ki apglėbė jus per kelius ir paėmėte ją ant rankų. 

- Džonui nepatiktų, kad viešai bučiuojamės, - atsakiau. Kalbė- 
jau jaudindamasis, širdis pašėlusiai daužėsi. Septynios sekundės, 
vienas bučinys, o visas kūnas jau pasirengęs. - Tiesą sakant, Džo- 
nui išvis nepatiktų, kad mes bučiuojamės. Kritote jam į akį, ar ži- 
note tai? 

- Žinau, bet man į akį kritote jūs, - ji atsigręžė pasižiūrėti Kai- 
ros, kuri klusniai stovėjo prie medžio ir sekė žonglierių. Kas ga- 
lėtų mus stebėti? Kas nors, atvažiavęs iš Tėero karštą vasaros va- 
karą suvalgyti “Frenko" ledų ir pasiklausyti muzikos parke? Kas 
nors, kas prekiauja šviežiomis daržovėmis ir paskalomis Leikvju 
supermarkete? Nuolatinis “All Purpose" garažo klientas? Tai be- 
protybė, kad ir kaip ją raikytum. Atitraukiau nuo jos liemens ran- 
kas. 

- Mete, jie gali įdėti mūsų nuotrauką prie “nediskretiškas" pa- 
aiškinimo žodyne. 

Ji nuleido rankas ir atsitraukė per žingsnį, bet deginančios it 
žarijos akys manęs nepaleido. 

- Suprantu. Esu jauna, bet ne visai kvaila. 

- Tenorėjau... 

Ji nutildė mane ranka. 

- Ki eina miegoti apie devintą - negali užmigti, kol visai ne- 
sutemsta. Aš einu vėliau. Užeikite pas mane, jeigu nonte. Galite 
palikti mašiną už furgono, - ji šyptelėjo. Šypsena buvo labai mie- 
la ir neįtikėtinai seksuali. - Kai nėra mėnulio, ten jo niekas nepa- 
stebės. 

- Mete, jūs galėtumėt būti man dukra. 

- Galbūt, bet nesu. Kartais žmonės būna pernelyg atsargūs. 

Mano kūnas kuo puikiausiai žinojo, ko jam reikia. Jeigu tuo 
metu būtume jos furgone, net nedvejočiau. Ir taip beveik nedve- 
jojau. Staiga man toptelėjo mintis apie mano ir Devoro protėvius: 
kartos nesutampa. Ar čia nebus tas pat? Antra vertus, nemanau, 
jog žmonės automatiškai įgauna teisę turėti tai, ko nori, nors ir 
labai nori. Ne kiekvieną troškulį lemta numalšinti. Kai kas tiesiog 
yra negerai... štai ką norėjau pasakyti. Nebuvau įsitikinęs, jog 
kaip tik tai, ir troškau jos... Neapsakomai. Vis prisimindavau, 
kaip prisiglaudė suknelė ją apkabinus, koks karštas jos kūnas po 
audiniu. Beje, ji nebuvo mano duktė. 

- Tu jau man padėkojai, - sausai ištariau. - To užtenka. Pati- 
kėk. 

- Manote, kad tai dėkingumas? - ji nelinksmai nusijuokė. - 
Jums, Maikai, keturiasdešimt, ne aštuoniasdešimt. Nesate Hariso- 
nas Fordas, bet vyras išvaizdus. Talentingas ir įdomus taip pat. Ir 
man jūs baisiai patinkate. Noriu, kad būtumėt su manimi. Ar no- 
rite, kad paprašyčiau? Gerai. Prašau būkite su manimi. 

Taip, tai daugiau nei dėkingumas, ir, man regis, žinojau tai 
prieš sakydamas. Žinojau, kad ji vilki baltus šortus ir trumpą 
glaustinukę, kai skambino man pradėjus rašyti knygą. Ar ji taip 
pat žinojo, kuo aš apsirengęs? Ar sapnavo, kad miega su manimi, 
kad mylimės šviečiant žibintams ir Sarai traukiant savotišką 

baltosios senelės žaidimo variantą, tą menderli-senderli-kenderli? 
Ar Metė sapnavo, jog prašo manęs daryti tai, ko aš noriu? 

Ir dar tie šaldytuvo žmonės. Dar vienas bendrumas, nors ir 
šiurpokas. Man neužteko drąsos papasakoti Metei apie savo šal- 
dytuvą, bet ji ir taip gali nujausti. Giliai pasąmonėje, kur sukio- 
jasi juodadarbiai vyrukai. Jos vyrukai ir mano vyrukai gali būti 
tos pačios profsąjungos nariai. O gal tai ne moralės dalykas? 
Kažkodėl tai atrodė pavojinga. 

Ir taip traukė! 

- Man reikia laiko pagalvoti, - atsakiau. 

- Galvojate ne apie tai. Ką jūs man jaučiate? 

- Tiek daug, jog darosi baisu. 

Nespėjus man ištarti daugiau nė žodžio, ausis pasiekė pažįsta- 
mi akordai. Atsisukau į vaikiną su gitara. Jis baigė ankstyvojo 
Dylano repertuarą ir pradėjo dainą, kuri nevalingai vertė šieptis ir 
ploti katučių: 


Ar nori pažvejot, brangusis, 
mano eketėj? 

Ar nori ranką išmėginti, 
mano eketėj? 

Jei nori, mielas, pažvejoti, 
teks imti storą meškerykotį. 


“Žvejo bliuzas". Sukurtas Saros Tidvel, pirmą kartą atliktas 
Saros ir “Red Tops Boys“, perdainuotas visų, pradedant garsia 
bliuzų atlikėja Ma Reini, baigiant “Lovin Spoonful"". Sara dievi- 
no dviprasmybes, jos maskuotė buvo tokia skysta, kad galėjai pro 
ją laikraštį skaityti... bet skaitymas nebuvo svarbiausias Saros po- 
mėgis, sprendžiant pagal jos poeziją. 

Nespėjus berniukui pradėti antro posmo apie tai, kaip giliai 
gali nugrimzti meškerė, “Kaslo Rokiečiai" trenkė dūdomis, lyg 

sakytų: “Užsičiaupkite, mes pradedam!“ Vaikinukas liovėsi gro- 
ti, žonglierius ėmė gaudyti kuokeles ir dailiai guldyti ant žolės. 
“Rokiečiai"" užtraukė galingą maršą, pagal kurį galėjai atlikti ke- 
letą serijinių žmogžudysčių, ir Kaira pasileido bėgti mūsų link. 

- Cirkininkas baigė. Ar papasakosi man pasaką apie Jonuką ir 
Grytuką, Maikai? 

- Apie Jonuką ir Grytutę, - pataisiau, - mielai. Tik nueikime 
kur tyliau, gerai? Nuo tos muzikos plyšta galva. 

- Tau galvą skauda nuo muzikos? 

- Truputį. 

- Tada eikime prie Metės masinos. 

- Gerai sugalvojai. 

Kaira nulėkė pirma užimti suolelio parko pakraštyje. Metė šil- 
tai pasižiūrėjo į mane ir padavė ranką. Aš ją paėmiau. Mūsų pirš- 
tai susinėrė, lyg darytų tai ne pirmus metus. Pagalvojau: Norė- 
čiau neskubėti, kad abu beveik nejudėtume. Bent jau iš pradžių. 
O aš tikrai atsinešiu gražiausią, ilgiausią meškerykotį. Gali ne- 
abejoti. Po to mes kalbėsimės. Kol brėkštant ims ryškėti baldų 
kontūrai. Kai guli su mylimu žmogumi, penkios valandos ryto - 
šventas metas. 

- Jums reikia pailsėti nuo savų minčių, - pasakė Metė. - Laži- 
nuos, kad daugumai rašytojų retsykiais reikia. 

- Ko gero, tiesa. 

- Kaip norėčiau, kad būtume namuose, - garsiai pasvajojo ji, o 
aš nežinojau, ar ji tikrai nekantrauja, ar tik apsimeta. - Bučiuo- 
čiau, kol šitas pokalbis netektų prasmės. Jeigu kiltų dar kokių 
nors minčių, bent jau būtumėte mano lovoje. 

Pasukau veidą į raudoną vakaro saulę. 

- Ar čia, ar tenai, Kaira juk nemiegos. 

- Taip, - sutiko Metė neįprastai niūriai. - Tiesa. 

Kaira pribėgo prie suolelio netoli parko automobilių stovėji- 
mo aikštelės ženklo ir užsiropštė ant jo, nepaleisdama iš rankos 

šuniuko, rasto “Makdonaldo" krepšelyje. Kai priartėjome, norė- 
jau ištraukti ranką, bet Metė nepaleido. 

- Viskas gerai, Maikai. Biblijos stovykloje draugai visuomet 
vaikšto susikibę rankomis. Tik suaugę teikia tam per didelę 
reikšmę. 

Metė sustojo ir pažvelgė į mane. 

- Noriu tau kai ką pasakyti. Gal tau ir neatrodys svarbu, bet 
man - taip. Neturėjau nieko prieš Lensą ir po jo. Jeigu atvažiuosi 
pas mane, būsi antras. Bet daugiau apie tai nekalbėsiu. Paprašyti 
galiu, bet nemaldausiu. 

- Aš ne... 

- Prie furgono laiptelių yra vazonas su pomidorais. Paliksiu 
raktą po juo. Negalvok. Tiesiog atvažiuok. 

- Ne šįvakar, Mete. Aš negaliu. 

- Gali, - atsakė Metė. 

- Greišiau, vėzliai! - šokinėdama ant suoliuko šūktelėjo Kaira. 

- Tai jis vėžlys! - atsakė Metė ir bakstelėjo man į šonkaulius. 
Po to tyliau pridūrė: - Vėžlys, - ir ištraukusi ranką nubėgo pas 
dukrytę, šmėžuodama įdegusiomis kojomis po baltos suknelės 
apačia. 


+ 


Manojoje “Jonuko ir Grytutės“ versijoje ragana vadinosi Dep- 
ravija. Kaira išplėtusi akis klausėsi apie tai, kaip Depravija papra- 
šė Jonuko iškišti pirštuką, kad ji galėtų patikrinti, ar jis jau storas. 

- Ar ne baisu? - paklausiau. 

Ki nekantriai papurtė galvą. Dirstelėjau į Metę, toji mostelėjo 
ranka tęsti, tad pasakojau toliau. Depravija atsidūrė krosnyje, o 
Grytutė rado paslėptą šūsnį laimingų loterijos bilietų. Vaikai nu- 
sipirko vandens motociklą ir laimingai gyveno sau rytinėje Juo- 
dosios Žymės pakrantėje. Tuo metu “Rokiečiai" kankino Geršvi- 
ną, o saulės diskas palietė horizontą. Nunešiau Kairą į “Skautą" 

ir įsodinau vaikiškon sėdynėn. Atminty iškilo pirmas kartas, kai 
netyčia perbraukiau per Metės krūtį. 

- Tikiuosi, kad nesapnuosi blogų sapnų po šitos pasakos, - pa- 
sakiau. Ir tik pasakęs supratau, kokia baisi yra ta pasaka. 

- As nesapnuoju blogų sapnų, - atsakė mergytė kaip senė. - 
Juos nugina saldytuvo zmonės, - po to prisiminusi pakartojo: - 
Š-šaldytuvo ž-žmonės. Parodyk jam kryziuotį, mama, - kreipėsi 
ji į Metę. 

- Kryžiažodį. Gerai, kad priminei, visai pamiršau, - atidariusi 
dėklę, ji ištraukė perlenktą popieriaus lapelį. - Radom ant šaldy- 
tuvo šį rytą. Nurašiau, nes Ki tvirtino, kad žinosi, ką jis reiškia. 
Sakė, kad sprendi kryžiažodžius. Na, juos ji vadina kryžiuočiais, 
bet aš supratau. 

Ar aš sakiau Kairai, kad sprendžiu kryžiažodžius? Tikrai ne. 
Ar nustebau išgirdęs, kad ji žino? Nė kiek. Paėmiau lapelį, ištie- 
siau ir perskaičiau, kas jame parašyta: 


d 

go 

Ww 
ninety2* 


- Šia juk kryziuotis, tiesa, Maikai? - paklausė Kaira. 

- Rodos, taip - labai paprastas. Bet ką jis reiškia, nežinau. Ar 
galiu jį pasilikti? 

- Taip, - atsakė Metė. 

Palydėjau ją prie vairuotojo sėdynės, eidamas sugavau jos 
ranką. 

- Duok man laiko. Suprantu, jog taip turėtų kalbėti mergina, 
bet... 

- Imk, - linktelėjo ji. - Tik ne per daug. 


* Go down ninety2 - angl. “eik žemyn devyniasdešimt2". 

Bėda ta, kad laukti nenorėjau visiškai. Seksas bus pasakiškas, 
neabejojau aš. O paskiau? 

Paskiau visai įmanomas. Tai suprato ir ji. Su Mete tas paskiau 
atrodė labai realus. Mintis buvo nuostabi ir kartu bauginanti. 

Pakštelėjau ją į lūpos kamputį. Metė nusijuokė ir suėmė už au- 
sies. 

- Moki ir geriau, - pasakė ir pasižiūrėjo į Ki, kuri sekė mus su- 
sidomėjusi. - Bet šį kartą paleisiu. 

- Pabušiuok Ki! - ištiesė rankas mergytė. Apėjau mašiną ir pa- 
bučiavau. Važiuodamas namo su tamsiais akiniaiš, kad nespigin- 
tų saulė, pagalvojau, jog galėčiau būti Kairos Devor tėvas. Tai at- 
rodė taip pat nuostabu, kaip atsigulti su jos mama, o tai tik patvir- 
tino jausmo gilumą. Ir jis vis gilės. 

Ir gilės. 


+ 


Po to Metės apsikabinimo Sara Kvatoklė pasirodė labai tuščia, 
kaip miegas be sapnų. Patikrinau šaldytuvo dureles, bet, radęs 
įprastą vaisių bei raidžių kratinį, pasiėmiau alaus. Tada išėjau į 
verandą palydėti saulės. Sukau galvą apie šaldytuvo žmones ir 
kryžiažodžius, atsiradusius ant abiejų šaldytuvų: “go down nine- 
teen" Keturiasdešimt antrajame kelyje ir “go down ninety-two“ 
Vasp Hilo kelyje. Vektoriai nuo sausumos į ežerą? Gatvės taškai? 
Po velnių, kas žino? 

Stengiausi galvoti apie Džoną Storou. Koks jis turės būti ne- 
laimingas sužinojęs, - cituojant Sarą Kvatoklę, kuri ištarė šitą fra- 
zę daug anksčiau už Džoną Melenkampą, - kad Metės Devor ar- 
klidėje prunkščia kitas Žirgas. Bet mintys vėl grįžo prie to, kaip 
pirmą kartą ją apglėbiau, bučiavau. Joks kitas žmogaus instinktas 
nėra toks stiprus kaip lytinis, jį pažadinantys vaizdai įsirėžia at- 
mintyje lyg emocinės tatuiruotės ir lieka visam gyvenimui. Man 

tai buvo nuogos odos pojūtis po suknele ties liemeniu. Slidi me- 
džiaga... 

Staiga apsisukęs nulėkiau į šiaurinį namo sparną, pakeliui mė- 
tydamas drabužius. Atsukau šaltą dušą visa srove ir pastovėjau 
tenai penkias minutes kalendamas dantimis. Kai išlipau, vėl pa- 
sijutau žmogumi, o ne trukčiojančiu nervų kamuoliu. Šluostyda- 
masis pagalvojau apie Džo brolį Frenką. Jeigu be manęs dar kas 
nors gali pajusti Džo buvimą Saroje, tai jis. Taip ir neprisiruošiau 
pakviesti jį į Tėerą, o ir dabar abejojau, ar to noriu. Pasidariau 
keistai godus, beveik pavydus dėl to, kas čia vyksta. Tačiau jei- 
gu Džo ką nors patyliukais rašinėjo, Frenkas gali žinoti. Aišku, 
apie savo nėštumą ji neišsidavė, bet... 

Dirstelėjau į laikrodį ant riešo. Ketvirtis dešimtos. Furgonėly- 
je prie Vasp Hilo kelio ir 68-ojo plento susikirtimo Kaira jau gu- 
li lovelėje... O jos mama paliko raktą po vazonu prie laiptų. Pa- 
galvojau apie jos baltą suknelę, klubų išlinkimą po ranka ir kve- 
palų aromatą, paskiau nuginiau tas mintis. Negaliu visą naktį pra- 
lindėti po lediniu dušu. Bet tokiu metu dar nevėlu paskambinti 
Frenkui Arlenui. 

Frenkas pakėlė ragelį po antro signalo ir berods apsidžiaugė 
sulaukęs mano skambučio. Geros nuotaikos priežastimi galėjo 
būti ir trys ar keturios skardinės alaus, kurias jis išlenkė prieš tai. 
Kaip paprastai, apsikeitėme pasisveikinimais, nors aš, tenka pri- 
pažinti, nebuvau labai nuoširdus, po to jis priminė, kad kanopas 
užvertė vienas garsus mano kaimynas. Ar buvau su juo susitikęs? 
Taip, atsakiau, negalėdamas pamiršti, kaip Maksas pasileido sa- 
vo invalido vežimėliu į mane. Taip, buvau susitikęs. Frenkui pa- 
rūpo, kaip jis atrodė. Sunku pasakyti, atsakiau. Vargšelis sėdėjo 
ratukuose ir traukė deguonį. 

- Visiškas griuvena, a? - su užuojauta paklausė. 

- Taip, - atsakiau. - Klausyk, Frenkai, skambinu dėl Džo. Už- 
ėjau į jos studiją ir radau seną savo rašomąją mašinėlę. Tada man 

šovė mintis, kad ji kažką rašė. Pradžioje jai galėjo kilti mintis pa- 
rašyti apie mūsų namą, po to ji nutarė ją išplėsti. Kotedžas vardą 
gavo nuo Saros Tidvel, bliuzo dainininkės. 

Ilga pauzė. Paskiau išgirdau Frenko balsą: 

- Žinau, - jis kalbėjo mirtininko balsu. 

- Ką dar apie tai Žinai, Frenkai? 

- Kad ji bijojo. Man regis, ji sužinojo kažką, kas ją baugino. 
Manau, ypač dėl to... 

Man nušvito galva. Turėjau išsyk pažinti iš Metės apibūdini- 
mo, ir būčiau pažinęs, jeigu manęs taip nebūtų nuliūdinę jos Žo- 
džiai. 

- Tu buvai atvažiavęs čia pas ją, ar ne? 1994-ųjų liepą. Nuė- 
jote pasižiūrėti softbolo, po to grįžote Gatve namo. 

- Iš kur žinai? - burbtelėjo jis. 

- Kai kas jus matė. Mano draugas, - stengiausi neparodyti sa- 
vo pykčio, bet man nepavyko. Siutau, bet kartu su pykčiu jaučiau 
ir palengvėjimą, koks apima vaikui parsibeldus namo, kai ant ko- 
jų sukelta visa policija. 

- Vos nepasakiau tau prieš laidotuves. Buvome bare, prisime- 
ni? 

“Džeko" bare, tuoj po to, kai Frenkas surengė skandalą laido- 
jimo biure dėl Džo karsto. Aišku, kad prisimenu. Netgi prisime- 
nu jo žvilgsnį, kai pasakiau, jog Džoana mirė nėščia. 

Tyla užsitęsė, todėl jis prabilo pirmas: 

- Maikai, tikiuosi, kad ne... 

- Ką? Nieko nepagalvojau? Maniau, kad ji susirado meilužį, 
ar tai blogai? Gali vadinti mane niekšu, jei nori, bet turiu savų 
priežasčių. Ji daug ko man nepasakojo. Ką ji pasakojo tau? 

- Beveik nieko. 

- Ar žinojai, kad ji pasitraukė iš visų direktorių tarybų? Pasi- 
traukė, nepratarusi man nė žodžio? 

- Ne, - man regis, jis nemelavo. O kodėl turėtų, praėjus tiek 
laiko? - Viešpatie, Maikai, jeigu būčiau žinojęs... 

- Kas atsitiko tada, kai atvažiavai čia? Pasakok. 

- Buvau savo spaustuvėj Sendforde. Džo paskambino man iš... 
gerai nepamenu, berods iš pakelės aikštelės. 

- Tarp Derio ir Tėero? 

- Aha. Važiavo į Sarą Kvatoklę ir norėjo ten su manimi susi- 
tikti. Ji paprašė manęs sustoti kieme, jeigu atvažiuosiu pirmas, 
bet neiti į namą... o įeiti galėjau, nes žinau, kur laikote atsarginį 
raktą. 

Žinoma, “Sucrets"' skardinėje po veranda. Pats jam parodžiau. 

- Ar paaiškino, kodėl nenori, kad eitum į namą? 

- Palaikysi mane bepročiu. 

- Ne, nepalaikysiu. Patikėk. 

- Ji pasakė, kad namas pavojingas. 

Žodžiai pakibo ore. Po kurio laiko paklausiau: 

- Ar atvažiavai pirmas? 

- M-hm. 

- Ir palaukei kieme? 

- Taip. 

- Matei ką nors pavojinga, gal pajutai? 

Stojo tyla. Pagaliau jis tarė: 

- Ežere buvo daugybė žmonių - kateriai, vandens slidininkai, 
na, pats žinai, - bet variklių triukšmas ir juokas tartum... nuščiu- 
vo, kai privažiavau prie namo. Tu nepastebėjai, kad ten atrodo 
tylu, nors taip nėra? 

Žinoma, pastebėjau; Sara tartum stovėjo savo tylos zonoje. 

- Tačiau ar atrodė pavojinga? 

- Ne, - lyg nenorom atsakė Frenkas. - Bent jau man. Tačiau 
ten nesijaučiau visai vienas. Atrodė... velnias, atrodė, kad esu ste- 
bimas. Atsisėdau ant laiptelių į ežerą ir palaukiau savo sesutės. 
Pagaliau pasirodė ir ji. Sustojo už mano automobilio, apsikabi- 

no... bet akių nenuleido nuo namo. Paklausiau jos, ką ketina da- 
ryti, ji atsakė negalinti man pasakoti ir liepė nesakyti tau, kad čia 
buvome. Ištarė kažką panašaus: “Jeigu jis pats tai sužinos, tebū- 
nie. Vis tiek anksčiau ar vėliau turėsiu papasakoti. Bet dabar ne- 
galiu, nes negaliu atitraukti jo dėmesio nuo knygos. Negaliu sa- 
kyti, kol jis dirba". 

Kraujas mušė man į veidą. 

- Ji taip pasakė, a? 

- Taip. Paskiau pasakė, kad turi eiti į namą ir kai ką nuveikti. 
Norėjo, kad laukčiau kieme. Sakė, kad jeigu pašauks, turiu atbėg- 
ti. Jeigu ne - likti lauke. 

- Džo norėjo, kad atsitikus nelaimei kas nors būtų šalia? 

- Taip, bet tas kas nors neturėjo klausinėti, ko ji nenorėjo pa- 
sakoti. Aš toks. Visuomet buvau toks. 

- Ir? 

- Ji nuėjo į namą. Atsisėdau ant mašinos kapoto ir užsirūkiau. 
Tada dar rūkiau. Ir žinai, tuomet tikrai pajutau kažką negera. Lyg 
name kažkas jos laukė, kažkas jos nemėgstantis. Ar net norintis 
nuskriausti. Gal tiesiog užsikrėčiau Džo baime - ji atrodė įsitem- 
pusi, net ir mano glėbyje, - bet ne visai taip. Tarsi... na, nežinau... 

- Kaip kokia vibracija. 

- Taip! - kone riktelėjo Frenkas. - Vibracija. Tik ne gera vib- 
racija, apie kurią dainuoja “Beach Boys." Bloga vibracija. 

- Kas tada atsitiko? 

- Sėdėjau ir laukiau. Surūkiau tik dvi cigaretes, tad negalėjo 
trukti ilgiau kaip dvidešimt minučių ar pusvalandį, bet atrodė 
daug ilgiau. Ėmiau pastebėti, kad garsai nuo ežero beveik pasie- 
kia šlaito viršų ir lyg... baigiasi. Ir kad nesigirdi jokių paukščių, 
tik labai toli. 

Kartą ji išėjo. Išgirdau, kaip trinktelėjo verandos durys, po to 
jos žingsnius laiptais. Šūktelėjau, ar viskas gerai. Ji atsakė, kad 

taip. Prašė likti ten, kur esu. Atrodė truputį uždususi, tartum neš- 
tų kokį sunkų daiktą ar kažką sunkaus dirbtų. 

- Ar ji nuėjo į savo studiją, prie ežero? 

- Nežinau. Jos nebuvo kokį ketvirtį valandos, - surūkiau dar 
vieną cigariuką, - o tada pasirodė prie priekinių durų. Patikrino, 
ar jos užrakintos, ir priėjo prie manęs. Atrodė kur kas geriau. At- 
sigavusi. Kaip žmogus, atlikęs ilgai atidėliotą nešvarų darbą. Pa- 
siūlė pasivaikščioti takeliu, kurį vadinate Gatve, iki užmiesčio 
klubo... 

- “Varingtono". 

- Taip, taip. Pažadėjo pavaišinti mane alumi ir sumuštiniu. 
Nupirko juos ilgos plūduriuojančios prieplaukos gale. 

“Saulėlydžio bare“, ten, kur pirmą kartą pamačiau Rodžetę. 

- Po to nuėjote pasižiūrėti rungtynių. 

- Tai Džo pasiūlymas. Išgėrusi tris alaus, ji užsispyrė ten nu- 
eiti. Sakė, kad kažkas gerai smūgiuos, ji įsitikinusi, ir kamuoliu- 
kas nulėks į mišką. 

Dabar paaiškėjo tai, ką pasakojo Metė. Darbas, kurį atliko 
Džo, neapsakomai ją pradžiugino. Ji surizikavo įžengti į namą. 
Išdrįso susiremti su dvasiomis ir išgyveno. Išgėrė tris alaus, kad 
atšvęstų savo pergalę, ir prarado budrumą... nors ir anksčiau va- 
žiuodama į Tėerą per daug nesislėpdavo. Prisiminiau jos žodžius 
iš Frenko lūpų, kad jeigu pats išsiaiškinsiu - tebūnie... gue sera, 
sera. Romaną slepianti moteris taip nesielgia, veikiau tai patvir- 
tina, kad ji nesirengė amžinai slėpti viską nuo manęs. Būtų papa- 
sakojusi, kai baigsiu savo nelemtą knygą, jeigu tik būtų gyvenu- 
si. Jeigu. 

- Kurį laiką stebėjote žaidimą, po to grįžote Gatve prie namo. 

- Taip, - patvirtino Frenkas. 

- Ar užėjote vidun? 

- Ne. Kol grįžome, Džo išsiblaivė, ir aš leidau jai sėsti už vai- 
ro. Aikštelėje Džoana juokėsi, bet namo grįžo surimtėjusi. Pa- 

žvelgusi į Sarą, ji pasakė: “Baigta. Daugiau pro šias duris nekel- 
siu kojos, Frenkai". 

Mano kūnas pašiurpo. 

- Paklausiau, kas nutiko, ką ji išsiaiškino. Žinojau, kad ji kaž- 
ką rašinėja, užsiminė apie tai... 

- Užsiminė visiems, išskyrus mane, - leptelėjau be kartėlio. 
Sužinojau, kas buvo tas vyras sportiniu švarku, ir visas kartėlis ar 
pyktis - pyktis dėl Džo, pyktis dėl savęs - nublanko prieš paleng- 
vėjimą. Iki šio vakaro nežinojau, kiek tas nepažįstamasis pagadi- 
no man kraujo. 

- Ji tikriausiai turėjo savų priežasčių, - pasakė Frenkas. - Juk 
pats supranti, tiesa? 

- Bet ji tau jų neišdavė. 

- Žinau tik tiek, jog viskas prasidėjo, kai Džo pradėjo rinkti 
medžiagą savo straipsniui. Tai buvo žaidimas, Džo Šerloko 
Holmso vaidmenyje. Guldau galvą, kad iš pradžių ji tylėjo, norė- 
dama padaryti tau siurprizą. Ji skaitė knygas, bet daugiausia kal- 
bėjosi su žmonėmis: klausė senų istorijų, ragino paieškoti senų 
laiškų, dienoraščių... manau, tai jai neblogai sekėsi. Dievaž, ne- 
blogai. Ar girdėjai ką nors? 

- Ne, - atsidusau. Džo neturėjo meilužio, bet laisvai galėjo tu- 
rėti, jeigu būtų norėjusi. Galėjo susitikinėti su aktoriumi Tomu 
Seleku, atsidurti “Inside View“ puslapiuose kartu su juo, o aš to- 
liau ramiai sau barškinčiau kompiuterio klaviatūrą, nieko neįtar- 
damas. 

- Ir Džoana užsikabino už to, ką ten rado, - pasakė Frenkas. 

- O tu man neprasitarei nė puse lūpų. Praėjo ketveri metai, ne- 
pasakei nė žodžio. 

- Tada mačiau ją paskutinį kartą, - nesutrikęs ir nesusigėdęs 
atsakė svainis. - Paskutinis dalykas, kurio prašė manęs Džo, ne- 
pasakoti tau, kad buvome prie ežero. Ji pažadėjo papasakoti tau, 
kai bus pasirengusi, o paskiau mirė. Po jos mirties man tai atro- 

dė nereikšminga. Maikai, ji buvo mano sesuo. Mano sesuo, aš da- 
viau jai žodį. 

- Gerai. Aš suprantu, - ir tikrai supratau, bet ne iki galo. Ką iš- 
siaiškino mano žmona? Kad Normalas Osteris nuskandino savo 
kūdikį po vandens pompa? Kad amžiaus pradžioje negriukas 
įkliuvo į žvėrims pastatytus žabangus? Kad dar vieną berniuką, 
greičiausiai Sonio ir Saros Tidvel kraujomaišos vaisių, motina 
paskandino ežere, o Sara kvatojo savo prarūkytu beprotišku bal- 
su, laikydama jį po vandeniu? 

- Jeigu lauki mano atsiprašymo, Maikai, manyk, kad tai jau 
padariau. 

- Nelaukiu. Frenkai, ar prisimeni, ką ji dar kalbėjo tą vakarą? 
Bet ką? 

- Ji sakė, kad žino, kaip radai tą namą. 

- Ką? 

- Pasakė, jog jis pasikvietė tave, kai panoro. 

Ne iš karto pajėgiau atsakyti, nes Frenkas Arlenas sudaužė į 
šipulius dar vieną prielaidą apie mūsų vedybinį gyvenimą; aksio- 
mą, kurios tikrumu neabejojau. Traukos jėga traukia prie žemės. 
Šviesa leidžia matyti. Kompaso strėlytė rodo šiaurę. Ir panašiai. 

Visuomet maniau, kad pirkti Sarą Kvatoklę sugalvojo Džo, 
kai iš knygų rašymo gavome tikrų pinigų. Nes Džo mūsų šeimo- 
je buvo “namų žmogus“, kaip aš buvau “mašinų žmogus". Džo- 
ana rinkdavo butus, kai galėjome sau leisti tik butą, Džo parink- 
davo vietą paveikslui ir lentynai. Tai Džo įsimylėjo mūsų namą 
Deryje ir nugalėjo mano užsispyrimą, kad jis per didelis, per 
daug judrioje vietoje ir per daug aptriušęs. Džo buvo lizdo su- 
kėja. 

Pasakė, kad jis pasikvietė tave, kai panoro. 

Ir tai tiesa. Gryniausia tiesa, jeigu papurtysiu atmintį. Juk man 
šovė mintis pirkti vasarnamį Vakarų Meine. Tai aš rinkau nekil- 
nojamojo turto agentūrų bukletus ir tįsiau juos namo. Aš pradė- 

jau pirkioti regioninius laikraščius ir pradėdavau skaityti juos nuo 
galo, kur reklamuojami parduodami namai. Aš pirmas pastebėj au 
Sarą Kvatoklę blizgančiame buklete, pavadintame “Meino prie- 
bėgos". Pats paskambinau agentui nurodytu telefonu ir savininkei 
Merei Hingerman, įkalbėjęs agentą duoti man jos telefono nu- 
merį. 

Džoana irgi susižavėjo Sara Kvatokle, - kiekvienas būtų, pir- 
mą kartą išvydęs kotedžą rudens šviesoje, margaspalvių medžių 
fone, - bet ją radau aš. 

Ar tai visa tiesa? Sara rado mane. 

Tai kodėl aš to nežinojau iki šiol? Ir kodėl nieko neįtardamas 
atvažiavau? 

Į abu klausimus tas pat atsakymas. Kaip ir į klausimą, kodėl 
Džo, išsiaiškinusi kažką negero apie namą, ežerą ar net visą Tė- 
erą, mirė man nieko nepasakiusi. Buvau atsijungęs nuo visko, 
štai kas. Buvau nugrimzdęs į savo sukurtą pasaulį, neatsitraukda- 
mas pyliau eilinę savo knygą. Buvau užkerėtas galvoje kylančių 
fantazijų, 0 su užkerėtu žmogumi galima daryti ką nori. 

- Maikai? Tu manęs klausaisi? 

- Taip, Frenkai. Bet tegu mane devynios, jeigu Žinau, kas ją 
taip galėjo nugąsdinti. 

- Ji paminėjo vieną pavardę: Roisas Merilas. Sakė, kad jis 
daugiausia atsimena, nes yra labai senas. Ir dar kai ką: “Aš neno- 
riu, kad Maikas su juo kalbėtųsi. Bijau, kad tas senis paleis džiną 
iš butelio ir išplepės daugiau, nei jam reikia žinoti". Gal įtari, ką 
ji turėjo galvoje? 

- Na... spėjama, kad mūsų giminės medžio šaka siekia šiuos 
kraštus, bet mano mamos šaknys Memfyje. Nunenai yra iš Mei- 
no, tačiau ne šios dalies, - sakiau pats tuo nebetikėdamas. 

- Maikai, kalbi kaip ligonis. 

- Viskas gerai. Geriau nei prieš tai, patikėk. 

- Juk supranti, kodėl iki šiol nieko neprasitariau? Tai yra, jei- 
gu būčiau žinojęs, kokie tau galėjo kilti įtarimai... jeigu bent bū- 
čiau... 

- Atrodo, suprantu. Tokie įtarimai man nebūdingi, bet kai 
įlenda galvon koks nors mėšlas... 

- Kai grįžau į Stenfordą ir viskas baigėsi, pamaniau, jog tai 
dar vienas Džo prietaras, na, žinai, iš tų - “po paraliais, mėnulio 
užtemimas, niekas rytoj nekelkite kojos iš namų“. Ji visuomet 
buvo prietaringa: belsdavo į medį, mėtė druskos žiupsnelius per 
petį, jeigu išversdavo druskinę ant stalo, nešiojo keturlapio dobi- 
lo auskarus... 

- Arba mesdavo lauk megztinį, jeigu kartą apsirikusi užsi- 
tempdavo išvirkščią, - pridūriau. - Sakydavo, kad jis sugadins vi- 
są dieną. 

- Tikrai? Nežinojau, - Frenko balse išgirdau šypsenėlę. 

Staiga prisiminiau Džo iki menkiausių smulkmenų, auksinių 
kruopelių kairėje akyje, ir nieko kito nebenorėjau. Niekas negali 
jos pakeisti. 

- Ji manė, kad tam namui kažkas negerai, - pasakė Frenkas. - 
Žinau tik tiek. 

Išsitraukiau popieriaus lapelį ir užrašiau: “Kija". 

- Taip. Be to, ji galėjo įtarti, kad laukiasi. Galėjo išsigąsti... 
blogos įtakos, - o įtaka buvo, neabejojau aš. - Manai, kad ji suži- 
nojo tai iš Roiso Merilo? 

- Ne, man ji paminėjo tik vieną pavardę. Ko gero, Džo šnekė- 
josi su tuzinu vietinių žmonių. Ar pažįsti tokį Klosterį? Glosterį? 
Kažką panašaus? 

- Osterį, - pataisiau. Po Kija mano pieštukas išvedžiojo eilę 
plokščių kilpų, galinčių reikšti “I'* arba plaukų kaspinus. - Kenis 
Osteris. Ar tas? 

- Skamba lyg ir taip. Bet kokiu atveju, juk žinai, kaip ji elgda- 
vosi už ko užsikabinusi? 

Taip. Kaip terjeras su žiurke. 

- Maikai? Man atvažiuoti? 

Ne. Dabar visos abejonės išsisklaidė. Nei Haroldas Oblovskis, 
nei Frenkas čia nereikalingas. Saroje vyksta kažkoks procesas, 
nepertraukiamas ir trapus kaip mielių kilimas šiltame kambaryje. 
Frenkas gali nutraukti jį... arba nuo jo nukentėti. 

- Ne, aš tik norėjau viską išsiaiškinti. Be to, aš rašau. Man 
sunku bendrauti su žmonėmis pradėjus rašyti knygą. 

- Ar paskambinsi, jei reikės pagalbos? 

- Žinoma, - atsakiau. 

Padėjęs ragelį, perverčiau telefonų knygą ir suradau R. Meri- 
lo numerį. Surinkau jį, išklausiau tuziną signalų ir nesulaukęs pa- 
dėjau. Roisas neturėjo atsakiklio. Įdomu, kur bastosi tas senis. 
Devyniasdešimt penkeri - ne tas amžius, kad lėktum pašokti į Ha- 
risono šokius, ypač taip vėlai. 

Dirstelėjau į popierėlį su “Kija". Po kilpų eile užrašiau Kaira 
ir prisiminiau, jog išgirdęs Ki tariant savo vardą pamaniau ją sa- 
kant “Kija". Po Kaira išvedžiojau Kito, padvejojęs užrašiau Kar- 
la. Apvedžiau tuos vardus. Prijungiau Džoana, Bridžeta ir Džare- 
das. Šaldytuvo žmonės. Žmonės, norintys, kad eičiau žemyn de- 
vyniolika ir devyniasdešimt du. 

- Leiskis žemyn, Moze, ir pasieksi Pažadėtąją Žemę, - ištariau 
tuščiam namui. Paskiau apsidairiau. Tik aš, Banteris ir nerimstan- 
tis laikrodis... bet ne. 

Panorėjęs jis pasišaukė tave. 

Nuėjau dar vienos alaus skardinės. Vaisius bei daržoves radau 
sustojusius žiedu, o viduryje užrašą: 


lye stille* 


* Angl. “ilsėkis ramybėje". 

Kaip ant senų antkapių: tegu ilsisi ramybėje. Ilgai žvelgiau į 
tuos žodžius. Po to prisiminiau verandoje paliktą rašomąją maši- 
nėlę. Parsinešiau, įjungiau ir sėdau rašyti eilinės nelemtos savo 
knygos. Po penkiolikos minučių užsimiršau, vos begirdėjau virš 
ežero dundantį griaustinį ir retsykiais sutilindžiuojantį Banterio 
varpelį. Kai po kokios valandos nuėjau atsinešti daugiau alaus, 
frazę radau papildytą: 


ony lye stille* 


bet neatkreipiau dėmesio. Tuo metu man visai nerūpėjo, ar jie 
guli ramybėje ar šoka kaip bepročiai prieš sidabrinį mėnulį. Džo- 
nas Šeklfordas ėmė prisiminti savo praeitį ir vaiką, su kuriuo ka- 
daise draugavo. Visų atstumtą mažąjį Rėjų Garetį. 

Rašiau iki vidurnakčio. Perkūnija liovėsi, bet liko tvanku kaip 
po pūkine antklode. Išjungiau mašinėlę ir griuvau į lovą, pamir- 
šęs viską pasaulyje, net ir ne per toliausiai miegančią Metę. Kū- 
ryba išdegino visas realaus pasaulio mintis, bent jau kuriam lai- 
kui. Pagaliau tam ji ir egzistuoja. Nežinau, laimei ar ne, bet lai- 
kas bėga greitai. 


* Gali reikšti “tik ilsėkis ramybėje" (only lye stille). 

DVIDEŠIMT PIRMAS 
SKYRIUS 


Žingsniavau Gatve į šiaurę. Japoniški žibintai kabojo palei ta- 
ką, bet nešvietė, nes ir taip buvo šviesu - giedra diena. Tvanki lie- 
pos vidurio migla pranyko; dangus buvo perregimas it safyras - 
taip pasitaiko tik spalį. Po juo saulės zuikučius laidė gilus ežero 
mėlis. Medžiai liepsnojo nelyginant rudens deglai. Pietys žėrė 
man į kojas sausų lapų šuorus. Lyg pritardami sezonui lingavo 
žibintai. Priekyje girdėjosi tyli muzika. Sara ir “Red Tops“. Sara 
kaip visad kvatojosi... tik ar juokas gali nesiskirti nuo urzgimo? 

- Baltasis vaikine, aš niekad nebūčiau žudžiusi savo vaiko. 
Kaip galėjai pagalvoti! 

Apsisukau, įsitikinęs, kad rasiu ją už nugaros, bet nieko neiš- 
vydau. Ką gi... 

Žalioji dama stovėjo įprastoje vietoje, tik persirengusi rude- 
niškai. Tapo Geltonąja dama. Plika pušies šaka teberodė kelią: į 
šiaurę, jaunuoli, eik į šiaurę. Tolėliau augo kitas beržas, tas pats, 
į kurį įsikibau, pajutęs pilną gerklę vandens. 

Luktelėjau, ar neimsiu trokšti, bet nesulaukiau. Atsigręžiau į 
Geltonąją damą ir namą už jos. Pamačiau jį, bet ne tokį kaip da- 
bar: vieno aukšto, be priestatų. Šone - nė ženklo Džo studijos. 
Tuomet ji dar nebuvo pastatyta. Dama-berželis išsikraustė iš 

1998 metų kartu su manimi, kaip ir tas, palinkęs virš vandens. 
Kitaip... 

- Kur aš? - pasiteiravau Geltonosios damos ir japoniškų žibin- 
tų. Po to sugalvojau geresnį klausimą: - Kokiais aš metais? - nie- 
kas neatsako. - Juk tai sapnas, tiesa? Aš lovoje, sapnuoju. 

Virš tviskančio, auksu spindinčio ežero surėkė naras. Dukart. 
Sušuk kartą, jei taip, du - jeigu ne, pagalvojau. Tai ne sapnas, 
Maiklai. Nežinau, kas tai - gal kokia dvasinė kelionė laiku, - bet 
ne sapnas. 

- Ar tai vyksta iš tikro? - paklausiau dienos, ir medžiuose, kur 
takas pagaliau virsta Keturiasdešimt antruoju keliu ir susiduria su 
68-uoju plentu, sukrankė varnas. Kartą. 

Priėjau prie pakrantėje sulinkusio beržo, apsikabinau (tai šiek 
tiek priminė ranką ant Metės liemens) ir pažvelgiau į vandenį ti- 
kėdamasis ir bijodamas išvysti nuskendusį berniuką. Berniuko 
nesimatė, bet jo vietoje ant dugno tarp akmenų ir šaknų kažkas 
gulėjo. Vėjas, šiaušęs vandens paviršių, kiek nurimo, ir aš įžiūrė- 
jau lazdą auksine rankena. Bostono “Post lazdą. Aplink ją apsi- 
sukę tingiai pleveno du balti kaspinai raudonais pakraščiais. Pa- 
matęs Roiso lazdą, prisiminiau mokyklos išleistuves, kai klasės 
seniūnas su panašia lazda palydi į vietas mantijomis apsirengu- 
sius absolventus. Dabar jau žinau, kodėl senis nekėlė ragelio. 
Baigėsi laikai, kai Roisas Merilas kėlė ragelį. Jaučiau tai, kaip ir 
žinojau, kad atsidūriau laike, kai Roisas dar nebuvo gimęs. Čia 
yra Sara Tidvel, girdžiu jos dainą, o kai 1903 metais pasaulį 1š- 
vydo Roisas, Sara su savo “Red Top Boys“ šeima jau dveji me- 
tai buvo išsikėlusi. 

- Keliauk žemyn, Moze, - ištariau kaspinu apsuktai lazdai van- 
denyje. - Pasieksi Pažadėtąją Žemę. 

Nuėjau muzikos, sustiprintos šalto oro ir stipraus vėjo, link. 
Netrukus išgirdau ir atskirus balsus, rėkaujančių, besijuokiančių 

žmonių chorą. Visus juos perrėkė kimus bosas: “Prašau, draugai, 
greičiau, greičiau! Viskas vyks lauke, bet reikia paskubėti, nes 
koncertas prasideda po dešimties minučių! Pamatysite Angeliną, 
Moterį-gyvatę, ji tviska, rangosi, ji užburs akį ir pagrobs širdį, 
bet nesiartinkite labai, kad neįkąstų! Pamatysite Hendą, šunvei- 
dį berniuką, Pietinių jūrų siaubą! Pamatysite Žmogų-skeletą! 
Džilą pabaisą, Dievo pamirštų laikų reliktą! Barzdotąją moterį ir 
Žudikus marsiečius! Viskas čionai, taip, mielieji, tad skubėkite, 
skubėkite, skubėkite! 

Girdėjau garo varomos karuselės girgždesį ir varpo dūžį, kai 
kažkuris medkirtys savo širdelei išlošė minkštą žaislą. Iš paten- 
kintų moterų šūksnio galėjai suprasti, kad vyrukas vos nenunešė 
paties varpo. Iš tiro sklido šautuvų pokšėjimas, mykė kažkam ati- 
teksianti karvė... pagaliau mane pasiekė kvapai, iš vaikystės ne- 
atsiejami nuo kaimo mugių: saldžios spurgos, kepti svogūnai ir 
pipirai, cukraus vata, mėšlas, šienas. Kai užgrojo gitaros, paspar- 
tinau žingsnį. Pulsas padvigubėjo. Pamatysiu Saros Kvatoklės ir 
“Red Tops" koncertą gyvai! Čia ne beprotiškas košmaras, viskas 
vyksta čia ir dabar, tad greičiau, greičiau! 

Vašburnų kotedžo (kuris misis M. visuomet liks Brikerių ko- 
tedžu) nebuvo. Jo vietoje, ant stataus šlaito, kilo platūs mediniai 
laiptai. Jie man priminė tuos, kurie Senajame Orcharde vedė iš 
pasilinksminimų parko į pajūrį. Čia nepaisydami ryškios saulės 
šviesos degė Žibintai, muzika plėšė ausų būgnelius. Sara traukė 
“Džimi, triaukšk kukurūzą". 

Kilau laiptais į šūksnių, juoko, bendo muzikos ir karuselės 
girgždesio pusę, iš kur sklido kepsnių bei gyvulių kvapai. Laiptų 
viršuje išvydau medinę arką su užrašu: 


SVEIKI ATVYKĘ Į FRAIBURGO MUGĘ 
SVEIKI ATVYKĘ Į 20-ĄJĮ AMŽIŲ 

Man bežiūrint, pro arką išlindo ir ėmė leistis laiptais žemyn 
striukomis kelnaitėmis mūvįs berniukas su ilgą lininį sijoną bei 
liemenę apsirengusia moterimi. Jie sumirgėjo, pasidarė perregi- 
mi. Vieną mirksnį galėjau įžiūrėti jų griaučius ir kaukolines šyp- 
senas po linksmais veidais, dar po sekundės jų neliko. 

Lygiai taip iš mugės pasirodė du fermeriai: vienas šiaudine 
skrybėle, kitas energingai gestikuliavo kukurūzo burbuolės koto 
pypke. Taip supratau, jog arka yra riba tarp Gatvės ir mugės. Ta- 
čiau nebijojau, kad ji gali mane sulaikyti. Aš buvau išimtis. 

- Ar taip? - paklausiau. - Galiu įeiti? 

Ant jėgos mėgintojų stulpo aiškiai ir garsiai suskambėjo var- 
pas. Kartą - taip, dukart - ne. Pradėjau lipti toliau. 

Dabar dangaus skliaute išryškėjo apžvalgos ratas, tas pats, ku- 
rį mačiau Ostino kronikos “Juodosios Žymės dienos" nuotrauko- 
je. Karkasas buvo metalinis, bet ryškiai dažyti krepšiai - iš me- 
džio. Prie rato vedė platus, centrinį priėjimą prie altoriaus prime- 
nantis takas, pabarstytas pjuvenomis. Pjuvenos čia buvo ne šiaip 
sau - kone kiekvienas vyras kramtė tabaką. 

Kelioms sekundėms stabtelėjau laiptų viršuje, prieš arką. Bijo- 
jau pagalvoti, kas man gali nutikti, jeigu praeisiu ją. Taip, bijojau 
mirti arba dingti, bet užvis labiau - negrįžti ten, iš kur atėjau, likti 
amžinu dvidešimtojo šimtmečio pradžios Fraiburgo mugės lan- 
kytoju. Kai prisimenu dabar, kažkuo panašiu į Rėjaus Bredberio 
apsakymą. 

Mane į kitą pusę patraukė Sara Tidvel. Turiu išvysti ją savo 
akimis. Pamatyti, kaip ji dainuoja. Privalau. 

Lisdamas pro arką, pajutau dilgčiojimą, mano ausis pasiekė 
daugiabalsis atodūsis. Palengvėjimo? Nusivylimo? Kas žino... Ži- 
nau tik, kad kitoje pusėje pasijutau kitaip; skirtumas - kaip žiūrė- 
ti pro langą ir būti už to lango, skirtumas - kaip stebėti ir pačiam 
dalyvauti. 

Spalvos užpuolė mane it partizanai iš pasalos. Saldūs, nostal- 
giški kvapai prie ežero dabar buvo aštrūs ir seksualūs, proza vie- 
toj poezijos. Uoslę erzino dešrelių ir kepamos jautienos aromatas, 
užgožiąs karšto šokolado kvapą. Pro mane praėjo du vaikai, čiau- 
mojantys cukraus vatą. Abu rankoje nešėsi į nosinę susuktą grą- 
liu auksiniu dantimi. - Numuškite pieno butelius, pasiimkite pri- 
zą! Šiandien dar niekas nepralošė!" 

Priekyje “Red Tops" uždainavo “Žvejo bliuzą". Kasl Roko 
parke vaikinukas dainavo neblogai, bet, palyginti su “Topsais", 
jo daina atrodė bespalvė, prėska. Ji nebuvo miela lyg sena nuo- 
trauka, kur damos, pasikaišiusios sijonus, trypia, švysčiodamos 
savo apatiniais. Nebuvo panašu į kitas Alano Lomakso surinktas 
liaudies dainas, dulkėtą drugelį dėžėje tarp kitų egzempliorių; čia 
buvo šiek tiek pagražinta, kad atlikėjai neatsidurtų kalėjime, por- 
nografija. Sara Tidvel dainavo purviną bugį, ir man pasirodė, jog 
kiekvienas prie scenos stovįs skrybėlėtas, tabaką Žiaumojantis, 
nerangus fermeris sudiržusiomis rankomis svajojo apie bugį su 
ja, apie tai, kas slepiasi po tekstu. 

Pasukau ton pusėn, klausydamas iš parodos gardų sklindančio 
karvių mūkimo, avių bliovimo - visai kaip mano vaikystės mugė- 
se. Praėjau tirą, atrakcioną, kur mėtomi žiedai ir centai, praėjau 
pakylą, ant kurios sudėjusios rankas lėtai kaip gyvatės rangėsi 
Andželinos tarnaitės, o vyrukas su turbanu ir batų tepalu išteptu 
veidu pūtė fleitą. Palyginti su ant brezento nupieštu Andželinos 
atvaizdu, šios dvi buvo tik senos tarkos. Praėjau įėjimą į “Išsigi- 
mėlių skersgatvį'', “Vaiduoklių namą," kur lankytojus gąsdino 
ant brezento nuterlioti, pro langus ir kaminus lendantys baubai. 
Viskas čia yra mirtis, pagalvojau... bet iš namelio vidaus girdėjau 
linksmą vaikų spygavimą, kai jie tamsoje susidurdavo su pabai- 
somis. Vyresnieji tenai slapčia bučiuojasi. Praėjau “Išbandyk sa- 
vo jėgą" stulpą, ant kurio buvo sužymėtos atkarpos: KŪDIKIUI 

REIKIA BUTELIUKO, SEILIUS, PAMĖGINK DAR KARTĄ, 
ŠAUNUOLIS, VYRAS, o po pačiu varpu - HERAKLIS! Žmonių 
būrelyje jaunas vyras vilkosi marškinius, apnuogindamas raume- 
ningą kūną. Seniokas su cigaru ištiesė jam kūjį. Praėjau skiaučių 
kioską, palapinę, kurioje ant ilgų suolų žmonės žaidė bingo, beis- 
bolo aikštelę. Praėjau beveik nematydamas. Buvau transe. “Teks 
vėliau paskambinti, - kartais sakydavo Džo, manęs ieškančiam 
Haroldui, - Maiklas šiuo metu Didelių Fantazijų Šaly". Tik dabar 
viskas atrodė tikra, o mane domino viena vieta - scena netoli ap- 
žvalgos rato. Ant jos stovi aštuoni ar dešimt juodaodžių. Prieky 
jų su gitara rankose juokiasi ir dainuoja Sara Tidvel. Ji gyva. Šlo- 
vės viršūnėje. Dainininkė užvertė galvą ir nusikvatojo į spalio 
dangų. 

Iš svaigulio mane pažadino šūksnis už nugaros: 

- Palauk, Maikai! Palauk! 

Atsigręžęs išvydau pas mane atskuodžiančią Kairą. Ji vilkėjo 
baltą jūreiviško stiliaus suknytę raudonais apvadais, o galvą puo- 
šė šiaudinė skrybėlaitė, padabinta mėlynu kaspinu. Vienoje ran- 
koje mergytė spaudė Striklendą, o pasiekusi mane drąsiai krito į 
glėbį, žinodama, kad pagausiu ir pakelsiu ant rankų. Aš ją pakė- 
liau, užvožiau krentančią skrybėliukę. 

- Numusiau savo kvatereką, - ištarė ji ir nusijuokė. - Vėl. 

- Taip, - pasakiau. - Tu tikras Aršusis Džo Grynas, - aš vilkė- 
jau kombinezoną (iš kišenės kyšojo nuskalbtos mėlynos kaklas- 
karės kampas) ir nudyžtus aulinius. Tada pastebėjau, kad baltos 
Kairos kojinės megztos rankomis. O nuėmęs jos šiaudinę skrybė- 
liukę nebūčiau radęs baltos etiketės “Made in Mexico" ar “Made 
in China". Šią skrybėlę greičiausia nupynė kokia nors fermerio iš 
Motono žmona įraudusiomis rankomis ir skaudančiais sąnariais. 

- Ki; kur Metė? 

- Atrodo, namie. Ji negalėjo ateiti. 

- Kaip tu čia pakliuvai? 

- Laiptais. Laiptai labai auksti. Turėjai manęs palaukti. Galė- 
jai panesti kaip anksciau. Noriu paklausyti muzikos. 

- Aš irgi. Ar žinai, kas čia dainuoja, Ki? 

- Taip, - atsakė mergaitė, - Kito mama. Paskubėk, vėzly! 

Nuėjau prie scenos, manydamas, kad teks stovėti minios gale, 
bet, pamatę mane ateinantį su Kaira, maža Gibsono mergaite* jū- 
reiviška suknute ir šiaudine skrybėle, žmonės praleido mus į prie- 
kį. Ji buvo apsikabinusi ranka mano kaklą, ir žiūrovai prasiskyrė 
it Raudonoji jūra Mozei. 

Tačiau jie nesigręžiojo į mus. Visi plojo, trypčiojo ar pritarda- 
mi taktui rėkalojo įsijautę į muziką. Pasitraukdavo į šalį patys to 
nejusdami, tarsi veikiami kažkokio magneto: mūsų teigiamas, jų 
- neigiamas polius. Minioje kelios moterys raudonavo, bet daina 
joms aiškiai patiko; viena kvatojosi taip, kad ašaros tekėjo veidu 
upeliais. Jai galėjo būti dvidešimt dveji ar treji. Kaira parodė į ją 
ir rimtu tonu paklausė: “Pazįsti Metės virsininkę is biliotekos? 
Sia jos senelė". 

Žydinti kaip aguona Lindės Brigs močiutė, šmėkštelėjo mano 
galvoje. Dieve švenčiausias. 

“Red Tops" stovėjo ant scenos ir po baltos, raudonos bei mė- 
lynos spalvų girlianda atrodė it klajokliai laike. Pažinau juos iki 
vieno iš Edvardo Ostino knygos. Vyrai baltmarškiniai, su juodo- 
mis liemenėmis bei kelnėmis. Sonis Tidvelas scenos gale su ka- 
tiliuku, kaip ir nuotraukoje. Tačiau Sara... 

- Kodėl ta ponia su Metės suknele? - paklausė manęs Kija ir 
ėmė virpėti. 

- Nežinau, mažute. Negaliu pasakyti, - bet ir ginčytis negalė- 
jau: tai išties buvo ta pati balta berankovė suknelė, kuria Metė 
vilkėjo Kasl Roko parke. 


* Čarlzas Gibsonas (1867 - 1944) - dailininkas, madų iliustratorius, sukū- 
ręs XX amžiaus pradžios grožio idealu tapusios mergaitės atvaizdą. 

Ant scenos buvo padaryta trumpa instrumentinė pertraukėlė. 
Redžinaldas “Sonis" Tidvelas nudrožė prie Saros, mikliai rinkda- 
mas stygas, toji atsigręžė į jį. Jie suglaudė galvas; Sara besijuo- 
kianti, jis - rimtas. Jie pažvelgė vienas kitam į akis ir didžiam mi- 
nios džiaugsmui bandė vienas kitą pergroti. Pamatęs juos kartu, 
įsitikinau, kad buvau teisus: jie - brolis ir sesuo. Tokie akivaiz- 
džiai panašūs, kad nesupainiosi ir nepraleisi. Bet mano dėmesį 
prikaustė Saros klubai ir užpakalis po ta balta suknele. Mes su 
Kaira vilkėjome amžiaus pradžios apdarais, o Sara pastebimai 
aplenkė savo laiką. Nei pantalonų, nei apatinuko, nei medvilninių 
kojinių. Tik niekas nepastebėjo, kad dainininkė vilki suknelę, ne- 
siekiančią kelių, ir, to amžiaus supratimu, yra nuoga. Po Metės 
suknele Sara dėvėjo tai, ko šitie žmonės akyse nėra regėję: lieme- 
nuką su laikra ir nailonines kelnaites. Jeigu apkabinčiau rankas 
per jos liemenį, suknelė prisiglaustų ne prie kieto korseto, o prie 
plikos odos. Rudos, ne baltos odos. Ko nori, širduk? 

Sara atsitraukė nuo Sonio, kratydama savo nesuvaržytą užpa- 
kalį ir pašėlusiai juokdamasi. Jis grįžo į savo vietą, ir grupė su- 
grojo priedainį. Kitą posmą Sara užtraukė žiūrėdama tiesiai į 
mane. 


O prieš imdami žvejoti 
Apžiūrėkim meškerykotį. 
Mielas, neturėk vilties, 
Kad kiekvienas užsimanęs 
Eketėj naršyt galės, 
Neparodęs meškerės. 


Minia linksmai suošė. Mano rankose vaikas ėmė drebėti dar 
smarkiau. 

- As bijau, Maikai, - suverkšleno Kaira. - Man nepatinka ta te- 
ta. Ji baisi. Ji pavogė Metės suknelę. Noriu grįzti namo. 

Ir Sara tarytum išgirdo ją per instrumentų triukšmą. Ji atlošė 
buvo stambūs ir geltoni. Panašūs į alkano žvėries iltis, ir man te- 
ko sutikti su Kaira: ta teta tikrai baisi. 

- Gerai, mažute, - sušnibždėjau į Kijos ausį, - mes eisime iš 
čia. 

Bet nespėjus man pajudėti, moters jausmas - nežinau, kaip dar 
galėčiau tai nusakyti, - suėmė mane ir įkalino vietoje. Dabar su- 
pratau, kas šovė pro mane virtuvėje, kad išmėtytų žodį “KAR- 
LADYN“". Toks pat šaltis. Panašiai iš žingsnių mes kartais gali- 
me pažinti žmogų. 

Ji leido grupei sugroti muzikinį intarpą, po to uždainavo nau- 
ją posmą. Tačiau šitas niekur nebuvo užrašytas: 


Mielas, aš jos neskriausiu, 
Už pasaulio turtus didžiausius. 
Nepaliesiu vaikelio pirštu, 
Už perlus ar deimantus. 
Tik vienas niekšas širdim juoda 
Drįsta paliesti mergytę šią. 


Minia suriaumojo, lyg išgirdusi geriausią dainos vietą, o Kai- 
ra pravirko. Tai išvydusi, Sara atkišo savo krūtis - daug didesnes 
už Metės, ir pakratė, palydėdama savo firminiu juoku. Tame ju- 
desyje jautėsi keistas šaltis... ir tuštuma. Liūdesys. Tačiau gailes- 
čio jai nepajutau. Atrodė, kad iš jos išplėšta širdis, o liūdesys - tik 
dar vienas vaiduoklis, meilės prisiminimas neapykantos kau- 
luose. 

Ir kaip smailėjo jos iššiepti dantys! 

Sara iškėlė rankas ir pasipurtė visa, lyg skaitytų mano mintis 
ir iš jų tyčiotųsi. Sukretėjo lyg drebučiai lėkštėje, kaip dainuoja- 
ma kitoje senoje dainoje. Jos šešėlis subangavo ant brezentinės 

širmos su Fraiburgo atvaizdu, ir tada pažinau pabaisą iš sapnų 
apie Menderlį. Ten buvo Sara. Ta pamėklė buvo Sara. 

Ne, Maikai. Panašu, bet ne tai. 

Šiaip ar taip, man buvo gana. Apsisukau, prispausdamas Ki 
galvutę prie savo krūtinės. Mergaitė mėšlungiškai spaudė mano 
kaklą abiem rankutėmis. 

Bijojau, kad man teks brautis pro žmones (lengvai įleido, bet 
gali ne taip noriai išleisti). Geriau nemėginkite, vyrukai, įspėjau 
mintyse. Geriau nemėginkite. 

Bet man niekas nekliudė. Scenoje Sonis Tidvelas užvedė nau- 
ją melodiją, kažkas ėmė mušti tamburiną, o Sara be pauzės per- 
ėjo prie “Šuns ir katės". Minia vėl skyrėsi mūsų nematydama ir 
niekaip kitaip nereaguodama. Vienas vaikinas su raudona pig- 
mentine dėme ant veido prasižiojo ir riktelėjo: “Jii-hou"*!"? Dvide- 
šimties, o jau be pusės dantų. Aš pažinau Badį Dželisoną iš “Kai- 
mo kavinės“... Badį, stebuklingai grįžusį į jaunystę iš šešiasde- 
šimt aštuntojo gimtadienio. Po to pastebėjau, kad plaukų spalva 
ne tokia: šviesiai rusvi vietoj juodų (septintą dešimtį bebaigiąs 
Badis neturėjo nė vieno žilo plauko, nors šiaip jaunuolis neatro- 
dė). Čia Badžio senelis, gal net prosenelis. Koks skirtumas. Man 
rūpėjo kuo greičiau iš čia dingti. 

- Atsiprašau, - burbtelėjau aš, prasilenkdamas su juo. 

- Neturime didžiausio miesto girtuoklio, kalės vaike, - tarė jis, 
nežiūrėdamas į mane ir ritmingai plodamas rankomis. - Atlieka- 
me jo pareigas paeiliui. 

Pagaliau juk tai sapnas, pagalvojau. Čia sapnas ir štai jo įro- 
dymas. 

Bet tabako tvaikas iš jo burnos nebuvo sapnas, minios kvapas 
nebuvo sapnas, nesapnavau ir vaiko svorio savo rankose. Ten, 
kur mergaitė prispaudė veiduką, buvo karšta ir šlapia nuo pra- 
kaito. 

- Ei, airi! - nuo scenos šūktelėjo Sara. Balsas buvo toks pana- 
šus į Džo, kad vos nesurikau. Ji norėjo, kad atsisukčiau - jos va- 
lia suėmė mano veidą it pirštai, - bet aš to nedarysiu. 

Apėjau tris fermerius, kurie leido per rankas molinį butelį, ir 
išsigavau iš minios. Platus kaip Penktoji aveniu takas, kurio gale 
stovi arka, laiptai, Gatvė, ežeras. Jeigu pasieksime Gatvę, būsime 
saugūs, dėl to nekilo abejonių. 

- Beveik baigiau, airi! - surėkė Sara man pavymui. Ji atrodė 
supykusi, bet ne tiek, kad liautųsi juoktis. - Gausi, ko trokšti, sal- 
dainiuk, tau bus gera, bet turi leisti man baigti tai, ką pradėjau. Ar 
girdi mane, berniuk? Tik nusiramink! Girdi mane? 

Paspartinau žingsnį, glostydamas Kairos galvutę, priglaustą 
prie krūtinės. Kažkuriuo momentu nuo jos galvos nuslydo skry- 
bėlaitė, sugavau ją už kaspino, bet tas atplyšo ir liko mano ran- 
koje. Tiek to. Mums reikia iš čia ištrūkti. 

Kairėje atsivėrė beisbolo aikštelė, kurioje berniukas kraupiai 
monotonišku balsu šaukė: “Vilis numušė per tvorą, mama! Vilis 
numušė per tvorą, mama!“ Praėjome bingo, kur kažkokia mote- 
ris džiaugėsi laimėjusi kalakutą. Ji uždengė visus numerius ir lai- 
mėjo didįjį prizą. Saulė pasislėpė už debesies, pritemo. Mūsų še- 
šėliai išnyko. Arka tako gale artėjo vėžlio žingsniu. 

- Mes dar ne namie? - sudejavo Ki. - As noriu namo, Maikai, 
prasau nuvesk mane pas mamytę. 

- Nuvesiu, - pažadėjau. - Viskas bus gerai, nebijok. 

Skubėjome pro stulpą jėgai išbandyti. Raudonplaukis vilkosi 
marškinius. Jis dirstelėjo į mane su buku priešiškumu - įgimtu 
nepasitikėjimu svetimšaliais. Ir aš jį pažinau. Kitame amžiuje, 
kurio garbei ir buvo surengta ši mugė, jis turės anūką, vardu Di- 
kis, “All Purpose" garažo 68-ajame plente savininką. 

Iš siuvinių kiosko žengė moteris ir parodė į mane ranka. Ji iš- 
šiepė dantis kaip kalė. Man tas veidas irgi buvo matytas. Kur? 
Kažkur mieste. Nesvarbu, nenoriu žinoti. 

- Mums nereikėjo šia ateiti, - suaimanavo Ki. 

- Suprantu, kaip jautiesi, - atsakiau. - Bet mes neturėjome ki- 
tos išeities. 

Šutvė pasirodė iš “Išsigimėlių skersgatvio". Pamatęs juos, su- 
stojau. Iš viso buvo septyniese; stambūs vyrai medkirčių drabu- 
žiais, bet keturių galima neskaičiuoti, nes buvo permatomi, vai- 
duokliai, ne daugiau. Ligoniai, gal net numirėliai, ne pavojinges- 
ni už dagerotipus. Tačiau kiti trys buvo tiki. Bent jau tokie tikri 
kaip viskas aplinkui. Juos vedė senis nublukusia armijos kepurai- 
te. Į mane žvelgė pažįstamos akys. Akys, kurias mačiau virš de- 
guonies kaukės. 

- Maikai? Kodėl mes sustojome? 

- Viskas gerai, Ki. Nekelk galvutės. Čia tiktai sapnas. Tu pa- 
busi rytoj ryte savo lovelėje. 

- Gerai. 

Septynetas užtvėrė taką į Gatvę. Mėlynoji Kepuraitė stovėjo 
viduryje. Jam iš abiejų pusių stypsojo po gerokai, gal per pusę 
amžiaus, jaunesnį medkirtį. Du pablyškėliai buvo seniui iš deši- 
nės, ir aš sumečiau, kad galėčiau pro juos prasiveržti. Mano su- 
pratimu, porelė buvo tiek pat materiali, kiek vaiduoklis, daužęs į 
izoliacinę rūsio plokštę... o jeigu klystu? 

- Atiduok ją, sūnau, - spigiu ir nepermaldaujamu balsu įsakė 
senis. Ir ištiesė rankas. Tai buvo Maksas Devoras, grįžęs atgal ir 
net po mirties neatsisakęs minties tapti globėju. Ir kartu tai buvo 
ne jis. Žinojau, kad ne. Veido bruožai truputį kitokie, skruosti- 
kauliai aštresni, akys kiek mėlynesnės. 

- Kur esu aš? - paklausiau jo, akcentuodamas paskutinį žodį, 
o prie Andželinos pakylos savo fleitą padėjęs vyras su turbanu (iš 
Sendaskio Ohajuje kilęs indas) ramiai sekė sceną. Merginos-gy- 
vatės liovėsi šokti ir susikabinusios rankomis taip pat sužiuro į 
mus. - Kur aš, Devorai? Jeigu mūsų proseneliai šiko į tą pačią 
duobę, tai kur esu aš? 

- Aš čia ne tam, kad atsakinėčiau į tavo klausimus. Atiduok ją. 

- Aš ją paimsiu, Džaredai, - pasisiūlė vienas iš jaunesnių. Jis 
nekantraudamas pasižiūrėjo į senį, o man staiga pasidarė negera 
pažinus, kad jis - Bilo Dyno tėvas. Vyras, laikui bėgant tapęs vie- 
nu iš labiausiai gerbiamų Kaslo apygardos žmonių, jaunystėje lai- 
žė Devorui padus. 

Per daug nekaltink jo, sakuždėjo Džo. Negalvok apie juos 
blogai. Jie dar labai jauni. 

- To neprireiks, - atšovė Devoras. Jis atrodė suirzęs, o Fredas 
Dynas susigėdo. - Jis pats mums ją atiduos. Jeigu ne, mes atim- 
sime ją kartu. 

Pažvelgiau į vyrą pačioje kairėje, į trečiąjį, kuris atrodė realus. 
Ar čia aš? Į mane nepanašus. Nors veidas turėjo pažįstamų bruo- 

- Atiduok ją, airi, - paragino Devoras. - Paskutinį kartą sakau. 

- Ne. 

Devoras linktelėjo, lyg nieko kito nebūtų tikėjęsis. 

- Tuomet mes ją pasiimsim. Reikia pagaliau baigti tai. Pir- 
myn, vaikinai. 

Vyrai pajudėjo į mane, ir tuomet supratau, ką man primena 
kraštinis, tas su medkirčio auliniais ir flanelinėmis kelnėmis - Ke- 
nį Osterį, kurio vilkšunis gali ryti pyragus, kol sprogs. Kenį Os- 
terį, kurio broliuką kūdikystėje tėvas paskandino po vandens 
čiurkšle. 

Grįžtelėjau atgal. “Red Tops“ grojo kaip groję, Sara kvatojo- 
si, kratė užpakalį, iškėlusi rankas į dangų, o minia būriavosi ant 
centrinio tako. Ten trauktis nėra tikslo. Jeigu bėgsiu atgal, gali 
tekti auginti mergaitę amžiaus pradžioje, užsidirbant duonai iš pi- 
vienišai merginai, kurią nuo čia skiria mylios ir metai, labai trūks 
Kairos. Ar net mūsų abiejų. 

Atsigręžęs pamačiau, kad medkirčiai visai šalia. Kai kurie re- 
alesni, gyvesni už kitus, bet visi negyvėliai. Visi prakeikti. Pa- 
žvelgiau į šviesiaplaukį, kuris turės palikuonį, vardu Kenis Oste- 
ris, ir paklausiau: “Ką jūs darote? Po galais, ką jūs, vyrai, daro- 
te?" 

Jis ištiesė rankas. 

- Atiduok ją, airi. Tik tiek. Jūs su ta moterim turėsite kitų vai- 
kų. Kiek tik norite. Ji jauna, priperės kaip viščiukų. 

Stovėjau it užhipnotizuotas, ir jie būtų sučiupę mus, jeigu ne 
Kaira. 

- Kas darosi? - suklykė ji į marškinius. - Kažkas dvokia! Taip 
dvokia! O, Maikai, as daugiau nenoriu! 

Ir aš taip pat užuodžiau smarvę. Pašvinkusios mėsos, sąvarty- 
no dujų tvaiką. Pūvančių vidurių. Devoras buvo gyviausias iš jų, 
nuo jo kaip ir nuo jo provaikaičio sklido galinga trauka, tačiau jis 
vis tiek buvo negyvėlis: priėjęs arčiau, įžiūrėjau mažulyčius va- 
balėlius, varpančius jo šnerves ir rausvus akių kampučius. Viskas 
čia yra mirtis, prisiminiau. Ar ne žmona man tai sakė? 

Jie ištiesė šiurpias rankas išplėšti Ki. Aš atsitraukiau, dešinėje 
pastebėjau pro išdaužtus langus ir raudonų plytų kaminus lendan- 
čius kitus vaiduoklius. Suspaudęs Kairą glėbyje, pasileidau į 
“Vaiduoklių namą". 

- Čiupkite jį! - susijaudinęs riktelėjo Džaredas Devoras. - Su- 
gaukite tą suskį, velniai rautų! 

Užlėkiau mediniais laipteliais, jausdamas kažką švelnaus ku- 
tenant man skruostą - tai Kairos šuniukas, sugniaužtas mažoje 
rankutėje. Norėjau atsisukti ir pasižiūrėti, ar persekiotojai toli, bet 
nedrįsau. Jeigu suklupsiu... 

- Ei! - karktelėjo moteris bilietų būdelėje. Kupeta oranžinių 
plaukų, kosmetikos tiek, lyg būtų tepusi ją kastuvu, bet, laimė, 
man nepažįstama. Ji tiesiog užsuko į šitą tamsų miestelį. Jos lai- 
mė. - Ei, misteri, turite nusipirkti bilietą! 

Nėra kada, mieloji, nėra kada. 

- Sulaikykite jį! - suriko Devoras. - Jis - vagis! Vaikas ne jo! 
Sustabdykite jį! - tačiau manęs niekas nestabdė, ir aš puoliau į 
“Vaiduoklių namą" su Kaira ant rankų. 

Vos tik įėjęs, pakliuvau į siaurą koridorių, kur galėjau slinkti 
tik šonu. Tamsoje į mus spoksojo fosforescuojančios akys. Prie- 
kyje girdėjosi medžio dardesys ir laisvos grandinės žvangėjimas. 
Už nugaros nuo aulinių batų tratėjo mediniai laipteliai. Raudon- 
plaukė rėkė ant persekiotojų, kad nesulaužytų nieko, nes turės su- 
mokėti: “Patikėkit, aš rimtai! Čia vaikams, o ne tokiems mulams 
kaip jūs!" 

Dardėjimą išgirdau visai priešais mus. Kažkas sukosi. Iš pra- 
džių niekaip nesupratau, kas ten. 

- Paleisk mane, Maikai! - linksmai šūktelėjo Kaira. - Noriu 
pati pereiti! 

Pastačiau ją ant grindų, o po to neramiai dirstelėjau per petį. 
Šviesų durų stačiakampį užstojo besibraunantys kūnai. 

- Mulkiai! - plyšojo Devoras. - Po vieną! Kad jūs prasmegtu- 
mėt! - pasigirdo kirtis, kažkuris suriko. Pasisukau į Kairą. Mer- 
gaitė kaip tik nėrė į besiritančią statinę, ištiesusi rankas pusiau- 
svyrai išlaikyti. Ir - sunku patikėti! - juokėsi. 

Aš nusekiau pridurmui, bet po kelių žingsnių nugriuvau. 

- Oi! - atsiliepė Kaira iš kito galo, po to sukikeno, kai mane, 
mėginantį stotis, vėl parmušė statinė. Iš kombinezono kišenės iš- 
krito skarelė, iš kitos - ledinukų maišelis. Norėjau pasižiūrėti, ar 
medkirčiai jau įėjo. Vos tik nusigręžiau, statinė vėl mane parver- 
tė žemėn. Dabar jau žinau, kaip džiovintuve jaučiasi drabužiai. 

Nušliaužiau iki statinės galo, atsistojau ir paėmęs Kairos ran- 
kutę leidausi nuvedamas gilyn į “Vaiduoklių namą". Už dešim- 
ties žingsnių aplink ją plykstelėjo balta kaip lelija šviesa, vaikas 

suspigo. Storai suriaumojo kažkoks gyvūnas, primenąs stambią 
katę. Adrenalinas švirkštelėjo į mano kraują, ir jau norėjau ati- 
traukti vaiką atgal, bet šnypštimas pasigirdo dar kartą. Karštas 
oras pakuteno mano kulkšnis, o Ki sijonuką išpūtė kaip varpą. 
Kaira nusijuokė. | 

- Eik, Ki! - sušnibždėjau. - Greičiau. 

Mes nuėjome, palikę šnypšti ventiliatorių. Toliau radome ko- 
ridorių su veidrodžiais, kuriuose buvome tai susisukę nykštukai, 
tai laibi milžinai vampyrų veidais. Turėjau vėl paraginti mergai- 
tę; ji norėjo pasistaipyti prieš juos. Užpakaly sklido prakeiksmai 
statinei. Girdėjau ir Devorą, tik ne taip... garsiai. 

Paskiau pakliuvome ant judančio rąsto, kuris parvertė mus ant 
didžiulės brezentinės pagalvės. Kai nusileidome, pasigirdo garsus 
purptelėjimas, ir Ki raitydamasi ant pilvo užsikvatojo iki ašarų. 
Aš pakišau rankas po ja ir pakėliau. 

- Nemusk savo kvatereko, - pasakė ji ir nusijuokė. Baimės ne- 
liko nė lašo. 

Mes pasukome kitu ankštu koridoriumi. Į nosį tvoskė pušies 
medienos, iš kurios buvo sukaltos sienos, kvapas. Už vienos iš jų 
mechaniškai žvangino grandinėmis du vaiduokliai ir veikiau pri- 
minė batsiuvius prie staklių, kalbančius apie tai, kur nusives sa- 
vo merginą ir kas atsineš “produkto", kad ir ką tai reiškia. Užnu- 
garyje nieko nebegirdėjau. Kaira vedė užtikrintai, traukė mane 
maža putlia rankyte. Kai priėjome duris, išpieštas liepsnos liežu- 
viais ir pažymėtas užrašu “DURYS Į PRAGARĄ", ji nedvejoda- 
ma jas atidarė. Čia lubas atstojo rausvas stiklas, nuo kurio sklido 
maloni rožinė šviesa, per daug jauki pragarui. 

Mes ėjome ilgai. Po kurio laiko supratau, kad nebegirdžiu ka- 
ruselės, ausį veriančių varpo dūžių ir okteto gitarų. Bet labai ne- 
sistebėjau. Mes turėjome būti įveikę apie ketvirtį mylios. Koks 
“Vaiduoklių namas" gali būti tokio ilgio? 

Po valandėlės priėjome trejas duris: kairėje, dešinėje ir korido- 
riaus gale. Ant vienų buvo nupieštas raudonas triratukas. Ant du- 
rų priešais - žalia mano rašomoji mašinėlė. O piešinys korido- 
riaus gale atrodė senesnis, išblukęs. Jis vaizdavo vaikiškas rogu- 
tes. Jos Skuterio Laribio, toptelėjo man. Čia tos, kurias pavogė 
Devoras. Per nugarą nubėgo šiurpuliukas. 

- Stai, - linksmai tarė Kaira, - šia mūsų zaisliukai, - ji pakėlė 
Striklendą, kad ir tas pamatytų jos triratuką. 

- Taip, - atsakiau, - ko gero. 

- Ašiū, kad mane issivedei, - sučiauškėjo mergytė. - Ten buvo 
baisūs dėdės, bet baidyklių name man patiko. Labanakt. Ir Strike- 
nas sako labanakt. 

Nespėjau nieko atsakyti, kai vaikas atidarė duris su triratuku ir 
žengė pro jas. Durys kaipmat užsivėrė, o tada pastebėjau, kad iš 
mano kombinezono kišenės karo kaspinas nuo vaikiškos skrybė- 
laitės. Patyrinėjęs jį, truktelėjau už durų, pro kurias ji ką tik įėjo, 
rankenos. Kai rankena nepasisuko, trenkiau delnu į medį. Bet 
delnas atsimušė lyg į tvirčiausią metalą. Pasitraukęs atsigręžiau 
ten, iš kur atėjome. Jokio garso. Mirtina tyla. 

Aš esu tarp dviejų laikų, pamaniau. Apie tokią būseną sako- 
ma: "Įsmukau į plyšį". Štai ta vieta. 

Tau irgi metas, išgirdau Džo balsą. Jeigu nenori likti čia am- 
žiams, paskubėk. 

Paklibinau rudų durų su rašomosios mašinėlės atvaizdu ranke- 
ną. Ji lengvai pasisuko. Už jų radau dar vieną siaurą koridorių - 
taip pat iš sakais kvepiančios pušies. Nenorėjau ten eiti, nes ert- 
mė kažkuo priminė karstą, bet neliko nieko kito. Žengiau vidun, 
ir durys už manęs užsitrenkė. 

Viešpatie, suvaitojau mintyse. Aš tamsoje, uždaroje erdvėje... 
pats metas garsiajam Maiklo Nuneno panikos priepuoliui. 

Bet krūtinės niekas nesugniaužė, ir nors raumenys buvo pri- 
tvinkę adrenalino, o pulsas dažnas, kontroliavau savo judesius. 

Be to, netrukus įsitikinau, jog čia nėra aklinai tamsu. Galėjau 
įžiūrėti sienas ir lentų grindis. Apsukau mėlyną Kairos kaspinėlį 
aplink riešą ir pajudėjau priekin. 

Ėjau ilgai, tunelis sukiojosi be jokio tikslo. Jaučiausi kaip 
mikrobas, judantis žarna. Pagaliau pasiekiau dvejas arkines duris. 
Sustojau prie jų svarstydamas, kurias pasirinkti, ir išgirdau kairė- 
je skambant Banterio varpelį. Kai artinausi jo link, tilindžiavimas 
vis stiprėjo. Vienu metu jam pritarė ir griaustinis. Rudens vėsą 
pakeitė alinantis karštis. Pažvelgęs žemyn pamačiau, jog kombi- 
nezonas ir storpadžiai auliniai dingę. Žengiau apsirengęs šiltais 
apatiniais ir šiurkščiomis kojinėmis. 

Man teko dar du kartus rinktis duris, ir kiekvieną kartą rinkau- 
si tas, už kurių girdėjosi Banterio varpelis. Prieš antras duris tam- 
soje aiškiai išgirdau žodžius: “Ne, prezidento žmona nenukentė- 
jo. Ant jos kojinių jo kraujas“. 

Beeidamas sumojau, kad pėdų daugiau nebeniežti, o kojos ne- 
prakaituoja po ilgomis apatinėmis kelnėmis. Mūvėjau tomis pa- 
čiomis trumpikėmis, su kuriomis guliau miegoti. Apsidairęs pa- 
mačiau, jog esu savo svetainėje, atsargiai slenku tarp baldų, kad 
neužsigaučiau kojos. Čia buvo šviesiau - pro langus sklido balz- 
gana mėnesiena. Prisiartinau prie baro, skiriančio virtuvę nuo 
svečių kambario, ir patikrinau laikrodį-katiną. Penkios po penkių. 

Nuėjęs prie kriauklės, atsukau čiaupą. Tik imdamas stiklinę, 
pamačiau Ki skrybėlės kaspiną ant savo riešo. Nusirišau ir pali- 
kau jį kamputyje tarp kavos virdulio bei televizoriaus. Po to atsi- 
gėręs šalto vandens nuslinkau gelsva vonios šviesa nutviekstu ko- 
ridoriumi. Nusigręžęs (nusišlapinęs, prisiminiau sakant Kairą) 
nuėjau į miegamąjį. Paklodės sujauktos, tačiau kambarys nepri- 
minė orgijų vietos kaip po sapno apie Sarą, Metę ir Džo. Kodėl 
turėtų? Išlipau iš lovos ir miegodamas truputį pasivaikščiojau. 
Neįtikėtinai tikroviškas sapnas apie Fraiburgo mugę. 

Bet veltui save apgaudinėju, to įrodymas - ne vien šilko kas- 
pinas nuo mergaitės skrybėliukės. Tai niekaip nesiderino su sap- 
no, kuris atsibudus tampa juokingas ir išdyla iš atminties, suvo- 
kimu. Pakėliau prie nosies delnus ir pauosčiau. Pušis. Ant piršto 
radau sakų taškelį. 

Atsisėdau ant lovos, susimąsčiau, ar įrašyti viską į diktofoną, 
bet apsigalvojęs griuvau ant pagalvių. Grumėjo griaustinis. Užsi- 
merkiau, pradėjau snausti, ir staiga namą nupurtė klyksmas. Ašt- 
rus it durklas. Pašokau prispaudęs prie krūtinės rankas. 

Tai buvo Džo. Mums gyvenant kartu, ji niekad taip neklykė, 
tačiau vis tiek pažinau jos balsą. 

- Neliesk jos! - surikau tamsai. - Kad ir kas tu esi - liaukis! 

Ji vėl suriko, tartum tas kažkas su peiliu, lazda ar įkaitusiu 
žarstekliu mėgautųsi galėdamas man nepaklusti. Riksmas sklido 
iš toli, o trečią kartą taip pat veriančiai kaip pirmus du Džo sukly- 
kė labai toli. Riksmas nutolo kaip berniuko rauda. 

Ketvirtas klyktelėjimas pasiekė mane iš tamsos, ir Sara nuti- 
lo. Bet namas ir toliau be garso kvėpavo. Gyvas vasaros tvanku- 
moje, klausąs priešaušrio perkūnijos. 


DVIDEŠIMT ANTRAS 
SKYRIUS 


Man pagaliau pavyko nugrimzti į transą, bet nieko gero iš to 
neišėjo. Visad turiu po ranka bloknotą užrašams - veikėjų sąra- 
šams, paaiškinimams, įvykių chronologijai, - jame šį tą pakever- 
zojau, bet mašinėlės puslapis liko švarus. Širdis nesidaužė krūti- 
nėje, neašarojo akys ir kvapo netrūko, kitaip tariant, panikos prie- 
puolio nejaučiau, bet knyga nesirašė. Endis Dreikas, Džonas 
Šeklfordas, Rėjus Garetis ir nuostabioji Redžina Viting stovėjo 
atgręžę man nugaras, atsisakę šnekėti ir ko nors imtis. Rankraš- 
čio lapų krūvelė gulėjo įprastoje vietoje, mašinėlės kairėje, pri- 
spausta masyviu kvarco gabalu, kurį radau ant kelio, bet daugiau 
nestorėjo. Štilis. 

Pajutau situacijos ironiją, o gal net moralą. Metų metus bėgau 
nuo pasaulio problemų į visokias savo vaizduotės Narnijas*. Da- 
bar jau pasaulis prisipildė laukinių tankmių, kuriose tyko aštria- 
dančiai padarai, o spinta buvo užrakinta prieš nosį. 

Kaira, parašiau ir apvedžiau vardą rožės pumpuru. Apačioje 
nupiešiau duonos riekelę ir papuošiau ją berete. Taip Nunenas 
įsivaizduoja prancūzišką skrebutį. Raidės L.B., apsuptos kilpučių. 


* K. Liuiso pasakojimai apie pasakišką šalį Narniją, į kurią galima pakliū- 
ti pro stebuklingą spintą. 

Sijonukas su ančiuku. Šalia užrašiau Kre, kre. Dar žemiau - “Tu- 
ri išskristi “Bon Voyage“. 

Kitoje lapo vietoje užrašiau Dynas, Osteris ir Devoras. Čia 
tie, kurie mugėje man atrodė realiausi ir pavojingiausi. Ar kad tu- 
rėjo palikuonių? Bet juk visi septyni privalėjo turėti giminaičių. 
Tais laikais visi turėjo vaikų. O kur aš buvau? Klausiau Devoro, 
bet jis nenorėjo sakyti. 

Nepaprastai karštą sekmadienio rytą tai jau nepriminė sapno. 
O kas galėtų būti dar? Vizija? Kelionė laiku? Jeigu ši kelionė tu- 
rėjo kokią nors prasmę, kokia ji? Ką man norėjo pasakyti ir kas? 
Aš aiškiai prisiminiau, ką ištariau atsibudęs iš sapno, per kurį at- 
sitempiau rašomąją mašinėlę iš Džo studijos: Aš netikiu, visa tai 
melas. Ir dabar netikėsiu. Kol nepamatysiu tiesos, geriau niekuo 
netikėti. 

Lapo viršuje didelėmis raidėmis užrašiau PAVOJUS! Po to 
apvedžiau. Ovalą strėle sujungiau su Kairos vardu. Paskiau nuo 
jos nupiešiau strėlę iki Turi skristi “Bon Voyage“ ir prirašiau 
METĖ. 

Po riekute su berete nupiešiau mažą telefoną. Virš jo - balio- 
nėlį su užrašu DZI-I-IN! Vos tik baigiau, suskambo mano belai- 
dis telefonas. Jis buvo padėtas ant verandos turėklo. Apvedžiau 
METĖ ir pakėliau ragelį. 

- Maikai? - Metė atrodė linksma ir laiminga. 

- Taip, - atsiliepiau. - Kaip sekasi? 

- Puikiai! - atsakė ji, o aš apvedžiau ratu L.B. 

- Lindė Brigs skambino man prieš dešimt minučių, ką tik bai- 
giau su ja šnekėti. Maikai, ji vėl priima mane į darbą! Kaip ge- 
rai, ar ne? 

Žinoma. Puikus būdas sulaikyti ją mieste. Užbraukiau Turi 
skristi “Bon Voyage“, suprasdamas, kad Metė neskris. Kaip ga- 
lėčiau ją įkalbėti? O, kad žinočiau truputį daugiau, pagalvojau 
dar kartą. 

- Maikai, ar tu... 

- Tai gera Žinia, - tariau. Mintyse mačiau ją, stovinčią virtuvė- 
je, čiupinėjančią pirštais sulankstytą telefono laidą, ilgas ir sta- 
mantrias kojas po džinsiniais šortais. Regėjau ir marškinėlius, ku- 
riuos ji vilkėjo: balti, su geltonu ančiuku. - Tikiuosi, kad Lindės 
balse girdėjosi gėda, - apvedžiau marškinėlius, kuriuos buvau nu- 
piešęs. 

- Taip. Ir kalbėjo ji taip atvirai, kad... na, nuginklavo mane. 
Sakė, kad anos savaitės pradžioje jai paskambino Vitmor. Nepa- 
liko išeities, sakė ji. Mane privalo tuojau pat atleisti. Tuomet bib- 
lioteka toliau gaus pinigus, kompiuterinę ir programinę įrangą, o 
jeigu ne, Devoro labdara nutrūks. Linda prisipažino, kad dėl ben- 
druomenės gerovės jai teko susitaikyti su neteisybe... sakė, kad 
jai teko sunkiausias sprendimas gyvenime... 

- Aha, - mano ranka savo valia judėjo bloknotu it plokštelė 
virš vidža lentos ir rašė: Prašau, ar galiu aš, prašau. - Gali būti, 
jog čia yra dalis tiesos, bet, Mete... kiek, tavo manymu, uždirba 
Lindė? 

- Nežinau. 

- Lažinuosi, kad daugiau nei kiti trys mažo miestuko Meine 
bibliotekininkai kartu paėmus. 

Toli išgirdau Ki balselį: “Ar galiu as pakalbėti, Mete? Ar ga- 
liu pakalbėti su Maiku? Prasau, ar galiu?“ 

- Tuojau, mieloji, - po to man: - Galbūt. Žinau tik tiek, kad 
grįžau į darbą, o toliau - kas bus, tas. 

Ant popieriaus lapo nupiešiau knygą. Po to sujungiau ją gran- 
dinėle su ančiuku ant marškinėlių. 

- Ki nori su tavimi pasikalbėti, - nusijuokusi pasakė Metė. - 
Sako, kad šiąnakt buvote Fraiburgo mugėje. 

- O, nejau tai reiškia, kad turėjau pasimatymą su dailia panele 
ir jį pramiegojau? 

- Atrodo, kad taip. Perduoti ragelį? 

- Taip. 

- Gerai, imk, tauškute. 

Pasigirdo šnarėjimas, kai ragelis perėjo į kitas rankas, netru- 
kus išgirdau Kairą: 

- As parmusiau tave mugėje, Maikai! Parmusiau savo kvate- 
reką! 

- Tikrai? - atsiliepiau. - Tai bent sapnas buvo, ar ne, Ki? 

Vaikas ilgam nutilo. Įsivaizdavau, kad Metė nustebo, kas nu- 
tiko jos pasakorei. Pagaliau Ki droviai ištarė: - Tu ten irgi buvai. 
Mes matėme gyvašių sokį... stulpą su varpu virsuje... ėjom į bai- 
sybių namą... tu nukritai statinėje! Juk tai nebuvo sapnas... ką? 

Galėjau įtikinti ją, kad buvo, bet staiga supratau, jog tai gali 
būti pavojinga. Todėl nukreipiau kalbą: 

- Tu vilkėjai dailią suknutę su skrybėlaite. 

- Taip! - neapsakomai nudžiugusi atsiliepė Ki. - O tu... 

- Kaira, liaukis. Paklausyk manęs. 

Mergaitė tuoj pat nutilo. 

- Man atrodo, kad būtų geriau nepasakoti apie tą sapną. Vi- 
siems kitiems, išskyrus mane. 

- Isskyrus tave. 

- Taip. Ir apie šaldytuvo žmones. Gerai? 

- Gerai. Maikai, ten buvo moteris Metės drabuziais. 

- Žinau, - jaučiau, jog nieko bloga, kad mergaitė kalba apie 
tai, tačiau vis tiek pasiklausiau: - Kur Metė dabar? 

- Laisto gėles. Mes turime daug gėlių, milijonus. As turiu nu- 
valyti virtuvinį stalą. Tai mano darbas. Man patinka darbai. Mes 
valgėme pranciskus skrebušius. Visada sekmadieniais valgome. 
Skanu, labiausiai su braskių sirupu. 

- Žinau, - atsakiau, piešdamas strėlę iki riekelės su berete. - 
Skanumynas. Ki, ar pasakojai mamytei apie moterį su jos drabu- 
Žžiais? 

- Ne. Bijojau isgąsdinti, - po to tyliau. - Ji ateina! 

- Viskas gerai... bet nepamiršk, kad turime paslaptį, gerai? 

- Taip. 

- Ar galiu vėl pakalbėti su Mete? 

- Gerai, - balsas iš toliau. - Mama, mamyte, Maikas nori su ta- 
vim pasikalbėti, - tada vėl kreipėsi į mane: - Aplankysite mus 
siandien? Galėtume surengti dar vieną fikniką. 

- Šiandien negaliu, Ki. Turiu darbo. 

- Metė niekad nedirba sekmadienį. 

- Kai rašau knygą, dirbu kiekvieną dieną. Turiu dirbti, antraip 
pamiršiu istoriją. Bet mes galėsime susitikti antradienį. Piknikas 
su kepsniais ant grotelių pas jus namie. 

- Ar iki antradienio toli? 

- Nelabai. Poryt. 

- O ar knygą reikia ilgai rasyti? 

- Vidutiniškai. 

Išgirdau Metę prašant duoti jai ragelį. 

- Gerai, dar truputį. Maikai? 

- Aš klausau, Ki. 

- As tave myliu. 

Susijaudinau ir nusigandau. Vieną sekundę buvau įsitikinęs, 
kad man susirakins gerklė, kaip būdavo sėdus rašyti. Po to atsi- 
krenkščiau ir pasakiau: 

- Aš tave taip pat, Ki. 

- Stai Metė. 

Vėl šnaresys rageliui einant iš rankų į rankas, po to Metė pa- 
klausė: 

- Ar atgaivino prisiminimus apie pasimatymą su mano dukra, 
sere? 

- Jeigu ir atgaivino, tai tik jos prisiminimus, - tarp mūsų su 
Mete yra ryšys, bet ne toks stiprus, neabejojau aš. 

Mergina nusijuokė. Man buvo gera klausytis linksmo jos bal- 
so šį rytą, nesinorėjo gadinti nuotaiką... tačiau nenorėjau, kad bal- 
tą skiriamąją liniją ji laikytų “perėja". 

- Mete, tu ir toliau būsi atsargi, sutariam? Tai, kad Lindė 
Brigs pasiūlė grįžti į darbą, dar nereiškia, jog staiga visas mies- 
tas tapo tavo draugais. 

- Aš suprantu, - atsakė mergina. Norėjau paklausti, ar nenorė- 
tų išvažiuoti su Kaira į Derį; galėtų pagyventi mano name per vi- 
są vasarą, kol viskas nusės į savo vietas. Tačiau ji niekur nesi- 
kels. Kai reikėjo priimti mano pasiūlytą talentingo Niujorko tei- 
sininko pagalbą, ji neturėjo pasirinkimo. Dabar rinktis ji gali. Ar- 
ba mano galinti, ir kaip man pakeisti jos įsitikinimą? Nėra jokių 
logiškų, patvirtintų faktų; tik tamsus pavidalas po apsnigtu ledu. 

- Noriu, kad ypač saugotumeisi dviejų vyrų, - paprašiau jos. - 
Vienas yra Bilas Dynas. Kitas - Kenis Osteris. Jis yra... 

-... didelio šuns su kaklaskare savininkas. Jis... 

- Tai Mėlynė! - iš toli šūktelėjo Kaira. - Mėlynė palaizė man 
veidą! 

- Eik žaisti, mažule, - pasiūlė Metė. 

- As valau stalą. 

- Vėliau galėsi baigti. Dabar eik į lauką, - stojo pauzė, kai Me- 
tė palydėjo Ki su Striklendu prie durų. Paskiau kalbėjo tyliau, lyg 
nenorėtų būti nugirsta pašalinės ausies, nors vaikas išėjo iš furgo- 
no. - Mėginate mane įbauginti? 

- Ne, - atsakiau, jungdamas ovalus prie žodžio PAVOJUS. - 
Tik noriu, kad būtum atsargi. Bilas ir Kenis galėjo būti Devoro 
pakalikai kaip Futmanas su Osgudu. Neklausk, kodėl taip manau, 
nes nesugebėsiu paaiškinti. Tiesiog nuojauta, tačiau Tėere mano 
nuojauta daug stipresnė. 

- Kaip tai suprasti? 

- Tu apsirengusi marškinėliais su ančiuku? 

- Iš kur žinote? Ar Ki pasakė? 

- Ar ji dabar išsinešė žaislinį šuniuką, kurį rado “Happy Me- 
al" dėžutėje? 

Ilga pauzė. Pagaliau Metė išspaudė: “Viešpatie" tokiu tyliu 
balsu, jog vos nugirdau. 

- Kaip... 

- Nežinau kaip. Aš nežinau, ar jums dar... gresia nemalonumai 
ir kodėl jie liko, bet tiesiog taip jaučiu. Kad gresia jums abiems, 
- galėjau pasakyti daugiau, bet išsigandau, jog ji visai sutriks. 

- Jis miręs! - išpylė Metė. - Tas senis negyvas! Tai kodėl jis 
nepalieka mūsų ramybėje? 

- Galbūt. Gal aš klystu. Bet juk nekenks pasisaugoti, tiesa? 

- Taip, - sutiko ji. - Paprastai taip ir būna. 

- Paprastai? 

- Kodėl jums neatvažiavus pas mane, Maikai? Galbūt mes ga- 
lėtume nukakti į mugę? 

- Gal ir nuvyksim šį rudenį. Visi trys. 

- Aš mielai. 

- O kol kas mano mintys sukasi apie raktą. 

- Mintys - tai pusė jūsų problemos, Maikai, - atsakė ji ir nusi- 
juokė. Man pasirodė, liūdnai. Supratau, ką ji norėjo pasakyti. Ki- 
ta pusė yra ta nuojauta. Tai sūpuoklės, ir man atrodo, jog galiau- 
siai jos daugumą iš mūsų užsupa mirtinai. 


+ 


Kiek padirbėjęs, nunešiau IBM į namą ir palikau ant jos vir- 
šaus rankraštį. Baigta, bent jau kol kas. Neieškosiu kelio pro 
spintą; nebematysiu Endžio Dreiko ir Džono Šeklfordo, kol šitai 
nepasibaigs. Ir rengdamasis kelnes bei marškinius po - man atro- 
dė - savaičių, pagalvojau, kad kažkokia jėga bando sugundyti 
mane pasakojimu, kurį rašau. Galimybe vėl dirbti. Logiška: dar- 
bas visad buvo mėgstamiausias mano narkotikas, geresnis už 

alkoholį ar melarilą, kurio dar turėjau vonios vaistinėlėje. O gal 
darbas tėra perdavimo sistema, švirkštas su visais sapnais ir regi- 
niais. Gal tikrasis narkotikas buvo tas transas. Buvimas apsvaigi- 
me. Išgyvenimas, kaip sako beisbolo žaidėjai. Apimtas transo aš 
iš tikro išgyvenau. 

Paėmiau mašinos raktelius nuo stalo ir pasisukau į šaldytuvą. 
Magnetai vėl buvo sustumti į ratą. Jame radau jau kartą matytą 
pranešimą, kurį dabar, nupirkęs papildomų raidžių, galėjau aiš- 
kiai perskaityti: 


help her 


- Stengiuosi, - atsakiau balsu ir išėjau. 
+ 


Už trijų mylių 68-uoju plentu (ta kelio atkarpa vadinama Kasl 
Roko keliu) stovi šiltnamiai su parduotuvėle “Skiepai ir daigai". 
Džo praleisdavo čia nemaža laiko, rinkdamasi smulkmenas sodui 
ar tiesiog plepėdama su krautuvėlės šeimininkėmis. Viena iš jų 
buvo Helena Oster, Kenio žmona. 

Atvažiavau ten apie dešimtą sekmadienio ryte (žinoma, radau 
ją atidarytą; prasidėjus turistų sezonui, beveik kiekvienas Meino 
pardavėjas virsta pagoniu) ir sustojau prie “Bymerio" Niujorko 
numeriais. Mašinoje išklausiau orų prognozę - karšta ir drėgna 
dar mažiausiai keturiasdešimt aštuonias valandas, - tada išlipau 
lauk. Su didžiuliu durpinių samanų paketu rankose iš krautuvė- 
lės išniro maudymosi kostiumėliu ir sijonu vilkinti moteris pla- 
čiakrašte skrybėle. Ji nusišypsojo man. Atsakiau jai kiek abejin- 
ga šypsena. Ji iš Niujorko, vadinasi, ne marsietė. 

Parduotuvėlėje buvo karščiau ir drėgniau nei lauke. Laila 
Prolks, bendraturtė, kalbėjosi telefonu. Prieš kasos aparatą suko- 
si nedidukas ventiliatorius, moteris stovėjo tiesiai prieš jį, vė- 

dindamasi savo berankovės palaidinės priekį. Pamačiusi mane, ji 
pamojo. Aš jai taip pat pamojavau, lyg būčiau kas nors kitas. 
Dirbti nesiseka, bet vis tiek esu transe. Vis tiek išgyvenu. 

Ėmiau sukiotis po parduotuvę, kilnodamas įvairius daiktus ir 
slapčia stebėdamas Lailą, kada ji baigs plepėti telefonu ir galėsiu 
su ja pasikalbėti... Pagaliau ji padėjo ragelį ir priėjo prie prekys- 
talio. 

- Maiklai Nunenai, kaip malonu tave matyti! - pasakė ji, muš- 
dama mano pirkinių čekius. - Man labai gaila dėl Džoanos. Iš 
karto turiu tai pasakyti. Ji buvo tokia meilutė. 

- Ačiū, Laila. 

- Nėr už ką. Daugiau nėra ką pridurti, bet tokius dalykus ge- 
riausia pasakyti iš karto. Visuomet taip maniau ir manysiu. Tie- 
siai šviesiai. Tai sugalvojai darže pasikrapštyti? 

- Jeigu kiek atvės. 

- A! Argi ne košmaras? - ji pakilnojo savo palaidinę, rodyda- 
ma man, koks tai košmaras, po to bakstelėjo į vieną mano pirki- 
nį. - Norite, kad įdėčiau į atskirą krepšelį? Atsarga gėdos nedaro, 
toks mano devizas. 

Aš linktelėjau, po to akis kliudė juoda lentutė, paremta į pre- 
kystalį. ŠVIEŽIOS MĖLYNĖS, perskaičiau kreida užrašytą re- 
klamą. GAUSUS DERLIUS! 

- Norėčiau dar pintą uogų, - paprašiau. - Jeigu jos ne penkta- 
dienio. Be penktadieninių galiu apsieiti. 

Moteris energingai linktelėjo, tarsi patvirtindama, kad tikrai 
galiu. 

- Vakar dar kabojo ant kelmelių. Ar tinka? 

- Žinoma, - atsakiau. - Kenis savo šunį vadina Mėlyne, tiesa? 

- Juokingas vardas. Dievaži, myliu didelius šunis, bet tik ge- 
rai išauklėtus, - ji nusisuko, ištraukė pintą mėlynių iš nedidelio 
šaldytuviuko ir supylė man į maišelį. 

- Kur Helena? - pasiteiravau. - Išeiginė? 

- Tik ne jai, - atsakė Laila. - Kai ji mieste, iš čia išmuštum tik 
pagaliu. Jiedu su Keniu ir vaikais išvažiavo į Taksačiusetsą. Su- 
simetę su brolio šeima, dviem savaitėms kas vasarą išsinuomoja 
kotedžą. Visi išvažiavo. O senis Mėlynė vaiko žuvėdras, kol 
krenta iš nuovargio, - Laila garsiai nusijuokė. Juokas priminė Sa- 
rą Tidvel. O gal jos žvilgsnis. Akys nesijuokė. Jos žiūrėjo tirian- 
čiai, šaltai ir smalsiai. 

Gal baigsi? paklausiau savęs. Juk visi negali būti susimokę, 
Maikai! 

Ar gali? Yra toks dalykas, kaip mieso savimonė; kas abejoja, 
turėtų apsilankyti Naujosios Anglijos miesto susirinkime. Jeigu 
yra savimonė, gal yra ir pasąmonė? Ir jeigu mes su Kaira dalija- 
mės mintimis, kodėl kiti Tėero žmogeliai negali daryti to paties, 
net ir nežinodami? Mes visi dalijamės ta pačia žeme ir oru, eže- 
ras ir viskas po juo - bendra. Mes visi vaikštome Gatve, ten, kur 
gali vaikštinėti tiek prižiūrėti šuneliai, tiek laukiniai šunėkai. 

Pradėjęs krautis pirkinius į medžiaginį krepšį, išgirdau Lailą 
sakant: 

- Vargšas Roisas Merilas. Girdėjote? 

- Ne. 

- Vakar vakare nusirito savo rūsio laiptais. Nepajėgiu suvokti, 
ko tokio amžiaus žmogui reikėjo lipti tais stačiais laiptais, bet, 
matyt, amžius kaltas. 

Jis mirė? norėjau paklausti, bet susilaikiau. Tėere taip tiesmu- 
kai neklausiama. 

- Jis iškeliavo anapus? 

- Dar ne. Motono gelbėjimo tamyba nugabeno jį į Kaslo apy- 
gardos ligoninę. Komos būklės. Niekas nesitiki, kad jis atsigaus, 
vargšelis. Į kapus nusineš istorijos atkarpą. 

- Manau, kad taip, - ačiū Dievui, pagalvojau. - Jis turi vaikų? 

- Ne. Merilai Tėere gyvena du šimtus metų; vienas žuvo Se- 
meteri Ridže*. Bet dabar senos giminės nyksta. Geros dienos, 
Maikai, nusišypsojo ji. Bet akys liko šaltos ir įdėmios. 

Sėdau į savo “Ševį", padėjau pirkinių maišelį ant keleivio sė- 
dynės ir valandėlę pasimėgavau šaltu vėjeliu, dvelkiančiu iš kon- 
dicionieriaus į veidą ir kaklą. Kenis Osteris Taksačiusetse. Tai 
gerai. Žingsnis reikiama linkme. 


(M 


+ 


- Bilo nėra, - atsakė Ivetė. Ji stovėjo tarpduryje, užstojusi pra- 
ėjimą (ach, kaip tai sudėtinga, kai ūgis penkios pėdos trys coliai, 
o sveri apie šimtą svarų), žvelgdama į mane klubo apsauginio, 
kuris kartą jau išmetė girtuoklį, žvilgsniu. 

Stovėjau jaukaus, prižiūrėto namelio, pastatyto ant Pibodi Hi- 
lo viršūnės, priemenėje, iš kurios vėrėsi vaizdai į Niū Hampšyrą 
ir Vermontą. Namo kairėje - Bilo įrangos pašiūrės, nudažytos 
vienoda pilka spalva ir pažymėtos lentelėmis: Dyno priežiūra Nr. 
1, Nr. 2., Nr. 3. Prieš antrą stovėjo Bilo “Dodžas". Dirstelėjau į 
jį, po to į Ivetę. Moteris tik suspaudė lūpas. Dar truputį, ir jos vi- 
sai išnyks. 

- Išvažiavo į Šiaurės Konvėjų su Baču Viginsu, - pasakė ji. - 
Bačo furgonu. Atsivežti... 

- Nereikia dėl manęs meluoti, - pasigirdo Bilo balsas už jos 
nugaros. 

Iki vidurdienio liko dar visa valanda, diena, kaip sakoma, tik 
prasidėjo, o balsas buvo kaip visiškai nusikamavusio žmogaus. 
Jis atšlepsėjo koridoriumi. Kai iš prieblandos išėjo į ryškią švie- 
są, pamačiau, kad Bilas nebegali nuslėpti savo amžiaus. Veide 
įsirėžė kiekvieneri metai, gal net daugiau, nei buvo iš tiesų. Apsi- 


* Kalbama apie vieną iš daugelio kolonistų susirėmimų su indėnais. 

rengęs savo įprastomis chaki spalvos kelnėmis ir palaidine, - Bi- 
las Dynas ir mirs su uniforma, - bet pečiai sulinkę, lyg sausgys- 
lės būtų pertemptos po savaitę tampytų sunkių kubilų. Veidas su- 
krito, akys atrodė didesnės nei anksčiau, žandikaulis pernelyg iš- 
sišovęs, o lūpos suglebusios. Visiškas senis. Šeimos darbų nebu- 
vo kam perduoti; senosios giminės nyksta, sakė Laila Prolks. Gal 
ir gerai. 

- Bilai... - kreipėsi misis Dyn, bet jis nutildė ją ranka. Pirštai 
su nuospaudomis truputį virpėjo. 

- Keliauk į virtuvę, - paprašė jis žmonos. - Man reikia pasikal- 
bėti su compadre. Aš trumpai. 

Ivetė pasižiūrėjo į vyrą, o kai atsigręžė į mane, lūpų tikrai bu- 
vo nelikę. Tik juodas brūkšnys, tarytum pabrauktas pieštuku. 
Akyse perskaičiau neapykantą. 

- Nevarginkite jo, - pasakė Ivetė. - Jis nemiegojęs. Vis tas 
karštis, - ir nuėjo tiesi kaip styga į tamsų koridorių, kur tikriausiai 
buvo vėsu. Pastebėjote, kad senų žmonių namuose visuomet at- 
rodo vėsu? 

Bilas išėjo į priemenę ir susigrūdo stambias savo rankas į kel- 
nių kišenes, nepaspaudęs man dešinės. 

- Neturiu ką tau pasakyti. Tarp mūsų baigta. 

- Kodėl, Bilai? Kodėl baigta? 

Jis žvelgė į vakarus, kur mirguliuojančiame vasaros karštyje 
kilo kalvos ir nyko iš akių nespėjusios pavirsti kalnais. Tylėjo. 

- Aš noriu padėti tai jaunai moteriai. 

Bilas metė skersą žvilgsnį, kurį puikiai supratau. 

- Aha. Padėti, kad galėtum palįsti po jos sijonu. Esu matęs vy- 
rų iš Niujorko ir Niū Džersio, kurie atsiveždavo čia savo mergu- 
žėles. Vasaros savaitgaliui. Žiemą paslidinėti. Vyrai, vaikštantys 
su tokiomis merginomis, visuomet vienodi; liežuvis nutįsęs, net 
kai vaikšto užsičiaupę. Dabar ir tu toks. 

Supykau, bet numaldžiau norą atsikirsti. Juk to jis ir siekia. 

- Kas čia atsitiko? - paklausiau. - Ką jūsų tėvai, seneliai ar 
proseneliai padarė Sarai Tidvel ir jos šeimai? Juk ne tik išvarė- 
te, ar ne? 

- Nebuvo reikalo, - atsakė Bilas, įsmeigęs pro mane žvilgsnį į 
kalvas. Akyse tvenkėsi ašaros, bet veidas buvo griežtas. - Patys 
išsikraustė. Mano tėvas sakydavo, jog nėra nigerio, kuriam ne- 
sviltų padai. 

- Kas pastatė spąstus, kuriuose žuvo Sonio Tidvelo berniukas? 
Ar tavo tėvas, Bilai? Ar Fredas pastatė? 

Jis pasuko į mane akis. Veido išraiška nepasikeitė. 

- Nesuprantu, apie ką tu šneki. 

- Aš girdžiu jį verkiant savo namuose. Ar supranti, ką reiškia 
girdėti mirusį vaiką raudant namuose? Kažkoks niekšas sugavo jį 
žabanguose it kiaunę, o aš klausau jo verksmo sumautoje Saroje! 
nebegaliu tau dirbti. Ir nebenoriu. Pageidaučiau, kad nešdintu- 
meisi iš mano priemenės. 

- Kas čia vyksta? Padėk man, dėl Dievo! 

- Jeigu neisi pats, padėsiu spyriu į užpakalį. 

Kelias sekundes tyrinėjau sudrėkusias jo akis ir griežtą žandi- 
kaulio sukandimą - dvejopą prigimtį, įrašytą veide. 

- Aš netekau savo žmonos, senas niekše, - tariau. - Moters, ku- 
rią sakei mylėjęs. 

Pagaliau jo bruožai sušvelnėjo. Jis pažvelgė į mane nustebęs 
ir įsižeidęs. 

- Ji mirė ne čia. Tai neturi nieko bendra. Ji galėjo nevažiuoti į 
Tėerą... na, galėjo turėti savo priežasčių nevažiuoti į Tėerą... bet 
tai tiesiog buvo smūgis. Tai galėjo atsitikti bet kur. Bet kur. 

- Aš netikiu tuo. Ir tu, manau, taip pat. Kažkas nusekė ją į De- 
rį, galbūt todėl, kad ji laukėsi... 

Bilas išpūtė akis. Daviau jam progą ką nors atsakyti, bet jis ja 
nepasinaudojo. 

-... arba todėl, kad ji per daug žinojo. 

- Ji mirė nuo smūgio, - Bilo balsas drebėjo. - Aš pats skaičiau 
nekrologą. Ji mirė nuo prakeikto smūgio. 

- Ką ji sužinojo? Pasakyk man, Bilai. Prašau. 

Įsiviešpatavo tyla. Kol abu tylėjome, leidau sau apsidžiaugti, 
kad man pagaliau pavyko jį pralaužti. 

- Galiu pridurti tik viena - pasitrauk, Maikai. Dėl savo nemir- 
tingos sielos, pasitrauk, ir leisk įvykiams tekėti savo vaga. Jie ir 
taip tekės, nors ir nepasišalinsi. Upė jau priartėjo prie jūros ir jai 
nusispjaut, ar tau tai patinka. Pasitrauk. Dėl Dievo meilės. 

Ar tau rūpi tavo siela, misteri Nunenai? Dievo peteliškė, su- 
gauta mėsos kokone, kuris netrukus dvoks kaip manasis? 

Bilas apsisuko ir nuėjo prie durų, kaukšėdamas užkulniais į 
medines priemenės grindis. 

- Nesiartink prie Metės ir Ki, - įspėjau. - Jeigu bent prieisi prie 
to furgono... 

Senis atsigręžė, saulė plykstelėjo ašarų takeliuose ant skruos- 
tų. Jis išsitraukė skarelę ir nusišluostė veidą. 

- Aš nekelsiu kojos iš šito namo. Visų pirma, gailiuosi grįžęs 
iš atostogų, bet padariau tai dėl tavęs, Maikai. Toms dviems iš 
Vasp Hilo nėra ko manęs bijoti. Ne, bijoti reikia ne manęs. 

Jis uždarė paskui save duris. Netikėdamas savo akimis, stovė- 
jau ir žiūrėjau į jas. Juk tarp mūsų su Bilu Dynu negalėjo būti to- 
kio pokalbio, ar ne? Bilo, kuris priekaištavo man, kad neleidau 
pasidalyti - ir numalšinti - savo skausmu dėl Džo, Bilo, sutikusio 
mane taip šiltai? , 

Po to išgirdau spragtelėjimą. Bilas niekad gyvenime nerakino 
durų, kai būdavo namuose, o dabar pasuko raktą. Tas aiškus 
spragtelėjimas apie ilgametę draugystę su Bilu Dynu pasakė dau- 
giau nei reikėjo. Apsisukau ir nunarinęs galvą nukėblinau prie sa- 
vo mašinos. Neatsigręžiau, išgirdęs atveriamą langą. 

- Niekada daugiau čia nesirodyk, miesto šunsnuki! - suriko 
Ivetė Dyn. - Tu sudaužei jam širdį! Nesirodyk! Girdi, niekada! 

- Prašau, - maldavo misis M., - neklausinėk manęs daugiau, 
Maikai. Nenoriu pakliūti į juoduosius Bilo Dyno sąrašus, kaip 
mano mama nenorėjo pakliūti Normalo Osterio ar Fredo Dyno 
nemalonėn. 

Perkėliau ragelį prie kitos ausies. 

- Aš tik norėjau sužinoti... 
žiavusiam jie pasako, kad reikia samdyti tą stalių arba tą elektri- 
ką, vasarotojas taip ir daro. Arba jeigu pasako, kad šitas turi būti 
atleistas, nes nėra patikimas, žmogus atleidžiamas. Tai, kas tinka 
santechnikams, sodininkams ir elektrikams, dvigubai labiau tin- 
ka namų šeimininkėms. Jeigu nori gauti rekomendaciją, turi tai- 
kytis prie tokių žmonių kaip Fredas ar Bilas Dynai, Normalas ar 
Kenis Osteriai. Negi nesupranti? - ji atvirai maldavo. - Kai Bilas 
sužinos, kad papasakojau tau, ką Normalas Osteris padarė Keriui, 
0000 kaip pasius! 

- Kenio Osterio broliukui, tam, kurį Normalas nuskandino po 
pompa? Jo vardas buvo Keris? 

- Aha. Pažįstu daug žmonių, kurie panašiai pavadina savo vai- 
kus, mano, kad tai gražu. Pati lankiau mokyklą su broliu ir sese- 
ria, kurių vardai buvo Rolandas ir Rolanda Tjerai. Regis, Rolan- 
das dabar Mančesteryje, o Rolanda ištekėjo už vaikino iš... 

- Brenda, atsakykite į vieną klausimą. Aš niekam nesakysiu. 
Gerai? 

Sulaikęs kvėpavimą, laukiau trakštelėjimo, kai ji padės rage- 
lį. Bet moteris tyliai paklausė: 

- Kokį? 

- Kas buvo Karla Dyn? 

Teko vėl palaukti. Kita ranka žaidžiau kaspinu nuo senoviškos 
Ki skrybėlaitės. 

- Tu juk niekam nesakysi, kad aš pasakiau? - pagaliau išgirdau 
Brendos balsą. 

- Nesakysiu. 

- Karla Dyn buvo dvynė Dyno sesuo. Ji mirė prieš šešiasde- 
šimt penkerius metus, per gaisrus, - per gaisrus, kurie, pasak Bi- 
lo, buvo Ki senelio atsisveikinimo dovana Tėerui. - Tiesiog neži- 
nau, kaip tai atsitiko. Bilas apie tai niekad nekalba. Jeigu pasaky- 
si jam, kad išgirdai apie tai iš manęs, daugiau Tėere man neteks 
kloti nė vienos lovos, - po to bejėgiškai pridūrė: - Bet jis vis tiek 
gali sužinoti. 

Turint galvoje mano patirtį ir prielaidas, dėl to ji neklysta. Ta- 
čiau tokiu atveju visą likusį gyvenimą ji kas mėnesį gaus iš ma- 
nęs čekį. Neketinau sakyti tai telefonu, kad neįžeisčiau jos jan- 
kiškos sielos. Tad padėkojau, dar kartą patikinau, kad niekam ne- 
sakysiu, ir baigiau pokalbį. 

Valandėlę pasėdėjau už stalo dėbsodamas į Banterį, paskiau 
ištariau: 

- Kas čia? 

Nieko neišgirdau. 

- Nagi, - paraginau. - Nesidrovėk. Eikime devynioliktu ar de- 
vyniasdešimt antru žemyn. Jeigu nenori, pasikalbėkime. 

Vėl jokio atsakymo. Net varpelis ant briedžio iškamšos kaklo 
tylėjo. Susiradau užrašus, kuriuos pasižymėjau kalbėdamasis su 
Džo broliu. Apvedžiau vardus Kija, Kaira, Kito ir Karla. Po rė- 
meliu nubrėžiau dar vieną skyrių ir prirašiau Keris. Pažįstu daug 
žmonių, kurie panašiai pavadina savo vaikus, sakė misis M. Ma- 
no, kad tai gražų. 

Man tai neatrodė gražu. Veikiau kraupu. 

Tuomet sumečiau, jog mažiausiai du iš šių panašius vardus tu- 
rinčių vaikų paskendo: Keris Osteris po vandens čiurkšle, Kija 
Nunen - mirštančiame motinos kūne, ne didesnė už saulėgrąžos 

sėklą. O aš ežere mačiau trečio nuskendusio vaiko vaiduoklį. Ki- 
to? Ar ten buvo Kito? O gal Kito mirė nuo kraujo užkrėtimo? 

Panašiai pavadina savo vaikus, mano, kad tai gražu. 

Kiek vaikų su panašiai skambančiais vardais buvo iš pradžių? 
Kiek liko? Atsakymas į pirmą klausimą nebuvo svarbus, o antrą 
jau žinojau. Šita upė beveik pasiekė jūrą, sakė Bilas. 

Karla, Keris, Kito, Kija... visi mirė. Liko tik Kaira Devor. 

Pašokau apversdamas kėdę. Toji driokstelėjo ant grindų taip 
garsiai, kad nevalingai riktelėjau. Aš išvažiuoju, tuojau pat. Už- 
teks skambinėti, žaisti privatų detektyvą End; Dreiką, užtarinėti 
nelaimingą gražuolę. Reikėjo pasikliauti savo instinktais ir pačią 
pirmą naktį grįžti atgal. Ką gi, grįšiu dabar, sėsiu į “Ševį" ir vy- 
niosiu meškeres į De... 

Pašėlusiai sutilindžiavo Banterio varpelis. Atsisukęs pama- 
čiau, kad jis siūbuoja it purtomas nematomos rankos. Stumdomos 
durys į verandą ėmė važinėti ir taukšėti. Ant staliuko sofos gale 
it vėjo gūsio pagauta atsivertė kryžiažodžių knyga ir televizijos 
programa. Grindimis kažkas sudundėjo, lyg neregima būtybė 
skubiai šliaužtų prie manęs, daužydama kumščiais į žemę. 

Vėjo gūsis, šiltas it pravažiavus metro traukiniui, ūžtelėjo pro 
mane. Jame išgirdau tylų balsą: A-te, A-te, 4-te, lyg gero kelio 
palinkėjimą. O jam tylant supratau, jog balsas kartoja Ki vardą: 
Ki-Ki, Ki-Ki, Ki-Ki. Paskiau kažkas trenkė man į nugarą dideliu, 
minkštu kumščiu. Griuvau ant stalo, įsikibau į jį, kad išsilaiky- 
čiau ant kojų, nuverčiau padėkliuką su druskine ir pipirine, serve- 
tėlių laikiklį ir vazelę, į kurią misis M. buvo pamerkusi saulučių. 
Vaza nusirito nuo stalo ir sudužo. Sumirgo virtuvinio televizo- 
riaus ekranas, kažkoks politikas postringavo, kad vėl auga inflia- 
cija. Įsijungė kompaktinių diskų grotuvas, užgoždamas politiko 
šneką; “Rolling Stones" atliko Saros Tidvel dainos “Man trūksta 
tavęs, mažutė" kaverį. Viršuje įsijungė dūmų detektorius, po to 

antras, trečias. Netrukus prie jų prisijungė mano automobilio sig- 
nalizacija. Mane apkurtino garsų kakofonija. 

Pajutau, kaip kažkas karšta ir minkšta suėmė mano riešą, ran- 
ka šovė į priekį ir nukrito ant bloknoto. Stebėjau, kaip ji negra- 
biai atverčia naują lapą, po to sugriebia šalia gulintį pieštuką. 
Pirštai čiupo jį kaip durklą, o tada kažkas kitas ėmė juos vedžio- 
ti, iš pradžių lėtai, po to vis greičiau, kone drėksdamas popierių: 


padel jai KEvašiuob padėl jai 
Kavažiuok padel jai padėl 
ne ne kad prašau Kevažiiol 
padel jai padėk jai 

padėl jai 


Prirašiau kone iki lapo apačios, ir tada kambarį vėl užplūdo 
sausio šaltis, nudilgydamas mano odą, paleisdamas nosį ir baltu 
garu versdamas orą iš burnos. Pirštai susigniaužė, ir pieštukas lū- 
žo perpus. Už nugaros paskutinį kartą skimbtelėjo ir nutilo Ban- 
terio varpelis. Ten pat išgirdau dvigubą pokštelėjimą it atkimšus 
šampano butelį. Ir viskas nurimo. Kad ir kas čia buvo, jie paliko 
mane vieną. 


+ 


Išjungiau grotuvą tą akimirką, kai Mikas ir Keitė užtraukė 
“Staugiantį vilką", po to užlėkiau laiptais išjungti dūmų detekto- 
rių. Viršuje išlindau pro svečių miegamojo langą ir pulteliu nutil- 
džiau automobilio signalizaciją. 

Kai didžiausias triukšmas nutilo, išgirdau virtuvėje karksintį 
televizorių. Nulipau į apačią, išjungiau jį ir sustingau padėjęs 
pirštą ant “Off? mygtuko. Įkyrusis Džo katinas-laikrodis nustojo 
judinti uodegą, o didelės plastmasinės akys gulėjo ant grindų. Jos 
tiesiog iššoko iš akiduobių. 

Vakarieniauti nuvažiavau į “Kaimo kavinę". Prieš sėsdamasis 
už baro, pasiėmiau paskutinį sekmadienio “Telegram" numerį 
(antraštė skelbė: KOMPIUTERIŲ MAGNATAS DEVORAS 
MIRŠTA GIMTAJAME VAKARŲ MEINO MIESTELYJE). 
Ten pat įdėta Devoro fotografija, daryta ateljė, kai jam buvo apie 
trisdešimt metų. Jis šypsojosi. Dauguma žmonių tai daro natūra- 
liai. O man pasirodė, kad Devoras mokėsi šypsotis ilgai ir atkak- 
liai. 

Užsisakiau pupelių, likusių nuo šeštadieninio pupelių patieka- 
lo. Mano tėvas nebuvo aforizmų kalvis, - mūsų šeimoje išminties 
perlais žarstėsi mama, - bet šildydamas nuo šeštadienio vakarie- 
nės likusias pupeles jis nuolat kartodavo, kad jos ir jautienos troš- 
kinys skanesni kitą dieną. Aš įsidėmėjau tai. Antras ir paskutinis 
tėvo patarimas, įstrigęs mano galvoje - visuomet plauti rankas ap- 
silankius stoties tualete. 

Kai skaičiau straipsnį apie Devorą, Odrė priėjusi pasakė, kad 
Roisas Merilas mirė neatgavęs samonės. Laidotuvės vyks antra- 
dienio popietę baptistų bažnyčioje, daug miestelėnų susirinks pa- 
sižiūrėti, kaip Ilai Mizerv įteikiama Bostono “Post" lazda. Ar ei- 
siu pasižiūrėti? Ne, atsakiau, tikriausiai neisiu. Nutariau nutylėti, 
jog tuo metu tikriausiai švęsiu pergalę pas Metę Devor. 

Kol valgiau, ateidavo ir išeidavo įprasti sekmadienio lankyto- 
jai. Užsisakydavo mėsainių, pupelių, sumuštinių su vištienos sa- 
lotomis, pirko alų. Kai kurie gyveno Tėere, kai kurie buvo atvy- 
kėliai. Aš į juos nežiūrėjau, niekas manęs nekalbino. Neįsivaiz- 
duoju, kas galėjo palikti servetėlę mano laikraštyje. Atsivertęs 
sporto puslapį, tiesiog radau ją. Išėmiau, norėdamas padėti į šalį, 
bet apačioje pastebėjau užrašą juodomis raidėmis: NEŠDINKIS 
IŠ TR. 

Taip ir nesužinojau, kas ją įkišo. Galėjo būti bet kuris. 

DVIDEŠIMT TREČIAS 
SKYRIUS 


Pasirodžiusi tamsa transformavo to sekmadienio sutemas į de- 
kadentišką grožybę. Slysdama kalnais, saulė paraudo, dangus nu- 
sidažė krauju it sukruvinta nosis. Sėdėjau verandoje, stebėjau 
saulėlydį ir sprendžiau kryžiažodį. Kai suskambo telefonas, nu- 
mečiau kryžiažodžių rinkinį ant rankraščio ir nuėjau atsakyti. 
Man jau buvo pabodę žiūrėti į nebaigto romano pavadinimą. 

- Alio? 

- Kas čia vyksta? - panoro išsiaiškinti Džonas Storou. Jis ne- 
sivargino pasisveikinti, tačiau kalbėjo nepiktai, greičiau džiaugs- 
mingai. - Praleidau geriausią muilo operos vietą! 

- Įsiprašiau priešpiečių antradienį, - pasakiau. - Tikiuosi, kad 
neprieštarausite. 

- Ne, nė kiek, kuo toliau, tuo linksmiau, - atrodo, kad jis išties 
taip mano. - Kokia vasara, a? Kokia vasara! Kas nors naujo nu- 
tiko? Žemės drebėjimai? Vulkanai? Masinės savižudybės? 

- Masiškai niekas nesižudė, bet senis padėjo šaukštą, - atsa- 
kiau. 

- Velnias, visas pasaulis žino, kad Maksas Devoras padėjo, - 
tarė Džonas. - Nustebinkite mane, Maikai! Pritrenkite kokia nors 
naujiena! 

- Ne, kitas senis. Roisas Merilas. 

- Nežinau, apie ką... a, palaukite. Tas su auksine lazda, kuris 
atrodė kaip “Juros parko" eksponatas? 

- Tas pats. 

- Aišku. O visa kita... 

- Visa kita kontroliuojama, - atsakiau, po to prisiminiau iššo- 
kusias katino akis ir vos nesuprunkščiau. Mane sulaikė įsitikini- 
mas, kad misteris Linksmuolis tik užsidėjo šią kaukę; Džonas 
skambino pasiklausti, kas iš tikro vyksta tarp mūsų su Mete. O ką 
aš atsakysiu? Kol kas nieko? Vienas bučkis, erekcija, visa kita 
laukia ateityje? 

Bet Džonui rūpėjo kiti dalykai. 

- Klausykite, Maikai, skambinu, nes turiu jums naujienų. Ma- 
nau, nustebsite ir apsidžiaugsite. 

- Kas gali būti geriau, - atsakiau. - Klokite. 

- Skambino Rodžetė Vitmor ir... beje, ar jūs kartais nedavėt jai 
mano tėvų telefono numerio? Dabar aš jau Niujorke, bet ji skam- 
bino man į Filadelfiją. 

- Aš neturiu jūsų tėvų numerio. Nepalikote nė viename atsa- 
kiklyje. 

- A, tikrai, - nė neatsiprašė; jis buvo per daug susijaudinęs, 
kad kreiptų į tai dėmesį. Mane ir patį ėmė jaudulys, net nežinant, 
kas vyksta. - Daviau jį Metei. Kaip manote, ar ta Vitmor gavo jį 
iš Metės? Ar galėjo Metė pasakyti? 

- Nesu tikras, jog pamačiusi liepsnojančią kaip deglas Rodže- 
tę Metė vargintųsi nusišlapinti, kad užgesintų. 

- Kaip vulgaru, Maiklai, trės vulgarino, - bet Džonas juokėsi. 
- Tikriausiai Vitmor gavo jį taip, kaip Devoras jūsų. 

- Ko gero, - pritariau. - Nežinau, kas mūsų laukia, bet kol kas 
jaučiu, kad ji dar gali prieiti prie personalinio Makso Devoro 
kompiuterio. O ji tai tikrai žino, kaip jį spaudyti. Skambino iš 
Palm Springso? 

- Aha. Sakė, jog ką tik su advokatais preliminariai aptarė De- 
voro testamento reikalus. Pasak jos, senelis paliko Metei Devor 
aštuoniasdešimt milijonų dolerių. 

Netekau amo. Manęs advokato žodžiai nepradžiugino - grei- 
čiau pritrenkė. 

- Pribloškiau, a? - džiugiai paklausė Džonas. 

- Norėjot pasakyti, Kairai, - išlemenau. - Kad galėtų tvarkyti 
juos, sulaukusi pilnametystės? 

- Ne, jis padarė, kaip ir sakiau. Aš pats tris kartus perklausiau 
Vitmor, kol supratau. Jo beprotystė turėjo tam tikrą sistemą. Ne 
kažin kokią, bet vis tiek. Matote, yra sąlyga. Jeigu jis paliktų pi- 
nigus nepilnamečiui vaikui, o ne jo motinai, sąlyga neturėtų pras- 
mės. Juokinga žinant, kad pati Metė neseniai tapo pilnametė*. 

- Juokinga, - sutikau, prisiminęs suknelę, slystančią nuogu jos 
liemeniu. Taip pat prisiminiau Bilo Dyno žodžius apie vyrus, 
vaikštančius su mergaitėmis. 

- Prie kokios virvutės jis pririšo tuos pinigus? 

- Kad Metė turi likti Tėere metus nuo Devoro mirties, iki 
1999-ųjų liepos 17-osios. Dieną ji gali išvažiuoti, bet privalo 
grįžti į savo lovą Tėere devintą vakaro, antraip pinigų nematys. 
Ar esate girdėjęs tokią nesąmonę? Kalbu ne apie senus filmus su 
Džordžu Sandersu. 

- Ne, - atsakiau, prisiminęs apsilankymą Fraiburgo mugėje su 
Kaira. Net ir po mirties jis siekia globos, pagalvojau aš, ir buvau 
teisus. Jis nori, kad jos liktų čia. Net ir po mirties nenori paleisti. 

- Sąlygos negalima apeiti? - pasiteiravau Džono. 

- Žinoma, kad ne. Tas senas bezdalius laisvai galėjo parašyti, 
kad ji gaus tuos aštuoniasdešimt milijonų, jeigu visus metus nau- 
dos mėlynus tamponus. Bet tiek pinigų nesimėto. Aš tuo pasirū- 
pinsiu. Jau pasišnekėjau su trimis mūsų nekilnojamojo turto 


* JAV pilnametystė yra nuo 21 metų. 

specialistais... kaip sakote, gal vieną atsivežti antradienį, ką? Vi- 
lis Stivensonas galėtų imtis nekilnojamojo turto klausimų, jeigu 
Metė sutiks, - advokatas netvėrė savo kailyje. Negėręs nė lašo, 
galėjau galvą dėti, bet atsivėrusios perspektyvos iškėlė jį į padan- 
ges. Jo įsitikinimu, čia laiminga pasakos pabaiga: Pelenė grįžta 
namo lyjant pinigais. 

-... žinoma, Vilis pagyvenęs, - tratėjo Džonas, - trijų šimtų me- 
tų, jei ne daugiau, kitaip tariant, netaps vakarėlio siela, tačiau... 

- Geriau palikite jį namuose, - pasiūliau. - Dar bus marios lai- 
ko paraikyti Devoro testamentą. O kol kas man atrodo, jog Me- 
tei nebus sunku įvykdyti tą nesąmoningą sąlygą. Jeigu prisimena- 
te, ją ką tik grąžino į darbą. 

- Taip, baltasis jautis krito - banda pakriko! - džiūgavo Storou. 
- Tik pamanykit! Naujoji milijonierė grįžta išdavinėti knygų ir 
siuntinėti įspėjimų nepareigingiems skaitytojams! Gerai, antra- 
dienį mes tiesiog pasilinksminsime. 

- Gerai. 

- Iki žemės graibymo. 

- Na... mums, vyresniems, gal užteks atsisėsti, neprieštarau- 
jate? 

- Žinoma. Jau pakviečiau Romeo Bisonetą, jis žadėjo atsives- 
ti Džordžą Kenedį, privatų detektyvą, kuris atkasė visą tą mėšlą 
apie Dardžiną. Bisonetas sako, kad po taurelės kitos Kenedis 
tampa tikru linksmuoliu. Regis, jis atveš steikų iš “Piterio Lage- 
rio“, minėjau? 

- Lyg ir ne. 

- Geriausi steikai pasaulyje. Maiklai, ar suvokiate, kaip tai 
merginai pasisekė? Ašiuoniasdešimt milijonų dolerių! 

- Galės pakeisti “Skautį". 

- A? 

- Nieko. Pasirodysite rytoj vakare ar tik antradienį? 

- Antradienį apie dešimtą, Kaslo apygardos oro uoste. “New 
England Air". Maikai, ar viskas gerai? Jūsų balsas kažkoks keis- 
tas. 

- Viskas. Esu ten, kur turiu būti. Manau. 

- Kaip tai suprasti? 

Išėjau su telefonu į verandą. Tolumoje griaudėjo. Buvo karš- 
čiau nei pragare, nė menkiausio dvelksmo. Saulė nusileido, vaka- 
ruose liko rausvas atšvaitas. 

- Nežinau, - atsakiau advokatui, - bet tikiuosi, kad situacija 
pati išaiškės. Susitiksime oro uoste. 

- Gerai, - tarė Džonas, po to tyliu, kone susimokėlišku balsu 
ištarė: - Aštuoniasdešimt milijonų suknistų Amerikos dolerių. 

- Nemažas kopūstėlis, - sutikau ir palinkėjau labos nakties. 


+ 


Ryte išgėriau juodos kavos su skrebučiu, žiūrėdamas orų 
prognozę. Kaip dauguma orų prognozių pranešėjų šiomis dieno- 
mis, vyrukas atrodė mažumėlę trenktas. Lyg nuo tų radarų nuo- 
traukų būtų pavažiavęs stogas. Man jis buvo panašus į “Millen- 
nial'* videožaidimo veikėją. 

- Dar trisdešimt šešias valandas virsime šitame katile, po to 
numatomi dideli pasikeitimai, - aiškino jis, baksnodamas į pilką 
gumulą Vidurio Vakaruose. Jame plyksėjo maži žaibukai. Už tos 
dėmės Amerika atrodė giedra iki pat dykumų krašto, o tempera- 
tūra buvo bent šešiais laipsniais žemesnė. - Kaip matome, šian- 
dien bus tie patys trisdešimt šeši, šį vakarą ir rytoj nieko geriau 
negaliu pažadėti. Bet šitie audrų frontai turėtų pasiekti Vakarų 
Meiną rytoj po pietų, tad jus visus domina, ko laukti. Prieš vėses- 
nį ir giedrą trečiadienio orą mus tikriausiai aplankys smarkios 
audros su perkūnija, liūtys, vietomis kruša. Meine viesulai reti, 
bet rytoj kai kuriems vakarinio ir centrinio Meino miestams gali 
tekti su jais susipažinti. Žodis tau, Erlai. 

Erlas, rytinių žinių vedėjas, nekalto buliuko, kuris neseniai dar 
kraipė užpakalį “Čipendeilo"? klube, veidu aiktelėjo: 

- Vou! Čia tai bent prognozė. Tornadai Meine! 

- Vou! - pamėgdžiojau jį. - Pakartok dar sykį, Erlai. Kartok, 
kol atsibos. 

- Jergutėliau, - pasakė Erlas, nepaklaūsęs manęs, ir tuo metu 
subirbė telefonas. Nuėjau atsakyti, pakeliui dirstelėjęs į katiną- 
laikrodį. Naktis praėjo ramiai, - niekas nesriūbavo, neklykė, aš 
pats nelunatikavau, - bet laikrodis vis nedavė man ramybės. Ka- 
bojo ant sienos išvirtusiomis akimis kaip blogų naujienų prana- 
šas. 

- Alio? 

- Misteris Nunenas? 

Balsas buvo girdėtas, tačiau ne iškart supratau, kas skambina. 
Todėl, kad ji pavadino mane misteriu Nunenu. Penkiolika metų 
Brendai Mizerv buvau tiesiog Maikas. 

- Misis M.? Brenda? Kas... 

- Aš negaliu daugiau pas jus dirbti, - išpylė ji. - Negalėjau jū- 
sų deramai perspėti, - dar niekad neišėjau iš tarnybos neperspėju- 
si, netgi girtuoklio misterio Kroideno, - bet dabar privalau. Pra- 
šau mane suprasti. 

- Ar Bilas sužinojo, kad jums skambinau? Prisiekiu, Brenda, 
neprasitariau nė žodeliu... 

- Ne. Nešnekėjau su juo, jis manęs irgi neklausė. Tiesiog ne- 
galiu daugiau eiti į Sarą Kvatoklę. Vakar sapnavau blogą sapną. 
Siaubingą sapną. Sapnavau, kad... kažkas ant manęs užsiuto. Jei- 
gu ateisiu, įvyks nelaimingas atsitikimas. Tiksliau, atrodys kaip 
nelaimingas atsitikimas, tačiau... tik atrodys. 

Kaip kvaila, misis M., norėjau atsakyti. Jūs seniai ne tokio 
amžiaus, kad tikėtumėte pasakojimais prie židinio apie baidyklės 
ir vaiduoklius. 

Žinoma, negalėjau to pasakyti. Mano namuose vyksta nebe 
juokingi dalykai. Mes abu tai žinojome. 

- Brenda, jeigu padariau jums kokių nemalonumų, labai atsi- 
prašau. 

- Išvykite, misteri Nunenai... Maikai. Grįžkite į Derį ir pagy- 
venkite ten kurį laiką. Tai būtų geriausia išeitis. 

Išgirdau šaldytuvo durelėmis slystančius magnetus ir atsisu- 
kau. Šįkart savo akimis išvydau, kaip vaisiai bei daržovės susto- 
ja ratu, viršuje lieka plyšys įsmukti keturioms raidėms. Po to cit- 
rina užkimšo skylę ir užvėrė žiedą. 


yats 
Netrukus raidės persirikiavo ir perskaičiau: 
stay“ 


Po sekundės magnetukai išsiskirstė. 

- Maikai, maldauju, - pravirko misis M. - Rytoj Roiso laido- 
tuvės. Jose bus visi gerbiami Tėero žmonės, senbuviai. 

Taip, kurgi ne. Seniai, kaulų maišai, viską Žinantys ir laikan- 
tys už dantų. Bet keli iš jų šnekėjosi su mano žmona. Pats Roisas 
kalbėjo. Dabar jis negyvas. Kaip ir Džo. 

- Geriausia, jeigu tu išvažiuotum. Gali išsivežti tą jauną mote- 
rį. Ir jos mergaitę. 

Ar tikrai galiu? Kažkodėl nebuvau tuo įsitikinęs. Mums trims 
teks likti Tėere, kol visa tai baigsis... ir jau ėmiau suprasti, kada 
tai įvyks. Artinasi audra. Vasaros audra. Gal net tornadas. 

- Brenda, dėkui, kad man paskambinote. Bet aš jūsų neatlei- 
džiu. Sakykim, kad tai nemokamos atostogos, gerai? 


* Stay - angl. pasilik, yats - veidrodinis stay atspindys. 

- Gerai... kaip norite. Ar bent pamąstysite apie tai, ką sakiau? 

- Taip. O kol kas, manau, man nereikėtų kam nors pasakoti, 
ką jūs sakėte? 

- Ne! - aiktelėjo Brenda. Po to ramiau pridūrė: - Bet jie suži- 
nos. Bilas su Ivete... Dikis Bruksis iš garažo... senasis Entonis 
Veilendas, Badis Dželisonas ir visi kiti... sužinos. Viso gero, mis- 
teri Nunenai. Man labai gaila. Jūsų ir jūsų žmonos. Vargšelės jū- 
sų žmonos. Man labai gaila, - ji padėjo ragelį. 

Ilgai laikiau telefoną rankoje. Po to it sapnuodamas pakabinau 
jį, perėjau kambarį ir nukabinau beakį laikrodį nuo sienos. Išme- 
tęs jį į šiukšlių kibirą, nuėjau maudytis, galvodamas apie pasku- 
tinę V.F.Harvėjaus apsakymo “Rugpjūčio karštis" eilutę: “Karš- 
čio pakanka, kad žmogus išprotėtų." 


+ 


Nesu blogas plaukikas, kai į mane nemėto akmenų, bet iki 
plausto ir atgal yriausi sunkiai ir neritmingai (visą laiką laukiau, 
jog mane kas nors stvers iš ežero dugno). Galbūt nuskendęs ber- 
niukas. Antras ratas buvo geresnis, o plaukdamas trečią kartą jau 
mėgavausi paspartėjusiu širdies ritmu ir mano kūnu srūvančiu 
vandeniu. Ketvirtą kartą pasiekęs plaustą, prisitraukiau prie kopė- 
tėlių ir griuvau ant lentų jausdamasis taip gerai, kaip nesijaučiau 
po susidūrimo su Maksu Devon ir Rodžete. Dar nebuvau išėjęs 
iš to transo būsenos, be to, jaučiau energijos antplūdį, kuris nu- 
plovė liūdesį, kad misis M. atsisako toliau man dirbti. Ji grįš, kai 
viskas baigsis, aišku, kad grįš. O kol kas geriausia, kad ji laiky- 
tųsi toliau nuo kotedžo. 

Kažkas ant manęs užsiuto. Gali įvykti nelaimingas atsitikimas. 

Taip, iš tiesų. Ji gali mirtinai susižaloti. Gali nusiristi nuo rū- 
sio laiptų. Ar net kristi, ištikta širdies smūgio mašinų aikštelėje. 

Atsisėdau ir įsmeigiau akis į Sarą ant kalvos, virš skardžio iš- 
sikišusią verandą ir žemyn vedančius laiptus. Ant plausto guliu 

vos kelios minutės, o jau jaučiasi lipnus dienos karštis. Vanduo 
buvo lyg veidrodis. Namas atsispindėjo jame; atspindyje namo 
langai priminė stebinčias akis. 

Aš sumečiau, kad šito fenomeno fokusas kaip tik ties Gatve, 
kuri yra lyg centras tarp tikros ir atsispindinčios Saros. Taip, kaip 
tik čia viskas ir įvyko, pasakė Devoras. O senbuviai? Dauguma iš 
jų tikriausiai žino tą pat, ką ir aš - Roisas Merilas nužudytas. Ir 
visai gali būti, kad tas, kuris jį nužudė, gali pasirodyti bažnyčio- 
je arba prie jo kapo. Pasivogti jų jėgos - jų kaltės, jų prisiminimų, 
tėeriškumo, kad galėtų viską baigti. Juk taip? 

Džiaugiausi, kad rytoj atvažiuos Džonas, Romeo Bisonetas ir 
Džordžas Kenedis, kuris būna tikras linksmuolis, kai išgeria. 
Džiaugiausi, kad su Mete ir Kaira nebūsime vieni, kai miestelio 
seniai susirinks palydėti Roiso Merilo. Man daugiau neberūpėjo, 
kas nutiko Sarai ir “Red Tops“, net kas vaidenasi mano name. 
Troškau kaip nors išgyventi rytojaus dieną kartu su Mete ir Ki. 
Mes pavalgysime prieš lietų, o tada pralauksime žadėtąją audrą. 
Jeigu pavyks, pagalvojau aš, mūsų ateitis gali pasitaisyti podraug 
su oru. 

- Aš teisus? - paklausiau. Atsakymo nelaukiau, nes grįžęs į 
Sarą įpratau balsu šnekėtis su savimi, bet miškuose už namo su- 
ūkė pelėda. Kartą, lyg patvirtindama, jog rytoj viskas paaiškės. 
Jos ūbavimas sukėlė kažkokį prisiminimą, asociaciją, kurios ne- 
galėjau įvardyti. Pasukau galvą, tačiau prisiminiau tik nuostabaus 
seno romano pavadinimą - “Girdėjau, pelėda pašaukė mane var- 
du". 

Nusiritau nuo plausto į vandenį, prispaudęs kojas prie krūti- 
nės. Išbuvau po vandeniu, kiek įstengiau, o kai oras plaučiuose 
ėmė deginti, išnirau paviršiun. Paplaukiau apie tris dešimtis jar- 
dų, kol atgavau kvapą, po to pasukau į krantą. 

Išlipau iš vandens, žengiau laiptų link, bet apsigalvojęs grįžau 
į Gatvę. Pastovėjęs ten, sukaupiau drąsą ir nuėjau prie grakščiai 

virš vandens palinkusio beržo. Apsikabinau baltą jo liemenį kaip 
aną penktadienį ir pažvelgiau į vandenį. Neabejojau, kad pama- 
tysiu vaiką, įsmeigtas negyvėlio akis, kad burną ir gerklę pripil- 
dys ežero vanduo: padėkite, aš skęstu, paleiskite, Dieve švenčiau- 
sias, paleiskite. Bet ant dugno nieko nebuvo. Nei nuskendusio 
berniuko, nei lazdos su kaspinu, nepajutau ir vandens skonio. 

Atsigręžiau į pilką akmens pakaušį. Čia, kaip tik čia, toptelė- 
jo man, bet mintis tuojau pat išsisklaidė. Dingo puvimo kvapas ir 
įsitikinimas, jog čionai įvyko kažkas klaikaus. 

Kai grįžęs į vasarnamį nuėjau atsinešti vaisvandenių, ant šal- 
dytuvo neradau nė vieno magneto. Visi dingo. Taip ir neatsirado. 
Gal ir galėjau rasti, jeigu būčiau turėjęs daugiau laiko, bet tą pir- 
madienį jo pristigau. 


+ 


Apsirengęs paskambinau Metei. Pasikalbėjome apie būsimą 
pobūvį, apie tai, kad Ki netveria džiaugsmu, o Metė nerimauja, 
kaip vėl reikės grįžti į darbą; ji nuogąstavo, kad miestelio žmo- 
nės elgsis su ja nedraugiškai (nors dar labiau bijojo šaltumo). Pa- 
sikalbėjome apie pinigus, ir aš greitai supratau, jog ji netiki jų re- 
alumu. 

- Lensas visuomet sakydavo, kad jo tėvas yra iš tų žmonių, 
kurie parodo-alkanam šuniui mėsos gabalą ir patys ją suvalgo, - 
pasakė Metė. - Bet kol turėsiu darbą, mes su Ki nebadausime. 

- Jeigu gausi tiek daug pinigų... 

- Liaukitės, - nusijuokė ji. - Laikote mane beprote? 

- Ne-a. Beje, kaip gyvena Ki šaldytuvo žmonės? Ką nors nau- 
jo parašė? 

- Tai ir keisčiausia, - atsakė Metė, - jie dingo. 

- Šaldytuvo žmonės? 

- Nežinau, kaip jie, bet magnetinių raidelių, kurias jai padova- 
nojote, tikrai nebėra. Kai paklausiau Ki, ką ji padarė su jomis, ji 

pravirko ir pasakė, kad jas paėmė Alamagusalamas. Sakė, kad 
prarijo naktį, kai visi miegojo. 

- Alama... koks koks? 

- Alamagusalamas, - kiek sutrikusi pakartojo mergina. - Dar 
viena dovanėlė iš senelio. Taip mikmakai vadina demoną ar pa- 
baisą - pasitikrinau bibliotekoje. Kaira praeitą žiemą ir pavasarį 
dažnai sapnuodavo demonus ar alamagusalamus. 

- Koks mielas jis buvo senelis. 

- Taip, tiesiog prie širdies dėk. Ki taip gailėjo dingusių rai- 
džių, kad vos nuraminau prieš veždama į Biblijos mokyklėlę. 
Tiesa, ji norėtų sužinoti, ar atvažiuosite penktadienį į baigiamąjį 
užsiėmimą. Ji su Biliu Turdženu pasakos istoriją apie kūdikėlį 
Mozę. 

- Nepraleisiu, - atsakiau... Bet praleidau. Mes visi praleidome. 

- Gal įsivaizduojate, Maikai, kur galėjo prapulti raidės? 

- Ne. 

- Jūsiškės vietoje? 

- Vietoje, bet jokių žinučių negaunu, - sumelavau žiūrėdamas 
į tuščias šaldytuvo duris. Kaktą išpylė prakaitas, jaučiau, kaip lip- 
nus skystis teka į antakius. - Ar tu... na, nežinau... ką nors nu- 
jauti? 

- Norite pasakyti, ar girdėjau, kaip tas bjaurus raidžių vagis 
įsmuko pro langą? 

- Žinai, ką noriu pasakyti. 

- Taip, - pauzė. - Man pasirodė, kad naktį kažką girdėjau. 
Apie trečią ryte. Atsikėlusi išėjau į koridorių. Nieko. Tik... juk ži- 
note, kaip dabar karšta? 

- Taip. 

- Tai va, bet praeitą naktį mano furgone buvo šalta. Kaip le- 
dainėje. Prisiekiu, jog kone galėjau įžiūrėti garą iš savo burnos. 

Aš ja tikėjau. Juk, šiaip ar taip, man pačiam teko tai patirti. 

- Ar ant šaldytuvo dar buvo magnetukai? 

- Nežinau. Nebuvau priėjusi prie virtuvės. Apsidairiau ir grį- 
žau į lovą. Beveik paknopstom. Kartais lovoje atrodo saugiau, ar 
ne? - nusijuokė ji. - Vaikiškas tikėjimas. Užsikloji antklode, bai- 
dyklės neranda. Bet iš pradžių, kai atsiguliau... nežinau... man pa- 
sirodė, kad ten jau kažkas guli. Tarsi kas nors būtų slėpęsis palo- 
vy... o kai nuėjau pasižiūrėti... nėrė lovon. Ir padaras ne iš malo- 
niųjų. 

Atiduok, čia mano dulkių rinktuvas, prisiminiau aš ir krūptelė- 
jau. 

- Ką? - staiga paklausė Metė. - Ką pasakėte? 

- Paklausiau, ar numanai, kas ten buvo? Apie ką pirmiausia 
pagalvojai? 

- Devorą, - atsakė ji. - Jį. Bet lovoje nieko neradau, - kiek pa- 
tylėjusi baigė: - Gaila, kad jūsų ten nebuvo. 

- Man taip pat. 

- Malonu. Maikai, gal numanote, ką tai galėtų reikšti? Labai 
jau neįprasta. 

- Galbūt... - dar kiek, ir būčiau papasakojęs, kas atsitiko mano 
magnetukams. Bet ar pradėjęs kalbėti galėsiu sustoti? Ir kiek ji 
manimi patikės? -... pati Ki paėmė raides? Miegodama surinko ir 
kur nors nukišo po furgonu. Taip negalėjo nutikti? 

- Greičiau patikėsiu, kad raides pavogė šalčiu alsuojantis vai- 
duoklis, - atsakė Metė. 

- Pasiimk ją šiąnakt į savo lovą, - paprašiau, o atgal atlėkė jos 
minties strėlė: Mieliau pasiimčiau tave. 

Bet patylėjusi paklausė: 

- Ar užvažiuosite šiandien? 

- Vargu, - pasakiau. Kol kalbėjomės, ji valgė jogurtą mažais 
šaukšteliais. - Rytoj pasimatysime. Per priešpiečius. 

- Tikiuosi, spėsime pavalgyti prieš audrą. Žada smarkius 
lietus. 

- Manau, kad spėsime. 

- Beje, jūs vis dar mąstote? Klausiu todėl, kad antrą kartą už- 
migusi sapnavau jus. Kad bučiavote mane. 

- Dar svarstau, - atsakiau. - Atkakliai svarstau. 

Bet iš tiesų tą dieną aš nieko rimtai nesvarsčiau. Prisimenu, 
kad vis labiau grimzdau į tą transą, kurį buvo taip sunku paaiš- 
kinti. Temstant nepaisydamas karščio išėjau pasivaikščioti. Nuė- 
jau Keturiasdešimt antruoju keliu iki pat plento. Grįždamas susto- 
jau Tidvelo pievoje pasigrožėti temstančiu dangumi ir pasiklau- 
syti Niū Hampšyre dundančio griaustinio. Vėl pajutau, koks gi 
plonas tas realybės sluoksnis, ir ne vien čia - visur; ištemptas it 
oda ant kūno, kurio taip niekad ir neišvystame, raumenų bei gys- 
lų. Medžiuose įžiūrėjau rankas, krūmuose - veidus. Vaiduokliai, 
sakė Metė. Vaiduokliai, alsuojantys šalčiu. 

Ir laikas - plona plėvelė. Mes su Kaira iš tiesų buvome Frai- 
burgo mugėje, tikrai lankėmės 1900 metuose. Prie pievos jau- 
čiau, kad “Red Tops" visai šalia, kur ir buvo, dailiuose baltuose 
namukuose. Kone girdėjau jų gitarų skambesį, tylius balsus ir 
juoką; kone mačiau jų lempų švytėjimą ir kepamos mėsos kvapą. 
“Sakyk, brangusis, prisimeni mane? - skambėjo dainos žodžiai. - 
Aš ne ta meilutė, kokia buvau anksčiau.“ 

Sušnarėjo krūmai man iš kairės. Pasisukau ten, laukdamas pa- 
sirodant Saros su Metės suknele ir baltais sportiniais bateliais. 
Prietemoje jie tarsi sklendžia oru, kol visai priartėja... 

Žinoma, ten nieko nebuvo, veikiausiai koks nors nusikalęs bu- 
rundukas grįžo iš darbų namo, bet man jau nebesinorėjo tenai lik- 
ti, stebėti slopstančią dienos šviesą ir kylantį nuo žemės rūką. Pa- 
sukau namo. 


+ 


Bet grįžęs iš karto nepatraukiau į namą, o takeliu nusileidau 
prie Džo studijos, kurioje nesilankiau nuo tos nakties, kai miego- 

damas parsinešiau rašomąją mašinėlę. Kelią nušvietė neregulia- 
rūs Žaibai. 

Studijoje buvo tvanku, bet pelėsiais nedvelkė. Užuodžiau gan 
malonų kartoką kažkokių žmonos vaistažolių aromatą. Čia buvo 
įrengtas oro kondicionierius, ir, ačiūdie, veikė. Įjungęs jį, kelias 
minutes pastovėjau priešais; tikriausiai nesveika iškart tiek šalto 
oro, užtat gera. 

Bet apskritai maloniai nesijaučiau. Mane slėgė jau ne papras- 
tas liūdesys, o visiška neviltis. Matyt, ją sukėlė kontrastas tarp to, 
kiek mažai žmonos liko Saroje Kvatoklėje, ir kiek daug - čia. 
Mūsų santuoką būtų galima palyginti su lėlių nameliu (negi taip 
nėra iš tikro?), kur pritvirtinta tik pusė žaislinių baldelių. Pritvir- 
tinta magnetukais ar paslėptais kabeliais. Kažkas atėjo ir kilstelė- 
jo mūsų namelį už vieno kampo - lengviausias dalykas pasauly- 
je, gerai dar, kad tas kažkas nesugalvojo paspirti jo koja. O čia, 
matote, tik pakėlė už kampo. Mano daikteliai liko, o Džo - nu- 
slydo... 

Iš vasarnamio čionai. 

- Džo? - pašaukiau ir atsisėdau ant jos kėdės. Tyla. Niekas ne- 
daužo į sieną. Miške nekarkia varnos, neūkauja pelėdos. Perbrau- 
kiau delnu per stalą, kur stovėjo rašomoji mašinėlė. Nušlaviau 
dulkių sluoksnį. 

- Man tavęs labai trūksta, meile, - pasakiau ir pravirkau. 

Kai ašaros išdžiūvo, nusišluosčiau kaip vaikas marškinių 
skvernu ir apsidairiau. Ant jos stalo stovi Saros Tidvel nuotrau- 
ka, kita sena, sepija dažyta fotografija (negalėjau prisiminti, kad 
mačiau anksčiau) kabo ant sienos. Fotografuotas žmogaus ūgio 
berželis proskynoje ant šlaito į ežerą. Dabar tos aikštelės su žibu- 
riu nerastum, seniai apaugusi medžiais. 

Žvelgiau į Džo augalų ir grybų dėžutes, stalčiukus, kilimų at- 
raižas. Žalias kilimas iš skudurėlių ant grindų. Pieštukinė ant sta- 
lo, Džo rankoje laikyti pieštukai. Paėmiau vieną ir palaikiau virš 

popieriaus lapo, tačiau nieko neatsitiko. Jaučiau, kad kambaryje 
esu ne vienas, kad esu stebimas... bet nejutau noro man padėti. 

- Žinau kai ką, bet ne viską, - pasakiau garsiai. - Iš visų klau- 
simų svarbiausias šis: kas užrašė “padėk jai" ant šaldytuvo? Ar 
tai tu, Džo? 

Tyla. 

Pasėdėjau kurį laiką kažko tikėdamasis ir podraug žinodamas, 
kad lūkuriuoju tuščiai, paskiau pakilau, išjungiau kondicionierių, 
šviesas ir nuėjau į namą plyksčiojant žaibams. Verandoje susto- 
jau pasigrožėti naktimi. Kažkurią akimirką išsitraukiau mėlyną 
kaspiną ir ėmiau nervingai sukioti tarp pirštų. Negi jis tikrai iš 
1900 metų? Mintis atrodė visiškai beprotiška ir sykiu logiška. 
Virš Tėero pakibo karšta ir tyli naktis. Mintyse regėjau miesto 
žmones, ruošiančius drabužius rytdienos laidotuvėms. Vasp Hilo 
kelyje Ki, susirangiusi ant grindų, žiūri vaizdajuostę “Džiunglių 
knyga", Mauglis ir Balu traukia dainą. Metė užkėlusi ant sofos 
kojas skaito naują Merės Higins Klark romaną ir pritardama niū- 
niuoja. Abi trumpomis pižamomis: Ki rausva, Metės - balta. 

Netrukus jų nebejaučiau, vaizdas pabėgo kaip radijo signalai 
vėlai naktį. Nuėjau į šiaurinį miegamąjį, nusirengiau ir įlindau į 
neklotą lovą. Užmigau, vos galva palietė pagalvę. 

Vidurnaktį pabudau, pajutęs karštą pirštą braukiant man per 
nugarą. Apsiverčiau ir žybtelėjus žaibui pamačiau, kad su manim 
guli moteris. Sara Tidvel. Ji šypsojosi. Akyse nebuvo lėliukių. 
“O, širduk, aš beveik grįžau," - sušnibždėjo ji tamsoje. Kitas žai- 
bas nutvieskė tuščią lovą. 


DVIDEŠIMT 
KETVIRTAS SKYRIUS 


Įkvėpimą ne visad sukelia ant šaldytuvo durų vaiduoklių 
stumdomi magnetai, ir antradienį man šovė geniali mintis. Tuo 
metu skutausi ir galvojau tik apie alų, kurį būčiau užmiršęs. Kaip 
dauguma praregėjimų, jie kyla nei iš šio, nei iš to. 

Nulėkiau į svetainę šluostydamasis nuo veido putas. Skubėda- 
mas užmečiau akį į kryžiažodžių žurnalų kolekciją ant rankraš- 
čio. Juose pirmiausia ieškojau “eik devynioliktu žemyn" ir “de- 
vyniasdešimt antru žemyn". Logiška nuo čia pradėti, bet ką tai 
turi bendra su TR-907 Pirkau tą rinkinį Derio knygyne, iš trijų 
dešimčių užduočių pusę išsprendžiau taip pat Deryje. Tėero vai- 
duokliams kažin ar rūpi Derio kryžiažodžių rinkinys. O telefonų 
knyga... 

Stvėriau ją nuo virtuvės stalo. Ji buvo plona, nors apėmė visos 
pietinės Kaslo apygardos dalies telefonų numerius: Motono, Har- 
lou, Kašvakamako ir Tėero. Pirma patikrinau, ar joje yra devy- 
niasdešimt du puslapiai. Yra. “Z" baigėsi devyniasdešimt septin- 
tame. 

Čia turi būti atsakymas. 

- Juk taip, a? - paklausiau Banterio. - Taip? 

Nieko. Varpelis nė nekrustelėjo. 

- Eik velniop, ką briedžio iškamša gali nutuokti apie telefonų 
knygą? 

Zemyn devynioliktu. Atsiverčiau devynioliktą knygos puslapį 
su viršuje atsikišusia F. Ėmiau vesti pirštu žemyn pirma skiltimi, 
ir mano džiaugsmas tirpo. Devynioliktas devynioliktame pusla- 
pyje buvo Haroldas Feilzas. Pavardė man nieko nesakė. Čia bu- 
vo Feltonų, Fenerių, Filkeršamų, keli Finiai, pustuzinis Fleterčių 
ir daugiau nei reikia Fosų. Puslapis baigėsi Freimingemu. Irgi 
girdžiu pirmą kartą, bet... 

Freimingemas, Kenetas P. 

Įsmeigiau į pavardę akis. Įsitikinimas tirpo. Ir žinutės ant šal- 
dytuvo neturi su juo nieko bendra. 

Nematai to, ką tariesi matąs, pasakiau sau. Čia lyg nusipirk- 
tum mėlyną "Biuiką"... 

- Pradedi matyti juos visur, - pasakiau. - Tiesiog negali per 
juos pravažiuoti. Taip ir yra, - bet kai verčiau devyniasdešimt an- 
trą puslapį, rankos drebėjo. 

Ten radau pavardes, prasidedančias “T* bei “U", pavyzdžiui, 
Eltoną Ubeką ir Kateriną Udel. Nesivarginau perskaityti devy- 
-niasdešimt antrą poziciją; kad ir kaip ten būtų, telefonų knyga - 
ne atsakymas. Užverčiau ją ir valandėlę palaikiau rankose (ant 
viršelio laimingi žmonės su mėlynių pintinėlėmis), po to aklai at- 
siverčiau. Šįkart pataikiau “M"'. Kai žinai, ko ieškai, aišku iš pir- 
mo žvilgsnio. 

Visos tos K. 

Taip, buvo keli Styvensai, Džonai ir Martos, buvo Mizerv G., 
Mesjė V., Džeihauz T. Bet visur K, kur žmonės panoro nespaus- 
dinti savo vardo žinyne. Vien penkiasdešimtajame puslapyje bu- 
vo mažiausiai dvi dešimtys inicialų K., dar tuzinas C* 

O dėl pačių vardų... 


* Angl. kalbos raidė C gali būti skaitoma dvejopai: kaip “k" ir kaip “s". 

Aklai atverstame lape buvo dvylika Kenetų, įskaitant tris Ke- 
netus Munus ir du Kenetus Manterius. Buvo keturios Katerinos ir 
dvi Ketrinos. Dar radau Keisį, Kianą ir Kyferį. 

- Viešpatie, tikra griūtis, - sumurmėjau. 

Verčiau lapus, negalėdamas patikėti tuo, ką matau. Visur Ke- 
netai, Katerinos ir Keitės. Radau Kimberlių, Kimų, Kaimų, Kei- 
mių, Kijų (taip, o mes įsivaizdavome esą tokie originalūs!), Kai- 
jų, Kendrų, buvo Kaela, Keilė ir Kailė, Kirbis ir Kirkas. Moteris, 
vardu Kisė Bouden, ir vyras Kito Reni - Kito, tas pat vardas, kaip 
vieno iš Kairos šaldytuvo žmonių. Visur įprastus S., T. ir E. ini- 
cialus skaičiumi pralenkė tie K. Nuo jų mirgėjo akyse. 

Dirstelėjau į laikrodį - nenoriu, kad Džonas Storou lauktų ma- 
nęs oro uoste, bet laikrodžio įprastoje vietoje nebebuvo. Žinoma. 
Senasis pakvaišėlis katinas išvertė akis per vieną incidentą. Gar- 
siai nusikvatojau ir nusigandau to juoko: jame skambėjo bepro- 
tybė. 

- Tvardykis, Maikai, - pasakiau sau. - Giliai įkvėpk, sūnau. 
laikrodį ant mikrobangės. Ketvirtis po aštuonių. Marios laiko. 
Vėl ėmiau versti telefonų knygos lapus. Ir darsyk nušvito akys 
(ne taip, kaip pirmą kartą, bet kur kas vaisingiau). 

Vakarų Meinas - santykinai izoliuota vietovė, aukštumos Pie- 
tų pakraštyje, bet vis tiek gyventojai migravo (atsikėlusius vieti- 
niai pravardžiavo “žemiečiais""), o per pastarąjį ketvirtį amžiaus 
jį ypač pamėgo aktyvūs pensininkai, kurie laiką leidžia žvejoda- 
mi ar slidinėdami. Telefonų knygoje lengva atskirti naujakurius 
nuo senbuvių. Babikiai, Parečiai, Okvindlanai, Donahju, Smolne- 
kai, Dvorakai, Blaindmejeriai - atsikėlę. Visi žemiečiai. Dželber- 
tai, Mizervai, Pilsberiai, Srusai, Terjė, Pero, Stenčfyldai, Staber- 
dai, Diubė - Kaslo apygardoje nuo amžių. Suprantate, kur lenkiu? 
Kai dvyliktame puslapyje randi visą stulpelį Bovių, Žinai, jog tie 
žmonės gyveno čia pakankamai ilgai, kad paskleistų savo genus. 

Tarp Parečių ir Smolnekų pasitaiko vardų ir inicialų K raide, 
bet mažai. Didžiausia K inicialų koncentracija prie giminių, ku- 
rios gyvena čia pakankamai seniai, kad įaugtų į aplinką. Prisikvė- 
puotų radioaktyvių dulkių. Tik tos dulkės - ne radioaktyvios, ne 
visai... 

Staiga prieš akis man stojo didžiulis, didesnis už bet kokį 
aukščiausią medį prie ežero, paminklas, monolitas, metantis savo 
šešėlį ant pusės Kaslo apygardos. Vaizdas buvo toks gyvas ir bai- 
sus, kad paleidau iš rankų knygą, užsidengdamas akis. Paskiau 
virpėdamas nuo jos atsitraukiau. Bet slėpimasis po delnais tik su- 
stiprino reginį: monumentas toks didelis, kad užstoja saulę, jo pa- 
pėdėje it gėlių vainikas guli TR-90. Saros Tidvel sūnus nusken- 
do... ar buvo nuskandintas Juodosios Žymės ežere. Motina įam- 
žino jo netektį. Įdomu, ar kas kitas iš miestelio pastebėjo šitą dės- 
ningumą? Vargu, nes telefonų knygą paprastai vartai ko nors 
konkrečiai ieškodamas, o ne šiaip paskaitinėti. Ar pastebėjo Džo, 
ar žinojo, kad beveik kiekvienoje ilgai šiame krašte pragyvenu- 
sioje giminėje bent vienas vaikas buvo pavadintas mirusio Saros 
Tidvel sūnaus vardu? 

Džo buvo nekvaila. Tikriausiai pastebėjo. 


+ 


Grįžau į vonią, išsimuilavau ir vėl pradėjau skustis nuo pra- 
drėksto skruosto. Baigęs nuėjau prie telefono, pakėlęs ragelį su- 
spaudžiau tris mygtukus ir sustingau, žiūrėdamas į ežerą. Metė ir 
Ki triūsia virtuvėlėje pasijuosusios prikyštes, abi puikiausios nuo- 
taikos. Juk bus šventė! Jos apsirengs gražiausius vasarinius dra- 
bužius, pasileis muziką! Ki padėjo mamai kepti biskvitus sluoks- 
niuotam pyragui, o kol šie keps, jos sutaisys salotų. Jeigu dabar 
paskambinsiu Metei ir pasakysiu: “Susikrauk daiktus, trise su Ki 
praleisime savaitę Disneilende", ji pamanys, kad juokauju, ir pa- 

ragins mane greičiau rengtis, nepavėluoti pasiimti iš oro uosto 
Džoną. Jeigu primygtinai prašysiu, ji primins, kad Lindė grąžino 
ją į darbą, bet jeigu Metė nepasirodys penktadienį antrą popiet, 
vedėja gali rasti kitą žmogų. Jeigu spausiu toliau, Metė papras- 
čiausiai atsakys: “Ne". 

Nes ne aš vienas pakliuvau į transo būseną, ar ne? Ne tik aš 
jaučiau tai. 

Pakabinau telefoną ant sienos ir nuslinkau į miegamąjį. Kai 
baigiau rengtis, pažastys buvo šlapios - rytas tvankus kaip visą 
savaitę, gal net karštesnis. Iki lėktuvo - marios laiko. Šiandien 
neturėjau ūpo linksmintis, bet važiuosiu. Maikas visuomet pasi- 
rengęs. Aš jau toks. 


+ 


Džonas nepasakė man savo skrydžio numerio, bet Kaslo apy- 
gardos oro uoste jis nėra būtinas. Šiuos oro vartus sudaro trys an- 
garai ir terminalas, anksčiau naudotas kaip degalų stotis. Švie- 
ti sparnuotą “A". Yra vienas pakilimo takas. Apsauga patikėta 
Lesei, nukaršusiai Breko Pelerino kolei, kuri leidžia dienas išsi- 
tiesusi ant linoleumo grindų, pasukdama ausį į lubas, kai leidžia- 
si ar kyla lėktuvas. 

Įkišau galvą į Pelerino kabinetą ir paklausiau, ar nevėluos de- 
šimtos lėktuvas iš Bostono. Jis atsakė, kad lėktuvas jau pakilęs, ir 
pridūrė, jog žmogui, kurio laukiu, geriau grįžti atgal tuoj po vi- 
durdienio arba likti nakvoti. Blogas oras ateina. Brekas Pelerinas 
pavadino jį “elektriniu". Supratau, ką jis nori pasakyti, nes mano 
nervus ta elektra jau veikė. 

Nuėjau prie nusileidimo tako ir atsisėdau ant suolo, reklamuo- 
jančio “Kormjė supermarketą" (UŽEIKITE Į MŪSŲ DELIKA- 
TESINE - GERESNĖS MĖSOS NERASITE VISAME MEINE). 
Saulė priminė sidabro sagutę balto dangaus skliaute. Migreninis 

oras, pasakytų mano mama, bet jis tuoj pasikeis. Ir tikėjausi, kad 
į gera. 

Dešimt minučių po dešimtos iš pietų pasigirdo garsėjantis 
zvimbimas. Po penkių minučių iš alinančios ūkanos pasirodė lėk- 
tuvėlis su dviem varikliais, bringtelėjo ant nusileidimo tako ir 
pririedėjo iki terminalo. Keleiviai buvo tik keturi, ir Džonas Sto- 
rou pasirodė pirmasis. Pamatęs jį šyptelėjau. Negalėjau nesišyp- 
soti: jis vilkėjo juodus marškinėlius su užrašu “MES ESAME 
ČEMPIONAI"* per krūtinę ir chaki šortus, demonstruojančius 
miestietiškų kelių - baltų ir kaulėtų - porą. Vienoje rankoje jis 
bandė išlaikyti nešiojamą šaldiklį ir portfelį. Paskutinę akimirką 
sugavau šaldiklį, neleidęs nusileisti jam ant žemės, ir pasikišau 
po pažastimi. 

- Maikai! - sušuko jis, atstatydamas delną. 

- Džonai! - atsakiau panašiu tonu (evoe! pirmiausia atėjo kry- 
žiažodžių mėgėjui į galvą) ir susimušiau delnais. Jo mielas veidu- 
kas plačiai išsišiepė, manyje sukirbėjo kaltės kirminas. Tiesa, 
Metė neparodė didesnio susidomėjimo Džonu, veikiau atvirkš- 
čiai; ne advokatas iš tikro išsprendė jos problemas - Devoras nu- 
sižudė, taip ir neleidęs pasireikšti Niujorko asui. Tačiau vis tiek 
jaučiausi nekaip. 

- Einam iš šitos peklos, - pasiūlė Džonas. - Tikiuosi, tavo au- 
tomobilis su kondicionieriumi? 

- Žinoma. 

- O magnetofoną turi? Ką nors tokio? Duočiau pasiklausyti 
tau vieną įrašą - staugsi iš malonumo. 

- Niekad nesu girdėjęs tokio posakio, Džonai. 

Vaikinas vėl plačiai nusišypsojo, ir aš pastebėjau, koks jis šla- 
kuotas. 

- Aš - advokatas. Kalbėdamas vartoju žodžius, kurie dar nesu- 
galvoti. Tai turi magnetolą? 

- Žinoma, turiu, - parodžiau į šaldiklį. - Steikai? 

- Aha. Piterio Liugerio. Jie... 

-... geriausi pasaulyje. Jau sakei. 

Einant į terminalą, kažkas pašaukė: 

- Maiklai? 

Pamačiau Romeo Bisonetą, advokatą, kuris lydėjo mane į ap- 
klausą. Rankoje jis laikė dėžutę, suvyniotą į mėlyną popierių ir 
perrištą baltu kaspinu. Netoli jo iš kėdės stojosi aukštas tipas Ži- 
lų plaukų karčiais. Vilkėjo rudą kostiumą, mėlynus marškinius ir 
juostuotą kaklaryšį, susegtą beisbolo lazdos formos smeigtuku. 
Jis veikiau priminė fermerį aukciono dieną nei vaikiną, kuris iš- 
gėręs tampa tikras linksmuolis, bet neabejojau, kad tai tas priva- 
tus detektyvas. Jis peržengė gulintį šunį ir paspaudė man ranką. 

- Džordžas Kenedis, misteri Nunenai. Malonu su jumis susi- 
pažinti. Mano žmona perskaitė visas jūsų knygas. 

- Ką gi, padėkokite jai nuo manęs. 

- Būtinai. Turiu vieną mašinoje... kietais viršeliais... - jis dro- 
vėjosi kaip dauguma žmonių, kai reikia prašyti. - Gal sutiksite 
pasirašyti? 

- Mielai, - atsakiau. - Geriau dabar, kad nepamirščiau, - pasi- 
sukau į Romeo: - Džiaugiuosi jus matydamas, Romeo. 

- Vadinkite mane Romiu, - paprašė jis. - Jus taip pat, - jis at- 
kišo dovanėlę. - Nuo mūsų su Džordžu. Pamanėm, kad nusipel- 
nėte už pagalbą nelaimėn pakliuvusiai merginai. 

O Kenedis vis dėlto panašus į linksmuolį, kurį pažadina pora 
taurelių. Tokį, kuris gali sugalvoti užsilipti ant artimiausio staliu- 
ko, pasidaryti iš staltiesės sijoną ir sutrenkti polką. Žvilgtelėjau į 
Džoną, tas patraukė pečiais - manęs neklausk. 

Atrišau kaspiną, nagu atplėšiau lipnią juostelę ir pakėliau akis. 


TT 


ausų. 

- Juk niekas nešoks ant manęs, a, vyručiai? - paklausiau. 

- Prisiekiu, - pažadėjo Romis ir dar plačiau išsišiepė. 

Ką gi, kodėl nepažaisti, nutariau aš. Išvyniojau dovaną, šypso- 
damasis pakėliau baltos dėžutės viršų... ir noras šypsotis praėjo. 
Taip surietė nugarą, kad vos neišdrėbiau dėžutės. 

Tai buvo deguonies kaukė, kuri gulėjo ant Makso Devoro ke- 
lių, kai susitikome Gatvėje, ta pati, iš kurios jis patraukdavo de- 
guonies, persekiodamas mane su Rodžete. Romeo Bisonetas ir 
Džordžas Kenedis atnešė ją kaip negyvo priešo skalpą, ir tai tu- 
rėjo būti šmaikštu... 

- Maikai? - susirūpinęs paklausė Romis. - Maikai, kas tau? 
Čia tik pokštas... 

Sumirksėjęs pamačiau, kad čia visai ne deguonies kaukė - ir 
kaip galėjau šitaip apsikvailinti?! Pirma, daiktas buvo didesnis, 
antra, matinis. Tai... 

Aš nervingai sukikenau. Romiui Bisonetui, rodos, akmuo nuo 
širdies nusirito. Kenedžiui irgi. Džonas atrodė sutrikęs. 

- Juokinga, - ištariau, - lyg koks guminis klynas, - ištraukiau 
iš kaukės mikrofonėlį ir palikau kybaliuoti ant laido. Jis man pri- 
minė švytuojančią katino uodegą. 

- Kas čia, po paraliais? - nustebo Džonas. 

- Park Aveniu advokatas, - pabrėžtinai tarmiškai ištarė Romis 
Džordžui. - Niekad nesi matęs, bičiuli? Ką ten, aišku, ne, - po to 
tęsė normaliai, tuo mane labai nudžiugindamas, nes visą laiką 
pragyvenęs Meine nesugebėjau rasti humoro krislelio vietinių pa- 
mėgdžiojime. - Čia stenokaukė. Per Maiko apklausą stenografas 
tokią turėjo. Maikas nenuleido nuo jo akių... 

- Mane ji gąsdino, - įsiterpiau aš. - Sėdi toks tipas kampe ir 
bamba į Zoro kaukę. 

- Ne tave vieną Džeris Blisas gąsdina, - pasakė Kenedis. - Jis 
paskutinis, kuris jomis naudojasi. Turi sukaupęs dešimt ar vie- 
nuolika. Žinau, nes vieną iš jo nupirkau. 

- Tikiuosi, kad jis tau ją įpiršo, - pasakiau. 

- Norėjau padaryti siurprizą, - pasakė Romis, - bet sekundę 
pamaniau, jog padovanojau tau dėžutę su nukirsta ranka - labai 
nemėgstu supainioti dovanas. Kas gi atsitiko? 

- Liepa buvo ilga ir karšta, - atsakiau. - Ją kaltink, - pasikabi- 
nau stenokaukę už dirželio ant piršto. 

- Metė prašė susirinkti prieš vienuoliktą, - informavo mus 
Džonas. - Išgersim alaus, pasvaidysim lėkštę. 

- Ir viena, ir antra man neblogai sekasi, - pareiškė Džordžas 
Kenedis. 

Mažoje automobilių aikštelėje stovėjo dulkėta Džordžo “Alti- 
ma". Pasikuitęs bagažinėje, jis grįžo su nuskaitytu “Vyro raudo- 
nais marškiniais“ egzemplioriumi. 

- Fryda privertė mane paimti šitą. Turi ir naujesnių, bet ši 
mėgstamiausia. Atleisk, kad taip atrodo - žmona skaitė bene še- 
šis kartus. 

- Man ji irgi labiausiai patinka, - pasakiau nemeluodamas. - 
Be to, man malonu matyti nučiupinėtą knygą, - tai irgi tiesa. At- 
sivertęs su pasitenkinimu pastebėjau šokolado dėmę ant priešla- 
pio ir parašiau: Frydai Kenedi, kurios vyras ištiesė man ranką. 
Ačiū, kad sutikote juo dalintis ir kad skaitote mano knygas. Mai- 
kas Nunenas. 

Aš nepratęs rašyti tokius ilgus įrašus, paprastai apsiriboju 
“Geriausi linkėjimai" ar “Sėkmės", bet norėjau atsiprašyti už tą 
nustėrusį mano veidą, kurį jie išvydo man išvyniojus linksmą jų 
dovanėlę. Kol rašiau, Džordžas paklausė, ar dirbu prie naujo ro- 
mano. 

- Ne, - atsakiau. - Baterijos išsikvėpė. 

- Fryda neapsidžiaugs tai išgirdusi. 

- Taip. Bet visuomet turės “Raudonmarškinį". 

- Važiuosime jums iš paskos, - pasakė Romis, ir vakaruose 
sumurmėjo perkūnija. Nugriaudėjo ne garsiau kaip paprastai, bet 

čia ne sausas griaustinis. Visi tai supratome ir pasisukome ton 
pusėn. 
- Sakot, spėsim pavalgyti prieš audrą? - paklausė Džordžas. 
- Taip. Turėtume. 


+ 


Privažiavau prie aikštelės vartų ir dirstelėjau į dešinę, ar nėra 
mašinų. Tada pastebėjau susimąsčiusį Džono žvilgsnį. 

- Kas? 

- Metė sakė, kad rašai. Užstrigo ar dar kas nors? 

“Mano vaikystės draugo" siužetas problemų nekėlė... bet tos 
knygos niekad nebaigsiu. Supratau šį rytą, kaip supratau, kad at- 
slenka liūtis. Vaikinai iš rūsio dėl kažkokios priežasties nutarė ją 
atsiimti. Klausinėti kodėl - neverta; galiu išgirsti nepageidaujamą 
atsakymą. 

- Dar kas nors. Nežinau kas, - išsukau į greitkelį, patikrinau 
veidrodėlyje - Romis su Džordžu seka paskui mane mažute Džor- 
džo “Altima". Amerika tapo stambių žmonių ir mažų automobi- 
lių šalimi. - Ką ketinai duoti paklausyti? Jeigu namų karaokė - 
pasuoju. Mažiausiai dabar trokštu išgirsti tave traukiant “Buba 
nušovė farą vakar". 

- O, čia daug geriau, - nuramino jis. - Žymiai geriau. 

Atsidaręs savo portfelį, pasikuitė jame ir ištraukė kasetės dė- 
žutę. Juostelė buvo pažymėta “98-7-20", vakar. 

- Man labai patiko, - pasakė jis. Tada pasilenkė, išjungė radi- 
ją ir įkišo kasetę į magnetolą. 

Tikėjausi, kad šiandien išsėmiau bjaurių netikėtumų limitą, 
bet smarkiai klydau. 

- Atleiskite, noriu atsiprašyti kito pašnekovo, - iš mašinos gar- 
siakalbių pasigirdo malonus advokatiškas Džono balsas. Galėjau 
lažintis iš milijono, kad šitas įrašas darytas nebaltuojant kaulė- 
tiems Storou keliams. 

Kimus ir kartu gergždžiantis juokas. Kai jį išgirdau, suspaudė 
skrandį. Prisiminiau ją prie “Saulėlydžio baro“ juodais šortais ir 
juodu uždaru maudymosi kostiumėliu. Primenančią bėglę iš ba- 
do dietos stovyklos. 

- Kitaip tariant, įjungti diktofoną, - pasakė Vitmor, ir į galvą 
atklydo prisiminimas apie tai, kaip vanduo pakeitė spalvą, kai ra- 
gana kliudė akmeniu mano pakaušį. Iš skaisčiai oranžinio virto 
tamsiai raudonu. Paskiau ėmiau skęsti. - Gerai. Galite įrašinėti. 

Džonas staiga ištraukė kasetę. 

- Tau nebūtina išgirsti, - pasakė jis. - Nieko per daug įdomaus. 
Maniau, jog pasijuoksite iš jos paistalų, bet... žmogau, atrodai 
klaikiai. Gal man persėsti prie vairo? Tu baltas kaip kreida. 

- Nuvairuosiu, - atsakiau. - Paleisk. Po to papasakosiu, kokį 
nuotykį patyriau praeitą penktadienį... bet apie tai niekam nepra- 
sitark. Jie nebūtinai turi žinoti, - dūriau nykščiu į “Altimą" užpa- 
kalyje, - ir Metė neturi sužinoti. Ypač Metė. 

Džonas abejodamas paėmė kasetę. 

- Tu tikras? 

- Taip. Viskas dėl to nelaukto juoko. Viešpatie, na ir įrašo ko- 
kybė! Visos intonacijos. 

- “Everio, Makleino ir Bernšteino" kompanijai viskas, kas ge- 
riausia. Beje, mes turime griežtus nurodymus, ką galime įrašinė- 
ti. Jeigu įdomu. S 

- Ne. Kiek žinau, teisme šių įrašų negalima pateikti kaip įro- 
dymo, ar ne? 

- Tam tikrais atvejais teisėjas gali leisti, bet įrašinėjame dėl ki- 
tų tikslų. Toks įrašas prieš ketverius metus išgelbėjo žmogui gy- 
vybę; kaip tik tuo metu atėjau dirbti į šią firmą. Dabar tas žmo- 
gus dalyvauja Liudininkų apsaugos programoje. 

- Paleisk. 

Džonas pasilenkė ir nuspaudė mygtuką. 

Džonas: Kaip jums desertas*, mis Vitmor? 

Vitmor: Karšta. 

Džonas: Pasirengimas vyksta sklandžiai? Žinau, kaip tokiais 
atvejais sunkų... 

Vitmor: Mažai apie tai išmanote, patikėkit manim. Gal galime 
pereiti prie reikalo? 

Džonas: Tarkim, kad perėjome. 

Vitmor: Ar perdavėte misterio Devoro testamento sąlygas jo 
marčiai? 

Džonas: Taip, madam. 

Vitmor: Ką ji atsakė? 

Džonas: Neprivalau jums sakyti. Galbūt pakalbėsime apie tai, 
kai bus patvirtintas testamentas. Bet jūs, aišku, žinote, kad 
į tokias sąlygas teismas retai kada atkreipia dėmesį. 

Vitmor: Ką gi, jeigu ta jauna dama išvažiuos iš miesto, pama- 
tysime, kaip ten bus, tiesa? 

Džonas: Manau, taip. 

Vitmor: Kada švęsite pergalę? 

Džonas: Atsiprašau? 

Vitmor: O, nereikia. Šiandien manęs laukia šešiasdešimt susi- 
tikimų, be to, rytoj laidoju savo bosą. Juk važiuosite švęsti 
su ja ir jos dukterimi, tiesa? Ar žinote, kad ji pasikvietė tą 
rašytoją? Savo dulkintoją? 


Džonas linksmai šypsodamasis pasisuko į mane. 
- Girdite, kaip ji užsiutusi? Stengiasi tai nuslėpti, bet siutas 


ėda ją iš vidaus! 


Aš jo beveik negirdėjau. Jos žodžiai 
(tą rašytoją, savo dulkintoją) 


* Desert - ang. dykuma, atpildas, pabėgimas. 

ir tai, kas slėpėsi po jos žodžiais, nugramzdino mane į transą. 
Po žodžiais kažkas slypi. Mes tik norime pažiūrėti, kiek laiko ga- 
li išbūti ant vandens, šūktelėjo ji man tada. . 


Džonas: Nemanau, jog jums turėtų rūpėti tai, ką darau aš ar 
Metės draugas, mis Vitmor. Pagarbiai siūlau bendrauti su 
savo draugais ir leisti Metei Devor bendrauti su sa... 

Vitmor: Perduokite jam žinutę. 


Man. Ji kalbėjo apie mane. Vėliau supratau, jog tai dar asme- 
niškiau: jos žodžiai buvo skirti man. Vitmor kūnas buvo kitame 
šalies kampe, bet balsas ir pikta dvasia kiūtojo mūsų mašinoje. 

Ir Makso Devoro valia. Ne tas nereikšmingas mėšlas, kurį ad- 
vokatai surašė popieriuje, o valia. Senis pakratė kojas, taip, bet 
jis ir toliau siekia gauti vaiko globą. 


Džonas: Ką perduoti, mis Vitmor? 

Vitmor: Pasakykite jam, kad jis taip ir neatsakė į misterio De- 
voro klausimą. 

Džonas: Koks gi tas klausimas? 


Ar ji čiulpia? 


Vitmor: Paklauskite jo. Jis žinos. 

Džonas: Jeigu kalbate apie Maiką Nuneną, pati jo paklauski- 
te. Susitiksite su juo Kaslo apygardos teisme, svarstant pa- 
veldėjimo klausimus dar šį rudenį. 

Vitmor: Nemanau. Misterio Devoro testamentas surašytas ir 
paliudytas čia. 

Džonas: Ir vis tiek jis bus tvirtinamas Meine, kur mirė miste- 
ris Devoras. Aš įsitikinęs. O kai kitą kartą išvyksite iš Kas- 
lo apygardos, Rodžete, daug geriau išmanysite teisinius da- 
lykus. 

Pirmą kartą jos balse pasigirdo pyktis, ji ne kalbėjo, o krank- 
sėjo. 


Vitmor: Jeigu manote... 
Džonas: Aš nemanau. Aš žinau. Viso gero, mis Vitmor. 
Vitmor: Jums patarčiau laikytis atokiau nuo... 


Pasigirdo trakštelėjimas, ilgas telefono signalas, po to roboto 
balsas: “Devynios keturiasdešimt... liepos... dvidešimtoji". Džo- 
nas išėmė kasetę ir paslėpė portfelyje. 

- Aš padėjau ragelį, - kalbėjo, lyg pasakodamas apie pirmą 
šuolį parašiutu. - Tikrai. Ji užsiuto, tiesa? Sakysi, ne? 

- Taip, - bet pasakiau tai, nes Džonas norėjo išgirsti, o ne iš 
tikro tikėdamas. Supykusi, taip. Įsiutusi? Gal ir ne. Nes jai nerū- 
pėjo Metė ir jos nuotaikos. Rodžetė skambino, norėdama pasikal- 
bėti su manimi. Pasakyti, kad galvoja apie mane. Priminti van- 
dens skonį, kai iš praskelto pakaušio sunkiasi kraujas. Įbauginti 
mane. Ir jai pavyko. 

- Į kokį klausimą neatsakei? - parūpo Džonui. 

- Nežinau, ką ji turėjo galvoje, - tariau, - bet galiu papasakoti, 
kodėl išgirdęs jos balsą išbalau kaip popierius. Jeigu pažadi nie- 
kam nepasakoti ir vis dar įdomu. 

- Mums važiuoti aštuoniolika mylių. Pasakok. 

Papasakojau, kas nutiko penktadienį. Išmečiau intarpus apie 
savo reginius; liko tik Maiklas Nunenas, išėjęs pasivaikščioti 
Gatve. Stovėjau prie beržo, palinkusio virš vandens, stebėjau sau- 
lėlydį, kai jie pasirodė man iš nugaros. Nuo tos vietos, kai Devo- 
ras užlėkė ant manęs invalido vežimėliu, iki išlipau į krantą ne- 
nutylėjau beveik nieko. 

Kai baigiau, Džonas pirmą kartą nutilo. Iš to galima spręsti, 
kokį įspūdį padarė mano pasakojimas, nes paprastai jis tratėjo 
kaip Ki. 

- Na? - nesulaukęs paklausiau. - Komentarai? Klausimai? 

- Kilstelk plaukus, kad pamatyčiau už ausies. 

Padariau kaip prašomas, atidengiau didelį pleistrą ant sutinu- 
sios vietos. Džonas pasilenkė arčiau kaip vaikas apžiūrėti geriau- 
sio draugo kovinę žaizdą. 

- Velnias, - tarstelėjo jis. 

Atėjo mano eilė tylėti. 

- Tie kriošenos norėjo tave paskandinti. 

Nieko neatsakiau. 

- Už tai, kad padėjai Metei. 

Dabar tikrai neturėjau ką pasakyti. 

-- Ir apie tai niekam nepranešei? 

- Jau ketinau, - atsakiau, - bet po to supratau, jog pasirodysiu 
kaip verksnys ir mulkis. Dar blogiau - melagis. 

- Ką apie tai žino Osgudas? 

- Kad mėgino paskandinti? Nieko. Jis tik pasiuntinukas. 

Džonas vėl nutilo. Po kelių sekundžių jis palietė gumbą mano 
pakaušyje. 

- A! 

- Atleisk, - po valandėlės tarė: - Dangau. Paskiau jis grįžo į 
“Varingtoną" ir pasidarė sau galą. Jėzau. Maiklai, niekad nebū- 
čiau leidęs šito įrašo, jeigu būčiau žinojęs... 

- Nieko. Tik nesugalvok sakyti Metei. Dėl to vaikštau užsiki- 
šęs plaukus už ausies. 

- Kaip sakai, ar kada nors apie tai papasakosi jai? 

- Gal. Kai po jo mirties praeis daug laiko, ir galėsime pasi- 
juokti, kad maudžiausi apsirengęs. 

- Vadinasi, negreitai. 

- Taip, tikriausiai. 

Kurį laiką važiavome tylėdami. Jaučiau, kad Džonas bando 
sugalvoti, kaip praskaidrinti nuotaiką, ir mylėjau jį už tai. Pasi- 

lenkęs į priekį, jis įjungė radiją, surado kažkokią garsią bjaurią 
“Guns'n Roses" dainą - sveiki atvykę į džiungles, pašėliosime! 

- Šėlsime iki žemės graibymo, - tarė jis. - Ar ne? 

Nusišypsojau. Nebuvo lengva ausyse skambant tos kalės juo- 
kui, bet man pavyko. 

- Jeigu primygtinai reikalauji. 

- Reikalauju, - atsakė jis. - Būtinai. 

- Kaip adokatas, jūs nieko vyrukas. 

- O jūs nieko, kaip rašytojas. 

Šįkart nusišypsojau natūraliau. Pravažiavome TR-90 ženklą, o 
tada pro miglą prasiskverbė saulė ir užtvindė viską šviesa. Kol 


ORŲ 


danguje virš Baltųjų kalnų, kaupėsi juodi debesys. 


DVIDEŠIMT PENKTAS 
SKYRIUS 


Manau, vyrams meilė - geismo ir nuostabos derinys. Nuosta- 
bą moterys supranta. Geismą jos tik mano suprantančios. Tiktai 
labai nedidelė dalis - gal kokia viena iš dvidešimties - šiek tiek 
nutuokia, kas yra vyriškas geidulys ir kaip giliai jis glūdi vyro są- 
monėje. Ačiū Dievui, negalėtų ramiai miegoti. Beje, kalbu ne 
apie satyrų, žagintojų ir vaikų tvirkintojų aistrą. Kalbu apie batų 
pardavėjų ar mokyklų direktorių geismą. 

Neminint jau rašytojų ir advokatų. 

Į Metės kiemą įsukome be dešimt vienuoliktą. Kai statėme 
“Ševį" prie parūdijusio jos visureigio, atsivėrė furgonėlio durys, 
ir ant laiptelio pasirodė pati šeimininkė. Aš sulaikiau kvapą, Džo- 
nas, išgirdau, taip pat aiktelėjo. 

Tai buvo gražiausia jauna moteris, kokią esu matęs, - rausvais 
šortais ir tokios pat spalvos glaustinuke. Šortai buvo ne per trum- 
pi, kad būtų galima pavadinti pigiais (mamos žodis), bet pakan- 
kamai provokuojantys. Glaustinukės petnešėlės, sukryžiuotos ant 
nugaros, kėlė svajingas mintis. Plaukai laisvai krito ant pečių. 
Metė nusišypsojo ir pamojo mums ranka. Pagalvojau: Jai pavy- 
ko - nuvesk į užmiesčio klubo salę šitaip pasipuošusią, visus par- 
klupdys ant kelių. 

- Dievulėliau, - burbtelėjo Džonas. Jo balse girdėjosi beviltiš- 
ka aistra. - Visa tai ir pakelį traškučių. 

- Taip, - pritariau jam. - Susistatyk akis į vietą, vaikine. 

Jis pavaizdavo, kad grąžina akis į orbitas. Tuo metu Džordžas 
sustabdė šalia mūsų savo “Altimą". 

- Einam, - tariau darydamas dureles, - linksmybės prasideda. 

- Negaliu jos paliesti, Maikai, - prisipažino Džonas, - ištirpsiu. 

- Lipk, liurbi. į 

Metė nusileido laipteliais, praėjo vazoną su pomidoru. Ki ne- 
atsiliko nuo mamos, pasipuošusi tokiu pat, tik tamsiai žaliu kos- 
tiumėliu. Pastebėjau, kad mergaitė vėl susidrovėjusi, ranka glau- 
džiasi prie mamos kojos, delniuku prisidengusi lūpas. 

- Kavalieriai atvažiavo! - sušuko Metė juokdamasi ir puolė 
man į glėbį. Smarkiai apsikabino ir pakštelėjo į lūpų kamputį. Aš 
pabučiavau ją skruostan. Po to ji priėjo prie Džono, perskaitė už- 
rašą ant jo marškinėlių, pritardama suplojo rankomis ir apsikabi- 
no. Kaip bijąs ištirpti, Džonas suspaudė ją ganėtinai smarkiai, pa- 
kėlė nuo žemės ir apsuko ratu. Ji pakibo jam ant kaklo ir nusi- 
juokė. 

- Turtuolė, turtuolė, turtuolė! - suskandavo Džonas ir nuleido 
ją ant žemės. 

- Laisvuolė, laisvuolė, laisvuolė! - atsakė ji. - Velniop turtus! 
- ir neleidusi atsakyti, stipriai pabučiavo į lūpas. Vaikinas kilste- 
lėjo rankas apglėbti ją per liemenį, bet Metė paskubėjo atsitrauk- 
ti. Ji pasisuko į Romį su Džordžu, stovinčius atokiau ir primenan- 
čius berniukus, kurie norėtų papasakoti viską apie mormonų baž- 
nyčią. 

Žengiau priekin, ketindamas juos pristatyti, bet tuo pasirūpino 
Džonas. Vienai jo rankai visgi pavyko baigti manevrą: apglėbė 
Metę per taliją, lydėdamas prie Romio su Džordžu. 

Tada pajutau savo delne mažą rankytę. Į mane žvelgė Ki. Jos 
liūdnas veidukas buvo pablyškęs, bet toks pat dailus kaip mamos. 

Neseniai išplauti šviesūs tviskantys plaukučiai buvo parišti akso- 
mo juosta. 

- Atrodo, saldytuvo zmonės manęs nebemyli, - ištarė ji. Visas 
vaiko linksmumas buvo išgaravęs, tuoj tuoj pravirks. - Mano rai- 
delėms ate-ate. 

Pakėliau ją ir užsisodinau ant alkūnės kaip tądien, kai pastvė- 
riau iš plento vidurio. Pabučiavau į kaktą ir nosies galiuką. Oda 
švelni lyg šilkas. 

- Žinau, nupirksiu tau kitas. 

- Pazadi? - įremtos nepatiklios akutės. 

- Pažadu. Ir išmokysiu tave sunkių žodžių, kaip zigota ar gir- 
tavimas. Žinau daug retų žodžių. 

- Kiek? 

- Šimtą aštuoniasdešimt. 

Vakaruose nugriaudėjo perkūnija. Ne garsiau, nei paprastai, 
bet smūgis buvo tarsi apibrėžtesnis. Ki akys pakrypo ton pusėn, 
po to vėl įsmigo į mane. 

- As bijau, Maikai. 

- Bijai? Ko? 

- As nezinau ko. Tetos Metės suknele. Vyrų, kuriuos matėme, 
- po to mergytė dirstelėjo man per petį. - Ateina mamytė, - ne 
kartą girdėjau aktorę tariant tokiu pat tonu: Ne prie vaikų. Kaira 
pasimuistė mano glėbyje: - Paleisk mane. 

Pastačiau ją ant žemės. Prie mūsų prisiartino Metė su Džonu, 
Romuu ir Džordžiu. Ki pribėgo prie mamos, toji pakėlė ją ant ran- 
kų ir nužvelgė mus kaip generolas savo kariauną. 

- Atvežėte alaus? - pasiteiravo ji manęs. 

- Aham. “Budo" dėžę bei tuziną butelių visokių vaisvandenių. 
Ir limonado. 

- Puiku. Misteri Kenedi... 

- Džordžas, madam. 

- Gerai, Džordžai. Jeigu dar kartą pavadinsite mane madam, 
gausit į nosį. Aš Metė. Gal nuvažiuotumėte į Leikvju supermar- 
ketą, - parodė ji į parduotuvę prie 68-ojo plento, - ir atvešite le- 
do? 

- Žinoma. 

- Misteri Bisonetai... 

- Romis. 

- Furgono šone yra daržiukas, Romi. Gal surastumėt porą gra- 
žių salotų? 

- Manau, kad pajėgsiu tai sutvarkyti. 

- Džonai, nuneškime mėsą į šaldytuvą. O jūs, Maiklai... - Me- 
tė parodė į grilį. - Briketai užsidegantys savaime, tik prikiškite 
degtuką ir atsitraukite. Prie darbo. 

- Aha, ponia, - atsakiau ir puoliau ant kelių prieš ją. Šiuo ju- 
desiu pagaliau priverčiau Ki nusijuokti. 

- Gerai, sere Galahadai, - padėdama man atsistoti, nusijuokė 
Metė, - tuoj ims lyti. Tada norėčiau saugiai lindėti namelyje pri- 
kimštu pilvu. 

+ 


Mieste vakarėliai prasideda nuo sutikimo prie durų, paltų nu- 
vilkimo ir tų keistų butaforinių bučinių (beje, kada atsirado tas 
keistas paprotys?). Gamtoje piknikai prasideda nuo darbų. Kažką 
neši, renki, ieškai grilio žnyplių ar grotelių. Šeimininkė prašo po- 
ros vyrų pernešti pikniko stalą, po to nusprendžia, kad geriau pa- 
likti senoje vietoje, tuomet paprašo grąžinti atgal. Ir kažkuriuo 
metu tau ima patikti visas tas bruzdesys. 

Sudėliojau briketus piramide, prikišau degtuką. Linksmai už- 
siplieskė ugnelė, aš atsistojau, nusibraukiau ranka kaktą. Gal ir 
ateina vėsesni orai, bet dar teks palaukti. Saulė praskrodė ryto 
miglą ir dabar svilino be gailesčio, nors vakaruose ir toliau 

tvenkėsi juodi debesys. Atrodė, kad tenai sprogo nakties kraujo 
indas. 

- Maikai? 

Atsigręžiau į Kairą. 

- Kas, mažute? 

- Ar tu pasirūpinsi manimi? 

- Taip, - nedvejodamas atsakiau. 

Iš pradžių mano skubotas atsakymas jai pasirodė įtartinas. 
Paskiau Ki nusišypsojo. 

- Gerai, - tarė ji. - Ziūrėk, atvaziuoja ledinis zmogus! 

Iš parduotuvės grįžo Džordžas. Išlipo iš mašinos. Priėjau prie 
jo su Kaira, mergytė mosikavo į priekį ir atgal sukabintas mūsų 
rankas. Prie mūsų priėjo Romis, žongliruodamas trimis salotų gū- 
žėmis. Vargu ar galėtų konkuruoti su šeštadienį parke Ki sužavė- 
jusiu žonglieriumi. 

Džordžas atidarė užpakalines “Altimos" dureles ir išėmė du 
ledukų maišelius. 

- Parduotuvė uždaryta, - paaiškino jis. - “Parduotuvė veiks 17 
val."“, parašyta. Pagalvojau, kad ilgai teks laukti, tad pasiėmiau 
ledą, o pinigus įkišau pašto dėžutėn. 

Užsidarė dėl Roiso Merilo laidotuvių. Paaukojo beveik visos 
dienos pelną per turistinio sezono įkarštį, kad galėtų palydėti se- 
nį pušų kalnelin. Ašarą spaudžia. Ir kartu šiurpu. 

- Ar galiu panešti ledą? - paklausė Kaira. 

- Gerai, tik nevirsk ledinuku, - atsakė Džordžas ir atsargiai pa- 
davė mergytei penkių svarų maišelį. 

- Ledinuku, - sukikeno ji ir pasuko į furgoną, kurio duryse 
kaip tik pasirodė Metė. Džonas pėdino jai įkandin, įsmeigęs išti- 
kimo skaliko žvilgsnį. - Ziūrėk, mamyte! As ledinukas! 

Paėmiau kitą maišą. 

- Žinau, kad ledo automatas lauke, nejau nebuvo užrakintas? 

- Aš susipažinęs su dauguma spynų, - pareiškė Džordžas. 

- A. Tada aišku. 

- Maikai! Gaudyk! - Džonas paleido raudoną skraidančią lėkš- 
tę. Ji skriejo į mane gan aukštai. Pašokęs stvėriau lėkštę ir staiga 
prisiminiau Devoro žodžius: “Kas tau, Rodžete? Niekad nemėtei 
kaip mergiotė. Taikyk į jį!" 

Pamačiau į mane įsmeigtas Kairos akis. 

- Negalvok apie liūdnus dalykus, - pasakė ji. 

Nusišypsojau ir paleidau lėkštę jai. 

- Gerai, negalvosiu. Nagi, kiškuti. Mesk savo mamytei. Pasi- 
žiūrėsim, kaip tau sekasi. 

Atsakiusi man šypsena, mergaitė greitai ir taikliai paleido 
lėkštę Metei. Nuskraidino taip smarkiai, kad mama vos sugavo. 
Ką ir besakyti, Kaira Devor bus lėkščių svaidymo čempionė. 

Metė metė lėkštę Džordžui, tas nusisuko, švysteldamas savo 
keisto rudo kostiumo skvernais, ir aklai sugavo už nugaros. Metė 
nusijuokusi paplojo. Jos glaustinukės kraštas flirtavo su bamba. 

- Pagyrūnas! - nuo laiptų riktelėjo Džonas. 

- Pavydas - toks bjaurus jausmas, - pareiškė Džordžas Romiui 
Bisonetui ir nuskraidino jam lėkštę. Romis grąžino ją Džonui, bet 
lėkštė pasuko į šoną ir kaukštelėjo į furgono kraštą. Kol Džonas 
bėgo jos atnešti, Metė pasisuko į mane ir paprašė: 

- Mano magas ant kavos stalelio svetainėje, prie kompaktų dė- 
žutės. Dauguma įrašų beviltiškai seni, bet vis muzika. Ar atne- 
šite? 

- Žinoma. 

Nuėjau į namelį, kuriame buvo tvanku, nepaisant trijų be po- 
ilsio dirbančių ventiliatorių. Nužvelgiau niūrius masinės gamy- 
bos baldus ir taurias Metės pastangas suteikti jiems bent kiek sa- 
vitumo: van Gogo reprodukciją, kuri neturėjo derėti prie furgono 
virtuvės, bet derėjo, Edvardo Hoperio “Nakties vanagus" virš so- 

fos, išblukusias užuolaidas, iš kurių pasijuoktų Džo. Man graudi- 
no širdį šios pastangos ir vertė nekęsti Makso Devoro. Tai kas, 
kad miręs, mielai spirčiau jam į užpakalį. 

Nuėjęs į svetainę, pamačiau naują Merės Higins Klark roma- 
ną su žymekliu. Netoli jo - kaspinėlius, kurie man pasirodė ma- 
tyti, nors Ki niekad nebuvo jais pasipuošusi. Pastovėjau ten kelias 
sekundes suraukęs kaktą, po to paėmiau grotuvą su diskais ir iš- 
ėjau laukan. 

- Ei, draugai! - šūktelėjau. - Pašokim. 


+ 


Viskas buvo gerai, kol ji nepradėjo šokti. Nežinau, ar jums tai 
svarbu, bet man - taip. Buvo gerai, kol ji nešoko. Po to pamečiau 
galvą. 

Nusinešėm lėkštę už namo, kad gera savo nuotaika nenervin- 
tume į kapines einančių žmonių. Antra vertus, kiemelis buvo pui- 
ki vieta Žaisti: lygi aikštelė, trumpa žolė. Kelis kartus praleidusi 
lėkštę, Metė nusispyrė batelius ir persiavė kedais. Tada jai sekė- 
si kur kas geriau. 

Svaidėme lėkštę, vienas kitą erzinome, gėrėme alų, kvatojo- 
mės kaip bepročiai. Ki nebuvo gera gaudytoja, bet, kaip trejų me- 
tų vaikas, mėtė talentingai, su ugnele. Romis įtaisė magą ant už- 
pakalinių furgono laiptelių, klausėmės aštuntojo pabaigos devin- 
tojo dešimtmečio pradžios muzikos: “U2", “Tears for Fears", 
“Eurythmics", “Crowded House“, “A Flock of Seagulls", “Ah- 
Hah“, “The Bangles“, Melisos Eteridž, Hju Liuiso ir “News". 
Man atrodė, kad žinau kiekvieną dainą, kiekvieną jos eilutę. 

Mes prakaitavome, šokinėjome per vidudienio kaitrą. Žvilg- 
čiojome į ilgas, įdegusias Metės kojas, klausėmės Kairos juoko. 
Kažkuriuo metu Romis Bisonetas nugriuvo ant Žemės, pažerda- 
mas grąžą iš savo kišenių, o Džonas juokėsi, kol neišlaikęs atsi- 

sėdo. Iš akių jam tryško ašaros. Netikėtai prie jo pribėgo Ki ir 
šleptelėjo ant kelių. Džonas iškart nutilo. 

- O-o-ch! - aiktelėjo jis. Jo blizgančiose akyse pasirodė skaus- 
mas, kai sutrenkti kiaušiniai bandė sulįsti vidun. 

- Kaira Devor! - griežtai riktelėjo Metė, išgąstingai žvilgtelė- 
jusi į advokatą. 

- As parmusiau savo kvatereką, - oriai pareiškė Ki. 

Džonas varganai šyptelėjo ir pakilo. 

- Taip. Tikrai. O už sumušimą teisėjas tau skirs penkiolikos 
jardų baudinį. 

- Kaip jautiesi, žmogau? - paklausė Džordžas. Žiūrėjo jis su 
užuojauta, bet balse slėpėsi šypsnys. 

- Gerai, - atsakė Džonas ir paleido jam skraidančią lėkštę. - 
Na, mesk. Pažiūrėsim, kaip tau seksis. 

Nugriaudėjo dar garsiau, bet juodi debesys pasieks mus ne- 
greitai; virš galvos liko nekalta žydrynė. Čiulbėjo paukščiai, žo- 
lėje čirškė Žiogai. Virš grilio mirgėjo karštas oras, netrukus reikės 
kloti Džono steikus. Raudona lėkštė lakiojo mėlyname danguje 
virš žalios žolės ir medžių. Mane buvo apėmusi aistra, bet galė- 
jau ją valdyti: visame pasaulyje beveik visą laiką vyrai būna ap- 
imti geismo, o ledynai netirpsta. Tačiau kai Metė pradėjo šokti, 
viskas pasikeitė. 

Tai buvo sena Dono Henlio daina, pritariant gitarai. 

- O dangau, kaip ji man patinka! - šūktelėjo Metė. Buvo jos 
eilė gaudyti lėkštę. Ji sugavo ją, numetė ant žemės ir užsilipusi 
tartum ant raudono šviesos pluošto scenoje ėmė judėti. Sudėjo 
rankas ant kaklo, po to ant klubų ir galiausiai ant užpakalio. Šo- 
ko primynusi lėkštę pirštų galais, nejudėdama iš vietos. Šoko 
kaip dainuojama toje dainoje - it banga vandenyne. 


Mentai blakių prisodino 
baro vyrų tulike. 


185 


Vien tik šokti traukia ją... 
Kad vaikinai nemėgintų 
ginklų stumdyti bare. 
Vien tik šokti traukia ją... 


Moterys seksualios. Kai šoka - nepaprastai seksualios, bet ne 
todėl aš sureagavau ir ne dėl to sureagavau taip. Su geismu įsten- 
giau tvarkytis, tačiau mane apėmė daugiau nei geismas, ir tas 
jausmas buvo nevaldomas. Pajutau, lyg iš manęs būtų ištrauktas 
visas oras, likau grynai jos malonėje. Tą valandėlę ji buvo grožio 
įsikūnijimas, ne moteris, rausvais šortukais šokanti ant lėkštės, o 
pati Venera. Ji buvo viskas, ko trūko ketverius pastaruosius me- 
tus, kai man buvo taip blogai, jog net nežinojau, ko man trūksta. 
Ji pralaužė paskutinius mano šarvus. Amžiaus skirtumas nesvar- 
bu. Jeigu žmonėms atrodau su nutįsusiu liežuviu, net kai burna 
užčiaupta, tegu sau. Praradau savo orumą, savigarbą, save - tegu. 
Ketveri metai įrodė, kad tai ne blogiausia, ką galima prarasti. 

Kiek laiko ji taip šoko? Tikriausiai neilgai, nė minutės, nes 
pajuto, jog mes visi nenuleidžiame nuo jos akių (ir kiti matė bei 
jautė tai, ką mačiau aš). Tą minutę, manau, nė vienam iš mūsų 
neprireikė deguonies. 

Mergina juokdamasi ir rausdama nulipo nuo lėkštės. Atrodė 
sutrikusi, bet rami. 

- Atleiskite. Man tik... man tik patinka ta daina. 

- Vien tik šokti traukia ją, - ištarė Romis. 

- Taip, kartais ją traukia vien tik tai, - sutiko Metė ir dar labiau 
nukaito. - Atsiprašau, man reikia į vonią, - paleidusi lėkštę, ji nu- 
lėkė į furgoną. 

Giliai įtraukiau oro, stengdamasis grąžinti save realybėn, ir 
pamačiau, kad Džonas daro tą pat. Džordžas Kenedis atrodė šiek 
tiek apdujęs, tarsi kažkas būtų sušėręs jam raminančiųjų ir vais- 
tai pradėjo veikti. 

Nugrumėjo griaustinis. Dabar jis tikrai artėjo. 

Pasiunčiau lėkštę Romiui. 

- Kaip manai? 

- Manau, kad įsimylėjau, - atsakė jis ir pasistengė nutūpti ant 
žemės. - Taip pat manau, jog metas kepti mėsą, jeigu norime val- 
gyti lauke. Padėsite man? 

- Žinoma. 

- Aš irgi, - pasisiūlė Džonas. 

Mes nuėjome į furgoną, palikę žaisti Džordžą su Kaira. Kaira 
klausinėjo detektyvo, ar jis kada sugavo nusikaltėlį. Metė virtu- 
vėlėje iš šaldytuvo traukė mėsą. 

- Ačiū Dievui, kad atėjote. Jau ketinau suvalgyti vieną steiką 
žalią. Nesu mačiusi tokių puikių. 

- O tu esi gražiausias dalykas, kokį esu matęs, - pasakė Džo- 
nas. Kalbėjo jis visai nuoširdžiai, bet Metė tik išsiblaškiusi jam 
nusišypsojo. Mintyse užrašiau: niekada nesakyk komplimento 
moteriai, stovinčiai su dviem steikais. Nepadarys reikiamo įspū- 
džio. 

- Ar mokate kepti mėsą? - kreipėsi ji į mane. - Sakykite atvi- 
rai, nes ši per gera, kad būtų galima patikėti diletantui. 

- Už save garantuoju. 

- Gerai, samdau. Džonai, jūs būsite asistentas. Romi, padėkite 
man supjaustyti salotas. 

- Mielai. 

Džordžas su Ki susėdo furgono kieme į šezlongus ir atrodė 
kaip dvi senės Londono klube. Džordžas porino mergaitei, kaip 
susišaudė su Rolfu Nido ir Tikrai Baisia Gauja vienoje Lisabonos 
gatvėje 1993 metais. 

- Džordžai, kas tavo nosiai? - paklausė Džonas. - Ji ištįso. 

- O tau kas? - atšovė Džordžas. - Mes čia kalbamės. 

- Misteris Kenedis sugavo daug nusikaltėlių, - pareiškė Kaira. 
- Jis sugavo Tikrai Baisią Gaują ir įkiso į kalėjimą. 

- Taip, - pridūriau aš. - Misteris Kenedis taip pat laimėjo “Os- 
karą" už vaidmenį “Šaltakraujis Lukas“. 

- Visai teisingai, - patvirtino Džordžas. Iškėlęs sukryžiuotus 
pirštus, pridūrė: - Mes su Polu Njumenu. Štai taip. 

Džonas vėl nusikvatojo. Neištvėriau ir aš - taip užkrečiančiai 
juokėsi advokatas. Dėdami mėsą ant grilio, kvatojomės kaip pas- 
kutiniai kvailiai. Keista, kad nenusisvilinome nagų. 

- Ko jie juokiasi? - pasiteiravo vaikas Džordžo. 

- Juokiasi, nes yra kvaili žmogeliai skystomis smegenėlėmis, 
- atsakė detektyvas. - Dabar paklausyk, Ki... sugavau juos visus, 
išskyrus Kaukolę. Jis šoko į savo mašiną, aš į savo. Persekiojimo 
smulkmenų mergaitei geriau nežinoti... 

Bet Džordžas vis tiek atskleidė jas, o mes su Džonu stovėjo- 

- Jėga, ar ne? - paklausė Džonas, aš linktelėjau. 

Metė pasirodė su įvyniotomis į foliją kukurūzų burbuolėmis, 
jai pridurmui, atsargiai pro didžiulį salotų dubenį žvilgčiodamas 
į laiptelius, žengė Romis. 

Susėdome prie stalo: Džordžas su Romiu viename gale, mes 
su Džonu Metei iš šonų. Ki įsitaisė stalugalėj, ant šezlongo, pri- 
krauto senų žurnalų. Metė parišo jai servetėlę po kaklu, mergaitė 
sutiko tik todėl, kad a) vilkėjo naujus drabužius, b) servetėlė vis 
dėlto ne seilinukas. 

Kimšom, kiek tilpo salotų, steiko (Džonas nesigyrė, tai išties 
buvo neregėtai gardus steikas), keptų kukurūzų, desertui - braškių 
torto. Kai atėjo metas užsigardžiuoti juo, debesys pastebimai pri- 
slinko arčiau, kieme padvelkė svilinantis vėjukas. 

- Mete, jeigu man daugiau neteks taip skaniai valgyti, nenu- 
stebsiu, - pareiškė Romis. - Ačiū, kad pakvietei. 

- Jums ačiū, - atsakė mergina. Jos akyse žibėjo dvi ašaros. Ji 
paėmė mano ir Džono ranką. Suspaudė, - dėkoju jums visiems. 

Jeigu būtumėt žinoję, kaip mums su Ki buvo sunku užpraeitą sa- 
vaitę... - ji papurtė galvą, dar kartą spustelėjo mūsų rankas ir pa- 
leido. - Bet dabar viskas baigėsi. 

- Pasižiūrėkit į kūdikį, - linksmai tarė Džordžas. 

Ki sėdėjo sudribusi kėdėje ir žiūrėjo blizgančiomis akimis. 
Plaukai išsprūdo iš juostos, sukrito sruogomis ant skruostų. Ant 
nosies galiuko pūpsojo plaktos grietinėlės lašas, o prie smakro 
prilipo kukurūzo grūdelis. 

- As paleidau tą lėkstę sesis tūksanšius kartų, - pasakė Kaira, 
sunkiai versdama liežuvį. - As pavargau. 

Metė suskato stotis nuo stalo. Uždėjau ranką ant peties. 

- Leisite man? 

Ji šypsodamasi linktelėjo. 

- Jeigu norite. 

Pakėliau Kairą ir užnešiau laipteliais. Sugriaudėjo, perkūnija 
nusirito per žemę, suurzgė it milžiniškas šuo. Pažvelgiau į atro- 
pojančius debesis, ir kaip tik tuo metu akį užkliudė judėjimas: 
Vasp Hilo keliu ežero link važiavo mėlynas automobilis. Paste- 
bėjau jį tik todėl, kad ant buferio buvo priklijuotas idiotiškas lip- 
dukas, kurį buvau matęs “Kaimo kavinėje": RAGAS NULAUŽ- 
TAS - SAUGOKIS PIRŠTO. 

Įnešiau vaiką pro duris pasisukęs, kad neužgaučiau galvos. 

- Pasirūpink manimi, - suvapėjo mergaitė užmigdama. Mane 
nudilgė liūdesys jos balse. Lyg žinotų, kad prašo neįmanomo da- 
lyko. - Pasirūpink manimi, as maza, mamytė sako, kad as ma- 
zutė. 

- Aš tavimi pasirūpinsiu, - pažadėjau ir pabučiavau į šilkinę 
vietelę tarp jos akių. - Nesirūpink, Ki, miegok. 

Nunešęs į jos kambarį, paguldžiau ant lovos. Vaikas buvo 
sapnų karalystėje. Nubraukiau kremą nuo nosytės, nuėmiau ku- 
kurūzą. Tada patikrinau laikrodį: be dešimties dvi. Visi renkasi į 
baptistų bažnyčią. Bilas Dynas su pilku kaklaraiščiu. Badis Dže- 

lisonas su skrybėle. Jis stovi su keliais kitais vyrais prie bažny- 
čios ir traukia cigaretę. 

Atsigręžiau. Tarpduryje stovėjo Metė. 

- Maikai, - pasakė ji, - prašau ateikite čia. 

Priėjau prie jos. Šį kartą mano rankų ir jos kūno neskyrė jokia 
medžiaga. Jos oda buvo šilkinė kaip ir dukters. Metė pakėlė į ma- 
ne akis, lūpos prasiskyrė. Klubais prisispaudė prie manęs, o pa- 
jutusi kietumą prisiglaudė dar labiau. 

- Maikai, - pakartojo ji. 

Užsimerkiau. Jaučiausi lyg priėjęs prie durų į smarkiai ap- 
šviestą kambarį, kuriame juokėsi ir šnekėjosi daugybė žmonių. Ir 
šoko. Nes kartais tai viskas, ką mes norime daryti. 

Aš trokštu įeiti, pagalvojau. Tai viskas, ko noriu, įeiti. Leisk 
man daryti tai, ką noriu. Leisk man... 

Ir tuomet supratau, kad sakau tai balsu, šnibždu Metei į ausį, 
glamonėdamas jos nugarą, pirštų galiukais braukydamas per stu- 
burą, mentis, po to suimdamas jos mažas krūtis. 

- Taip, - pasakė ji. - Mes abu to norime. Taip. Tai nuostabu. 

Ji lėtai pakėlė rankas ir nykščiais nuvalė šlapias vageles po 
mano akimis. Aš atsitraukiau. 

- Raktas... 

Ji šyptelėjo. 

- Žinai, kur jis. 

- Ateisiu šiąnakt. 

- Gerai. 

- Aš buvau... - man teko atsikrenkšti. Pažvelgiau į kietai mie- 
gančią Kairą. - Aš buvau vienišas. Pats nežinojau, koks buvau 
vienišas. 

- Aš taip pat. Ir žinau tai už mus abu. Prašau pabučiuok mane. 

Pabučiavau. Manau, kad mūsų liežuviai susitiko, bet nesu tik- 
ras. Aiškiausiai prisimenu jos gyvybingumą. Metė buvo kaip ran- 
kose spurdantis gyvybės šaltinis. 

- Ei! - šūktelėjo iš kiemo Džonas, ir mes atšokome vienas nuo 
kito. - Gal malonėtumėt mums padėti? Tuoj lis! 

- Ačiū, kad pagaliau apsisprendei, - tyliai ištarė Metė. Po to 
nuskubėjo siauru furgono koridoriumi. Kai kitą kartą ji kalbėjo su 
manimi, abejoju, ar žinojo, su kuo šneka ir kur yra. Kitą kartą 
kalbėjo merdėdama. 


+ 


- Nepažadinkit vaiko, - išgirdau ją prašant Džono. Ir jo atsa- 
kymą: “Oi, atsiprašau, atsiprašau“. 

Pastovėjau ten dar valandėlę, norėdamas nusiraminti, po to 
įlindau į vonią ir apšlaksčiau veidą šaltu vandeniu. Prisimenu 
mėlyną plastmasinį banginuką, gulėjusį vonioje, kai sukausi pa- 
imti nuo kabyklos rankšluostį. Prisimenu, jog tuomet pamaniau, 
kad pro kvėpavimo angą jis moka leisti burbulus. Man net 
šmėkštelėjo vaikiškos pasakos apie banginuką idėja. Gal pava- 
dinčiau jį Viliu? Ne, per daug įprasta. Vilhelmu, va, kaip! Didin- 
ga ir šaunu. Banginis Vilhelmas. 

Prisimenu virš galvos driokstelėjusį griaustinį. Prisimenu, 
kaip džiaugiausi galutinai apsisprendęs ir laukiau nesulaukiau va- 
karo. Prisimenu vyriškų balsų murmesį ir tylų Metės atsakymą, 
kur pernešti daiktus. Po to visi vėl išėjo iš furgono. 

Pasižiūrėjau apačion - iškilimas slūgsta. Prisimenu pagalvojęs 
tuomet, jog nėra nieko juokingiau už lytiškai susijaudinusį vyrą, 
bet ta mintis man buvo ne nauja; pažįstama, ko gero, iš sapno. Iš- 
ėjęs iš vonios kambario patikrinau, ar vaikas miega, ir patraukiau 
koridoriuku. Ties svetaine išgirdau pokštelint šautuvą. Šūvio ne- 
galėjau supainioti su perkūnija. Dar sekundės dalį padvejojau, ar 
tik nepokštelėjo išmetamasis kokio nors vaikėzo motociklo 
vamzdis. Tačiau širdyje kažko tikėjausi... laukiau vaiduoklių, o 
ne šūvių. Lemtinga klaida. 

Pach-pach-pach! Iš automatinio ginklo, kaip vėliau paaiškėjo 
- iš devinto kalibro “Gloko". Metė veriančiai suklykė. Išgirdau 
sužeisto Džono riksmą. Džordžas Kenedis subliovė: “Žemėn, že- 
mėn! Po velnių, gulkit ant žemės! 

Į furgono šoną pasipylė kruša, iš vakarų į rytus. Kažkas pra- 
skrodė orą prieš mano akis - prisiekiu, girdėjau. Tada pasigirdo 
melodingas dzingtelėjimas it trūkus gitaros stygai, ir ant virtuvės 
stalo sutrupėjo salotinė. 

Puoliau prie durų ir vos nenusintau laipteliais. Grilis apvers- 
tas, žėrinčios anglys jau įžiebė ugnį žolėje. Romis Bisonetas sėdi 
išsižergęs ir apstulbęs spokso į krauju permirkusią kulkšnį. Metė 
ant keturių klūpo prieš krosnelę užkritusiais ant veido plaukais; 
atrodė, jog ji nori sušluoti karštas anglis, kol jos nepadarė rimtos 
bėdos. Į mane tiesdamas ranką svirduliavo Džonas. Prie peties iš 
žaizdos sruvo kraujas. 

Tada pamačiau prieš tai pastebėtą neišvaizdų sedaną su kvai- 
lu lipduku. Žmonės, sėdintys jame, pravažiavo pro mus, kad įsi- 
tikintų, ar mes vietoje, po to apsisuko ir grįžo. Šaulys vis dar ky- 
karkasine buože. Veidą dengė mėlyna slidininko kepurė su sky- 
lėmis akims. 

Virš galvos nugrumėjo griaustinis. 

Džordžas Kenedis ėjo prie mašinos, neskubėdamas, spardyda- 
mas pakeliui pasitaikančias anglis, nesirūpindamas dėl besiple- 
čiančios ant šlaunies tamsiai raudonos dėmės. Neskubėdamas už- 
kišo ranką už nugaros, nors šaulys riktelėjo vairuotojui: “Varyk, 
varyk!“ Ne, nė kiek neskubėjo, bet, dar nepamatęs jo rankoje pis- 
toleto, supratau, kodėl jis niekuomet nenusirengia savo kvailo ru- 
do švarko net vaikydamasis skraidančią lėkštę. 

Mėlynas automobilis (vėliau paaiškėjo, kad 1987 metų “For- 
das“, registruotas Sonios Belivu iš Oburno vardu ir iš vakaro bu- 
vo paskelbtas dingusiu) išsuko į kelkraštį, bet nesustojo. Dabar jis 

netgi padidino greitį, spjovęs sausų dulkių kamuolį iš po užpaka- 
linių padangų ir nuskynęs Metės pašto dėžutę. 

Bet Džordžas neskubėjo. Jis suėmė abiem rankomis pistoletą, 
dešine taikėsi, kaire prilaikė. Paleido penkis šūvius. Pirmi du 
kliudė bagažinę - mačiau atsiradusias skylutes. Trečias pataikė į 
sprunkančio “Fordo" užpakalinį stiklą, išgirdau sužeistojo riks- 
mą. Ketvirta kulka nulėkė nežinia kur. O penkta susprogdino kai- 
rę užpakalinę padangą. “Fordas" pakrypo į tą pusę. Vairuotojui 
šiaip taip pavyko ištiesinti mašiną, bet paskiau jis nebesuvaldė. 
Mašina įlėkė į griovį už trisdešimties jardų nuo Metės furgono ir 
apsivertė. Sprogimas, ir mašinos užpakalį apgaubė liepsna. Tik- 
riausiai viena Džordžo kulka kliudė benzino baką. Šaulys ėmė 
kapanotis pro langą lauk. 

- Ki... išvešk Ki... išve... - kimus šnibždesys. 

Metė ropojo prie manęs. Pusė jos galvos, dešinė, atrodė kaip 
visad, kita - visiškai sumaitota. Nereginti mėlyna akis žvelgė tarp 
kruvinų plaukų kuokštų. It sudužusio puodo šukės ant jos įdegu- 
sio peties bolavo kaukolės skeveldros. Kaip norėčiau sakyti, kad 
neprisimenu viso šito, kaip norėčiau, kad kas nors kitas galėtų pa- 
sakyti, jog Maiklas Nunenas mirė šito nematęs, bet negaliu. Siel- 
vartas - dešimties raidžių žodis, kryžiažodžiuose reiškiantis neap- 
sakomą liūdesį. 

- Ki... Maikai, paimk Ki... 

Atsiklaupęs apsikabinau ją. Mergina stengėsi ištrūkti. Ji buvo 
jauna ir stipri, nepaisant pilkos smegenų masės, išlindusios pro 
sutrupintą kaulą, ji mėgino išsivaduoti iš mano glėbio, šaukė duk- 
rą, norėjo apginti ją ir išgabenti saugion vieton. 

- Mete, viskas gerai, - raminau. Mane apėmusio transo kitame 
gale susirinkusieji baptistų bažnyčioje giedojo “Palaimintas tik- 
rumas“... bet visų akys buvo tokios pat aklos kaip toji, kuri žvel- 
gė į mane pro kruvinus šviesius plaukus. - Mete, liaukis, nusira- 
mink, viskas gerai. 

- Ki... paimk Ki... neleisk jiems... 

- Neleisiu jiems ją skriausti, Mete, aš pažadu. 

Mergina išslydo man iš rankų lyg žuvis ir šaukdama vaiką iš- 
tiesė kruvinas rankas į furgoną. Rausvi šortai ir glaustinukė virto 
skaisčiai raudonais, krauju nusidažė žolė. Mano ausis pasiekė 
duslus sprogimas: driokstelėjo “Fordo" benzino bakas. Į dangų 
pakilo juodų dūmų stulpas. Perkūnija trankėsi be paliovos, lyg sa- 
kytų: Jums reikia triukšmo? Taip? Bus. 

- Pasakyk, kad Metei nieko neatsitiko, Maikai! - trūkčiojančiu 
balsu suriko Džonas. - Dėl Dievo, pasakyk, kad ji... | 

Jis sukniubo prie manęs ant kelių, akys užvirto, ranka stvėrėsi 
už mano peties ir perplėšė marškinius, beviltiškai kovodama su 
alpuliu. Neišlaikęs Džonas griuvo prie Metės. Iš burnos kampu- 
čio nutekėjo seilė. Už tuzino pėdų, prie apverstos krosnelės, su- 
kandęs iš skausmo dantis, bandė atsikelti Romis. Džordžas stovė- 
jo Vasp Hilo kelio viduryje ir užtaisinėjo pistoletą iš šovininės, 
kurią, matyt, nešiojosi švarko kišenėje, nenuleisdamas akių nuo 
žudiko, sprunkančio iš liepsnojančio apvirtusio automobilio. Pa- 
raudo visa Džordžo kelnių klešnė. Jis išgyvens, pagalvojau, bet 
daugiau to kostiumo neapsivilks. 

Aš laikiau Metę. Priglaudžiau lūpas prie sveikosios ausies ir 
pasakiau: “Kairai niekas negresia. Ji miega. Jai viskas gerai, pri- 
siekiu". 

Atrodo, kad Metė suprato. Ji liovėsi priešintis, sukniubo ant 
žolės virpėdama visu kūnu. 

- Ki... Ki... - buvo paskutiniai jos žodžiai šioje ašarų pakalnė- 
je. Ranka aklai įsikibo į žolės kuokštą. 

- Ateik, - išgirdau sakant Džordžą. - Ateik čia, žudike, nemė- 
gink atsukti man nugaros. 

- Kaip ji? - paklausė artyn šlubčiodamas Romis. Jis buvo bal- 
tas kaip popierius. Bet neleido man atsakyti. - O Jėzau. Mergele 
Marija, Dievo Motina, melskis už mus, nusidėjėlius dabar ir mū- 

sų mirties valandą. Tu pagirta tarp moterų ir pagirtas tavo Sūnus 
Jėzus. O Marija, be kaltės pradėtoji, melskis už mus, prašančius 
tavo pagalbos. O ne, Maikai, ne! - jis pradėjo iš naujo, tik jau 
prancūziškai. 

- Baik! - surikau aš, ir jis liovėsi. Lyg to ir būtų laukęs. - Eik 
vidun pasižiūrėti, kaip Kaira. Ar pajėgsi? 

- Taip, - jis nuslinko į furgoną, prilaikydamas sužeistą koją. 
Kiekvienas žingsnis reikalavo nežmoniškų pastangų, bet jis nesu- 
stojo. Užuodžiau svylančios žolės kvapą. Kylantis vėjas dvelkė 
audra. O rankose jaučiau lėtėjantį gyvybės šaltinio pulsavimą. 

Apverčiau Metę ant nugaros, apglėbiau ir ėmiau sūpuoti. Bap- 
tistų bažnyčioje kunigas skaitė 139-ąją psalmę Roiso atminimui: 
“Ir jei sakyčiau: “Vien tamsa teapdengia mane, ir naktis tebūnie 
šviesa aplink mane“. Kunigas skaito, marsiečiai klausosi. O aš 
sūpavau ją po juodu dangaus stogu. Turėjau tą naktį ateiti pas ją, 
atsirakinti duris raktu iš po vazono. Ji šoko, primynusi baltų 
sportbačių galais raudoną lėkštę, šoko kaip vandenyno banga, o 
dabar miršta mano rankose, kai aplinkui lėtai dega žolė, be sąmo- 
nės guli vyras, taip pat merginęs ją. Kraujas nudažė jo ranką po 
“MES ESAME ČEMPIONAI" marškinėlių rankove. 

- Mete, - kartojau, - Mete, Mete, Mete, - supau ją ir glosčiau 
kaktą, kuri dešinėje pusėje nesusitepė krauju. Plaukai sukrito ant 
kulkos subjaurotos pusės. - Mete, Mete, o Mete. 

Plykstelėjo žaibas - pirmas tą dieną. Melsva arka vakaruose 
nutvieskė dangų. Metė krestelėjo mano glėby iki pirštų galiukų, 
suspaudė lūpas, suraukė kaktą, lyg norėdama susikaupti. Po to 
ranka paskutinį kartą įsikibo man į kaklą, lyg skęstų, ir suglebo 
ant žolės. Paskutinį kartą suvirpėjusi Metė nurimo. 


DVIDEŠIMT ŠEŠTAS 
SKYRIUS 


Po to iš transo nebeišėjau. Kelis kartus buvau išniręs, pavyz- 
džiui, kai iš senos mano užrašų knygutės iškrito lapelis su gene- 
aloginiu medžiu, bet trumpam. Savotiškai jis priminė mano sap- 
ną apie Metę, Sarą ir Džo arba siaubingą vaikystės karštinę, kai 
vos nemiriau nuo tymų. Tačiau iš esmės buvo nesulyginama. Tie- 
siog tai buvo transas. Jaučiau gyvenąs jame ir, dievaži, būčiau 
mielai be jo apsiėjęs. 

Džordžas atsivarė vyrą mėlyna kauke. Detektyvas šlubčiojo, 
smarkiai šlubčiojo. Viskas dvokė degančiu tepalu, benzinu ir 
svylančiomis padangomis. 

- Ar ji mirė? - paklausė Džordžas. - Metė? 

- Taip. 

- Džonas? 

„ Nežinau, - atsakiau, ir Džonas sudejavo. Jis dar gyvas, bet 
neteko daug kraujo. 

- Maikai, klausyk, - pradėjo Džordžas, bet nespėjus jam baig- 
ti iš griovio pasigirdo šiurpus gargimas. Bliovė degantis vairuo- 
tojas. Jis kepė gyvas. Žudikas pasisuko ton pusėn, bet Džordžas 
sulaikė jį, pakeldamas pistoletą: - Pajudėk, ir tau galas. 

- Negali leisti jam taip mirti, - ištarė vyras su kauke. - Net šu- 
niui nelinkėtum tokios mirties. 

- Jis jau miręs, - atkirto Džordžas. - Be asbestinio kostiumo 
prie mašinos neprieisi, - detektyvas susverdėjo. Veidas buvo bal- 
tas lyg plakta grietinėlė, kurią nubraukiau nuo Ki nosies galiuko. 
Šaulys žengė artyn, tarsi galvotų jį pulti. Džordžas kilstelėjo gin- 
klą. 

- Dar pajudėsi, nedvejosiu, - įspėjo jis. - Patikėk. Dabar nusi- 
imk kaukę. 

- Ne. 

- Atsibodo su tavim terliotis, perduok linkėjimų Viešpačiui, - 
Džordžas atlaisvino revolverio saugiklį. 

- Viešpatie! - aiktelėjo žudikas ir nusitraukė slidininko kepu- 
rę. Prieš mus stovėjo Džordžas Futmanas. Nenustebau jį pama- 
tęs. Už jų paskutinį kartą ugnies kamuolyje sukriokė “Fordo" vai- 
ruotojas ir nutilo. Kilo juodi dūmai, grūmojo dangus. 

- Maikai, nueik į namą ir atnešk ką nors jam surišti, - pasakė 
Džordžas Kenedis. - Minutę kitą dar išlaikysiu jį taikiklyje, bet 
ne daugiau. Kraujuoju kaip skerdžiama kiaulė. Ieškok lipnios 
juostos. Ji išlaikytų ir iliuzionistą Houdinį. 

Futmanas stovėjo dėbčiodamas tai į mane, tai į Kenedį. Pas- 
kiau žvilgtelėjo į 68-ąjį plentą, kuris buvo neįprastai tuščias. Ir 
nieko keista: apie artėjančią audrą pranešta iš anksto. Turistai ir 
vasarotojai susirado priebėgą. O vietiniai... 

Vietiniai... lyg ir klausosi. Ar panašiai. Kunigas kalba apie 
Roisą Merilą, kurio gyvenimas buvo ilgas ir vaisingas, vyrą, tar- 
navusį savo šaliai per karą ir taiką, bet senbuviai jo nesiklausė. 
Jie klausėsi mūsų, kaip susirinkę Leikvju supermarkete klausyda- 
vosi per radiją tiesioginės imtynių transliacijos. 

Bilas Dynas spaudžia Ivetės riešą pabalusiais nuo įtampos 
pirštais. Jai skauda... bet moteris nesiskundžia. Ji nori, kad jis 
laikytųsi už jos. Kodėl? 

- Maikai! - Džordžas kalbėjo akivaizdžiai silpstančiu balsu. - 
Prašau, žmogau, padėk man. Šitas tipas pavojingas. 

- Paleisk mane, - pasakė Futmanas. - Bus geriau, nemanai? 

- Pasvajok, niekše, - atšovė Džordžas. 

Atsistojau, pračjau pro vazoną, po kuriuo gulėjo raktas, paki- 
lau laipteliais. Dangų perskrodė žaibas, neilgai trukus driokstelė- 
jo perkūnija. 

Romį radau sėdintį ant kėdės virtuvėje. Jis buvo išblyškęs 1a- 
biau už Kenedį. 

- Vaikas miega, - išspaudė jis. - Bet greitai turėtų nubusti... ne- 
galiu paeiti. Mano kojai galas. 

Pasukau telefono link. 

- Nevark, - įspėjo Romis drebančiu balsu. - Bandžiau. Nevei- 
kia. Audra, matyt, jau užklupo miestelį. Dangau, man dar niekad 
taip neskaudėjo. 

Puoliau prie virtuvės stalčių, ėmiau juos traukti vieną po kito 
ir naršyti pleistro, tvarsčių, bet ko. Jeigu Kenedis nualps netekęs 
kraujo, kol esu čia, Džordžas atims jo ginklą, užmuš jį, po to nu- 
šaus ant degančios žolės gulintį Storou. Susidorojęs su jais, ateis 
čia ir nuplieks mudu su Romiu. O tada pribaigs Kairą. 

- Ne, nepribaigs, - burbtelėjau. - Paliks ją gyvą. 

Ir tai galėjo būti dar blogiau. 

Viršutiniame stalčiuje stalo įrankiai. Maišeliai sumuštiniams, 
šiukšlėms, perrišti pirkinių kuponai antrame. Šluostės, puodkėlės 
trečiame... 

- Maikai, kur mano Metė? 

Atsigręžiau lyg užkluptas bemaišant draudžiamus narkotikus. 
Koridoriuje, ties svetaine, stovėjo nuraudusi po miego Kaira pa- 
laidais plaukais, o juosta kabojo jai ant rankos it apyrankė. Aky- 
se perskaičiau paniką. Ją pažadino ne šūviai, netgi ne motinos 
klyksmas. Pažadinau aš. Mano mintys. 

Kai tik supratau, pamėginau jas pridengti, bet buvo per vėlu. 
Kaip ji perskaitė mano mintį apie Devorą ir paprašė negalvoti 

apie liūdnus dalykus, taip sužinojo, kas nutiko jos mamai - grei- 
čiau, nei spėjau nuginti mintis apie ją. 

Mergaitė prasižiojo. Jos akys išsiplėtė, ir suklykusi it pagauta 
žnyplių, puolė prie durų. 

- Ne, Kaira, ne! - surikau ir mečiausi įkandin, vos neužgriūda- 
mas ant Romio. Advokatas žvelgė į mane nesusigaudydamas. 
Spėjau vaiką nutverti. Tuo pat metu mačiau, kaip pro šonines 
bažnyčios duris išsmunka Badis Dželisonas. Kiti du, rūkę su juo, 
išėjo sykiu. Dabar supratau, kodėl Bilas taip stipriai laikosi įsitvė- 
ręs žmonos, ir gerbiau jį už tai, abu gerbiau. Kažkas troško, kad 
jis eitų su Badžiu... bet Bilas atsilaikė. 

Kaira spurdėjo mano glėbyje, verždamasi prie durų, spiegda- 
ma iki užkimimo. 

- Paleisk, as noriu pamatyti savo mamytę, paleisk, noriu ma- 
mos, paleisk... 

Ištariau jos vardą tuo balsu, kurio vienintelio, žinojau, Kaira 
paklausys, kurį tik ji viena gali išgirsti. Mergaitė atsipalaidavo 
mano rankose, atsigręžė į mane. Persigandusiose akyse tviskėjo 
lia išeiti. Paleidau vaiką ant žemės. Ji pastovėjo, po to ėmė trauk- 
tis atbula, kol atsirėmė nugara į kriauklę. Ir susileidusi ant grin- 
dų užraudojo širdį draskančiu balsu. Matote, ji viską suprato. Aš 
parodžiau jai šį tą, kad liktų furgone, privalėjau... ir man tai pa- 
vyko, nes mes abu išgyvenome tą patį transą. 

Badis su draugais pasuko furgonu čionai. “Bamo konstruk- 
cijos“, perskaičiau ant jo šono. 

- Maikai! - šūktelėjo Džordžas. Jis ėmė panikuoti. - Paskubėk! 

- Laikykis! - atsiliepiau. - Laikykis, Džordžai! 

Metė ir kiti buvo sukrovę rakandus prie kriauklės, todėl esu 
tikras, kad prieš puolant įkandin Kairos stalo paviršius buvo šva- 
rus. Dabar ant jo buvo išversta cukrinė. Ir išpiltame cukruje radau 
parašyta: 


199 


go now" 


- Nė velnio, - sumurmėjau ir patikrinau likusius stalčius. Nei 
lipnios juostos, nei virvės. Net antrankių nėra, nors gera šeimi- 
ninkė turėtų turėti bežt trejus. Tada man šovė mintis patikrinti 
spintelę po Ktiaukle. Kai išėjau į kiemą, mūsų Džordžas sverdėjo 
į šonus, o Futmanas nenuleido nuo jo plėšraus žvilgsnio. 

- Atnešei juostos? - aklausė Kenedis. 

- Ne, kai ką geriau, - atsakiau. - Prisipažink man, Futmanai, 
kuris iš jų tau sumokėjo? Devoras ar Vitmor? O gal nežinai? 

- Eik žinai kur, - atsakė tas. 

Dešinę ranką buvau paslėpęs už nugaros. Ištiesiau kairę į prie- 
kį ir suvaidinau nustebusį. 

- Ką tas Osgudas čia veikia? Liepk jam nešdintis! 

Futmanas automatiškai pasisuko ton pusėn, o aš smogiau į pa- 
kaušį plaktuku, rastu įrankių dėžėje po kriaukle. Garsas buvo 
šiurpus, klaikiai ištryško kraujas, bet baisiausia buvo jausti po 
plaktuku linkstant kiaušą. Šerifo padėjėjas susmuko it smėlio 
maišas, o aš žiaukčiodamas numečiau plaktuką. 

- Puiku, - ištarė Džordžas. - Šlykštoka, bet tokiomis aplinky- 
bėmis geriausia... 

Jis susileido ne kaip Futmanas - lėčiau, kone grakščiai, bet vis 
tiek atsijungė. Pakėliau revolverį, pasižiūrėjau į jį ir nusviedžiau 
į mišką kitoje kelio pusėje. Dabar ginklas man negali padėti, tik 
dar labiau įklampinti. 

Iš bažnyčios išėjo kita vyrų porelė, su jais - grupelė juodai pa- 
sipuošusių moterų. Reikia suktis greičiau. Atsagsčiau Džordžo 
kelnes, nusmaukiau. Į koją pataikiusi kulka įstrigo šlaunyje, bet 
žaizda beveik nebekraujavo. Džono - kas kita: grėsmingai kliau- 
kė. Ištraukiau jo diržą ir kaip galėdamas smarkiau suveržiau ant 


* Angl. - dabar eik. 

žasto. Paskiau paplekšnojau jam per veidą. Džonas atsimerkė ir 
nepažindamas įsispoksojo man į akis. 

- Išsižiok, Džonai! - surikau. Advokatas spoksojo nieko nenu- 
tuokdamas. Pasilenkiau, kad mūsų nosys bgveik susilietė, ir suri- 
kau: - IŠSIŽIOK! GIRDI, GREITAI! - Džonas padarė tai kaip 
vaikas, paklusęs seselės reikalavimui sakyti “aaa". Įkišau diržo 
galą tarp dantų. - Sukąsk! - jis užsičiaupė. - Dabar laikyk. Net jei- 
gu atsijungsi, nepaleisk. , 

Nebuvo laiko žiūrėti, ar jis manęs klausosi. Atsistojau, ir vie- 
ną akimirką visas pasaulis nutvisko mėlynai. Jaučiausi tarytum 
neoninėje iškaboje. Čia sruvo juoda upė, rangėsi kaip gyvačių 
pintinė. Dar niekad dangus man neatrodė taip grėsmingai. 

Nuskuodžiau laipteliais į furgoną. Romis sukniubęs ant stalo, 
veidu į sudėtas rankas. Būtum palaikęs snaudžiančiu darželinukų, 
jeigu ne sudaužytas salotų dubuo ir maisto likučiai jo plaukuose. 
Kaira sėdėjo atsirėmusi į spintelę ir graudžiai sriūbavo. 

Pakėlęs ją pajutau, kad vaikas prisišlapino. 

- Metas eiti, Ki. 

- Noriu Metės! As noriu pas mamą! Noriu savo Metės, pada- 
ryk, kad jai neskaudėtų! Padaryk, kad ji nebūtų mirusi! 

Išskubėjau koridoriumi. Pakeliui turėjau praeiti stalelį su Me- 
rės Higins Klark romanu. Vėl akys užkliuvo už kaspinėlių, kurie 
veikiausiai buvo paruošti pobūviui, bet vėliau pakeisti aksomo 
juosta. Balti su rausvais krašteliais. Dailūs. Nesustodamas stvė- 
riau juos, susigrūdau į kelnių kišenę, po to perėmiau Ki ant kitos 
rankos. 

- Noriu Metės! Noriu mamytės! Tegu ji grįzta! - vaikas ėmė 
daužytis rankomis ir spardytis, kad sustočiau. Talžė kumštukais 
man galvą. - Paleisk mane! Paleisk! Leisk! 

- Ne, Kaira. 

- Paleisk mane! Leisk! Leisk! Paleisk mane! 

Neįstengiau jos išlaikyti. Kai pasiekėme viršutinį laiptelį, ji 
staiga liovėsi priešintis. 

- Paduok man Strikeną! Noriu Strikeno! 

Iš pradžių nesusigaudžiau, apie ką ji kalba, bet pamačiau, jog 
mergytė rodo žaisliuką prie vazono, tą patį, kurį rado savo “Hap- 
py Meal" dėžutėje. Striklendas nemažai laiko praleido su ja lau- 
ke, sprendžiant iš patamsėjusio pilko kailiuko, bet jis gali nura- 
minti vaiką, tegu turisi. Ne metas galvoti apie purvą ir mikrobus. 

- Paduosiu tau Striklendą, o tu pažadėsi man užsimerkti ir ne- 
atsimerkti, kol pasakysiu. Pažadi? ' ' 

- Pazadu, - atsakė mergaitė. Ji kūkčiojo, didelės kaip perlai 
ašaros, kokias piešia pasakų knygelėse, ėmė ristis iš akių. Nosį 
pasiekė degančios žolės ir mėsos kvapas. Mane supykino, bet 
šiaip taip susivaldžiau. 

Ki užmerkė akis. Iš jų kaptelėjo dar du karšti lašiukai. Ji ištie- 
sė ranką. Nusileidęs laipteliais, pakėliau šuniuką ir ėmiau dvejo- 
ti. Kaspinai, dabar žaislas. Kaspinai - nieko, bet duoti jai šuniuką 
atrodė negerai. Negerai, bet... 

Jis pilkas, airi, sukuždėjo NSO balsas. Gali nesirūpinti, nes 
jis pilkas. Žaisliukas tavo sapne buvo juodas. 

Nelabai nutuokiau, ką kužda tas balsas, bet neturėjau kada 

"sukti galvą. Įbrukau Striklendą į išskėstus pirštukus. Mergaitė pri- 
sikišo prie veiduko dulkiną kailiuką ir pabučiavo. 

- Gal Strikenas padės mamytei, Maikai. Strikenas yra stebuk- 
lingas suniukas. 

- Tik būk užsimerkusi. Neatsimerk, kol nepasakysiu. 

Ji įsikniaubė mani į kaklą. Šitaip nunešiau ją į savo mašiną, pa- 
sodinau priekinėn keleivio sėdynėn. Kaira atsigulė užsiėmusi 
rankomis galvą, gniauždama vienoje murziną žaisliuką. Liepiau 
jai ramiai pagulėti. Neparodė, kad išgirdo, bet aš ir taip žinojau. 

Reikia paskubėti, nes senbuviai artėja. Jie trokšta viską baig- 
ti, nori, kad šita upė pasiektų jūrą. Mums liko viena vieta, kur ga- 

lime būti saugūs - tai Sara Kvatoklė. Bet prieš tai privalau kai ką 
padaryti. 

Bagažinėje vežiojausi seną, tačiau švarų apklotą. Išėmiau jį, 
nuskubėjau per kiemą ir užtiesiau ant Metės Devor. Kauburėlis 
po juo suspaudė man širdį. Apsidairęs pastebėjau spoksantį į ma- 
ne Džoną. Jo akys blizgėjo nuo šoko, bet jis pamažu pradeda at- 
sigauti. Diržą laikė sukandęs dantimis: nei pridėt, nei atimti - nar- 
komanas, pasirengęs įkalti. 

- Ito neali ūti, - iškošė jis. Šito negali būti. Puikiai žinojau, 
kaip jis jaučiasi. 

- Po kelių minučių atvažiuos pagalba. Laikykis. Man reikia 
važiuoti. 

- Ur auoi? 

Neatsakiau. Nebuvo kada. Stabtelėjau patikrinti Džordžo Ke- 
nedžio pulsą. Lėtas, bet stiprus. Šalia jo be sąmonės dusliai niurz- 
gėdamas tysojo policininkas. Gyvas. Ne taip lengva užmušti tė- 
tušį. Vėjo gūsis atnešė degančios mašinos dūmų, užuodžiau ne tik 
keptą jautieną, bet ir žmogieną. Gerkle vėl ėmė kilti gumulas. 

Nubėgau į “Ševį", sėdau už vairo ir išsukau iš kiemo. Pasku- 
tinį kartą žvilgtelėjau į apklotu uždengtą kūną, tris gulinčius vy- 
rus, furgoną su kulkų skylių puslankiu ir atlapotomis durimis. 
Džonas, nieko nesusigaudydamas, žiūrėjo į mane, pasirėmęs ant 
sveikosios alkūnės, bet diržo iš dantų nepaleido. Plykstelėjo toks 
ryškus žaibas, kad nespėjau prisidengti akių, po to vėl tapo tam- 
su kaip vakare. 

- Gulėk, Kaira, - paprašiau vaiko. - Taip, kaip dabar. 

- Negildziu tavęs, - užkimusiu nuo verkimo balsu atsakė Ki. - 
Kija miega su Strikenu. 

- Gerai. Miegok. 

Pravažiavau degantį “Fordą", nusileidau kalva iki surūdijusio 
ir kulkų suvarpyto “Stop" ženklo. Dešinėje pastebėjau į kelkraštį 
išsukusį furgoną “Bamo konstrukcijos". Kabinoje susispaudę trys 

vyrai stebi mane. Prie keleivio lango Badis Dželisonas; pažinau 
iš skrybėlės. Lėtai iškišau dešinę ranką ir parodžiau jiems didįjį 
pirštą. Akmeniniai veidai nepakeitė išraiškos, tik furgonas lėtai 
pajudėjo manęs link. 

Įsukau į 68-ąjį plentą ir nulėkiau į Sarą Kvatoklę. 


+ 


Likus dviems mylioms iki kryžkelės, kur atsišakoja Keturias- 
dešimt antrasis kelias ir nusuka prie ežero, stovėjo apleistas tvar- 
tas, ant kurio dar buvo galima įžiūrėti užrašą: DONKASTERIO 
PIENINĖ. Kai privažiavau prie jo, dangus nušvito nuo baltai vio- 
letinio plyksnio. Nevalingai šūktelėjau, pats savaime - galvą gul- 
dau! - pyptelėjo automobilio signalas. Iš to plyksnio išdygęs ra- 
gas susmigo į tvartą, pastatas sekundę stovėjo sveikas, švytėda- 
mas kaip radioaktyvus objektas, paskiau išlakstė į visas puses. 
Nieko panašaus realiame gyvenime nebuvau patyręs. Griaustinis 
sprogo it bomba. Kaira sukliko ir susiėmusi rankytėmis už ausų 
nuslydo prie grindų. Vienoje ji tebelaikė žaislinį šuniuką. 

Po minutės užvažiavau ant Cukrinio kalnagūbrio. Nusileidus 
šiauriniu jo šlaitu, nuo plento atsiskiria Keturiasdešimt antrasis 
kelias. Viršūnėje atsivėrė plati TR-90 panorama: miškai, laukai, 
tvartai ir fermos, netgi ežero kraštas. Dangus buvo juodas it an- 
glis, nuolat žybsėjo žaibai. Oras nusidažė ochra, burnoje jaučiau 
parako skonį. Niekad nepamiršiu siurrealistinio to peizažo tikslu- 
mo, į mano širdį bei protą įsiskverbė paslapties nuojauta, jaus- 
mas, kad pažįstamas pasaulis tėra plona oda ant nepažįstamų 
kaulų ir ertmių. 

Užpakalinio vaizdo veidrodėlyje pamačiau, kad prie furgono 
prisijungė dar du automobiliai, vieno numeriai specialūs, reiš- 
kiantys, kad transporto priemonė registruota karo veterano vardu. 
Kai sulėtinau greitį, sulėtino ir jie. Imdavau važiuoti greičiau, 

primindavo pedalą ir persekiotojai. Tačiau nesitikėjau, kad jie 
seks mus į Keturiasdešimt antrąjį kelią. 

- Ki? Kaip tu? 

- Miegu, - atsiliepė ji nuo grindų. 

- Gerai, - tariau ir pasileidau nuo kalno. 

Jau mačiau raudonus atšvaitus, rodančius vietą sukti į Ketu- 
riasdešimt antrąjį, kai pratrūko kruša: iš dangaus krito balti ledo 
gabalai, barbeno į stogą it milžino pirštai, pradėjo kauptis tarp 
stiklo ir kapoto, kur slėpėsi valytuvai. 

- Kas šia darosi? - suriko Kaira. 

- Čia tik kruša, - nuraminau. - Mums ji nebaisi, - nespėjau 
baigti žodžio, kai ledo gabalas sulig nedidele citrina atsitrenkė į 
stiklą ir atšokęs vėl šovė į orą, palikdamas įtrūkusį langą. Džonas 
ir Džordžas Kenedis bejėgiškai guli kieme? Nukreipiau savo 
mintis į juos, bet nieko nepajutau. 

Kai įsukau į keliuką, pro ledus nieko nebuvo galima įžiūrėti. 
Vėžės baltavo nuo ledukų, bet po medžiais jie mašinos nepasie- 
kė. Jungdamas šviesas, įsukau po priedanga. Žibintai skrodė bal- 
tą širmą. 

Miške dangus vėl nušvito, mane apakino veidrodėlis. Pasigir- 
do triokštelėjimas. Kaira vėl sukliko. Atsigręžęs pamačiau lėtai 
ant keliuko virstančią seną eglę liepsnojančia viršūne. Šakos nu- 
traukė elektros laidus. 

Kelias atkirstas, pagalvojau. Kitas galas, ko gero, irgi. Na, 
štai. Kaip bus, taip bus. 

Visą laiką važiavome po medžių baldakimu, išlindome tik 
prie Tidvelo pievos. Miškas traškėjo nuo ledų. Žinoma, medžiai 
lūžta; šiame krašte seniai nebuvo tokios krušos, penkiolikos mi- 
nučių užteko sunaikinti visą javų derlių. 

Plykstelėjo žaibas virš mašinos. Pakėlęs akis išvydau didžiulį 
oranžinį ugnies kamuolį, įkandin kurio lėkė mažesnis. Jie šovė 
pro medžius mums iš kairės, padeginėdami viršūnes. Kai išlindo- 

me į pievą, krušą pakeitė liūtis. Nebūčiau galėjęs vairuoti, jeigu 
plyna atkarpa būtų ilgesnė, bet miške šakų stogas pridengė mus 
tiek, kad galėjau ropoti įsitvėręs į vairą ir bandydamas ką nors 
įžiūrėti pro lietaus sieną. Nepaliovė pliekti perkūnija, pakilo vė- 
jas, kaukė tarp medžių vaidingu balsu. Mašinos priekyje nudribo 
lapuota šaka, pervažiavau ją, klausydamas, kaip ji braukia per au- 
tomobilio dugną. 

Prašau, daugiau nereikia, pagalvojau... o gal ėmiau melsti aš. 
Maldauju, leiskite man pasiekti namą. Leiskite mums pasiekti namą. 

Kol privažiavau keliuką į kiemą, uraganas įsisiautėjo. Pylė 
lietus, prie žemės gulė medžiai - dar kiek, ir pasaulis virs vienti- 
sa koše. Keliukas virto upe, bet aš nedvejodamas įsukau “Ševį" - 
čia likti negalime: jeigu ant mašinos užvirs medis, iš mūsų liks 
šlapia vieta. 

Nė nebandžiau stabdyti - automobilį imtų mėtyti, baisu nulėk- 
ti į ežerą. Todėl perjungiau pirmą pavarą ir leidausi vandens ne- 
šamas šlaitu. Neįtikėtina, bet lietaus migloje juoduojančiame vai- 
duokliškame name degė šviesos. Žibėjo nelyginant devynių pėdų 
gylin nugrimzdusio batiskafo iliuminatoriai. Vadinasi, generato- 
rius dar veikia. 

Perkūnas sviedė ietį per ežerą, melsvai žalia šviesa nutvieskė 
juodą vandens šulinį su pasišiaušusiomis bangų keteromis. Šim- 
tametė pušis, rymojusi prie laiptelių žemyn, gulėjo pamerkusi 
viršūnę į vandenį. Kažkur už mūsų tratėdamas nuvirto dar vienas 
medis. Kaira užsispaudė ausis. 

- Viskas gerai, mažute, - nuraminau ją. - Mes atvažiavome, 
mums pavyko. 

Išjungiau variklį ir žibintus. Be jų ne ką temačiau, lyg būtų ne 
dienos metas. Norėjau atidaryti dureles, bet iš pradžių neįsten- 
giau. Stumtelėjau smarkiau, ir jos ne tik kad atsidarė, bet ir buvo 
išplėštos man iš rankos. Išlipęs per žaibo plyksnį pamačiau iš po 
keleivio sėdynės pas mane lendančią persigandusią Kairą. Durys 


206 


skaudžiai kirto į užpakalį, bet aš nepaisydamas skausmo paėmiau 
mergaitę ant rankų ir pasisukau bėgti į namą. Šaltas lietus aki- 
mirksniu mus permerkė. Tiksliau, atsidūrėme po kriokliu. 

- Suniukas! - suriko Ki. Bet aš beveik neišgirdau. Tik pama- 
čiau veidą ir tuščias rankas. - Strikenas! Pamešiau Strikeną! 

Apsidairiau - tikrai, plaukia upeliu pro slenkstį. Tolėliau prie 
to upelio prisijungia galingas srautas nuo grindinio. Jeigu Strik- 
lendas būtų pasiekęs jį, tikriausiai būtų pradingęs kur nors miške. 
Pakeliui į ežerą. 

- Strikenai! - pravirko Ki. - Mano SUNIUKAS! 

Staiga mums neliko nieko svarbiau už tą kvailą žaislą. Nulė- 
kiau keliuku su vaiku ant rankų, nepaisydamas liūties, vėjo ir aki- 
nančių žaibų. Tačiau negalėjau pasivyti - vanduo jį nešė per grei- 
tai. 

Prie grindinio krašto jį sulaikė trys vėjo lenkiamos saulė- 
grąžos, panašios į uoliai besilankstančius maldininkus: Taip, Jė- 
zau! Dėkui Tau, Viešpatie! Man jos pasirodė kažkur matytos. Ži- 
noma, negali būti, jog tai tos pačios saulėgrąžos, kurios žėlė tarp 
laiptelių mano sapne (ir nuotraukoje, kurią Bilas Dynas padarė 
prieš man grįžtant), tačiau tai buvo jos. Trys saulėgrąžos, trys 
keistosios Makbeto seserys su veidais-prožektoriais. Aš grįžau į 
Sarą Kvatoklę; grįžau į transą, grįžau į savo sapną, ir jis mane pa- 
siglemžė. 

- Strikenas! - muistėsi vaikas mano rankose. - Prasau, Maikai, 
prasau! 

Griaustinis sprogo virš galvos lyg nitroglicerino statinė. Mes 
abu surikom. Priklaupęs ant kelio, pakėliau šuniuką. Kaira su- 
spaudė jį ir apipylė bučiniais. Atsistojau pokštelėjus antram 
griaustiniui, šįsyk it šlapiam botagui. Pasižiūrėjau į gėles, tos, re- 
Po to pasitaisiau Ki ir nušliumpsėjzu į vasamamį. Eiti nebuvo pa- 
prasta: vanduo su tirpstančiais ledo gabaliukais siekė iki kulkš- 

nių. Netoli tos vietos, kur pasilenkiau pakelti Striklendą, drioks- 
telėjo lūžusi šaka. Kita garsiai pokštelėjo ir nusirito nuo stogo. 

Nulėkiau į verandą, bijodamas, kad staiga mūsų pasitikti išnirs 
pamėklė, iškėlusi skarmalotas rankas pasveikinti, bet nieko nesu- 
tikau. Užteko audros. 

Ki spaudė prie savęs šuniuką, ir aš visai nenustebau, kad pur- 
vas ir lietus pavertė Striklendo kailiuką juodu. Vadinasi, tai jį re- 
gėjau sapne. 

Tik jau per vėlu ką nors keisti. Nėra kur eiti, nuo štormo ga- 
lėjo apsaugoti tik Sara. Atidariau duris ir įnešiau Kairą Devor į 
kotedžą. 


+ 


Centrinė Saros dalis - namo širdis - stovėjo beveik šimtą me- 
tų ir audrų prisižiūrėjo. Ši, užklupusi ežero pakrantę tą liepos po- 
pietę, galėjo būti aršiausia, bet aš neabejojau, jog, vos tik įsmuk- 
sime vidun, namas atlaikys ir ją. Rąstų sienos buvo storos kaip 
požemių. Perkūnija virto vientisu ūžimu, pertraukiamu griausti- 
nio ar retsykiais stogu nuslenkančios šakos dardėjimo. Kažkur - 
spėjau, kad rūsyje - lyg startinio pistoleto šūvis pokšėjo durys. 
Virtuvės langą išbeldė nuvirtusio medelio viršūnė. Spygliuota 
viršūnė styrojo virš viryklės, mesdama šešėlius ant spintelės. Nu- 
tariau jos nelaužti - vis užkiša skylę. 

Nunešiau Ki į svetainę, mudu sužiurome į juodą ežerą po suo- 
dinu dangumi. Visą laiką blyksėjo žaibai, nutvieksdami beprotiš- 
kai šokančius aplink ežerą medžius. Solidus namas dūsavo atrė- 
minėdamas vėtros bandymus nuristi jį į bangas. 

Pasigirdo tylus tilindžiavimas. Kaira pakėlė galvutę man nuo 
peties ir apsižvalgė. 

- Tu turi briedį, - pasakė ji. 

- Taip, jo vardas Banteris. 

- Ar jis kanda? 

- Ne, kiškuti, jis negali kąsti. Jis kaip... kaip lėlė. 

- Tai kodėl skamba jo varpelis? 

- Jis džiaugiasi, kad mes atėjome. Kad mums pavyko. 

Pastebėjau, kad mergytė nori pralinksmėti, po to prisimena, 
jog be Metės tai neįmanoma. Perskaičiau jos mintį, kad Metė 
daugiau niekad nebus linksma... ir pamačiau, kaip vaikas nugina 
ją šalin. Virš galvų, ant stogo, driokstelėjo kažkas sunkus, sumir- 
gėjo šviesa, Ki pravirko. 

- Neverk, Ki, - vaikščiodamas raminau ją. - Nereikia, mažule, 
neverk. Nereikia, nereikia. 

- As noriu mamytės! Noriu savo Metės! 

Nešiojau ją lyg sergantį kūdikį. Kaip trijų metų vaikas, Kaira 
suvokia pernelyg daug, tad ir jos kančia turėtų būti nepakeliama 
tokio amžiaus mažyliui. Todėl nešiojau ją savo glėbyje permirku- 
siais nuo lietaus ir šlapimo šortukais, karštligiškai apsikabinusią 
mano kaklą, snarglinu ir šlapiu nuo ašarų veideliu, sugniaužusią 
juodą kailio gumuliuką, iš kurio sunkėsi purvinas vanduo. Nešio- 
jau ją. Pirmyn ir atgal po Saros svetainę, apšviestą vienintelės 
lempos. Generatoriaus gaminama šviesa niekad nebūna lygi: ji 
tarsi dūsauja ir kvėpuoja. Nešiojau skambant Banterio varpeliui, 
tarsi muzikai iš kito pasaulio, prie kurio kartais priartėjame, bet 
taip ir nepačiupinėjame. Pirmyn ir atgal siaučiant audrai. Atrodo, 
kad dainavau jai, žinau, kad glosčiau ją mintyse, ir mes abu 
grimzdome į tą transą. Virš galvų pro kiaurą dangų liejosi lietus, 
gesindamas gaisrą, įžiebtą žaibų. Namas dūsavo, vėjo gūsiai ver- 
žėsi pro iškultą virtuvės langą, tačiau čia tvyrojo saugi ramybė. 
Namų jausmas. 

Pagaliau ašaros išdžiūvo. Vaikas atrėmė galvą man į petį, o ei- 
damas pro panoraminius langus pamačiau, jog Ki nemirksėdama 
žvelgia į šėlstančią audrą. Ją neša aukštas vyras retėjančia ševe- 
liūra. Pastebėjau, jog pro mus galiu įžiūrėti valgomąjį stalą. Jau 
ir dabar mūsų atspindžiai vaiduokliški, toptelėjo man. 

- Ki? Ar valgytum ką nors? 

- Nenoriu. 

- Gal išgersi stiklinę pienuko? 

- Ne, kakavos. Man salta. 

- Taip, aišku, šalta. O kakavos turiu. 

Bandžiau ją nuleisti žemėn, bet vaikas paniškai įsitvėrė, su- 
spaudė putliomis kojytėmis. Vėl ją apsikabinau, užsisodinau ant 
klubo, ir Kaira nesipriešino. 

- Kas šia yra? - paklausė ji imdama drebėti. - Kas dar yra šia 
be mūsų? 

- Nežinau. 

- Šia yra berniukas, - atsakė ji pati. - Mašiau tenai, - Ki paro- 
dė su Striklendu stumdomų durų į verandą (tenai buvusios kėdės 
išvartytos, vienos išvis nėra, veikiausiai nušveista per turėklą) pu- 
sėn. - Jis juodas kaip filme, kurį ziūrėjome su Mete. Ten yra ir 
daugiau negrų. Teta su didele skrybėle. Vyras mėlynomis kelnė- 
mis. Kitus sunku įziūrėti. Bet jie ziūri. Stebi mus. Tu jų nematai? 

- Jie negali mūsų nuskriausti. 

- Tikrai? Ar tikrai, pasakyk? 

Neatsakiau. 

Už miltų skardinės radau dėžutę “Swiss Miss“ tirpios kakavos, 
praplėšiau vieną pakiuką ir supyliau į puodelį. Virš galvos 
driokstelėjo griaustinis. Ki krūptelėjo mano glėbyje, gailiai su- 
inkštė. Aš prisiglaudžiau ją prie savęs ir pabučiavau į žanduką. 

- Nepaleisk manęs, Maikai, as bijau. 

- Nepaleisiu. Tu mano gera mergytė. 

- As bijau to berniuko, vyro mėlynomis kelnėmis ir tetos. At- 
rodo, kad šia ta pati, kuri buvo su Metės suknele. Ar jie vaiduok- 
liai? 

- Taip. 

- Ar jie negeri, kaip tie vyrai, kurie mus vijosi mugėje? Ar ne- 
geri? 

- Tikrai nežinau, Ki, sakau tau tiesą. 

- Bet mes suzinosime. 

- A? 

- Juk taip pagalvojai. “Bet mes suzinosime". 

- Taip, - atsakiau, - tikriausiai pagalvojau. Kažką panašaus. 

Kol virdulyje šilo vanduo, nunešiau vaiką į mūsų miegamąjį, 
galvodamas, kad tenai turėjo likti kas nors, į ką ją įsuptų Džo, bet 
visi Džo komodos stalčiai buvo tušti. Kaip ir jos spintos dalis. Pa- 
stačiau Ki ant dvigulės lovos, kurioje grįžęs čionai nė karto ne- 
miegojau, nurengiau šlapius drabužius ir nunešęs vonion susukau 
į didelį rankšluostį. Kaira įsisupo į jį pamėlusiomis lūpomis. Ki- 
tu rankšluosčiu kaip įmanydamas nusausinau plaukus. Vaikas nė 
sekundei nepaleido iš rankų šuniuko, pro kurio siūles ėmė lįsti 
kamšalas. 

Atidariau vaistinėlę, pasikuičiau joje ir ant viršutinės lentynos 
radau, ko ieškojau: benadrilas, kurį Džo naudojo nuo alergijos 
kai kurioms žolėms. Jau rengiausi patikrinti galiojimo datą, po to 
vos balsu nenusijuokiau. Koks skirtumas? Pastačiau Ki ant už- 
dengto unitazo, leisdamas laikytis man už kaklo, kol sukau raus- 
vai baltų piliulių dangtelį. Išploviau stiklinaitę dantims skalauti, 
pripyliau šalto vandens. Darydamas tai, pastebėjau kažką šmėkš- 
telint vonios veidrodyje, kuriame atsispindėjo durys ir miegama- 
sis. Nuraminau save, jog tai tik vėjo lankstomų medžių šešėliai. 
Padaviau Ki piliules. Ji ištiesė rankutę, bet susvyravo. 

- Išgerk, - paraginau. - Čia vaistai. 

- Kokie? - paklausė ji. Rankutė pakibo virš piliulių krūvelės. 

- Vaistai nuą liūdesio - atsakiau. - Ar galėsi praryti, Ki? 

- Zinoma. Ismokau, kai man buvo du metukai. 

Vaikas padvejojo sekundę, tirdamas mane, žvelgdamas kiau- 
rai, tarsi tikrindamas, kad sakau tai, kuo pats tikiu. Tikriausiai ji 

liko patenkinta, nes vieną po kitos susidėjo piliules į burną ir nu- 
rijo užgerdama vandeniu. 

- Man vis tiek liūdna, Maikai, - pasakė Ki. 

- Jos ima veikti ne iš karto. 

Pasikuitęs savo marškinių stalčiuje, radau senus susitraukusius 
“Harley-Davidson" marškinėlius. Mergaitė vis tiek skendo juose, 
bet viename šone sumezgiau mazgą, ir taip išėjo savotiška sukne- 
lė, iš kurios vis lindo vaiko petukas. Atrodė gana dailiai. 

Užpakalinėje kelnių kišenėje nešiojuosi šukas. Išsitraukęs nu- 
šukavau plaukučius nuo kaktos ir smilkinių. Ji vėl pasidarė pana- 
ši į ankstesnę Ki, bet kažko dar trūko. To, kas man priminė Roi- 
są Merilą. Keista... o gal ne? 

- Maikai? Kokia lazda? Apie kokią lazdą tu galvoji? 

Tada ir prisiminiau. 

- Saldžią lazdutę, - atsakiau. - Saldainį, apsuktą kaspinu, - iš 
kišenės ištraukiau du baltus kaspinus. Mirgančioje šviesoje kraš- 
teliai atrodė kraujuoti. - Panašiu į šitus, - surišau užpakalyje dvi 
uodegytes. Dabar ji vėl su kaspinais, atgavo savo juodą šuniuką, 
saulėgrąžos sužydo už kelių pėdų nuo ankstesnės vietos, bet irgi 
grįžo. Viskas daugmaž taip, kaip turėjo būti. 

Lauke sudundėjo, kažkur netoliese lūžo medis, ir šviesos už- 
geso. Po penkių sekundžių jos vėl užsidegė. Nunešiau Ki į virtu- 
vę; mums einant pro rūsio duris, kažkas už jų nusijuokė. Aš gir- 
dėjau, Ki taip pat. Perskaičiau jos akyse. 

- Pasirūpink manimi, - ištarė ji. - Pasirūpink manimi, nes as 
dar visai mazutė. Tu pazadėjai. 

- Pasirūpinsiu. 

- As myliu tave, Maikai. 

- Aš tave irgi, Ki. 

Virdulys kunkuliavo. Pripyliau pusę sijodėlio verdančio van- 
dens, po to atšaldžiau kakavą pienu. Nešdamas Kairą prie sofos 
pro stalą, dirstelėjau į IBM rašomąją mašinėlę, ant kurios gulėjo 

rankraštis ir kryžiažodžių rinkinys. Jie atrodė kažkaip kvailai ir 
kėlė liūdesį kaip buitiniai prietaisai, kurie niekad gerai neveikė, 
o dabar visai sugedo. 

Žaibas apšvietė visą dangų, užliedamas kambarį violetine 
šviesa. Toje šviesoje lankstomi medžiai priminė pagalbos prašan- 
čius pirštus, o šviesai bėgant per stumdomas duris pastebėjau už 
mūsų, prie krosnies, stovinčią moterį. Ji išties turėjo šiaudinę 
skrybėlę sulig karietos ratu. 

- Kaip tai suprasti: “Upė beveik pasiekė jūrą“? - parūpo Kairai. 

Atsisėdau prie jos ir padaviau puodelį. 

- Išgerk. 

- Kodėl tie vyrai nuskriaudė mano mamytę? Jie nenorėjo, kad 
mamytei būtų linksma? 

- Tikriausiai, - atsakiau ir pravirkau. Laikiau ją ant kelių ir 
braukiau ranka ašaras. “ 

- Tu irgi galėjai isgerti liūdesio tablešių, - pasakė Ki. Atkišo 
man puodelį. Ant galvos pūpsojo balti kaspinai. - Stai. Isgerk. 

Išgėriau. Iš kito namo galo mus pasiekė garsus triokštelėjimas. 
Generatoriaus ūžimas nutrūko, mus vėl prarijo tamsa. Mažu Ki 
veideliu perbėgo šešėliai. 

- Laikykis, - pasakiau jai. - Stenkis nebijoti. Galgi vėl užsi- 
degs, - po minutės lempos užsižiebė, nors generatoriaus ūžimas 
ėmė trūkčioti ir šviesa mirgėjo pastebimiau. 

- Pasek man pasaką, - paprašė ji. - Apie Pelenę. 

- Gerai, bet pasakoriams reikia mokėti, - papūčiau lūpas ir su- 
čepsėjau. 

Mergaitė atkišo puoduką. Kakava buvo saldi ir skani. Jaus- 
mas, kad esi stebimas, nebuvo toks malonus, bet tegu sau stebi. 
Stebi, ko! gali. 

- Gyveno graži mergaitė, vardu Pelenė... 

- Seniai, labai seniai! Taip turi prasidėti! Taip visos pasakos 
prasideda! 

- Tikrai, visai pamiršau. Seniai, labai seniai gyveno graži mer- 
gaitė, vardu Pelenė, ir turėjo dvi netikras seseris. Jos vadinosi... 
ar prisimeni? 

- Tamė Fėj ir Vana. 

- Taip. Jos vertė tą mergaitę dirbti nešvarius darbus: valyti Ži- 
dinį, rinkti šuns išmatas kieme. Ir nutiko taip, kad garsi roko gru- 
pė “Oasis" turėjo groti rūmuose, visos mergaitės buvo pakvies- 
tos... 

Kai pasiekiau vietą, kur krikštamotė fėja pagavo pelę ir paver- 
tė “Mersedes" limuzinu, benadrilas ėmė veikti. Tikri vaistai nuo 
liūdesio; žvilgtelėjęs žemyn pamačiau, kad vaikas užmigo ant 
mano sulenktos rankos, o kakavos puodelis ryžtingai krypsta ant 
šono. Ištraukęs jį iš rankutės, pastačiau ant kavos stalelio, po to 
nubraukiau pradžiūvusius plaukučius nuo kaktos. 

- Ki? 

Tyla. Sapnų karalystėje. Tikriausiai vaistams padėjo nutrauk- 
tas pokaičio miegas. 

Nunešiau ją į šiaurinį miegamąjį. Kojytės mataravo po kelius 
siekiančia marškinėlių apačia. Paguldžiau ant lovos, užtraukiau 
iki smakro antklodę. Perkūnija pliekė tarsi artilerija, o vaikas nė 
nekrustelėjo. Nuovargis, sielvartas, vaistai nusinešė ją toli, kur 
nepasiekia vaiduokliai ar liūdesys, ir aš džiaugiausi dėl to. 

Pasilenkęs pabučiavau į skruostelį, kuris pamažu ėmė vėsti. 

- Aš pasirūpinsiu tavimi, - ištariau. - Pažadėjau ir pasirūpinsiu. 

Lyg išgirdusi mane, Ki apsivertė ant šono, pasikišo Striklen- 
dą po žandu ir tyliai atsiduso. Jos tamsios blakstienos, atsirėmu- 
sios į skruostelį, smarkiai skyrėsi nuo šviesių plaukų. Mane užlie- 
jo meilės banga. 

Pasirūpink manimi, aš dar visai mažutė. 

- Pasirūpinsiu, kiškuti, - pasakiau. 

Nuėjau į vonią ir ėmiau leisti vandenį, kaip kadaise dariau 
sapnuodamas. Ji neprabus, jeigu spėsiu prileisti šilto vandens, kol 

nugaiš generatorius. Gaila, kad neturiu Kairai užimti jokio žais- 
liuko, panašaus į Banginį Vilhelmą, jeigu ji netyčia nubustų, ta- 
čiau ji turi šuniuką ir greičiausiai nenubus. Nesirengiu kišti Kai- 
ros po šalto vandens pompa. Aš ne žiaurus ir ne beprotis. 

Vaistinėlėje gulėjo tik vienkartiniai skutimosi peiliukai - ne- 
tinka tam, ką ketinu padaryti po to. Iš jų jokios naudos. Bet tiks 
kuris nors virtuvinis peilis. Jeigu prisileisčiau kriauklę karšto 
vandens, nė nepajusčiau. Po “T" ant abiejų riešų, skersinis per 
venas... 

Akimirkai išnirau iš transo. Pats surikau Metės ir Džo balsų 
kombinacija: Ką tu sugalvojai? O, Maikai, dėl Dievo, ką suma- 
nei? 

Pokštelėjo griaustinis, mirktelėjo šviesos, vėl ėmė kliokti van- 
duo. Grįžau ten, kur viskas buvo aišku, kur nekilo abejonių dėl 
pasirinkto kurso. Tegu viskas baigiasi - liūdesys, skausmas, bai- 
mė. Nenoriu daugiau galvoti, kaip ant lėkštės, lyg scenos prožek- 
toriaus šviesoje šoko Metė. Nenoriu būti čia, kai pabus Kaira ir 
kančia pripildys jos akis. Nenoriu gyventi ateinančią naktį ir die- 
ną, kuri seks po jos. Visos jos - to paties paslaptingo traukinio va- 
gonai. Gyvenimas - liga. Aš paruošiu mergytei šiltą vonią ir išgy- 
dysiu nuo jos. Pakėliau rankas. Miglota figūra - pamėklė - pakė- 
lė savąsias vaistinėlės veidrodyje. Tai aš. Aš buvau ta pamėklė 
visą laiką, ir gerai. Tiesiog nuostabu. 

Priklaupęs patikrinau vandenį. Teka švarus ir šiltas. Gerai. Net 
jeigu generatorius sustos. Vonia senoviška, gili. Eidamas į virtu- 
vę peilio, pasvarsčiau, ar neįlipus į ją pačiam, kai kriauklėje per- 
sirėšiu riešus. Ne, nutariau. Žmonės, radę mus, žmonės, kurių 
galvose sukasi šlykštūs įtarimai ir dar šlykštesnės mintys, gali ne 
taip suprasti. Tie, kurie pasirodys nurimus audrai ir išvalius kelią 
nuo išvartų. Ne, po to ją nušluostysiu ir paguldysiu į lovą su 

Striklendu. Pats atsisėsiu kitame kambario gale, supamajame 
krėsle prie lango. Užsitiesiu kelius rankšluosčiais, kad kuo ma- 
žiau sutepčiau kelnes, ir užmigsiu. 

Banterio skambaliukas be perstojo tilindžiavo. Dabar daug 
garsiau. Jis ima mane nervinti - jeigu skambės ir toliau, gali pa- 
žadinti vaiką. Nutariau nutraukti jį briedžiui nuo kaklo ir visam 
laikui nutildyti. Prie iškamšos pro mane vėl praūžė vėjo gūsis. 
Tai nebuvo skersvėjis pro išdužusį virtuvės langą; šuoras šiltas, it 
pravažiavus metro traukiniui. Jis nupūtė kryžiažodžių knygą ant 
grindų, bet svareliu prispausti rankraščio lapai neišlakiojo. Kai 
žvilgtelėjau ton pusėn, Banterio varpelis nutilo. 

Kambaryje kažkas atsiduso. Nesupratau, ar sakė ką. Bet argi 
svarbu? Ką reiškia dar vienas šilto oro dvelksmas iš Anapus? 

Nusirito griaustinis, vėl išgirdau atodūsį. Kai šį kartą genera- 
torius nutilo ir užgeso šviesos, kambario prietemoje aiškiai išgir- 
dau Žodį: 

Devynioliktas 

Apsisukau ant kulno. Akys vėl įsmigo į “Mano vaikystės 
draugo“ rankraštį. Staiga nušvito akys. Ir aš supratau. 

Ne kryžiažodžių knyga. Ir ne telefonų žinynas. 

Mano knyga. Mano rankraštis. 

Nuskubėjau per svetainę, veik nepajutęs, kad į vonią liovėsi 
tekėti vanduo. Išsijungus generatoriui, nustojo veikti pompa. Nie- 
ko, yra pakankamai. Šilto vandens. Išmaudysiu Kairą, bet prieš 
tai turiu kai ką nuveikti. Turiu patikrinti devynioliktą žemyn, po 
to - devyniasdešimt antrą. Galėsiu tai padaryti. Rankraščio yra 
šimtas dvidešimt puslapių. Stvėriau elementais maitinamą žibin- 
tuvėlį iš spintelės, kur laikiau kelis šimtus senų plokštelių, įjun- 
giau ir pastačiau ant stalo. Ant rankraščio krito baltas šviesos ra- 
tas. 

Devynioliktame “Mano vaikystės draugo" puslapyje Tifė Tei- 
lor, iškviečiama prostitutė, kuri pasivadino Redžina Viting, sėdė- 
jo savo darbo kambaryje su Endžiu Dreiku ir dalijosi prisimini- 
mais, kaip Džonas Senbornas (Džono Šeklfordo slapyvardis) iš- 
gelbėjo jos trejų metukų dukterį Kareną. Štai ką perskaičiau, lie- 
tui talžant stumdomas duris į verandą: 


DRAUGAS, Nunenas/p. 19 


pagalvojau, kad turėjo būti tenai, - pasakė ji 
Endžiui, - bet, neradusi Karenos, patikrinti nu- 
lėkiau prie baseino. Išvydusi tą vaizdą, 

ėmiau klykti. Karena buvo panirusi po van- 
deniu. Matėsi tik jos ranka... pamėlynavę nagai... 
O po to... nėriau į dugną, bet gerai nepri- 
simenu; atrodo, mane buvo apėmęs transas... 
Paskiau viskas vyko kaip sapne, viskas,susijaukė... 
O sodininkas nustūmė mane į šalį ir panėrė. 
Senbornas pėda kliudė man kaklą; savai- 

tę nieko negalėjau nuryti. Jis truktelėjo ją 

už rankos ir atplėšė nuo grotelių. Atplėšė. 
Dieve. O Dieve. Jau nebesitikėjau kada nors 
išvysti savo vaiką gyvą, kai pamačiau ranką. 

Jau nieko nebesitikėjau. Maniau, Karena mirusi. 
Ačiū jam, kad neleido tam įvykti. 


Supratau iš karto, tačiau, kad būtų tikriau, pridėjau užrašų 
knygutę prie kairės rankraščio paraštės. Iš viršaus į apačią kaip 
vertikalus kryžiažodžio atsakymas buvo užšifruota eilutė, įrašyta 
pirmuose naujojo romano puslapiuose: 


pElėdOos PO StuDiJA 
Bilas Dynas, mano vasarnamio prižiūrėtojas, sėdi už savo fur- 


gono vairo. Jis atliko dvigubą pareigą: pasveikino mane sugrįžu- 
sį į Tėerą ir įspėjo dėl Makso Devoro. Dabar jis pasirengęs va- 

žiuoti. Šypsosi man, rodydamas stambių dirbtinių dantų lanką. 
"Jeigu turėsi laiko, paieškok pelėdų, " - sako jis man. Aš klausiu, 
kam Džo prireikė poros plastikinių pelėdų, o jis atsako: kad var- 
nos neapdirbtų verandos. Be to, dar turiu kitų rūpesčių, todėl... 
"Atrodė, jog ji specialiai to buvo atvažiavusi", - sako jis. Man 
nešauna į galvą (bent jau tuo metu), kad indėnų tikėjime pelėdos 
turi kitą galią - nuvaikyti piktąsias dvasias. Jeigu Džo žinojo, kad 
plastmasinės pelėdos nubaidys varnas, ji turėjo žinoti ir tai. Pa- 
prastai tokios informacijos pro ausis misis Nunen nepraleisdavo. 
Smalsioji mano žmonelė. Mano nuostabioji išsiblaškėlė. 

Sudundėjo perkūnija. Žaibai varpė debesis it išlieta šviečianti 
rūgštis. Stovėjau prie stalo su rankraščiu virpančiose rankose. 

- Dieve, Džo, ką tu išsiaiškinai? - sukuždėjau. 

Ir kodėl man nepasakei? 

Bet į šitą klausimą atsakymą nujaučiau. Džo nepasakojo man 
todėl, kad buvau panašus į Maksą Devorą; jo ir mano proseneliai 
šiko į tą pačią duobę. Skamba nelabai logiškai, bet taip yra. Džo- 
ana neatskleidė to net savo broliui. Ir tai savotiškai ramino. 

Pašiurpusia ranka ėmiau versti lapus. 

Endis Dreikas Maiklo Nuneno knygoje “Mano vaikystės drau- 
gas" retai kada stebėjosi, bet dažnai raukėsi*. Prieš atvykdamas į 
Floridą, Džonas Šeklfordas gyveno Studio Sityje Kalifornijoje. 
Dreikas pirmą kartą susitiko su Redžina Viting jos studijoje. Pas- 
kutinė Rėjaus Garečio gyvenamoji vieta buvo Studio Aparta- 
mentai Ki Large. Geriausia Redžinos Viting draugė - Stefė An- 
dervud**, o jos vyras - Toulas*** Andervudas (neblogai, du už 
vieno kainą). 


* Angl. raukytis - scowl, pelėda - owl. Kalambūras - žodyje “raukytis" 
yra “pelėda". 
** Angl. underwood - “po grindimis, medžiu". 
*** Towle (Toulas) taip pat yra angl. žodis ow/. 


218 


Pelėdos po studija. 

Ir taip - kur tik pažiūri, kiekviename puslapyje kaip K raidės 
telefonų knygoje. Dar vienas paminklas, tik pastatytas - nėmaž 
neabejojau - ne Saros Tidvel, o Džoanos Arlen Nunen. Mano 
žmona perdavinėjo žinutes už kalėjimo sargo nugaros, karštai 
melsdamasi, kad pamatyčiau jas ir suprasčiau. 

Devyniasdešimt antrame puslapyje Šeklfordas kalbėjosi su 
Dreiku kalėjimo pasimatymų kameroje, susidėjęs rankas tarp ke- 
lių, žvelgdamas į sukaustytas kojas, nepakeldamas į detektyvą 
akių. 


DRAUGAS, Nunenas/p. 92 


pasakyti galiu tik viena. Visa kita tegu 

eina velniop! Kokia iš to nauda? Gyvenimas - 
loterija, ir aš pralošiau. Norite pasakyti, kad 
ėmiau ir iškėliau bemaž paskendusį vaiką iš van- 
dens, atgaivinau, užvedžiau jo motoriuką? 

O taip, šitaip padariau, bet ne todėl, kad 
savo... 


Daugiau nė nereikėjo skaityti. Žinutė kaip ir devynioliktame 
puslapyje ėjo palei kairę paraštę. Veikiausiai tai kartojosi ir ki- 
tuose puslapiuose. Prisiminiau, kaip netvėriau iš džiaugsmo, kad 
vėl galiu rašyti. Taip, barjeras dingo, bet ne todėl, kad pats pra- 
laužiau jį ar radau būdą apeiti. Džo jį sunaikino. Džo jį pralaužė. 
Pralaužė, mažiausiai rūpindamasi mano, kaip antrarūšių trilerių 
rašytojo, karjera. Stovėdamas mirksinčioje žaibų šviesoje, jaus- 
damas neregimus savo svečius zujant aplink, prisiminiau pirmą- 
ją savo mokytoją misis Moran. Kai pirštai nebeįstengdavo pakar- 
toti dailyraščio kilpų ir raidės ant lentos imdavo krypti, ji uždė- 
davo savo tvirtą ranką ir padėdavo baigti žodį. 

Taip Džo padėjo man. 

Pasklaidžiau rankraštį - visur tie patys žodžiai, kartais parašy- 
ti taip, kad gali perskaityti skirtingose eilutėse vieną po kito. Kaip 
ji stengėsi man tai pasakyti! Ir aš nesiimsiu nieko, kol to neišsi- 
aiškinsiu. 

Numečiau nebaigtą knygą ant stalo, bet nespėjau prislėgti 1a- 
pų, kai stingdančio vėjo gūsis pakėlė juos ir išsklaidė po visą 
kambarį. Jeigu ta jėga būtų galėjusi sudraskyti juos į skutelius - 
taip ir būtų padariusi. 

Ne! suriko ji, kai stvėriau prožektorių. Ne, baik, ką pradėjai! 

Vėjas pūtė į galvą, lyg neregima būtybė stovėtų prieš nosį ir 
alsuotų į veidą, traukdamasi, kai judu į priekį, pūkštų ir pūstų 
kaip didelis piktas vilkas prie trijų paršiukų namelių. 

Pasikišau prožektorių po pažastimi, ištiesiau priešais save 
rankas ir garsiai suplojau. Niekas į veidą nebealsavo, tik pro vir- 
tuvės langą retsykiais patraukdavo skersvėjis. 

- Ji miega, - pasakiau tam, kas tyliai stebėjo mane kambaryje. 
- Turiu laiko. 

Išėjau pro užpakalines duris ir susverdėjau: vėjas vertė iš ko- 
jų. Iš siūbuojančių medžių į mane žiūrėjo negyvėlių veidai. Čia 
buvo Devoras, Roisas ir Sonis Tidvelas. Bet daugiausia mačiau 
Saros veidų. 

Sara kur bežiūrėsi. 

Ne! Grįžk! Kam tau ieškoti pelėdų, širduk! Grįžk! Baik darbą! 
Padaryk tai, ko atvykai! 

- Aš nežinau, ko čia atvykau, - pasakiau. - Ir kol nesužinosiu, 
nieko nedarysiu. 

Lyg įsižeidęs sustūgo vėjas, didelė pušies, stovinčios prie na- 
mo, šaka brinktelėjo ant mano “Ševrolė" ir įlenkusi stogą nusiri- 
to ant žemės. 

Pliaukšėjimas delnais čia veiksmingas tiek pat, kiek karaliaus 
Kanuto įsakymas atslūgti potvyniui. Čia jos valdos, ne mano... 

bent jau pakraštys. Kiekvienas žingsnis Gatvės ir ežero link pri- 
artins mane prie to pasaulio centro, kur nėra laiko ir valdo dva- 
sios. O Dieve, kodėl taip atsitiko? 

Takelis į Džo studiją virto upeliu. Nubridau tuziną žingsnių, 
paskiau akmuo išsprūdo iš po kojos, ir aš sunkiai tėškiausi ant šo- 
no. Dangų perskrodė žaibo zigzagas, triokštelėjo lūžtanti šaka, 
pajutau, jog kažkas lekia ant manęs. Užsidengiau rankomis vei- 
dą ir pasiverčiau į dešinę nuo tako. Po akimirkos ton vieton tėš- 
kėsi šaka ir nučiuožė šlaitu žemyn. Man šiaip taip pavyko atsisto- 
ti ant kojų. Šaka buvo dar didesnė, nei įlenkusi mano mašiną. Ne- 
sunkiai galėjo praskelti kiaušą. 

Grįžk! šnypštė vėjas miške. 

Baik! gargė gerklinis ežero balsas, skalaująs krantą prie Gat- 
vės. 

Žiūrėk savo reikalų! griaudėjo pats namas iki pamatų. Žiūrėk 
savo reikalų ir leisk man tvarkyti savuosius! 

Bet Kaira buvo mano reikalas. Kaira buvo mano duktė. 

Pakėliau prožektorių. Korpusas įtrūko, bet lemputė degė 
skaisčiai kaip anksčiau - iš mano komandos. Pasilenkęs prieš ar- 
šią vėtrą, pakėlęs ranką apsisaugoti nuo krintančių šakų, nuslidi- 
nėjau kalva iki velionės savo žmonos studijos. 


DVIDEŠIMT SEPTINTAS 
SKYRIUS 


Iš pradžių niekaip neįstengiau atidaryti durų. Rankena sukosi, 
vadinasi, neužrakinta, tikriausiai nuo lietaus išbrinko medis... o 
gal kas nors užrėmė jas? Atsitraukiau, įsibėgėjau ir trinktelėjau 
petimi. Šiek tiek pasidavė. 

Tai ji. Sara. Stovi už durų ir neleidžia man įeiti. Kaip jai tai 
pavyksta? Kaip, po galais? Juk ji tėra sumautas vaiduoklis! 

Aš prisiminiau “Bamo konstrukcijų“ furgoną... ir lyg ištaręs 
užkeikimą išvydau jį stovintį Keturiasdešimt antrajame kelyje. 
Už jo stovėjo senės sedanas, tolėliau - dar keli automobiliai. Jie 
buvo išsirikiavę it mašinų turguje. Tik niekas čia neprekiavo au- 
tomobiliais, senbuviai tyliai sėdėjo savo mašinose. Miestelio sen- 
buviai buvo nugrimzdę į transą kaip aš. Senbuviai tapo energijos 
šaltiniu. 

Ji stiprinosi iš jų. Vogė jų gyvybines galias. Čiulpė ir iš Devo- 
ro... manęs taip pat, suprantama. Daugumos fenomenų, kuriuos 
man teko stebėti sugrįžus, autorius buvau aš pats, juos sukūrė 
mano psichinė energija. Nuostabu, kai pagalvoji. 

O gal būtų geriau sakyti “šiurpu"? 

- Džo, padėk man, - sušnibždėjau kliaukiančiam lietui. Žaibas 
pavertė upelius gyvsidabriu. - Jeigu mane mylėjai, padėk man 
dabar. 

Atsitraukęs vėl trenkiausi į duris. Šįkart nesulaukiau jokio pa- 
sipriešinimo ir įlėkiau studijon ant kelių, nusibrozdindamas 
smakrą į staktą. Tačiau prožektoriaus iš rankų nepaleidau. 

Minutei viskas nuščiuvo. Jaučiau, kaip kaupia jėgą čia esantys 
vaiduokliai. Atrodė, kad niekas nejuda, nors už nugaros, miške, 
kur su manim ar viena mėgo paklaidžioti Džo, pylė lietus, kaukė 
vėjas, kaip negailestingas sodininkas šienaudamas išdžiūvusius ar 
beveik išdžiūvusius medžius, kai nori per valandą atlikti dešim- 
ties ramių metų darbą. Užsitrenkė durys ir prasidėjo! Viską ma- 
čiau prožektoriaus, kurį automatiškai įjungiau, šviesoje, nors iš 
pradžių nesupratau, ką matau. Atrodė, kad poltergeistas įsisuko į 
mano Žmonos mėgstamus užsiėmimus ir turtus. 

Nuo sienos atsiplėšė kilimas ir ėmė skraidyti iš vieno studijos 
galo į kitą. It šampano kamščiai pokšėjo lėlyčių galvos, sutrupė- 
jo apvalus lempos gaubtas, pasipildamas man ant galvos stiklo 
lietumi. Padvelkė šalto vėjo gūsis, prie jo prisijungė ir šiltesnis, 
beveik karštas. Jie susiliejo ir ėmė suktis tornadu. 

Ant knygų lentynos stovėjusi Saros Kvatoklės kopija, padary- 
ta iš dantų krapštukų ir pagaliukų nuo ledinukų, sprogo šipulių 
debesimi. Kanojos irklas, atremtas į sieną, pakilo, aršiai užsimo- 
jo ir nulėkė į mane it ietis. Prisiplojau ant žalio kilimo, kad iš- 
vengčiau jo, į duženas susipjaustydamas delnus. Bet po kilimu 
pajutau kažkokį iškilumą. Irklas atsitrenkė į sieną tokia jėga, kad 
skilo per pusę. 

Dabar į orą pakilo mano žmonos bandža, kurios ji taip ir ne- 
įvaldė, dukart apsisuko ir išleido kelis gerai pažįstamus akordus 
- kaip norėčiau būti medvilnės krašte, senų laikų niekad nepamir- 
šiu. Ir vienu ypu trūko visos penkios stygos. Apsisukęs trečią kar- 
tą instrumentas driokstelėjo ant grindų, suskilo, sukynės pažiro it 
iškulti dantys. 

Judanti vėjo srovė vėl pradėjo - kaip geriau pasakyti? - telktis, 
kol virto garsu - nežemiškų įniršusių balsų riksmu. Jie būtų kly- 

kę, jeigu turėtų balso stygas. Sūkuriai susiliejo mano prožekto- 
riaus šviesos pluošte, po to vėl išsiskyrė. Išgirdau Sarą urzgiant 
prarūkytu balsu: Nešdinkis, kale! Dink iš čia! Tai ne tavo... po to 
nenusakomas bumbtelėjimas, orui susidūrus su oru. Išgirdau pa- 
žįstamą klyksmą, klykė Džo. Sara mušė ją, Sara baudė ją, kad iš- 
drįso įsikišti, ir Džo rėkė. 

- Ne! - surikau stodamasis. - Palik ją! Paleisk! 

Puoliau į kambarį, mosuodamas prožektoriaus šviesa, tarsi 
taip galėčiau nuginti ją šalin. Pro mane švilpė buteliukai su džio- 
vintomis gėlėmis, rūpestingai kolekcionuotais grybais, miško žo- 
lelėmis. Jie dužo į sieną, bet nė vienas nekliudė manęs, lyg bū- 
čiau saugomas nematomos rankos. 

Po to į orą pakilo Džo stalas. Su pilnais stalčiais jis turėjo 
sverti mažiausiai keturis šimtus svarų, tačiau pakilo lyg plunks- 
nelė. Oro srovės patraukė jį iš pradžių į vieną pusę, po to į kitą. 

Džo vėl suriko, tik jau ne iš skausmo, o įpykusi; aš atsitrau- 
kiau prie durų visiškai išsunktas. Panašu, kad Sara ne vienintelė 
gali vogti energiją gyvybei palaikyti. Balta, spermą primenanti 
medžiaga - tikriausiai ektoplazma, - ištryško iš skyrių dokumen- 
tams, ir stalas staiga nusklendė per kambarį. Lėkė greičiau, nei 
spėjau sekti akimis. Pasipainiojęs jo kelyje būčiau ištiškęs vieto- 
je. Pasigirdo ausis veriantis protesto ir skausmo riksmas - šį kar- 
tą Saros, - tada stalas pramušė sieną ir nudribo, įleisdamas į kam- 
barį lietų ir vėją. Stalo viršus pakibo kaip liežuvis, išlėkė visi 
stalčiai. Siūlų ritės, gijos, nedidelio formato floros bei faunos ka- 
talogai, miško žinynai, antpirščiai, užrašų knygelės, virbalai, iš- 
džiūvę flomasteriai - Džo pavalkai, kaip pasakytų Ki. Jie išlakstė 
it kaulai ir plaukų kuokštai iš atkasto kapo. 

- Liaukitės, - sukrankiau. - Baikit abi. Užteks. 

Sakyti nė nereikėjo. Žmonos studijoje likau vienas. Kova bai- 
gėsi. Kol kas. 

Atsiklaupiau ir sulenkiau žalią kilimą, stengdamasis neišbars- 
tyti šukių. Po juo radau dangtį į trikampį rūsį. Iškilimas, kurį pa- 
jutau delnu, buvo vienas jo vyris. Žinojau, kad čia yra rūsys, ren- 
giausi jį patikrinti, bet per visus įvykius pamiršau. 

Ant dangčio buvo žiedas. Įsitvėriau į jį, tikėdamasis pasiprie- 
šinimo, bet pakėliau lengvai. Nuo kvapo, padvelkusio iš apačios, 
sumedėjau. Ne drėgmė ir pelėsiai, ne - “Red" kvepalai, Džo 
mėgstamiausi. Netrukus aromatas išsisklaidė. Jį pakeitė lietaus, 
šaknų, šlapios žemės kvapas. Ne itin malonus, bet prie to pra- 
keikto beržo paežerėje teko uostyti ir blogesnius kvapus. 

Apšviečiau tris laiptukus. Kažkoks stačiakampis, kaip vėliau 
1990 ar 1991 metais. Metalinės dėžės suvyniotos į plėvelę. Senos 
plokštelės ir popieriai. Į plastikinį maišą įkištas senas magnetofo- 
nas. Kitame - senas videomagnetofonas. O kampe... 

Atsisėdau, nuleidau kojas, nelauktai kažkas palietė mano 
kulkšnį kaip ežere. Pasišviečiau tarp kelių ir vieną akimirką išvy- 
dau negriuką. Ne tą, kuris nuskendo ežere; šis buvo vyresnis ir 
daug didesnis. Dvylikos, keturiolikos metų. Paskenduolis negalė- 
jo būti daugiau kaip aštuonerių. 

Šitas iššiepė dantis ir sušnypštė lyg katė. Akys be lėliukių, 
kaip ir to vandenyje, visiškai baltos statulos akys. Jis purtė galvą. 
Neik čia, baltasis žmogau. Tegu numirėliai ilsisi ramybėje. 

- Bet tu juk neturi ramybės, - pasakiau ir nukreipiau šviesos 
spindulį tiesiai į jį. Vieną mirksnį išvydau išties kraupų dalyką. 
Mačiau kiaurai jį, bet podraug įžiūrėjau ir tai, kas yra jame: su- 
puvusias liežuvio liekanas burnoje, akis akiduobėse, it sugedusį 
kiaušinį kaukolėje verdančias smegenis. Paskiau vaikas dingo, ir 
liko tik vienas besisukantis dulkių verpetas. 

Nulipau žemyn, laikydamas žibintą. Po juo rankas tiesė tam- 
sūs šešėliai. 

Rūsys (jis buvo negilus, teko slinkti susilenkus) buvo nuklotas 
lentomis, kad daiktai negulėtų ant žemės. Vanduo tekėjo po jo- 
mis, žemė įgriuvo, buvo pavojinga net šliaužti. Kvepalų kvapas 
išsisklaidė be pėdsako. Jį pakeitė šlykštus dumblo dvokas ir - ži- 
nau, kad sunku patikėti, - pelenų bei ugnies kvapas. 

Beveik iš karto radau, ko ieškojau. Paštu užsakytos pelėdos, 
kurias Džo pati atsiėmė 1993 metų lapkritį, stovėjo šiaurės rytų 
kampe. “Dievaži, jos atrodė kaip tikros," - sakė Bilas, dievaži, jis 
neklydo: ryškioje prožektoriaus šviesoje priminė tikrus paukš- 
čius, suvystytus ir įvilktus į skaidrų plastiką. Apskritos geltonos 
akys su juodomis lėliukėmis. Plastmasinės plunksnos nudažytos 
tamsiais pušų spyglių tono dažais, pilvai - purvinai baltais su 
oranžiniu atspalviu. Nuslinkau žliugsinčiomis lentomis, stengda- 
masis vyti mintis apie tai, ar seka tas berniukas. Pasiekęs pelėdas, 
negalvodamas atsitiesiau ir stuktelėjau galvą į izoliacinę medžia- 
gą po studijos grindimis. Suduok kartą, jeigu "taip", du, jeigu 
"ne", kvaily, pasakiau mintyse. 

Prisitraukiau paukščius už plastiko, į kurį jie buvo suvynioti. 
Norėjau kuo greičiau iš čia ištrūkti. Nemiela jausti po savimi te- 
kantį vandenį. O ir dūmų kvapas stiprėjo, nepaisant drėgmės. Jei- 
gu dega studija? Jeigu Sarai pavyko ją pakurti? Supleškėsiu čia, 
nors pilvą sieks drumzlinas lietaus vanduo. 

Viena pelėda stovėjo ant plastmasinės atramos (geriau laikosi 
ant verandos ar priemenės, brangusis), tačiau kita atrama buvo 
dingusi. Traukiausi atbulas angos link, tempdamas paskui save 
maišą ir su kiekvienu griaustiniu raukydamasis. Po kelių žingsnių 
sušlapusi juostelė trūko, pelėda, pametusi savo atramą, lėtai pa- 
sviro į mane, įbedusi auksu apvestas juodas akis. 

Vėjo dvelksmas. Vos juntamas, raminantis “Red" kvepalų 
aromatas. Ištraukiau paukštį už ragelius primenančių plunksnų 

kuokštų ir apverčiau. Ten, kur buvo plastmasinė atrama, styrojo 
du kabliukai, o tarp jų juodavo ertmė. Joje radau mažą skardinę 
dėžutę, kurią pažinau dar neištraukęs iš pelėdos pilvo. Pašviečiau 
į dangtelį žinodamas, ką perskaitysiu: DŽO NIEKUČIAI. Žmo- 
na rado ją kažkokioje sendaikčių krautuvėlėje. 

Smarkiai plakančia širdimi pasižiūrėjau į skardinukę. Perkūni- 
ja grumėjo virš galvos, dangtis į rūsį liko atremtas, bet pamiršau, 
kad norėjau lipti viršun, pamiršau viską, liko tik skardinė, cigarų 
dėžutės dydžio dėžutė, tik ne tokia gili. Atvožiau dangtelį. 

Ant poros užrašų knygučių, kurias perku savo veikėjų sąra- 
šams ir pastaboms, gulėjo keli sulankstyti popieriaus lapeliai. Jie 
buvo perrišti gumos žiedu. Ant viršaus radau blizgantį juodą ke- 
turkampį. Tik prikišęs jį prie žibinto supratau, kad tai nuotraukos 
negatyvas. 

Jame buvo atvirkščia, vaiduokliška Džo su savo pilku bikiniu. 
Stovėjo ant plausto, suėmusi šlapius plaukus rankomis. 

- Džo, - ištariau, ir gerklę užspaudė ašaros. Palaikęs rankoje 
negatyvą, nenoromis įkišau jį dėžutėn su popieriais ir užrašų kny- 
gutėmis. Dėl jų mano žmona atvažiavo į Sarą 1994 metų liepą; 
surinko ir viską paslėpė. Ji nuėmė pelėdas nuo verandos (Frenkas 
girdėjo bilstelint duris) ir atnešė čia. Beveik mačiau, kaip ji nui- 
ma vienos atramą ir įgrūda skardinę dėžutę į pilvą, po to susuka 
abu paukščius į plastiką, atneša čia, kol jos brolis rūko ir stebisi 
keista vibracija. Bloga vibracija. Vargu ar kada sužinosiu, kodėl 
ji taip pasielgė ir kokia nuotaika ją tuomet buvo apėmusi... bet ji 
turėjo tikėti, kad kada nors čia ateisiu. Kam dar ji paliko nega- 
tyvą? 

Rastieji popieriai daugiausia buvo iškarpų iš “Kas! Roko bal- 
so" ir “Savaitės naujienų" fotokopijos. Dailia, tvirta žmonos ra- 
šysena ant kiekvieno buvo pažymėta data. Seniausia iškarpa pri- 
minė 1865 metus, straipsnio antraštė: DAR VIENAS GRĮŽO 
NAMO SVEIKAS. Pasakojama apie trisdešimt dvejų metų Dža- 

redą Devorą. Ir staiga supratau, kas man nedavė ramybės: nesu- 
tampančios kartos. Susilenkęs rūsyje prisiminiau Saros Tidvel 
dainos žodžius. Nešvanki dainelė prasidėjo taip: Seniai daro tai, 
daro ir jauni/ Kas jaunimą moko - aišku, kad seni... 

Kai Sara ir “Red Tops" pasirodė Kaslo apygardoje ir įsikūrė 
laukymėje, dabar žinomoje kaip Tidvelo pieva, Džaredui Devo- 
rui buvo šešiasdešimt septyneri ar aštuoneri. Senas, bet stiprus. 
Pilietinio karo veteranas. Toks, į kurį gali lygiuotis jaunimas. Ir 
Saros daina nesiskyrė nuo realybės: seniai moko jaunimą, kaip 
tai daryti. 

Ką tokio jie padarė? 

Laikraščių iškarpos akių neatvėrė. Tik peržvelgiau straipsnius 
apie Sarą ir jos grupę, tačiau mane sukrėtė bendras tonas. Saky- 
čiau, švelni panieka. “Red Tops" buvo “pietietiški mūsų varniu- 
kai", “gerklingieji mūsų juodukai“. Pabrėžiamas jų trykštantis 
“juodas nuoširdumas". Pati Sara apibūdinama kaip “pritrenkian- 
čios figūros negrė plačia nosimi, storomis lūpomis ir aukšta kak- 
ta", kuri “žavėjo vyrus ir moteris įgimta dvasia, akinančia šypse- 
na ir veriančiu juoku". 

Čia buvo - saugok ir gink mus, Viešpatie, - recenzijos. Geros 
recenzijos, jeigu džiaugiesi pavadintas geraširdžiu juočkiu. 

Perverčiau lapelius, ieškodamas užuominos, kokiomis aplin- 
kybėmis išskrido “pietietiški mūsų varniukai". Ničnieko. Radau 
iškarpą iš 1933 metų liepos 19-osios (devynioliktas žemyn, prisi- 
miniau aš) “Balso". Straipsnis vadinosi: “Patyręs pėdsekys ir ko- 
tedžų prižiūrėtojas neįstengė išgelbėti dukters". Pasak straipsnio, 
Fredas Dynas su kitais dviem šimtais vyrų kovojo su miško gais- 
ru rytinėje Tėero dalyje, bet staiga pasikeitė vėjas, ir ugnis persi- 
metė į šiaurinį ežero pakraštį, kuriam, manyta, niekas negrėsė. 
Tuo metu tenai daugelis vietinių gyveno vasarnamiuose, žvejojo, 
medžiojo (tiek ir pats žinojau). Vietovė buvo vadinama Helo Bė- 
jumi, turėjo net parduotuvę. Prasidėjus gaisrams, tenai liko Fre- 

do žmona Hilda su trejų metų dvynukais Viljamu ir Karla. Beje, 
kaip ir daugelis kitų savanorių gaisrininkų žmonų su vaikais. 

Laikraštis tvirtina, kad pasikeitus vėjo krypčiai ugnis “įsisiau- 
tėjo". Liepsnos nesunkiai peršoko vyrų iškirstą priešgaisrinę 
juostą ir ėmė ryti medžius šiauriniame ežero krante. Helo Bėjuje 
nebuvo kam imtis vadovanti, nes vyrai dirbo kitur. Moterys supa- 
nikavo, puolė krauti į mašinas vaikus bei daiktus, susigrūdo siau- 
rame kelyje. Pagaliau vienas senas laužas sugedo, ir moterys li- 
ko atkirstos miške, kuriame nelijo nuo balandžio. 

Vyrai laiku suskubo į pagalbą, bet kai Fredas Dynas pasiekė 
žmoną, kuri su kitomis stūmė nuo kelio gremėzdišką “Fordą", 
paaiškėjo baisus dalykas: Bilas miegojo ant automobilio grindų, 
o Karla dingo. Hilda susodino abu kaip visada, bet kažkuriuo me- 
tu, užsnūdus broliui, kai mama krovė paskutinius daiktus į baga- 
žinę, Karla tikriausiai prisiminė savo žaislą ir grįžo į vasarnamį 
jo pasiimti. Mama tuo tarpu sėdo į seną “Desotą" ir neapsižiūrė- 
jusi išvažiavo. Mergaitė arba liko name, arba keliauja iš Helo Bė- 
jaus pėsčia. Bet kuriuo atveju jai gresia mirtis ugnyje. 

Keliukas buvo per siauras apsisukti ir grįžti atgal, tad Fredas 
Dynas didvyriškai pasileido bėgte į rūkstančius dūmus ir ugnies 
liežuvius. Liepsna skubėjo jį pasitikti it mylimoji. 

Skaičiau laikraščio skiautę atsiklaupęs ant lentų, pasišviesda- 
mas prožektoriumi, ir nelauktai ugnies ir dūmų kvapas sustiprė- 
jo. Sukosėjau... o tada užspringau metalu atsiduodančiu vande- 
niu. Ir vėl, tik dabar jau rūsyje po žmonos studija, pasijutau skęs- 
tąs. Vėl pasilenkiau ir išspjoviau tik seilių lašą. 

Atsigręžęs išvydau ežerą. Ant ūkanoto jo vandens klykia na- 
rai ir plakdami sparnais vandenį artėja prie manęs. Dangaus mė- 
lynės nesimato, dvelkia anglimi ir paraku. Iš dangaus pabiro pe- 
lenai. Rytinis Juodosios Žymės krantas liepsnoja, mano ausį pa- 
siekia pokštelėjimas sprogus drevėtam medžiui. 

Pažvelgiau žemyn, norėdamas išsklaidyti tą viziją, žinodamas, 
jog po minutės kitos viskas nutols, nors atrodo taip tikroviška, 
kaip mūsų kelionė su Kaira į Fraiburgo mugę. Tačiau išvydau ne 
auksines pelėdos akis, o mėlynakį vaiką. Mergaitė sėdėjo ant pik- 
niko stalo, ištiesusi priešais save drūtas rankytes ir verkė. Mačiau 
ją taip aiškiai, kaip save kas rytą vonios veidrodyje skusdamasis. 
Ji buvo... 

maždaug Kairos amžiaus, tik drūtesnė, o plaukai ne šviesūs, 
bet juodi. Juodi kaip jos brolio, kurio galvą žilė papuoš tik neįsi- 
vaizduojamai tolimą 1998 metų vasarą, vasarą, kurios ji nesu- 
lauks, jeigu niekas jos neištrauks iš šito pragaro. Mergaitė ap- 
rengta balta suknute, raudonomis puskojinėmis, tiesia rankas į 
mane ir šaukia: Tėtuk, tėtuk! 

Šoku prie jos, bet mane persmelkia sutelkto karšto oro šuoras; 
aš čia tik vaiduoklis, suprantu, ir ką tik pro mane prasismelkė 
Fredas Dynas. Tėtuk, šaukia vaikas jį, ne mane. Tėtuk! Apsika- 
bina jį, pamiršusį, kad suodžiai tepa baltą šilkinę suknutę ir put- 
lų veiduką. Jis bučiuoja vaiką, ima kristi pelenai, o narai plaukia 
plakdami sparnais į krantą. 

Tėtuk, ugnis ateina! rauda ji ant tėvo rankų. 

Žinau, nebijok, ramina Fredas. Viskas bus gerai, tik nebijok, 
pupyte, tik tu nebijok. 

Ugnis neina, ji jau atėjo. Liepsnoja visas Helo Bėjus, ugnis 
vieną po kito ryja mažus namelius, kur per medžioklės sezoną 
įkaušę vyrai mėgdavo pamiegoti. Už Elo Lerukso kotedžo lieps- 
noja Margaretės skalbiniai, išdžiaustyti dar šį rytą - kelnės, suk- 
nelės, apatiniai pleška ant degančios virvės. Ima lyti degančiais 
lapais ir žieve, čirškiančių sakų lašas kapteli vaikui ant kaklo, ir 
mergaitė surinka. Fredas nubraukia juos ir nusineša vaiką že- 
myn, prie vandens. 

Nedaryk to! šaukiu aš. Žinau, kad ne mano galioje tai pakeis- 
ti, bet vis vien šaukiu jį, mėginu atkalbėti. Nugalėk tai! Dėl Die- 
vo meilės, nugalėk! 

Tėtuk, kas tas vyras? klausia Karla ir rodo į mane, kai žalią 
Dyno namelio stogą pagauna liepsna. 

Fredas pasižiūri ten, kur ji rodo, jo veide įžiūriu kaltę. Jis su- 
pranta, ką daro. Tai baisiausia, giliai širdyje jis suvokia, ką vei- 
kia Helo Bėjuje, kur baigiasi Gatvė. Žino ir bijo, kad kas nors 
gali matyti jo nusikaltimą. Bet jis nieko nepastebi. 

O gal ne? Akys sekundei išsiplečia pamačiusios kažką - tik- 
riausiai šokantį vėjo sūkurį. O gal jis jaučia mane? Negi? Ar jau- 
čia šalto vėjo dvilktelėjimą šitoje pirtyje? Gūsį, panašų į protes- 
tuojančias rankas, kurios neleistų, jeigu tik būtų bent kiek mate- 
rialios? Paskiau jis nusisuka ir brenda į vandenį prie liepto. 

Fredai! rėkiu. Viešpatie, žmogau, pažvelk į ją! Negi manai, 
kad žmona atsitiktinai apvilko ją baltu drabužėliu? Ar šitaip vai- 
kai rengiami žaisti kieme? 

Tėtuk, kodėl mes einame į vandenį? klausia ji. 

Kad pabėgtume nuo ugnies, pupa. 

Tėtuk, aš nemoku plaukti! 

Tau nereikės, atsako jis, ir kokį pajuntu šaltį! Nes jis nemeluo- 
ja, jai nereikės plaukti, nei dabar, nei vėliau. Fredas pasirinko 
gailestingesnį būdą nei Normalas Osteris vėliau, gailestingesnį 
nei galonai geliančio vandens po vandens pompa. 

Karlos suknytė išsiskleidžia it lelija, raudonos kojinės sumir- 
ga vandenyje. Ji įsikibusi tėvui į kaklą, dabar jie tarp narų. 
Paukščiai taško vandenį galingais sparnais, plaka putas ir abe- 
jingomis raudonomis akimis stebi vyrą su vaiku. Seku jiems įkan- 
din, jaučiu šaltą vandenį, nors nekeliu bangų, net vanduo nerai- 
buliuoja. Rytinis ir šiaurinis ežero krantas liepsnoja, Fredas Dy- 
nas brenda gilyn, nešdamas ją kaip per krikštą. Jis vis dar kalba 
sau, jog nori dukrą išgelbėti, tik išgelbėti, kaip visą gyvenimą 
Hilda tikins save, jog vaikas pats nuklydo į namą žaisliuko, kad 
Karla nebuvo palikta tyčia, palikta su balta suknele ir raudono- 
mis kojinaitėmis, idant rastų tėvas, kadaise padaręs kažką bai- 
saus. Čia praeitis, SENIAI žemė, kurioje tėvų nuodėmės grįžta 

vaikams net iki septintos kartos, dar negreitai išvysiančios dienos 
šviesą. | 

Jis nardina ją gilyn, mergaitė ima klykti. Jos riksmas sumišta 
su narų balsais, po to tėvas nutildo ją bučiniu į lūpas. Myliu ta- 
ve, tėtukas myli savo pupą, taria jis ir nuleidžia. Tai turėtų būti 
krikštas panardinant į vandenį, bet ant kranto nėra choro, gie- 
dančio "Susirinkim prie upės", niekas nešaukia "aleliuja!" ir 
Fredas neleidžia jai iškilti. Mergaitė įnirtingai spurda baltais au- 
kos drabužėliais, ir tėvas nevalioja į ją žiūrėti, jis įsmeigia akis į 
ežero krantą, į vakarus, kurių nepalietė gaisras (ir niekad nepa- 
lies) ir kur dangus žydras kaip visuomet. Ant jo byra juodas plė- 
nių lietus, iš akių srūva ašaros. Laikydamas išsivaduoti mėginan- 
tį vaiką, jis kalba sau, kad įvyko nelaimingas atsitikimas, baisi 
nelaimė, nusinešiau ją į vandenį, nes daugiau neliko kur eiti, ji 
supanikavo, ėmė spurdėti, išsprūdo man iš rankų ir tada... 

Pamiršęs, kad esu vaiduoklis, surinku: “Kija! Laikykis, Kija!“ 
ir neriu. Pasiekiu ją, matau persigandusį jos veiduką, išplėstas 
mėlynas akis, iš rausvų lūpyčių besidriekiantį sidabro burbuliu- 
kų vėrinėlį iki tėvo, stovinčio vandenyje sulig kaklu ir kalbančio 
sau, kad bandė išgelbėti ją, ištraukti, bet nepajėgė. Kito kelio ne- 
buvo, jis mėgino. Aš vėl griebiu ją rankomis, gaudau ją, savo vai- 
ką, savo dukrą, savo Kiją (jie visi Kijos, berniukai ir mergaitės, 
mano dukros), bet kaskart rankos praeina kiaurai ją. Dar bai- 
siau, kad vaikas irgi stengiasi į mane įsikibti, tačiau jo maldau- 
jančios rankytės skrodžia kiaurai mane. Mes negalime paliest 
vienas kito, nes dabar esu vaiduoklis. Vaiduoklis, o kai jos jėgos 
nusilpsta, suprantu, kad aš... negaliu... 0... aš... 

negaliu įkvėpti - aš skęstu. 

Susilenkiau, išsižiojau, ir šį kartą ant plastikinių pelėdų kliūs- 
telėjo ežero vandens čiurkšlė. Prispaudžiau “Džo niekučius" prie 
širdies, kad nesušlaptų, judesys sukėlė antrą spazmą. Dabar van- 
duo ūžtelėjo ir iš nosies. Giliai įkvėpęs užsikosėjau. 

- Tai turi baigtis, - pasakiau. Žinoma, baigsis, vienaip ar ki- 
taip. Nes Kaira buvo paskutinė. 

Užlipau į studiją ir atsisėdau ant prišniaukštų grindų atgauti 
kvapą. Lauke dundėjo griaustinis, pylė lietus, bet, mano suprati- 
mu, audra jau pradėjo rimti. Gal ir klydau. 

Ilsėjausi nukoręs į rūsį kojas: ten nebeliko vaiduoklių, galin- 
čių paliesti mano kulkšnis (nežinau, iš kur, bet tuo neabejojau). 
Numoviau gumeles, laikiusias užrašų knygeles. Pirmą pervertęs 
pamačiau, jog ji beveik prirašyta Džo ranka - kelionių į Tėerą 
1993 ir 1994 metais vaisius. Daugiausia užrašų fragmentai, taip 
pat iššifruoti diktofono įrašai, kurių man dar teks paieškoti. Tik 
kažin ar būtina. Kai ateis laikas, - jeigu ateis, - tikėjausi čia suras- 
ti didžiąją istorijos dalį. Kas nutiko, kas tai padarė, kaip uždangs- 
tė. Kol kas nesuku dėl to galvos. Dabar man rūpėjo, kad Kaira 
liktų sveika ir saugi. 

Lye stille. 

Norėjau užmauti gumutę ant užrašų, bet ta knygelė, kurią var- 
čiau, išslydo iš šlapios rankos ir nukrito ant grindų. Iš jos išlėkė 
žalias popieriaus lapelis. Pakėlęs perskaičiau štai ką: 


$.1868 $-1866 g. Motone...? 
Deiros NMunonas Ksridseta Ilikas šonikoniai Oteris 
Polas Munenas 4. 1892 Khris Osteris 3. 1885 

Džekas Munenas g. 1920 Mormalas:-Osteris g. 1915 
3. 56 g. 1940 | g.1943 -m. 1945 

„Sidas/ Maikas g. 1958/ Džo „Kenis Osteris/ Koris Oktoris 
g. 1970 g. 1974 sAUGI: 
Ma, K? Dvividas Osteris/ Kisa Ostop ĮDUKRINTA 


Akimirkai išėjau iš tos keistos būsenos, kurioje gyvenau; pa- 
saulis vėl grįžo į įprastus rėmus. Tik spalvos atrodė kažko per- 
nelyg intensyvios, objektai - per daug ryškūs. Staiga pasijutau 

kaip pėstininkas, nelauktai apšviestas vaiduokliškos baltos švie- 
sos, kurioje viskas kaip ant delno. 

Mano tėvo giminė iš Neko, dėl to neklydau; pagal šitą lapelį, 
mano prosenelis buvo Džeimsas Nunenas, jis niekad nešiko į tą 
pačią duobę su Džaredu Devoru. Maksas Devoras arba melavo 
Metei... arba buvo blogai informuotas... ar tiesiog susipainiojo 
kaip dauguma tokio amžiaus senų žmonių. Netgi toks žvalus se- 
nis, kaip Devoras, negalėjo išvengti atminties spragų. Beje, jis 
nelabai nukrypo nuo tiesos, nes šis lapelis rodo, kad mano prose- 
nelis turėjo vyresnę seserį, Bridžetą. Bridžeta ištekėjo už Bento- 
no Osterio. 

Mano pirštas nuslinko iki Hario Osterio. Gimęs Bentono ir 
Bridžetos Nunen Oster šeimoje 1885 metais. 

- Viešpatie, - sušnibždėjau. - Kenio Osterio senelis - mano se- 
nelio pusbrolis. Ir buvo vienas iš tų, kurie kažką padarė. Taip, čia 
ryšys. 

Staiga mane suėmė siaubas dėl Kairos. Jau beveik valanda ji 
viena name. Kaip galėjau būti toks mulkis? Kol sėdžiu rūsyje, 
galėjo atvažiuoti bet kas. Sara galėjo pasinaudoti bet kuriuo... 

Ir tada supratau, jog tai netiesa. Žudikai ir vaikai-aukos buvo 
kraujo giminės, dabar kraujas prasiskiedė, upė beviek pasiekė jū- 
rą. Bilas Dynas laikėsi atokiau nuo Saros Kvatoklės, Kenis Oste- 
ris išsidangino su šeima į Taksačiusetsą. O artimiausi Ki kraujo 
giminės - mama, tėvas, senelis - buvo mirę. 

Tik aš likau. Paskutinis kraujo giminė. Tik aš galiu tai pada- 
ryti. Nebent... 

Paknopstomis puoliau slidžiu takeliu atgal į namą, norėdamas 
įsitikinti, kad ji sveika. Vargu ar Sara galėtų ją nuskriausti, nors 
ir prisiplėšė užtektinai energijos iš senbuvių... o jeigu klystu? 

Kas, jeigu klystu? 

DVIDEŠIMT AŠTUNTAS 
SKYRIUS 


Ki užmigo po žandu pasikišusi minkštą šunytį, vos tik palikau 
ją. Žaislas ištepė jos kaklą, bet širdis neleido paimti žaisliuką. Už 
jos, kairėje, pro atviras vonios kambario duris sklido melodingas 
čiurlenimas. Mane apsuko šalto oro gūsis, paglostė veidą, malo- 
nus šiurpuliukas nubėgo nugara. Svetainėje tyliai skimbtelėjo 
Banterio varpelis. 

Vanduo šiltas, širduk, sukuždėjo Sara. Būk jos draugas, būk 
jos tėvelis. Padaryk tai. Padaryk, ko trokštu. Padaryk, ko mes 
abu trokštame. 

O aš tikrai to norėjau, nes kaip tik dėl šitos priežasties Džo 
stengėsi laikyti mane kuo toliau nuo Tėero ir Saros Kvatoklės. 
Štai kodėl nuslėpė galimą savo nėštumą. Jaučiausi tartum atradęs 
savy vampyrą, pabaisą, kuriai nerūpi vadinamoji pokalbių šou 5ą- 
žinė ir skaitytojų nuomonių puslapio moralė. Ta mano dalis troš- 
ko tik nunešti Ki į vonią, įkišti į šiltą vandenį ir stebėti po van- 
deniu judančius baltus kaspinus raudonais krašteliais, kaip mirgė- 
jo balta Karlos Dyn suknelė ir raudonos puskojinės, aplinkui 
pleškant miškams. Dalis manęs labai džiaugtųsi galimybe sumo- 
kėti paskutinę tos senos paskolos įmoką. 

- Dieve švenčiausias, - burbtelėjau ir persibraukiau veidą 
virpančia ranka. - Ji tokia gudri. Ir velniškai stipri. 

Vonios durys bandė užsitrenkti man prieš nosį, bet atlapojau 
jas nesunkiai. Pokštelėjo vaistinėlės durelės, sutrupėjo stiklas, at- 
simušęs į sieną. Į mane ėmė lėkti tai, kas buvo spintelėje, viso- 
kios nepavojingos smulkmenos: dantų pastos tūbelės, dantų šepe- 
tėliai, plastmasiniai buteliukai, seni “Vick" inhaliatoriai. Tyliai, 
vos girdimai suriko Sara iš pykčio, kai ištraukiau vonios kaištį ir 
leidau vandeniui garmėti kanalizacijon. Dievaži, šiam šimtmečiui 
Tėere jau užtenka paskenduolių. Ir sykiu jaučiau sunkiai nugali- 
mą norą vėl užkimšti vonią, kol dar liko pakankamai vandens at- 
likti, kas sumanyta. Todėl nutraukiau kaištį nuo grandinėlės ir 
nušveičiau į koridorių. Su trenksmu užsivėrė vaistinėlės durelės, 
pažirdamos likusiu stiklu. 

- Kiek tu nužudei? - paklausiau jos. - Kiek be Karlos Dyn, Ke- 
rio Osterio ir mūsų Kijos? Du? Tris? Penkis? Kiek dar gyvybių 
reikės, kad galėtum nusiraminti? 

Visų! šėrė man atsakymą. Bet tai nebuvo vien Saros balsas; 
buvo ir mano paties. Ji įsibrovė į mane, įsmuko lyg vagis į rūsį... 
ir tada toptelėjo mintis, jog net tuomet, kai vonia išleista ir už- 
springusi vandens pompa, lieka ežeras. 

Visų! pakartojo balsas. Visų iki vieno, širduk! 

Žinoma, reikia visų. Antraip Sara Kvatoklė nesulauks poilsio. 

- Aš padėsiu tau atgauti ramybę, - tariau. - Tą tai pažadu. 

Vanduo verpetu išnyko skylėje... bet visuomet yra ežeras, eže- 
ras, jeigu apsigalvočiau. Išėjęs iš vonios, vėl pasižiūrėjau į mie- 
gančią Ki. Ji nejudėjo, jausmas, kad Sara slypi manyje, išnyko, 
Banterio varpelis tylėjo... tačiau man vis vien buvo neramu, ne- 
sinorėjo palikti ją vieną. Tačiau privalau atlikti savo pareigą, jei- 
gu man tai lemta, ir negaliu gaišti. Apygardos policija netrukus 
bus čia, jų nesulaikys nė audra, nė išvirtę medžiai. 

Taip, bet... 

Vestibiulyje neramiai apsidairiau. Perkūnija griaudėjo, bet ne- 
be taip grėsmingai. Ir vėjas rimo. Nedingo tik įsitikinimas, jog 

mane kažkas stebi, stebi, bet ne Sara. Pastoviniavęs kelias minu- 
tes ir pamėginęs įtikinti save, jog tai tik pertemptų mano nervų 
padarinys, nuėjau prie durų. 

Atidariau jas į verandą... ir staigiai atsigręžiau, tikėdamasis iš- 
vysti kažką už knygų lentynų. Pamėklę galbūt. Tai, kam reikėjo 
dulkių rinktuvo. Tačiau šiame pasaulio gale liko tik viena pamėk- 
lė - aš, o judesys, kurį sugavo akys, buvo vanduo, čiurškiantis per 
stiklą. 

Lijo smarkiai, pasiekęs kiemą kiaurai permirkau, bet nekrei- 
piau į tai dėmesio. Visai neseniai buvau su mergyte, kai ji sken- 
do, pats vos nenuskendau, ir lietus manęs nesulaikys. Pakėliau 
šaką, įlenkusią “Ševio" stogą, numečiau į šalį ir atidariau gali- 
nes duris. 

Daiktai, kuriuos įsigijau “Skiepuose ir daiguose" teberiogsojo 
ant užpakalinės sėdynės Lailos Prolks duotame medžiaginiame 
maiše. Kastuvėlį ir sodininko peilį mačiau aiškiai, trečias daiktas 
slėpėsi plastiko maišelyje. Norite, kad įdėčiau į atskirą maišiu- 
ką? paklausė Laila. Atsarga gėdos nedaro. Vėliau, kai rengiausi 
važiuoti, ji papasakojo apie Kenio šunį, mirtinai nusilakstantį be- 
vaikant žuvėdras, ir nusijuokė iš širdies. Tik jos akys nesijuokė. 
Tikriausiai taip galima atskirti marsiečius nuo Žemės gyventojų: 
marsiečiai niekuomet nesijuokia akimis. 

Ant priekinės sėdynės gulėjo Romio ir Džordžo dovana - ste- 
nokaukė, kurią iš pradžių palaikiau Devoro deguonies kauke. Ta- 
da sumurmėjo vaikinai iš rūsio, ir aš pasilenkiau paimti kaukę už 
elastinio dirželio nėmaž nenutuokdamas, kam man jos reikia. Įsi- 
metęs ją į maišelį užtrenkiau mašinos dureles ir ėmiau leistis laip- 
tais prie ežero. Prieš tai stabtelėjau verandos gale: po ja visuomet 
laikiau kelis įrankius. Kirtiklio neturėjau, kapui kasti tiks ir kas- 
tuvas. Ir tada, vildamasis, jog paskutinį kartą, ėmiau leistis į Gat- 
vę kaip tada sapne. Džo nereikėjo rodyti man vietos; Žalioji da- 
ma visą laiką rodė į tą tašką ranka. Man regis, būčiau radęs ją ir 


237 


be beržo, net neuostęs klaikaus Saros dvoko. Mane ten būtų nu- 
vedusi nerimstanti širdis. 


+ 


Prieš akmenį, išlendantį į taką, stovėjo vyras, o kai aš stabte- 
lėjau ant paskutinės laiptų atkarpos, jis pasveikino mane gerai pa- 
žįstamu balsu: 

- Ei, suteneri, kur tavo kekšė? 

Jis stovėjo ant Gatvės merkiamas lietaus, bet medkirčio dra- 
bužiai - žalios flanelinės kelnės, languoti vilnoniai marškiniai ir 
nublukusi kareiviška pilotė - buvo sausi, nes vanduo tekėjo ne ant 
jo, o kiaurai jį. Vyras tik atrodė realus, nors buvo ne realesnis už 
pačią Sarą. Priminiau sau tai, žengdamas į Gatvę, bet širdis ir to- 
liau dundėjo mano krūtinėje it kūjis. 

Žmogus dėvėjo Džaredo Devoro drabužius, bet nebuvo Dža- 
redas. Gatvėje stovėjo Džaredo provaikaitis Maksas, kuris pradė- 
jo savo karjerą pavogdamas sniego roges, o baigė savižudybe... 
prieš tai pasirūpinęs, kad būtų nužudyta jo marti, turėjusi įžūlu- 
mo atsakyti, ko jis troško. 

Žengiau jo link, Maksas pasitraukė į tako vidurį užtverti man 
kelią. Jaučiau nuo jo svilinantį šaltį. Taip, būtent, sakau, kaip pri- 
simenu: galėjau jausti nuo jo sklindantį svilinantį šaltį. Ir išties 
ten buvo Maksas Devoras, tik persirengęs medkirčio drabužiais ir 
atrodąs taip, kaip atrodė gimus jo sūnui Lensui. Senas, bet tvirtas. 
Vyras, į kurį lygiuojasi jaunesni. Ir tikrai, lyg prisiminimas būtų 
juos sugrąžinęs, greta jo ėmė rastis kiti vyrai, buvę šalia Džaredo 
per Fraiburgo mugę. Dabar kelis iš jų pažinau. Fredas Dynas, ku- 
riam 1901 metais suėjo devyniolika ir kuris po trisdešimties me- 
tų nuskandins ežere savo dukterį. Ir tas, kuris priminė mane - Ha- 
ris Osteris, mano prosenelio sesers sūnus. Jam buvo šešiolika, per 
jaunas skustis, bet pakankamai suaugęs dirbti miškuose su Dža- 
redu. Pakankamai suaugęs, kad šiktų su Džaredu į tą pačią duo- 

bę. Ir painiotų Džaredo nuodus su išmintimi. Kitas truktelėjo gal- 
vą ir pašnairavo - jau esu matęs tokį tiką. Kur? Po to prisiminiau: 
Leikvju supermarkete. Šitas jaunuolis buvo velionio Roiso Meri- 
lo tėvas. Kitų nepažinojau. Ir nesukau dėl to galvos. 

- Pro mus tu nepraeisi, - pareiškė Devoras. Jis ištiesė į priekį 
rankas. - Net nemėgink. Teisingai, vaikinai? 

Jie sumurmėjo pritardami; tik jų balsai sklido iš toli, veikiau 
liūdni nei grėsmingi. Vyre Džaredo Devoro drabužiais slypi šiek 
tiek gyvybės - tikriausiai todėl, kad gyvendamas jis buvo neapsa- 
komai gyvybingas, o gal dėl to, kad mirė visai neseniai, bet kiti 
nesiskyrė nuo vaizdų ekrane. 

Žengiau į priekį, į tą svilinantį šaltį, į kvapą, tą patį nesveiką 
tvaiką, kuris gaubė Maksą ir tada, kai susitikome pirmą kartą. 

- Kur eini? - suriko jis. 

- Pasivaikščioti, - atsakiau. - Tai neuždrausta. Gatvė yra mū- 
sų viešasis parkas, kur gali vaikštinėti tiek prižiūrėti šuneliai, tiek 
laukiniai šunėkai. Pats taip sakei. 

- Tu nesupratai, - atkirto Maksas-Džaredas. - Ir nesuprasi. Tu 
ne iš to pasaulio. Tai mūsų pasaulis. 

Stabtelėjau ir susidomėjęs pažvelgiau į jį. Laikas spaudė, no- 
rėjau kuo greičiau viską sutvarkyti... bet privalėjau žinoti, o De- 
voras, man regis, buvo pasirengęs atsakyti į mano klausimus. 

- Pasistenk, kad suprasčiau, - atsakiau. - Įtikink, kad kokį nors 
pasaulį gali laikyti savu, - pažiūrėjau į jį, po to į už jo susispietu- 
sius perregimus pavidalus: - Papasakok, ką padarėte. 

- Tada viskas buvo kitaip, - pradėjo Devoras. - Kai tu čia atsi- 
kėlei, Nunenai, galėjai nueiti tris mylias iki Helo Bėjaus ir Gat- 
vėje sutikti tik tuziną žmonių. Po Darbo dienos nesutiksi nieko. 
Šitoje ežero pakrantėje tenka brautis pro sulaukėjusius krūmus, 
apeidinėti išvartas, - po šitos audros jų bus dar daugiau, - nes 
šiandien miestelio žmonės nešaukia talkų sutvarkyti šitą taką, 
kaip darydavo anksčiau. Bet mūsų laikais!.. Miškai buvo didesni, 

Nunenai, atstumai didesni, daug ką reiškė kaimynystė. Netgi pa- 
tį gyvenimą. Tuomet čia tikrai buvo Gatvė. Negi nematai? 

Galėjau matyti. Pažvelgęs pro vaiduokliškus Fredo Dyno, Ha- 
rio Osterio ir kitų vyrų siluetus, viską įstengiau matyti. Jie nebu- 
vo vien tik vaiduokliai; jie atstojo langus į praeitį. Mačiau 

18987.. vasaros popietę. O gal tai 1902-ieji? 1907-ieji? Ne- 
svarbu. Čia metas, kai laikas atrodo sustojęs. Metas, kurį senbu- 
viai prisimena kaip aukso amžių. Tai Praeities Žemė, Kai-Aš-Bu- 
vau-Mažas Karalystė. Viską užliejusi auksinė nesibaigiančios lie- 
pos saulės šviesa; ežeras mėlynas kaip svajonė, nusagstytas mi- 
lijonais saulės zuikučių. O Gatvė!.. Trumpai nuskusta kaip pievu- 
tė ir plati it bulvaras. Tai iš tikro bulvaras, matau aš, vieta, kur 
bendruomenė gali save realizuoti. Gatvė - pagrindinė bendravi- 
mo arterija, pagrindinis kabelis jų tinkle, apraizgiusiame Tėerą. 
Aš visą laiką jaučiau tuos kabelius, net kai Džo buvo gyva, ir čia 
jų pradžia. Žmonės vaikštinėja Gatve mažomis grupelėmis, juo- 
kauja, šnekučiuojasi po vasaros dangum. Čia prasideda tas nere- 
gimas voratinklis. Žiūriu ir suvokiu, kaip aš klydau, laikydamas 
juos marsiečiais, žiauriais ir viską apskaičiuojančiais kitos pla- 
netos gyventojais. Į rytus nuo saulėto jų bulvaro stūkso tamsios 
girios, kalvos ir daubos, kur gali tykoti bet kokia nelaimė, prade- 
dant nukirsta per nelaimingą atsitikimą koja, iki nesėkmingo 
gimdymo, kai jauna mama nesulaukia gydytojo iš Kasl Roko. 
Žmonės gyvena be elektros, telefonų, gelbėtojų tarnybos, gali pa- 
sikliauti tik vienas kitu ir Dievu, kuriuo kai kurie pradėjo abejo- 
ti. Jie gyvena miškuose, girių pavėsyje, bet gražiomis vasaros po- 
pietėmis išeina prie ežero. Ateina į Gatvę, žiūri į vienas kito vei- 
dus ir juokiasi - tada jie tikrai Tėere, tame, ką aš vadinu transu. 
Jie ne marsiečiai, jie maži žmogeliai, egzistuojantys tamsos pa- 
kraštyje, tik tiek. 

Matau vasarotojus iš “Varingtono" 

, vyrai, vilkintys baltus 
Jlanelės kostiumus, dvi moterys ilgomis teniso suknelėmis, neši- 

nos raketėmis. Tarp jų netvirtai prarieda žmogus ant triračio mil- 
žinišku priekiniu ratu. Grupelė vasarotojų stabteli pasikalbėti su 
jaunuoliais iš miestelio: nori sužinoti, ar galėtų antradienio va- 
kare sužaisti beisbolo rungtynes prieš vietinius “Varingtono " 
aikštelėje. Benas Merilas, būsimas Roiso tėvas, sako: Aha, bet 
nesitikėkite lengvai laimėti tik todėl, kad esate iš Niujorko. Vaiki- 
nai nusijuokia; merginos taip pat. 

Tolėliau du berniukai mėto grubų namų darbo kamuolį. Už jų 
apie mažylius plepa jaunos mamytės, susispietusios į savo grupe- 
lę. Kombinezonuoti vyrai aptarinėja orus ir derlių, politiką ir 
derlių, mokesčius ir derlių. Ant pilko akmens, kurį taip gerai pa- 
žįstu, sėdi mokytojas iš Jungtinės mokyklos ir kantriai aiškina pa- 
moką paniurusiam berniukui, kurio mintys visai kitur. Atrodo, 
kad tas berniukas užaugęs bus Badžio Dželisono tėvas. .. - saugo- 
kis piršto, prisimenu aš. 

Palei Gatvę sustoję žvejai, laimikis geras. Ežeras pilnas eše- 
rių, upėtakių ir lydekų. Dailininkas - dar vienas vasarotojas, 
sprendžiant pagal pretenzingą beretę ir kombinezoną, - pasista- 
tęs molbertą tapo kalnus, pagarbiai stebimas dviejų damų. Nuki- 
kena mergaitės, kuždėdamosios apie berniukus, drabužius bei 
mokyklą. Čia gražu ir ramu. Devoras teisus sakydamas, jog šito 
pasaulio niekad nepažinojau. Čia 

- Gražu, - pasistengiau grįžti į realybę. - Taip, matau. Kur su- 
ki? 

- Suku? - Devoro nuostaba kėlė juoką. - Ji manė galinti vaikš- 
tinėti kaip ir visi, štai kur suku! Manė, kad gali vaikštinėti kaip 
baltoji mergina! Ji, su dideliais dantimis, dideliais papais ir kek- 
šės žvilgsniu. Tarėsi esanti kažkokia ypatinga, bet mes jai paro- 
dėme jos vietą. Norėjo, kad užleisčiau jai kelią, išdrįso paliesti 
mane savo purvinomis rankomis ir pastumti. Bet nieko, mes iš- 
mokėm ją gražių manierų. Ar ne, vaikinai? 

Jie pritariamai suniurzgė, bet man pasirodė, jog kai kuriems - 
jaunajam Hariui Osteriui, pavyzdžiui, - pasidarė bloga. 

- Parodėm jai jos vietą, - tęsė Devoras. - Paaiškinome, jog ji 
tėra sumauta 

nigerė. Jis vis kartojo šitą žodį miškuose tą 1901 metų vasa- 
rą, vasarą, kai Sara ir “Red Tops" atvažiavo palinksminti šitą 
kraštą savo muzika. Ji su broliu ir visa nigerių šeima buvo pa- 
kviesti į “Varingtoną"' groti vasarotojams; buvo šeriami austrėm 
ir girdomi šampanu... taip tvirtina Džaredas Devoras atsidavu- 
siems savo pasekėjams, kremtantiems motinų įdėtą prėską užkan- 
dį: duoną su mėsa ir sūdytais agurkais. Nė vienas iš jų nėra ve- 
dęs, nors Orenas Pyblas jau susižadėjo. 

Bet ne jos šlovė erzina Džaredą Devorą. Ir ne faktas, kad ji 
buvo “Varingtone", jo akių nekliudo faktas, kad ji su broliu sė- 
dėjo už vieno stalo su baltaisiais, ėmė duoną iš to paties dubens 
juodais savo pirštais. Juk “Varingtone" gyvena žemumiečiai, sa- 
ko Devoras nuščiuvusiai ir dėmesingai savo auditorijai, o jam te- 
ko girdėti, kad Niujorke ir Čikagoje baltosios moterys kartais net 
dulkinasi su nigeriais. 

Negali būti! nervingai apsidairo Haris Osteris, lyg tikėdama- 
sis pamatyti baltąsias moteris, išėjusias iš miško čia, ties Bovi Ri- 
džu. Jokia baltoji nesikruš su nigeriu! Perlenki! 

Devoras meta į jį žvilgsnį, suprask: Kai būsi mano metų... Be 
to, jam nerūpi, kas vyksta Niujorke ar Čikagoje; per karą atsižiū- 
rėjo žemumiečių... ir, patikėkit, jis kovėsi ten ne todėl, kad išva- 
duotų tuos prakeiktus vergus. Džaredo Lanseloto Devoro supra- 
timu, vergai gali smirsti medvilnės plantacijose amžinai. Ne, jis 
kovėsi, kad pamokytų tuos šunsnukius į pietus nuo Meisono ir 
Diksono, jog nevalia pasitraukti iš žaidimo vien todėl, kad tau 
nepatinka kai kurios taisyklės. Jis ėjo nudrėksti šašo nuo senio 
Džonio Rebo nosies. Bandė palikti Jungtines Amerikos Valstijas! 
Dangau! 

Ne, vergai jam nerūpi, nerūpi medvilnės plantacijos ir nige- 
riai, plyšaujantys šlykščias dainas bei šlamščiantys aistres 
(Džaredas visuomet taip pašaipiai vadino austres) už savo ne- 
švankybes. Jam nusispjaut, kol jie būna savo vietoje ir jam ne- 
kliudo. 

Bet ji daro kitaip. Ta užsispyrusi kalė neklauso. Ji buvo įspė- 
ta nelįsti į Gatvę, bet nepaklūsta. Vis tiek eina, slankioja su savo 
balta suknia, lyg po ja būtų baltoji, kartais tempiasi sūnų, kuris 
turi afrikietišką vardą ir nepažįsta savo tėvo - matyt, šis praleido 
naktį su jo motina kokioje nors Alabamos šieno kupetoje, o ji da- 
bar tamposi tos nakties vaisių kaip beždžionę. Ji vaikšto Gatve, 
tartum turėtų teisę, nors su ja niekas nesikalba... 

- Tai netiesa, ar ne? - paklausiau Devoro. - Kaip tik tai labiau- 
siai siutino senį? Visi šnekėjosi su ja. Ji mokėjo patraukti - gal- 
būt savo juoku. Vyrai su ja aptardavo derlių, moterys rodė savo 
mažylius. Dar daugiau, leisdavo paimti ant rankų, o Sara savo 
kvatojimu pralinksmindavo ir juos. Mergaitės prašė jos patarimų, 
kaip elgtis su berniukais. Berniukai... tie tik spoksojo. Bet kaip 
spoksojo, a? Išvertę akis, spėju net, jog su ja mintyse eidavo į 
nuošalią vietelę išsitrėkšti saujon. . 

Devoras žiūri piktai. Jis sensta man bematant, raukšlės gilėja, 
jis virsta seniu, įstūmusiu mane į ežerą, nes išdrįsau pereiti jam 
skersai kelią. Ir sendamas jis pradeda blankti. 

- Štai ko Džaredas nekentė, taip? Kad jie nenusisuka, neatgrę- 
žia nugarų. Ji vaikščiojo Gatve, ir niekas nesielgė su ja kaip su 
nigere. Jie laikė ją savo kaimyne. 

Buvau transe, giliau nei bet kada anksčiau, tenai, kur it pože- 
minė upė srūva miestelio pasąmonė. Galėjau gerti jos vandens, 
kol buvau tenai, pripildyti burną ir gerklę metalu atsiduodančio 
šalto vandens. 

Visą tą vasarą Devoras nuteikinėjo savo medkirčius. Jie buvo 
ne tik jo komanda; jie buvo jo berniukai: Fredas, Haris, Benas, 

Orenas, Džordžas Armbrasteris ir Dreiperis Finis, kuris kitą vasa- 
rą nusisuks sprandą girtas nerdamas į Idso karjerą. Tik kad tas 
nelaimingas atsitikimas baisiai primena savižudybę. Dreiperis Fi- 
nis ištisai pylė nuo 1901-ųjų liepos iki 1902-ųjų rugpjūčio, nes tik 
taip pajėgdavo užmigti. Tik taip galėdavo pamiršti ranką, kyšan- 
čią iš vandens ir gniaužančią pirštus, kol apimdavo noras rėkti: 
Ar ji kada liausis, ar liausis! 

Visą vasarą Džaredas Devoras kišo jiems į galvą nigerę kalę 
ir užsispyrusią šliundrą. Visą vasarą kalbėjo apie jų, kaip vyrų, 
atsakomybę, pareigą bendruomenės moralei, kad jie turi matyti 
tai, ko kiti nemato, 1r daryti tai, ko kiti nesiims. 

Atėjo rugpjūčio sekmadienio popietė, metas, kai Gatvėje 
smarkiai sumažėdavo praeivių. Vėliau, apie penktą, žmonių vėl 
pagausės, prieš šešias bulvaras bus sausakimšas. Bet trečią čia 
būdavo tyku. Metodistai Harlove susirinkę pagiedoti; rinktinė 
“Varingtono" kompanija susėdo kirsti kepto viščiuko ar kumpio; 
miestelio šeimynos ėmėsi sekmadienio pietų. Papietavusieji atgu- 
lė pokaičio miego. Sara mėgo šitą ramų metą. Dievino. Didžiąją 
gyvenimo dalį ji praleido paskubomis sukaltose scenose ir prirū- 
kytose užeigose, plėšydama gerklę, kad prarėktų netašytus gir- 
tuoklius raudonais veidais, ir nors mėgo linksmybes bei netikėtu- 
mus, tyloje ir ramybėje jautėsi gerai. Mėgo tokius pasivaikščio- 
jimus. Pagaliau juk ji nejaunėja; ji turi vaiką, kuris netrukus iš- 
augs iš vaikystės. Tą sekmadienį Gatvė jai turėjo pasirodyti per 
tyli. Ji nuėjo apie mylią nuo pievos, nesutikusi nė gyvos dvasios. 
Net Kito atsiliko, pamatęs uogų aikštelę. Regis, visas miestelis 

išmirė. Ji, aišku, žino, kad "Rytų žvaigždėje" Kašvakamake 
šiandien rengiami pietūs, pati nusiuntė ten pyragą su grybais, nes 
spėjo susidraugauti su keliomis damomis iš "Rytų žvaigždės". 
Dabar visi pluša. Bet ji nežino, kad šventinama baptistų bažny- 
čia, pirmoji tikra Tėere pastatyta bažnyčia. Daug miestelėnų su- 
sirinks tenai, ir ne vien baptistų. Iš kito ežero kranto sklinda ty- 

lus metodistų giedojimas. Atstumas ir aidas nugludino kiekvieną 
išsiskiriantį balsą. 

Ji nepastebi vyrų - dauguma iš kurių visai jauni, paprastai 
drįstantys dirsčioti į ją tik akių kampeliu, - kol neprabyla vyriau- 
sias. O, juoda kekšė balta suknele ir raudonu diržu! Ar ne per 
daug spalvų pakrantei? Kas tau, kale? Nesupranti? 

Ji pasisuka į jį išsigandusi, bet neparodo to. Šiame pasaulyje 
ji pragyveno trisdešimt šešerius metus, nuo vienuolikos žino, ką 
vyras turi ir kur nori jį padėti, ir supranta, jog grupė vyrų krau- 
ju užlietomis akimis nustoja blaiviai mąstyti ir virsta ruja šunų. 
Jeigu parodysi savo išgąstį, supuls kaip žvėrys ir suplėšys. 

Be to, jie jos tykojo. Kaip kitaip paaiškinti netikėtą pasirody- 
mą? 

- Ką turėčiau suprasti, širduk? - klausia ji nesitraukdama. Kur 
visi? Kur visi galėjo dingti? Po velnių! Kitame krante metodistai 
užtraukė “Tikėk ir paklusk". 

- Kad neturi teisės vaikščioti ten, kur vaikšto balti žmonės, - 
įsikiša Haris Osteris. Mutuojantis jo balsas virsta cypsėjimu ta- 
riant paskutinį žodį, ir Sara nusijuokia. Supranta, jog tai nepro- 
tinga, bet negali susilaikyti - niekad negalėjo, kaip vyrai negali 
liautis spoksoję į jos krūtis ir užpakalį. Taip jau Dievo surėdyta. 

- Na, aš vaikštau, kur noriu, - sako ji. - Man sakė, kad čia ben- 
dras takas, ir niekas neturi teisės man uždrausti. Taip ir yra. Pa- 
rodykite man, kas išdrįs. 

- Stovi prieš tave, - vaidindamas kietą, sako Džordžas Arm- 
brasteris. 

Sara žvelgia į jį su švelnia panieka, priversdama Džordžą vi- 
duje suvirpėti. Jis nukaista. 

- Sūnau, - sako ji, - jūs pasirodėte čia, nes padorūs žmonės 
kažkur kitur. Kodėl leidiesi komanduojamas šito senio? Elkis pa- 
doriai ir leisk damai praeiti. 

Matau viską. Matau Devorui tirpstant, virstant vienomis aki- 
mis po mėlyna kepuraite (per jį matosi sudužusio plausto liku- 
čiai, priplakti prie kranto). Matau, kaip ji 

žengia tiesiai į Devorą. Jeigu ji stovės ir aušins burną, kažkas 
tikrai nutiks. Jai taip kužda nuojauta, o ji niekad neabejojo savo 
intuicija. Jeigu ji eis į kurį kitą, senis masa* puls ją iš nugaros, 
paakindamas likusius. Masa yra gaujos vedlys, nuo kurio nevalia 
nuleisti akių. Ji tai gali. Jis stiprus, pakankamai stiprus, kad pa- 
jėgtų paversti tuos vaikinus savo įrankiu, bet jis neturi jos jėgos, 
jos ryžto ir energijos. Ji savotiškai džiaugiasi šitu susidūrimu. 
Redžis įspėjo ją saugotis, nedaryti skubotų veiksmų ir neskubėti 
bičiuliautis, kol vietiniai pirmi nežengia ištiesę ranką, tačiau ji 
eina savo keliu, pasitiki tik savo jausmais. Ir štai jie: tik septyni, 
vienas didelis aligatorius. 

Aš stipresnė už tave, masa, galvoja ji, artindamasi prie jo. 
Įremia žvilgsnį į jo akis, prisiverčia jų nenuleisti. Tai Džaredas 
nuleidžia akis, jo lūpų kampas neryžtingai trukteli, jo liežuvis 
greitai kaip driežo lyžteli lūpas... ir tai gerai, bet būtų dar geriau, 
Jeigu jis atsitrauktų atgal žingsnį. Tada likusieji liks stypsoti po 
tris, ir kelias laisvas. Mieli tie metodistai, ežero paviršiumi sklin- 
da muzika. Bliovimas, kuris per kelias mylias pasidaro malonus 
ausiai. 


Kai kalbamės su Viešpačiu 
jo žodžio šviesoje, 
Kokią garbę jis skleidžia mūsų kelyje... 


Aš stipresnė už tave, širduk, sako ji mintyse, aš piktesnė už ta- 
ve, gal tu ir aligatorius, bet aš - bitė motinėlė, ir jeigu nenori būti 
sugeltas, traukis man iš kelio. 


* masa - šeimininkas (iškraipyta angl.). 

- Kalė, - iškošia jis, bet netvirtai; jau mąsto, kad šiandien ne- 
tinkama diena, kad ji turi kažką, ko jis neįtarė, kažkokie nigerių 
kerai, kuriuos pajuto tik dabar, geriau palaukti geresnės progos, 
geriau... 

Tada jis užkliūva už šaknies ar akmens (galbūt už to, po ku- 
riuo ji liks ilsėtis amžinai) ir nugriūva. Kepuraitė nuskrieja šalin, 
apnuogindama apskritą plikę viršugalvyje. Kelnių klynas plyšta. 
Ir Sara padaro lemtingą klaidą. Gal neįvertina asmeninės Džare- 
do Devoro jėgos, gal tiesiog nesusivaldo - siūlė prayra garsiai 
pirsteldama. Kad ir kaip ten būtų - ji pratrūksta juoku, kimiu, fir- 
miniu savo juoku. Ir juo pasirašo sau nuosprendį. 

Devoras veikia automatiškai. Gulėdamas spiria medkirčio ba- 
tais. Pataiko į skaudžiausią ir silpniausią vietą - gurnelius. Sara 
surinka iš skausmo lūžus kaului ir krinta, paleisdama iš rankų 
mezginiuotą skėtį. Įkvepia oro naujam riksmui, o Džaredas ne- 
sikeldamas sušunka: “Nepaleiskite jos! Neleiskite jai rėkti!" 

Benas Merilas griūva ant jos visu ūgiu, užgula šimtu devy- 
niasdešimčia svarų. Oras, kurio ji įtraukė, išeina vos girdimu 
atodūsiu. Benas, niekad nešokęs su moterimi, ką jau kalbėti apie 
gulėjimą ant jos šitaip, kaipmat susijaudina. Juokdamasis jis ima 
trintis į ją ir net nepajunta, kaip Sara nagais perdreskia veidą. 
Jam atrodo, kad virsta ištisu jardo ilgio pimpalu. Sara mėgina 
apsiversti ir išsigauti iš po jo, jis ritasi kartu, leidžia būti jai vir- 
šuje, ir apstulbsta, kai moteris skelia kakta jam į galvą. Pasipila 
kibirkštys, bet Benui aštuoniolika, pats žydėjimas, todėl nedings- 
ta nei jo sąmonė, nei erekcija. 

Orenas Pyblas juokdamasis perplešia jos suknelės nugarą. 
"Dūlė!" - sukužda jis ir krenta ant moters. Dabar jis baksnoja į 
jos užpakalį, o Benas kaip ožys perskelta kakta, iš kurios teka 
dvi kraujo srovelytės, taip pat energingai bado iš apačios. Sara 
supranta, kad jai galas, jeigu tylės. Jeigu išgirs Kito, jis pakvies 
pagalbą, ir Redžis... 

Bet nespėjus jai pamėginti, masa jau klūpo šalia ir rodo ilga- 
ašmenį peilį. “Cyptelk, ir nurėšiu nosį", - sako jis, tada ji pasi- 
duoda. Niekšai pasiguldė ją todėl, kad ne laiku susijuokė ir kad 
pasipainiojo netinkamu laiku. Dabar jų nesustabdysi, geriau, kad 
Kito nesirodytų... Maldauju, Dieve, sulaikyk jį ten, kur jis užtru- 
ko, gera buvo uogų laukymė, galėtų užtrukti ten valandą ar dau- 
giau. Jis mėgsta uogauti, o šitiems valandos neprireiks. Haris 
Osteris už plaukų atlaužia jos galvą, nuplėšia nuo peties suknelę 
ir ima čiulpti kaklą. 

Senis masa vienintelis nepuola prie jos. Masa stovi atokiau, 
dairosi į abi Gatvės puses primerktomis akimis, kaip lapinas, su- 
rijęs kelias vištų kartas ir suuodžiąs kiekvieną žabangą. “Ei, airi, 
prilaikyk vadžias, - sako jis Hariui, po to pasisuka į kitus. - 
Tempkite ją į krūmus, kvailiai. Ir toliau". 

Jie netempia. Jie negali. Baisiai trokšta ją paimti. Nutįsia su- 
griebę už rankų už pilko akmens ir nutaria, kad užteks. Sara re- 
tai meldžiasi, bet dabar kalba maldą karštai. Ji meldžia, kad pa- 
liktų ją gyvą. Kad Kito nesirodytų, kad kibirėlis negreit prisipildytų 
uogų, kad kištų į burnytę kas trečią saują. Prašo, kad pamatęs, kas 
jai nutiko, bėgtų kiek kojos neša ir tyliai pašauktų Redžį. 

- Kišk į burną, - švokščia Džordžas Armbrasteris. - Nesugal- 
vok kąsti, kale. 

Jie ima ją iš viršaus ir iš apačios, po du ar tris iš karto. Ima 
ją ten, kur galėtų pamatyti kiekvienas praeinantis, o senis masa 
stovi nuošaliau, žiūri į alsuojančius jaunus vyrus, susispietusius 
aplink ją, suklupusius nusmauktomis kelnėmis, subraižytomis į 
krūmų šakas šlaunimis, paskiau dairosi po kelią laukinėmis bud- 
riomis akimis. Neįtikėtina, bet vienas iš jų - Fredas Dynas - sako: 
"Atleiskite, ponia", kai ištuštinęs savo apkabą jaučiasi devintam 
danguje. Ir lyg netyčia sukryžiuodamas kojas įspiria jai į smakrą. 

Bet tai nesibaigia. Sperma teka jos gerkle, užlieja šaktarpį, 
kažkuris iki kraujo prakando jai kairę krūtį, ir tai dar ne galas. 

Jie jauni, kai paskutinis baigia, pirmas - o dangau! - jau pasiren- 
gęs pradėti iš naujo. Anapus ežero metodistai gieda “Palaimin- 
tas žinojimas - Jėzus mano", kai masa prieina, ji pagalvoja: 
Greitai viskas baigsis, moterie, jis paskutinis, pakentėk, ir viskas 
baigsis. Jis pasižiūri į kaulėtą raudonplaukį ir tą, kuris nevalin- 
gai markstosi ir kraipo galvą, liepia jiems stebėti taką, kol pats 
užsiims ja. 

Jis atsisega diržą, atsagsto klyną, nusmaukia apatines kelnes 
- juodas ties keliais ir purvinai geltonas ties pusiauju - ir priklau- 
pia už jos nugaros, tada ji pastebi, kad mažasis senio masos ma- 
sa suglebęs kaip gyvatė perlaužtu stuburu, ir vėl nevalingai nu- 
sikvatoja. Net ir gulėdama karštų prievartautojų drebučių klane ji 
sugeba įžiūrėti tik juokingąją pusę. 

- Užsičiaupk! - sukriokia Devoras ir įdiržusia ranka smoga jai 
į veidą, sulaužydamas skruostikaulį ir nosį. - Nustok žvengti! 

- Galgi pakiltų, jeigu prieš tave gulėtų vienas iš tavo berniu- 
kų rausvu užpakaliu, a, širduk? - paklausia Sara ir paskutinį kar- 
tą nusijuokia. 

Devoras užsimoja ranka, prisispaudęs prie nuogo jos užpaka- 
lio nukarusiu peniu, bet, nespėjus jam smogti, pasigirsta vaiko 
balsas: “Ma! Ką jie tau daro, mama? Traukitės nuo mano ma- 
mos, niekšai!" 

Ji atsisėda nepaisydama Devoro svorio, juokas nutyla, akys 
karštligiškai dairosi Kito, suranda liesą aštuonerių metų berniu- 
ką su kombinezonu, šiaudine skrybėliuke, naujutėliais batais ir 
skardiniu kibirėliu. Jo lūpos pamėlusios nuo uogų. Akyse išgąs- 
tis ir nuostaba. 

- Bėk, Kito! - suklykia ji. - Greičiau bėk... 

Galvą perskrodžia raudona ugnis, ji šlumšteli į krūmus, tolu- 
moje girdėdama masos riksmą: "Sugaukite jį. Neleiskite jam pa- 
bėgti!" 

Paskiau ji ima ristis ilgu juodu šlaitu, pasiklysta Vaiduoklių 
namo koridoriuose, kurie veda vis giliau į susipynusias gelmes, iš 
tos smengančios gelmės ji girdi jį, ji girdi savo brangiausiąjį 

rėkiant. Girdėjau vaiką rėkiant atsiklaupęs prie pilko akmens, 
pats nesuvokdamas, kaip iki čia nusigavau. Raudojau iš siaubo, 
šoko ir gailesčio. Ji pamišusi? Ką gi, nenuostabu. Nė velnio ne- 
nuostabu. Lijo smarkiai, bet apokalipsė praslinko. Kelias minutes 
spoksojau į baltas kaip žuvis plaštakas ant akmens, po to apsidai- 
riau. Devoras su sėbrais išnyko. 

Į nosį tvoskė koktus puvėsių tvaikas - fizinė ataka. Apgraibo- 
mis suradau maišelyje Romio ir Džordžo dovanotą stenokaukę, 
mediniais pirštais užsimaukšlinau ant burnos ir nosies. Atsargiai 
įkvėpiau. Geriau. Ne kažin kiek, bet dvokas nevertė iš koto, kaip 
jai norėjosi. 

- Ne! - suriko ji man už nugaros, kai įsmeigiau į žemę kastu- 
vą. Kiekvienas grybšnis vis platino angą žemėje. Gruntas čia 
minkštas, derlingas, išraizgytas plonyčių šaknelių, kurios lengvai 
skyrėsi, tinklu. 

- Ne! Nedrįsk! 

Nesigręžiosiu, neduosiu jai progos mane nustumti. Čia ji turi 
daugiau galios, gal todėl, kad viskas vyko šioje vietoje. Ar taip 
gali būti? Nežinojau, bet nesukau sau dėl to galvos. Man rūpėjo 
įvykdyti savo sumanymą. Giliau šaknys buvo tvirtesnės, pjaus- 
čiau jas daržininko peiliu. 

- Palik mane ramybėje! 

Dabar vis dėlto atsigręžiau, dirstelėjau per petį, nes jos balse 
pasigirdo nenatūralus traškėjimas. Žaliosios damos nebeliko. 
Beržas kažkaip virto Sara Tidvel: iš susiraizgiusių šakų žvelgė 
Saros veidas. Lietaus nulaižyta fizionomija susvyravo, ištirpo, 
vėl susiliejo, ištirpo, dar kartą susitelkė. Akimirką atsiskleidė vi- 
sa paslaptis, kurią čia jaučiau. Drėgnos jos akys buvo visai kaip 
žmogaus, sklidinos neapykantos ir maldavimo. 

- Aš. dar nebaigiau! - suriko ji traškančiu balsu. - Jis buvo 
bjauresnis už visus, negi nesupranti? Pats blogiausias, ir Ki turi jo 
kraujo. Nenurimsiu, kol neatkeršysiu! 

Išgirdau grėsmingą traškėjimą. Ji apsigyveno berže, pavertė jį 
savotišku fiziniu kūnu ir pasirengė išsirauti iš žemės. Ji pasieks 
mane, jeigu galės, nužudys, pasmaugs savo liaunomis šakomis, 
prikimš mane lapų, kol virsiu kalėdų papuošalu. 

- Kad ir koks pabaisa jis buvo, Kaira su tuo neturi nieko ben- 
dra, - atšoviau. - Ir tu jos negausi. 

- Ne, gausiu! - suspigo Žalioji dama. Šaknys pokšėjo vis 1a- 
biau. Nesiryžau daugiau dairytis. Tik ėmiau spėriau rausti žemes. 
- Taip, aš gausiu ją! - suriko Sara, ir jos balsas skambėjo dar ar- 
čiau. Ji ėjo manęs, nors aš atsisakiau tai matyti; tik tetrūko vaikš- 
čiojančių krūmų ar medžių. - Gausiu! Jis pasiėmė mano, aš pasi- 
imsiu jo! 

- Traukis, - ištarė kitas balsas. 

Kastuvas vos neiškrito man iš rankų. Pasisukęs išvydau sau iš 
dešinės stovinčią Džo. Ji žiūrėjo į Sarą, persikūnijusią į bepročio 
haliucinaciją - klaikų žaliai juodą pavidalą, slidinėjantį Gatve. 
Beržą ji paliko, bet kažkaip ištraukė jo gyvastį - medis stirksojo 
pajuodęs, be gyvybės ženklų. Baidyklė priminė Frankenšteino 
nuotaką, tapytą Pikaso. Joje šmėkščiojo Saros veidas. 

Pamėklė, ramiai pagalvojau aš. Ji buvo visuomet... jeigu bu- 
vau aš, buvo ir ji. 

Džo vilkėjo baltą palaidinę ir geltonas kelnes kaip savo mir- 
ties dieną. Negalėjau įžiūrėti pro ją ežero kaip pro Devorą ir jo 
kompaniją; ji įsikūnijo visiškai. Supratau, kaip jai tai pavyko, nes 
mano kaukolėje atsirado pažįstamas sekimo jausmas. 

- Nešdinkis, kale! - suurzgė Sara-baidyklė. Ji pakėlė rankas, 
kaip keldavo mano košmaruose. 

- Nė nemanau, - Džo liko rami. Ji pasisuko į mane. - Greičiau, 
Maikai. Turi paskubėti. Dabar tai ne vien ji. Ji įsileido vieną iš 
Pašaliečių, o šie labai pavojingi. 

- Džo, aš myliu tave. 

- Aš tave taip pat... 

Sara suklykė ir ėmė suktis. Sumirgėjo sumišę lapai ir šakos. 
Būtybė, panėšėjusi į moterį, visiškai nusimetė kaukę. Iš tos ma- 
sės ėmė formuotis kažkas pamatinio ir nežmogiško. Tas kažkas 
šoko ant mano žmonos, spalva ir medžiaga išnyko it šniojus del- 
nu. Džo virto vaiduokliu, besikaunančiu su ją draskančiu, kapo- 
jančiu ir urzgiančiu padaru. 

- Greičiau, Maikai! - suspigo ji. - Paskubėk! 

Pasilenkiau prie duobės. 

Kastuvas atsitrenkė į kažką kieta, bet tai nebuvo grumstas, ne- 
buvo akmuo ar medis. Nugramdęs žemes, radau moliu aplipūsį 
brezentinį ryšulį. Kasiau kaip pašėlęs, kad kuo daugiau atideng- 
čiau baisaus radinio, kol man nesukliudė. Už nugaros iš įniršio 
staugė pamėklė, o mano žmona klykė iš skausmo. Sara užleido 
dalį savęs kažkokiam Pašaliečiui, kad galėtų atkeršyti. Nežinau, 
kas tai galėjo būti, ir netrokštu žinoti. Supratau tik tiek, kad Sara 
buvo jo vedlė. Ir jeigu man nepavyks pasirūpinti ja laiku... 

Įkišau rankas į duobę, nubraukiau žemes nuo seno brezento. 
Tada perskaičiau išblukusį užrašą: “Dž. M. Makurdžio lent- 
pjūvė". Žinojau, kad Makurdžiai sudegė per trisdešimt trečiųjų 
gaisrą. Kažkur mačiau liepsnojančios lentpjūvės nuotrauką. Su- 
ėmęs pirštų galiukais už medžiagos ir išleidęs šviežio dvoko ka- 
muolį, išgirdau 

Devorą. Jis gulėjo ant jos ir kriokė kaip kuilys. Praradusi 
nuovoką, Sara kažką murma kruvinomis lūpomis. Devoras žiūri 
per petį į Dreiperį Finį ir Fredą Dyną. Jie pasivijo berniūkštį ir 
atitempė atgal, bet tas plyšoja kaip skerdžiamas, riksmas gali 
prikelti mirusius. Jeigu jie girdi metodistų giesmes iš ten, bažny- 
čion susirinkusieji gali išgirsti mažąjį nigerį čia. Devoras suko- 
manduoja: “Kiškit jį į vandenį, užčiaupkit". Vos tik ištaria, it 
burtų lazdele mostelėjus ima kilti jo gaidys. 

- Kaip tai? - klausia Benas Merilas. 

- Puikiai pats žinai, - atšauna Džaredas. Jis kalba švokšda- 
mas, krutindamas klubus, siauras užpakalis šviečia saulėlydžio 
šviesoje. - Jis mus matė! Nori perrėžti jam gerklę? Visas išsikru- 
vinti? Dėl manęs prašau. Šiai. Imk mano peilį, prašom! 

- N-Ne, Džaredai! - surinka pasibaisėjęs Benas, susigūžia pa- 
matęs peilį. 

Jis jau pasirengęs. Užtruko ilgiau, tik tiek. Jis nebe vaikėzas 
kaip šitie. Bet dabar!.. Nusispjaut į jos ilgą liežuvį, įžūlų juoką, 
nusispjaut į visą miestelį. Tegu ateina visi ir žiūri, jei nori. Jis įsi- 
brauna į ją - juk to ji norėjo, to jos visos nori. Įsibrauna giliai. 
Net ir žagindamas ją nesiliauja nurodinėti. Jo užpakalis kilnoja- 
si, tik-tak kaip katino uodega. 

- Kas nors pasirūpinkit juo! Gal norite pūti keturiasdešimt 
metų Šoušenke dėl nigerio liežuvio? 

Benas čiumpa Kito Tidvelą už rankos, Orenas Pyblas stveria 
už kitos, bet prie vandens jų drąsa išgaruoja. Išprievartauti įžū- 
lią negrę, kuri išdrįso pasijuokti iš pargriuvusio Džaredo,; tai vie- 
na. Paskandinti išsigandusį vaiką kaip kačiuką baloje... visai kas 
kita. 

Jie atleidžia rankas, baimingai susižvalgo, ir Kito ištrūksta. 

- Bėk, mažyti! - šaukia Sara. - Bėk ir pašauk... - Džaredas su- 
gniaužia pirštais jos kaklą ir ima smaugti. 

Berniukas užkliūva už savo kibirėlio ir negailestingai plojasi 
ant žemės. Haris ir Dreiperis nesunkiai jį pagauna. “Ką ketini 
daryti?" - bejėgiškai klausia Dreiperis, o Haris atsako 

- Tai, ką turiu padaryti, - taip jis atsakė, o dabar privalau atlik- 
ti tai, ką privalau, nepaisant smarvės, nepaisant Saros, nepaisant 
mirusios mano žmonos aimanų. Išlupau iš žemės brezento ritinį. 
Jo galai liko surišti virvėmis, bet per centrą brezentas prairo. 

- Greičiau! - suriko Džo. - Daugiau nebegaliu jos sulaikyti! 

Pabaisa urzgė, kaukė it šuva. Išgirdau duslų driokstelėjimą: 
taip galėjo suskilti trenktos durys, Džo sudejavo. Aš stvėriau 
maišelį su pirkiniais iš “Skiepų ir daigų“. Praskėčiau, kai 

Haris - kiti pravardžiuoja jį airiu dėl morkinių plaukų - grie- 
bia spurdantį vaiką į glėbį ir šoka su juo į ežerą. Vaikas iš pas- 
kutiniųjų mėgina ištrūkti; ant vandens nusklendžia šiaudinė skry- 
bėlė. “Paimk ją!" - sušvogždžia Haris. Fredas Dynas atsiklaupęs 
sužvejoja varvančią skrybėliukę. Fredo žvilgsnis apsiblausęs, 
akys kaip imtynininko, kuris po raundo atsidurs ant žemės. Už jų 
ėmė gargti Sara Tidvel. Tas garsas persekios Dreiperį Finį iki 
paskutinio šuolio į karjerą kaip ir besigniaužanti vaiko ranka. 
Džaredas, visas permirkęs prakaitu, gniaužia pirštus, nesiliauda- 
mas joti. To prakaito vėliau nepajėgė išskalbti jokiomis priemo- 
nėmis, o kai pagalvojo, jog tai “žudiko prakaitas" - sudegino 
drabužius, kad jo atsikratytų. 

Haris Osteris norėtų visko atsikratyti ir niekad nesusitikti šitų 
vyrų, Džaredo Devoro labiausiai, kuris, mąsto jis dabar, turėtų 
būti pats ponas Šėtonas. Haris negali grįžti namo ir pažvelgti tė- 
vui į akis, kol jo košmaras nebus palaidotas. O mama! Kaip jis 
galės pakelti akis į savo mylimą mamą, Bridžetą Oster, apvalai- 
nu airiškų bruožų veidu, pasidabruotais plaukais, jaukia krūtine, 
Bridžetą, kuri visuomet mokėjo jį nuraminti, paglostyti, Bridžetą 
Oster, kuri buvo Išganyta, Nuplauta Avinėlio Krauju, Bridžetą 
Oster, kuri dabar vaišina visus pyragaičiais naujos bažnyčios pa- 
šventinimo proga surengtame piknike. Kaip jis pažvelgs į mamos 
akis, - o ši į jo, - jeigu jam teks stoti prieš teismą už moters, kad 
ir juodosios, išprievartavimą ir sumušimą. 

Todėl jis pakelia besimuistantį vaiką (Kito jam įdreskia kaklą, 
ir tą vakarą Haris pasakys mamai, kad netyčia įsibrėžė eidamas 
pro krūmą, ir leis jai pabučiuoti), tada panardina į vandenį. Kito 
„žiūri į jį pro raibuliuojantį vandenį. Haris pastebi šmėkštelint 
mažą žuvytę. Ešeriukas, pagalvoja jis. Tada susimąsto, ką turėtų 

matyti berniukas, žvelgdamas pro sidabrinę vandens sieną į vai- 
kino, kuris jo nepaleidžia, veidą, vaikino, kuris jį skandina. Pas- 
kiau nugina mintį šalin. Čia tik nigeris, ramina jis save. Tik ni- 
geris. Ne taviškis. 

Iš vandens iškyla Kito ranka, tamsiai ruda varvanti ranka. 
Haris atsitraukia, nenorėdamas, kad jam įdrėkstų, bet ranka lie- 
ka styroti. Pirštai susiriečia į kumštį. Išsiskėčia. Susigniaužia. At- 
signiaužia. Vaikas liaujasi rangytis, kojos nustoja judėti, akys, 
žvelgiančios į Harį, apsiblausia, bet tie pirštai vis gniaužosi ir 
gniaužosi. Dreiperis Finis stovi ant kranto ir verkia, įsitikinęs, 
jog dabar tai tikrai kas nors pasirodys Gatvėje ir pamatys, ką jie 
padarė. Išvys šiurpų nusikaltimą, kuris dar nėra baigtas. Būk tik- 
ras, kad nuodėmė iškils į paviršių, taip sakoma Gerojoje Knygo- 
je. Būk tikras. Jis prasižioja sušukti Hariui, kad baigtų, kad gal 
dar ne per vėlu, iškelk jį, leisk jam gyventi, bet gerklė surakinta. 
Už jo paskutinį atodūsį išleidžia Sara. Priešais Finį gniaužosi jos 
sūnaus ranka. Dreiperis pagalvoja: Negi tai niekad nesibaigs, ne- 
gi nesibaigs? Ir, lyg atsakydama į maldavimą, ranka sulinksta, 
pirštai ima gniaužtis į kumštį ir sustingsta. Akimirką ranka susvy- 
ruoja ir tada 

šniojau kumščiu sau į kaktą, kad išvaikyčiau tuos vaiduoklius. 
Už nugaros šlamėjo krūmai: Džo ir ta būtybė toliau galynėjosi. 
Įkišau rankas į brezento plyšį ir praskėčiau į šalis nelyginant chi- 
rurgas žaizdą. Medžiaga plyšo per visą ilgį. 

Viduje gulėjo tai, kas iš jų liko: dvi pageltusios kaukolės, su- 
siglaudusios kaktomis it intymiai kuždėtųsi, nublukęs raudonas 
moteriškas diržas, drabužių skutai ir... kaulų krūva. Dvi krūtinės 
ląstos - didelė ir maža. Dvi poros kojų - trumpa ir ilga. Saros ir 
Kito Tidvelų, užkastų prie ežero veik prieš šimtą metų, palaikai. 

Didesnioji kaukolė pasisuko. Įrėmė žvilgsnį į mane iš tuščių 
akiduobių. Dantys barkštelėjo, lyg norėdami įkąsti, neramiai su- 
judėjo kaulai, it gyvatės galva pakilo diržo sagtis. 

- Maikai! - suklykė Džo. - Greičiau, greičiau! 

Praplėšiau maišelį ir ištraukiau plastmasinį buteliuką. Lye stil- 
le, toks buvo užrašas ant šaldytuvo; dar vienas žodžių žaismas*. 
Dar viena žinutė, perduota už nieko neįtariančio kalėjimo prižiū- 
rėtojo nugaros. Sara Tidvel - grėsminga būtybė, bet ji neįvertino 
Džo... ir neįvertino telepatinio ryšio tarp tų, kurie ilgai ir darniai 
išgyvena kartu. Nuvažiavau į “Skiepus ir daigus", nupirkau bute- 
liuką šarmo ir dabar atkimšęs ėmiau pilti ant Saros ir jos sūnaus. 

Pasigirdo šnypštimas, it atidarius alaus ar gazuoto vaisvande- 
nio butelį. Sutirpo sagtis. Kaulai pabalo ir sutrupėjo it cukriniai 
(sapnavau meksikiečių vaikus, Mirusiųjų dieną valgančius griau- 
čių pavidalo ledinukus). Kai šarmas pripildė ertmę, kurioje ka- 
daise gyveno Saros protas, išskirtinis talentas ir kvatojanti siela, 
akiduobės išplatėjo. Atrodė, tarsi kaukolė nustebtų, po to nu- 
liūstų. 

Atitrūko žandikaulis, išbiro dantys. 

Kaukolė įlinko. 

Ištirpo išskėsti pirštų kaulai. 

- Oh-h-h-h-h-h.... 

Nuošė pro permerktus medžius vėjo gūsis... tik vėjas nuščiu- 
vo prieš naują puolimą. Tai buvo neapsakomo ilgesio, širdgėlos 
ir pralaimėjimo pripažinimo atodūsis. Jame nesijautė neapykan- 
tos; neapykanta išdegė ėdiklyje, kurio įsigijau Helenos Oster 
krautuvėlėje. Saros atsitraukimą palydėjo paukščio skundas, su- 
grąžinęs mane visam laikui iš transo į realybę. Svirduliuodamas 
atsistojau, apsisukau ir pažvelgiau į Gatvę. 

Džo tebestovėjo tenai, bet pro neryškią figūrą jau galėjau ma- 
tyti ežerą bei per kalnus lipančius naujus audros debesis. Kažkas 
šmėkštelėjo už jos - tikriausiai paukštis skubėjo susirasti naują 
prieglobstį, bet gerai neįžiūrėjau. Norėjau regėti Džo, Džo, kuri 


* Pasen. angl. /ye - šarmas. 

dievaži kaip toli nuėjo ir iškentė, kad galėtų man padėti. Ji atro- 
dė išsekinta, sudaužyta ir kažkaip susitraukusi. To kito padaro - 
Pašaliečio - neliko. Ant pajuodusių lapų krūvos stovinti Džo at- 
sigręžė ir nusišypsojo. 

- Džo! Mes padarėm tai! 

Jos lūpos sujudėjo. Girdėjau balsą, bet jis buvo per tylus, kad 
suprasčiau žodžius. Stovėjo čia pat, tačiau, regis, šaukė per platų 
kanjoną. Tačiau vis tiek ją supratau. Perskaičiau iš lūpų, jeigu rei- 
kia racionalaus paaiškinimo, perskaičiau mintis - jei reikia ro- 
mantikos. Pasiliksiu prie pastarojo varianto. Suprantate, santuoka 
taip pat yra transas. Transas. 

- Ką gi. Tai gerai, tiesa? 

Pažvelgiau į praskleistą brezento ritinį, kuriame liko tik neaiš- 
ki masė. Įkvėpiau ir užsikosėjau, nepadėjo nė stenokaukė. Bet 
trenkė ne dūlėsiais - šarmu. Kai vėl pakėliau akis į žmoną, ją vos 
beįžiūrėjau. 

- Džo, palauk! 

- Negaliu padėti. Negaliu likti. 

Žodžiai iš kitos žvaigždžių sistemos, vos įžiūrimi lūpose. Li- 
ko tik Džo akys pavakario prietemoje, akys, sukurtos iš ežero už 
jų. 

- Paskubėk... 

Ji išnyko. Nuslidinėjau iki vietos, kur ji stovėjo, sugavau ran- 
komis tuščią orą. Kaip kvailai turėjau atrodyti permirkęs iki pas- 
kutinio siūlgalio, su veidą dengiančia stenokauke, mėginantis ap- 
sikabinti pilką orą. 

Dvilktelėjo “Red" kvepalais... ir liko tik drėgnos žemės kva- 
pas bei šarmo dvokas. Bent jau trūnėsių nesijaučia, vargu ar jis iš 
tikro buvo... 

Kas tada? Kas? Arba viskas tikra, arba niekas. Jeigu viską iš- 
sigalvojau, man nuvažiavo stogas ir pats metas į mėlynąjį Džuni- 
per Hilo sparną. Pažvelgiau į kaulų maišą, kurį išlupau iš drėgnos 

žemės it pūliuojantį dantį. Iš plyšio vingiavo dūmų srovelytė. Ža- 
lioji dama virto Juodąja dama - stypsojo juoda kaip nudžiūvusi 
pušies šaka, rodžiusi kryptį. 

Negaliu padėti... negaliu likti... paskubėk. 

Ką padėti? Kokios pagalbos man dar reikia? Juk viskas baig- 
ta, tiesa? Sara dingo, siela iškeliauja paskui kaulus, labanakt, da- 
mos, Dievas užtikrins, kad ji ilsėtųsi ramybėje. 

Tačiau ore pleveno dvokiantis siaubas, panašus į puvėsių kva- 
pą atkapsčius žemę, ir mano galvoje lyg egzotiško paukštelio 
giesmelė ėmė daužytis Kairos vardas: Ki-Ki, Ki-Ki, Ki-Ki. Puo- 
liau prie laiptų į kotedžą ir pusiaukelėje pradėjau bėgti, nors jau- 
čiausi išsunktas. 

Užlipęs į viršų, pasukau verandon. Namas atrodė kaip visad, 
jei neminėsim virtuvės langą išdaužusio medžio, Sara Kvatoklė 
visuomet gerai atremdavo audras, tačiau kažkas buvo ne taip. Be- 
veik galėjau užuosti... gal net užuodžiau kažką kartaus. Beproty- 
bė tikriausiai turi savo kvapą. Bet niekad nesiimčiau šio spėjimo 
tikrinti. 

Priemenėje stabtelėjau ir įsmeigiau akis į knygų krūvelę, gu- 
linčią ant grindų. Atrodė kaip bėgant nubraukta nuo lentynos ran- 
ka. Ar velkant. Mano pėdsakai. Jie buvo pradėję džiūti. Turėjo 
būti vieninteliai, nes Ki įnešiau ant rankų. Turėjo, bet nebuvo. 
Mačiau ir mažesnius, tik ne tokius mažus, kad supainiočiau su 
vaiko. 

Nulėkiau į šiaurinį miegamąjį šaukdamas mergaitę vardu, bet 
taip pat sėkmingai galėjau šaukti Sarą, Džo ar Metę. Mano lūpo- 
se Kairos vardas skambėjo kaip lavono. Antklodė tysojo ant grin- 
dų. Lovoje liko tik juodas šuniukas. Ki dingo. 


DVIDEŠIMT DEVINTAS 
SKYRIUS 


Pabandžiau susisiekti su Ki mintimis, atkurti ryšį, kuris per 
pastarąsias dvi savaites pasakydavo man, kuo ji apsirengusi, ko- 
kiame kambaryje ir ką veikia. Man, aišku, nepavyko - ryšys nu- 
trūko. 

Kreipiausi pagalbos į Džo. Ji taip pat neatsiliepė. Likau vienui 
vienas. Viešpatie, padėk man. Padėk mums abiems. Jaučiau ban- 
dančią mane parklupdyti paniką, kovojau su ja visom išgalėm. 
Reikia neprarasti sveiko proto. Jeigu neįstengsiu blaiviai mąsty- 
ti, Ki praras paskutinį šansą, jeigu toks dar liko. Nuskubėjau ko- 
ridoriumi į vestibliulį, nepaisydamas įkyraus balso, tvirtinančio, 
kad praradau Ki visiems laikams, kad ji jau nebegyva. Negalėjau 
to žinoti, kai mus siejusi gija trūko. 

Pažvelgiau į knygas, po to durų link. Antri pėdsakai vedė nuo 
jų ir grįžo atgal. Dangų perskrodė žaibas, nugriaudėjo. Vėl kilo 
vėjas. Priėjau prie durų, bet siekdamas rankenos sustojau. Kažkas 
įkliuvo tarp durų ir staktos, plonas it voratinklio gija. 

Baltas plaukas. 

Pasižiūrėjau į jį nė kiek nenustebęs. Juk turėjau žinoti, ir jei- 
gu ne nuolatinė įtampa, būčiau žinojęs. Viskas buvo juostoje, ku- 
rią davė pasiklausyti Džonas šį rytą... nors nuo to laiko, atrodė, 
praėjo šimtas metų. 

Pirma, laiko žymeklis, pažymėjęs momentą, kai Džonas padė- 
jo ragelį. Devynios keturiasdešimt, ištarė roboto balsas, o tai reiš- 
kia, jog Rodžetė skambino be dvidešimties septynios ryto... jei 
tikrai skambino iš Palm Springso. Tai įmanoma; jeigu šita aplin- 
kybė būtų toptelėjusi man važiuojant iš oro uosto pas Metę, nu- 
raminčiau save, jog visoje Kalifornijoje yra naktibaldų, kurie 
pradeda darbus dar saulei nepasirodžius virš horizonto. Bet buvo 
dar viena aplinkybė, kurios negalėjau taip lengvai paaiškinti. 

Kartą Džonas išjungė magnetofoną, nes aš, esą, ne apsidžiau- 
giau, o išbalau kaip popierius. Pasakiau jam, kad paleistų toliau, 
kad tiesiog nustebau ją išgirdęs. Kokia garso kokybė. Viešpatie, 
na ir reprodukcijos gerumas. Tačiau į advokato juostelę sureaga- 
vo būtent vyrukai iš rūsio; mano pasąmonės konspiratoriai. Bū- 
tent jos balsas išgąsdino juos ir nubalino mano veidą. Pašalinis 
ūžesys. Ūžesys, būdingas visiems Tėero skambučiams, nesvarbu, 
skambini pats ar skambina tau. 

Rodžetė Vitmor neišvyko iš TR-90. Jeigu dėl mano nenuovo- 
kos šiandien žus Ki Devor, negalėsiu gyventi ir pats. Kartojau 
Dievui tai be perstojo, šoliuodamas laiptais žemyn vėl įsišėlusio- 
je audroje. 


+ 


Tikras stebuklas, kad nenuskriejau nuo krantinės. Tenai ban- 
gos priplakė mano plausto nuolaužas, tikriausiai per skubėjimą 
būčiau pasismeigęs ir miręs lyg vampyras ant medinio mieto. Ko- 
kia maloni mintis. 

Bėgti apimtiems panikos negerai; tai panašu į nuodingojo žag- 
renio draskymą. Kai apsikabinau pušį laiptų apačioje, idant sulė- 
tinčiau savo bėgimą, buvau praradęs sugebėjimą rišliai mąstyti. 
Galvoje liko tik mintis apie Ki. 

Staiga žaibas nuskėlė tris milžiniškos eglės kamieno pėdas. 
Medis tikriausiai mena pačią Sarą ir Kito. Jeigu tuo metu būčiau 

žiūrėjęs tiesiai, veikiausiai būčiau apakęs. Net ir tris ketvirčius 
nusisukus, akyse ilgai mirgėjo šviesos stulpas. Medis sutraškėjo, 
ir virš pilko vandens pakibo žalia šakų užuolaida. Viršūnė lieps- 
nojo tarytum raganos kepurė. 

Tas pokštelėjimas it antausis suteikė mano smegenims pasku- 
tinį šansą. Susikaupiau. Kokių galų atėjau prie ežero? Kodėl man 
atrodo, kad Rodžetė atsives Kairą prie vandens, kur aš ką tik bu- 
vau, užuot nešusi Keturiasdešimt antruoju keliu? 

Nebūk kvailas. Atėjo čia, nes Gatve galima nueiti į “Varing- 
toną“, o juk tenai ji gyveno viena, privačiu lėktuvu nusiuntusi sa- 
vo boso kūną į Kaliforniją. 

Rodžetė įsmuko į namą, ko! buvau po Džo studija, nagrinėjau 
genealogijos medžio brėžinėlį. Ji būtų paėmusi Ki tada, bet su- 
kliudžiau. Parlėkiau išsigandęs, jog kažkas ne taip, kažkas nori 
pagrobti vaiką... 

Ar Rodžetė ją pažadino? Ar Ki pamatė ją ir bandė mane įspė- 
ti prieš nugrimzdama į sapną? Galbūt. Tada dar išgyvenau tran- 
są, mes su vaiku buvom susiję. Rodžetė tikrai slėpėsi mano na- 
muose, kai grįžau. Gal net lindėjo spintoje ir spoksojo į mane pro 
plyšelį. Dalis manęs irgi tai žinojo. Kažkas jautė ją, jautė buvimą 
kažko, kas nebuvo Sara. 

Paskiau vėl išėjau. Griebiau maišelį iš gėlių parduotuvės ir nu- 
sileidau čia. Pasukau dešinėn, į šiaurę, prie beržo, akmens, kaulų 
maišo. Padariau tai, ką turėjau padaryti, o tuo tarpu Rodžetė nu- 
sinešė Kairą laiptais, praėjo man už nugaros ir dingo Gatvės kai- 
rėje. Nuskubėjo į “Varingtoną". Man sugniaužė pilvą pagalvojus, 
jog tikriausiai girdėjau Ki... ar net mačiau. Tas paukštuko pypte- 
lėjimas buvo visai ne paukščio. Ki atsibudo, pamatė mane, - gal- 
būt ir Džo, - mėgino pašaukti. Bet, teleidusi cyptelėti, Rodžetė 
užspaudė burną. 

Kada tai įvyko? Atrodė, jog be galo seniai, nors taip negalėjo 
būti; ne daugiau penkių minučių. Bet vaiką nuskandinti ilgai ne- 

trunka. Atkakliai beldėsi Kito kylančios ir besigniaužančios ran- 
kos vaizdas, nuvijau jį. Taip pat prisiverčiau susitvardyti ir nepul- 
ti galvotrūkčiais į “Varingtoną". Tada jau tikrai būsiu siaubo va- 
lioje. 

Po žmonos mirties dar niekad taip smarkiai nesiilgėjau Džo. 
Bet ji išnyko, neliko nė pėdsako. Neturėdamas į ką atsiremti, pa- 
sukau į pietinį medžiais užverstos Gatvės galą, apeidinėdamas, 
kur galėjau, išgriuvusius medžius, praropodamas pro apačią, 0 
jeigu nebuvo kitos išeities - ropščiausi per viršų. Eidamas sukal- 
bėjau visas maldas, kurias mokėjau, bet nė viena nepajėgė nuvy- 
ti Rodžetės Vitmor veido. Rėkiančio, negailestingo veido. 

Prisimenu, mąsčiau, jog tai “Vaiduoklių namų" versija. Miš- 
kas knibždėjo piktų jėgų: pirmo audros puolimo metu išrauti me- 
džiai, neatlaikę vėjo ir liūties, virto kaip papuolė. Atrodė, jog gi- 
rią trypia milžino kojos. Galėjau nesirūpinti dėl savo paties žings- 
nių. Praeidamas Bačeldersų sodybą, tą apskritą statinį ant uolos, 
it ant pakojo riogsančią kepurę, pamačiau, jog visas stogas kaip 
peiliu nurėžtas. 

Už pusmylio nuo Saros, ant tako, radau vieną baltą Kairos 
kaspiną. Pakėliau jį galvodamas, kad rausvas jo kraštelis prime- 
na kraują. Susikišęs jį kišenėn, traukiau toliau. | 

Po penkių minučių priėjau seną apkerpėjusią pušį, užtvėrusią 
kelią; su šaknimis ją dar jungė nuoplaišų rankos, o karūną teliūs- 
kavo ežero bangos. Galėjau nesunkiai praropoti po apačia, o kai 
atsiklaupiau, pastebėjau kitų kelių žymes, pamažu prisipildančias 
vandens. Ir dar kai ką - antrą kaspiną. Įsikišau prie pirmojo. 

Po pušimi išgirdau kito medžio traškėjimą, visai netoliese. Jį 
palydėjo riksmas - ne skausmo ar baimės, o piktas ir nustebęs. Ir 
per vėjo bei lietaus šniokštimą išgirdau Rodžetės balsą: Grįžk! 
Neik tenai, tai pavojinga! 

Vikriai nusirangiau po pušimi, nejausdamas nugarą rėžiančios 
šakos, pašokau ant kojų ir nulėkiau taku. Pasitaikančius mažus 
medelius peršokdavau nelėtindamas žingsnio, po stambesniais 
praropodavau, nepaisydamas, kad pasismeigsiu ir susidraskysiu. 
Be paliovos trankėsi perkūnija. Plykstelėjo akinantis žaibas, ir jo 
šviesoje išvydau pilką gremėzdą. Tąkart, kai pirmą kartą susiti- 
kau su Rodžete, mačiau tik kraštelį klubo, tačiau dabar miškas 
suplyšo it nudriskęs skuduras ir dar negreit atgaus savo didybę. 
Užpakalinė “Varingtono" dalis buvo gerokai apgadinta poros iš- 
virtusių medžių: jie liko sukryžiuoti kaip peilis ir šakutė. 

Audrą perrėkė spigus nuo išgąsčio Ki balselis: 

- Eik is šia! Man tavęs nereikia, baltoji senele! Eik is šia! - 
šiurpu buvo girdėti taip persigandusią Ki, bet apsidžiaugiau, jog 
ji gyva. 

Keturiasdešimt pėdų nuo ten, kur mane sustingti privertė Ro- 
džetės balsas, skersai kelio riogsojo dar vienas medis. Rodžetė 
stovėjo kitoje jo pusėje, ištiesusi ranką Kairai. Nuo rankos kap- 
sėjo kraujas, bet to nepastebėjau. Mano akys susirado mergytę. 

Gatvę ir “Saulėlydžio barą" jungė ilga - mažiausiai septynias- 
dešimties, o gal net viso šimto pėdų - prieplauka. Pakankamai il- 
ga, kad pasivaikščiojimas su vaikinu ar meilužiu ilgam išliktų at- 
mintyje. Audra jos nenuplėšė, bet ir nepasigailėjo - susuko it kas- 
piną. Prisiminiau vaikystėje matytą filmą, kuriame uraganas šok- 
dino pakabinamą tiltą, - dabar taip atrodė prieplauka į barą. Ji 
vilnijo talžoma bangų ir dejavo senais sąnariais tartum medinis 
akordeonas. Anksčiau čia buvo turėklas, kad gerai pasivaišinę 
svečiai saugiai pasiektų krantą, tačiau jis buvo dingęs. Kaira sto- 
vėjo to netvirto, siūbuojančio statinio vidury. Pastebėjau mažiau- 
siai tris juoduojančias ertmes tarp jos ir kranto - vietos, kur išlū- 
žo lentos. Po prieplauka į tuščias metalines statines taktą mušė 
vanduo. Kelios iš jų atitrūko nuo inkarų ir plaukė į ežero gilumą. 

Kaira šlitiniavo ištiesusi rankas į šalis lyg lyno akrobatė. Juodi 
“Harley Davidson" marškinėliai vijosi apie keliukus. 

- Grįžk! - suriko Rodžetė. Ploni plaukai plaikstėsi, vėjas plėšė 
juodą brizgantį lietpaltį. Ji buvo ištiesusi abi rankas, ne tik kruvi- 
nąją. Spėjau, kad Ki jai įkando. 

- Ne, baltoji senele! - Ki energingai papurtė galvą, o man no- 
rėjosi sušukti, jog labai neatsargu, mažule, šitaip purtyti galvą, 
labai neatsargu. Ji susverdėjo, viena rankutė švystelėjo į dangų, 
kita - į vandenį, ir tą akimirką priminė staigų posūkį darantį lėk- 
tuvą. Jeigu tuo metu prieplauka būtų sumaniusi panirti, mergaitė 
atsidurtų vandenyje. Bet vaikas atgavo pusiausvyrą, nors ir slidi- 
nėjo basomis kojomis ant šlapių lentų. - Traukis, baltoji senele, 
as nenoriu pas tave! Eik... pamiegoti, atrodai pavargusi! 

Ki manęs nematė; jos dėmesį buvo prikausčiusi baltoji sene- 
lė. Ši manęs taip pat nepastebėjo. Kritau ant pilvo ir ėmiau 
šliaužti, remdamasis sudraskytais delnais. Griaustinis nusirito 
virš ežero lyg didžiulė raudonmedžio statinė, kalnai atkartojo ai- 
dą. Kai vėl pakilau ant kelių, Rodžetė artinosi prie prieplaukos. 
Vos tik ji žengdavo žingsnį į priekį, Kaira svirduliuodama pasi- 
traukdavo atgal. Rodžetė ėjo ištiesusi sveikąją ranką, ir vieną aki- 
mirką man pasirodė, jog ji taip pat ėmė kraujuoti. Tačiau tarp 
pirštų tekantis skystis buvo tamsesnis už kraują, ir kai ji prakal- 
bo girgždančiu balsu, privertusiu mano odą pašiurpti, supratau, 
jog ten tirpstantis šokoladas. 

- Pažaiskime, pupa, - kranksėjo Vitmor. - Nori pradėti pirma? 
- žingsnis prieplauka. Ki atsitraukia, susvyruoja, išsitiesia. Mano 
širdis stabtelėjo, po to vėl ėmė plakti. Trumpinau mus skiriantį 
atsumą kaip įmanydamas greičiau, bet nebėgau. Nenorėjau, kad 
senė ką nors pajustų, kol atsipeikės. Jeigu išvis atsipeikės. Man 
nusišvilpt, jeigu ir neatsigaivalios. Po galais, jei sugebėjau sutru- 
pinti Džordžo Futmano kaukolę plaktuku, tikrai galėsiu atsikraty- 
ti šitos baidyklės. Artindamasis sudėjau rankas į Vieną kumštį. 

- Ne? Nenori pradėti? Gėdiniesi? - Rodžetė kalbėjo saldžiu 
balseliu, nuo kurio man norėjosi griežti dantimis. - Gerai, aš pra- 
dėsiu. Paukščiukas! Kas rimuojasi su “paukščiukas", pupa? Šu- 
niukas ir miegiukas... tu juk buvai miegiuko karalystėje, kai at- 
ėjau ir pažadinau. Ir keliukas... ar norėtum pasėdėti ant mano ke- 
liukų, pupa? Mes vaišinsime viena kitą šokoladu kaip anksčiau... 
Papasakosiu tau naują anekdotą... 

Dar žingsnis. Ji prisiartino prie liepto krašto. Jeigu norėtų, ga- 
lėtų laidyti į vaiką akmenis, kaip mėtė į mane, kol numuštų Ki į 
ežerą. Bet nemanau, jog ji ketino taip pasielgti. Kai beprotybė 
peržengia ribą, pakliūvi į akligatvį. Rodžetė turėjo kitų planų 
Kairos atžvilgiu. 

- Ateik, Ki, pažaisk su baltąja senele, - ji vėl ištiesė sutižusį 
šokoladą. Kairos žvilgsnis paleido ją ir pagaliau pastebėjo mane. 
Papurčiau galvą, kad tylėtų, bet viskas veltui - neapsakomo pa- 
lengvėjimo išraiška nušvietė mergytės veidą. Ji suriko mano var- 
dą, o aš pastebėjau, kaip iš netikėtumo trukteli Vitmor pečiai. 

Perskriejau likusį tuziną pėdų iškėlęs kumštį kaip kuoką, bet 
lemtingu momentu slystelėjau ir, užuot trenkęs į kaktą, tik brūkš- 
telėjau per petį, nes Rodžetė laiku susirietė. Senė susverdėjo, 
pargriuvo ant vieno kelio, bet tuojau pat atsistojo. Jos akys primi- 
nė mėlynas lempas, kurios skleidė ne šviesą, o neapykantą. 

- Tu! - iškošė ji, ir iš jos burnos išslydęs žodis panėšėjo į se- 
novinį užkeikimą: Tiitftuuuu! Kaira suriko mano vardą ir mosi- 
kuodama rankytėmis stengėsi neįlėkti į vandenį. Bangos tiško ant 
prieplaukos ir ritosi per mažas jos pėdutes. 

- Laikykis, Ki! - surikau. Rodžetė pasinaudojo į vaiką nukry- 
pusiu mano dėmesiu ir apsisukusi nulėkė ant prieplaukos. Puo- 
liau įkandin, griebiau ją už plaukų, bet jie liko mano rankoje. Vi- 
si. Stovėjau ežero pakrašty su rankoje it skalpu karančiu jos plau- 
kų veltiniu. 

Rodžetė niršdama grįžtelėjo per petį, ir aš, pamatęs seną, lie- 
taus plaunamą pliką gnomą, pagalvojau: Čia jis, Devoras, Jis ne- 
mirė, kažkaip susikeitė su ta moterimi, tai ji nusižudė, jos kūnas 
grįžo į Kaliforniją lėktuvu... 

Bet kai ji nusisuko ir vėl puolė prie Ki, viską supratau. Taip, 
čia Rodžetė, ir nėra ko stebėtis jų panašumu. Liga ne tik atėmė 
jos plaukus, bet ir siaubingai pasendino. Ji atrodė septyniasde- 
šimties, nors iš tiesų negalėjo turėti šešių dešimčių metų. 

Žinau, kad daug žmonių panašiai pavadina savo vaikus, sakė 
man misis M. Jiems tai atrodo gražu. Maksui Devorui irgi taip 
atrodė, nes sūnų pavadino Rodžeriu, o dukrą - Rodžete. Gal Vit- 
mor ji tapo ir teisėtai - jaunystėje buvo ištekėjusi, tačiau, nutrau- 
kus peruką, jos kilme abejoti neteko. Moteris, skutanti šlapia 
prieplauka pribaigti Ki, buvo mergaitės teta. 

Ki ėmė paskubomis trauktis, nesisaugodama ir nežiūrėdama, 
kur stato kojas. Ji nulėks į vandenį, daugiau nebuvo kur. Bet 
prieš jai nugarmant, plyšyje, skiriančiame jas, kur vanduo išplo- 
vė kelias lentas, ūžtelėjo banga ir ėmė putodama suktis. Rodžetė 
sustojo iki kulkšnių vandenyje, aš sustojau dvylika pėdų už jos. 

Ne kartą matytas sūkurys sutvirtėjo, ir aš pažinau plačius šor- 
tus bei pigius marškinėlius. Tik “Kimarte", žinia, galima gauti 
tokių beformių palaidinukių. 

Tai buvo Metė. Pilka kaip kapas Metė, žvelgianti į Rodžetę 
pilkomis kaip kapas akimis. Rodžetė iškėlė rankas, susverdėjo, 
bandė bėgti. Tuo metu po prieplauka kliūstelėjo banga, pakėlė ją 
ir staiga nuleido. Rodžetė nugarmėjo per kraštą. Už jos, už van- 
dens pavidalo merkiančiame lietuje mačiau, kaip ant “Saulėly- 
džio baro" verandos ropščiasi Ki. Paskutinė vilnis užmetė ją ant 
saugios salelės. 

Metė žvelgė į mane, kažką kalbėjo. Ką Džo man sakė, galėjau 
suprasti, o dabar - nieko. Labai stengiausi, bet nesupratau nė Žžo- 
džio. 

- Mamyte, mamyte! 

Pavidalui neprireikė apsisukti. Atrodė, kad po ilgų šortų kraš- 
tu nieko nėra. Ji pajudėjo baro link, kur išskėtusi rankas laukė Ki. 

Kažkas įsikibo man į koją. 

Pasilenkęs pamačiau kunkuliuojančiame vandenyje skęstančią 
raganą. Į mane išsprogintos akys. Rodžetė spjaudė vandenį, jos 
ranka silpnai tiesėsi manęs link ir... gniaužėsi, gniaužėsi, gniau- 
žėsi. Priklaupiau ir sugriebiau ją. Bet senė įsitvėrė plieniniais na- 
gais ir pamėgino įsitraukti su savimi. Violetinės lūpos prasisky- 
rė, atkišdamos gelsvus kaip Saros kaukolės dantis. Prisiekiu - šį- 
kart juokėsi Rodžetė. 

Įsitempiau ir truktelėjau ją viršun iš visų jėgų. Buvau už tą bū- 
tybę sunkesnis šimtu svarų, tad ištraukiau kaip milžinišką išsigi- 
musį upėtakį. Bet senė suspigo ir suleido dantis man į riešą. 
Skausmas buvo nepakeliamas. Kilstelėjau ranką dar aukščiau ir 
krestelėjau, nenorėdamas jos užgauti, tik išsivaduoti iš tų kiaunės 
nasrų. Tuo metu prieplauką kilstelėjo antra banga. Jos kraštas su- 
smigo į Rodžetės veidą. Viena akis iššoko iš akiduobės, medžio 
atplaiša persmeigė nosį it durklas, plyšo oda ant kaktos. Ir ežeras 
įsitraukė ją gelmėn. Dar kartą žvilgtelėjau į blankų sumaitotą jos 
veidą, po to Vitmor apsivertė, juodas vinilo lietpaltis apgaubė ją 
lyg įkapės. 

Tai, ką išvydau pasisukęs į “Saulėlydžio barą," buvo dar vie- 
na proga dirstelėti po šio pasaulio oda. Tik visai nepanašią nei į 
Saros veidą Žaliojoje damoje ar urzgiantį Pašaliečio pavidalą. 
Kaira stovėjo baro verandoje tarp išvartytų staliukų. Priešais ją 
rymojo vandens stulpas, kuriame dar įžiūrėjau nykstančius mo- 
ters bruožus. Moteris klūpėjo ištiesusi rankas. 

Jos bandė apsikabinti. Ki rankutė perėjo kiaurai Metę. 

- Mamyte, negaliu tavęs apkabinti! 

Moteris iš vandens kalbėjo - mačiau jos judančias lūpas. Ki 
nenuleido nuo jos įdėmaus žvilgsnio. Po to Metė žvilgtelėjo į 
mane. Mūsų akys susitiko. Tik jos buvo iš ežero, Juodosios Žy- 
mės, kuri čia tyvuliavo šimtus metų prieš man apsigyvenant ir 
liks dar tiek pat, kai manęs nebebus. Sudėjau rankas prie lūpų, 
pabučiavau ir pasiunčiau jai oro bučinį. Skaidrios rankos pakilo, 
lyg norėdamos jį sugauti. 

- Mamyte, neiseik! - suklykė Kaira ir apglėbė rankomis figū- 
rą. Akimirksniu visa peršlapo ir atsitraukė kosėdama. Šalia mo- 
ters nebebuvo, tik vanduo veržėsi pro plyšius, norėdamas susilieti 
su ežeru, kuris minta giliais požeminiais šaltiniais iš akmens, ant 
kurio stovi Tėeras ir visas šis kraštas, plyšių. 

Atsargiai, kad pats nepaslysčiau, nušlitiniavau iki baro veran- 
dos. Paėmiau Kairą ant rankų. Ji smarkiai apsikabino purtoma 
drebulio. Girdėjau, kaip kaukši jos dantukai, o plaukai kvepia 
ežeru. 

- Metė atėjo, - ištarė ji. 

- Žinau. Aš ją mačiau. 

- Metė nuvijo baltąją senelę. 

- Mačiau ir tai. Dabar nespurdėk, Ki. Grįšime į krantą, todėl 
pasistenk nejudėti, nes abu atsidursime vandenyje. 

Ji buvo tikras auksas. Kai vėl atsidūrėme Gatvėje, pamėginau 
pastatyti ją ant žemės, bet vaikas mėšlungiškai apsikabino mano 
kaklą. Neprieštaravau. Ketinau ją nešti į “Varingtoną", bet apsi- 
galvojau. Tenai rasčiau sausų rankšluosčių, būtų kuo perrengti, 
bet bijojau aptikti ten ir mūsų laukiančią šilto vandens vonią. 
Lietus vėl po truputį rimo, ir vakarai atrodė kur kas šviesesni. 

- Ką tau sakė Metė, a? - paklausiau jos, kai grįžome Gatve. Ki 
sutikdavo nusileisti ant žemės, kai mums tekdavo pralįsti pro nu- 
virtusį medį, bet kitoje pusėje vėl pakeldavo rankutes. 

- Kad būšiau gera mergaitė ir neliūdėšiau. Bet man liūdna. 
Man labai liūdna, - ji pravirko, aš ėmiau glostyti šlapią jos gal- 
vutę. 

Kol pasiekėme laiptus, ji išsiverkė... o virš kalnų vakaruose 
įžiūrėjau giedro dangaus kraštelį. 

- Visi medziai nukrito, - apsidairiusi tarė Ki. Iš nuostabos ji 
buvo išpūtusi akis. 

- Na, ne visi, bet daug. 

Pusiaukelėje į vasamamį uždusęs sustojau. Tačiau neprašiau, 
kad Ki pastovėtų. Nenorėjau paleisti jos iš rankų, tik atgauti 
kvapą. 

- Maikai? 

- Ką, lėlyte? 

- Metė man dar kai ką sakė. 

- Ką? 

- Galiu į ausį? 

- Žinoma, jei nori. 

Ki pasilenkė, priglaudė lūputes prie ausies ir pakuždėjo. 

Aš klausiausi. Kai ji baigė, linktelėjau, pabučiavau, perkėliau 
ant kitos rankos ir nunešiau į namą. 

Ten tai nebuvo amžiaus audra, ne, bičiuli, nemanyk. Visai ne. 

Taip kalbėjo senbuviai, sėdėdami priešais didelę karo medikų 
palapinę, kuri vasarą bei rudenį virsdavo Leikvju supermarketu. 
Ant jo užvirto kitoje 68-ojo plento pusėje augusi milžinė tuopa ir 
suspaudė kaip sardinių dėžutę. Dar daugiau, šakomis užkabino 
laidus, kurie uždegė propaną iš sprogusio baliono, ir viskas nuė- 
jo šuniui ant uodegos. Palapinė puikiai tiko šiltu oru, ir Tėero 
liaudis įprato sakyti, kad eina į “trintuvę"* alaus ar duonos - to- 


* MASH - ang. Medical Army Surgical Hospital (Karo medicinos chirur- 
ginė ligoninė), mash - angl. “trinti". 

dėl, kad abiejose stogo pusėse galėjai įžiūrėti išblukusius raudo- 
nus kryžius. 

Senbuviai sėdėjo palei brezentinę sieną sulankstomose kėdu- 
tėse, mojo savo pažįstamiems, kai tie prapukšėdavo surūdijusio- 
mis geldomis (visi grynakraujai senbuviai turi “Fordus" arba “Še- 
vius“', todėl šiuo atžvilgiu neišsiskiriu). Užsimetę ant marškinėlių 
šiltus marškinius, atėjus sidro ir bulviakasio sezonui, stebėjo, 
kaip miestas atsigauna po nelaimės. Ir žiūrėdami kalbėjosi apie 
praeitos žiemos pūgą, per kurią dingo elektra, o tarp Kiterio bei 
Fort Kento buvo išvartytas milijonas medžių. Kalbėjosi apie 
1985 metų rugpjūčio ciklonus, 1927 metų uraganą su kruša. Va 
čia tai buvo audros, sako jie. Dievaži, čia tai audros. 

Aš tikiu, kad jų žodžiuose yra tiesos, nesiginčiju - beprasmiš- 
ka ginčytis su tikru senbuviu jankiu apie orą, bet man 1998 metų 
liepos 21-osios audra visuomet bus audra. Pažįstu mergytę, kuri 
mano taip pat. Ji gali sulaukti 2100 metų, pasinaudojusi medici- 
nos naujovėmis, bet, manau, Kaira Elizabeta Devor niekad nepa- 
mirš tos audros. Per kurią ežeru apsirėdžiusi pasirodė jos mirusi 
mama. 

Pirma transporto priemonė mano kieme pasirodė šeštą vakaro. 
Ir tai buvo ne Kaslo apygardos policijos automobilis, bet geltonas 
ekskavatorius su mirksinčiu geltonu švyturėliu ant kabinos vir- 
šaus, valdomas neperšlampamu “Centrinio Meino elektros" kom- 
panijos apsiaustu vilkinčio vaikino. Tačiau šalia jo sėdėjo faras, 
pats apygardos šerifas Norisas Ridžvikas. Jis prisiartino prie ma- 
no durų, pakėlęs pistoletą. 

Orų permaina, kurią žadėjo pranešėjas, pagaliau pasiekė ir 
mus, žvarbus vėjas nusivijo debesis į rytus. Bet dar valandą po 
liūties miške virto medžiai. Apie penktą prikepiau sumuštinių su 

sūriu, išviriau pomidorų sriubos... raminantis maistas, pasakytų 
Džo. Kaira valgė nenoriai, bet valgė ir išgėrė daug pieno. Apvil- 
kau ją kitais savo marškinėliais, surišau plaukus. Pasiūliau įrišti 
baltus kaspinus, bet ji ryžtingai pareikalavo gumytės. 

- Man nepatinka tie kaspinai, - pareiškė ji. Teko prisipažinti, 
jog man irgi, todėl išmečiau juos lauk. Ki, stebėjusi mane, ne- 
prieštaravo. Paskiau nuėjau prie krosnies. 

- Ką darai? - ji išmaukė antrą pieno stiklinę, nusirangė nuo kė- 
dės ir priėjo prie manęs. 

- Kuriu ugnį. Tikriausiai per tuos karščius pasidariau šalčmi- 
rys. Taip sakytų mano mama. 

Ki tylėdama žiūrėjo, kaip vieną po kito glamžau ir kišu į kros- 
nį lapus nuo stalo. Nutaręs, jog prigrūdau užtektinai, ant viršaus 
ėmiau dėti neplėšytus. 

- Kas parasyta tuose lapuose? - parūpo Kairai. 

- Nieko svarbaus. 

- Pasaka? 

- Ne visai. Panašiau... na, nežinau. Į kryžiažodį arba laišką. 

- Ilgokas laiskas, - pastebėjo ji, po to lyg pavargusi prigludo 
man prie kojos. 

- Aha, - sutikau. - Meilės laiškai dažnai būna ilgi, bet laikyti 
juos namuose nelabai gerai. 

- Kodėl? 

- Nes jie... Gali grįžti ir imti vaidentis, toptelėjo man, bet ne- 
pasakiau. - Nes jie gali apsunkinti tolimesnį gyvenimą. 

- A. 

- Be to, - pridūriau, - šitie popieriai yra kaip tie tavo kaspinai. 

- Jie tau daugiau nepatinka. 

- Taip. 

Tuomet pastebėjo dėžutę - skardinukę su DŽO NIEKUČIAI 
užrašu ant dangtelio. Ji gulėjo ant spintelės tarp svetainės ir 

kriauklės, netoli tos vietos, kur kadaise ant sienos tiksėjo kvailas 
laikrodis-katinas. Neprisimenu, kad būčiau atsinešęs dėžutę iš 
Džo studijos, bet nieko čia keista; buvau kaip nesavas. Antra ver- 
tus, ji galėjo... atkeliauti pati. Dabar aš tikiu tokiais dalykais; tu- 
riu priežasčių tikėti. 

Kairos akytės sublizgo, kaip neblizgėjo nuo tada, kai ji pakir- 
do iš pietų miego ir sužinojo, kad mirė mama. Pasistiebusi pač- 
mė dėžutę, perbraukė pirštukais auksines raides. Pagalvojau, kaip 
svarbu vaikui turėti savo skardinę dėžutę. Reikia turėti - geriau- 
siam žaisliukui, dailiausiam nėriniui ar pirmai brangenybei. Ar- 
ba mamytės nuotraukai. 

- Ji tokia... grazi, - susižavėjusi pasakė Ki. 

- Gali pasiimti ją, jeigu nieko, kad užrašyta “Džo niekučiai", 
o ne “Ki niekučiai". Joje yra dokumentų, kuriuos norėsiu perskai- 
tyti, bet galiu rasti jiems kitą vietelę. 

Vaikas pažvelgė į mane, bandydamas įsitikinti, ar nejuokauju. 

- Norėšiau, - sušnibždėjo. 

Išėmiau iš jos užrašų knygutes, užrašus, iškarpas ir padaviau 
skardinukę Ki. Ji pasimokė nuimti ir vėl užvožti dangtelį. 

- Spėk, ką į ją įsidėsiu, - paklausė. 

- Brangenybes? 

- Taip! - šūktelėjo ji ir nusišypsojo. - O kas ta Dzo, Maikai? 
Ar as ją pazįstu? Juk pazįstu, ar ne? Ji buvo saldytuvo zmogus. 

- Ji... - man šovė mintis. Pasklaidžiau pageltusius laikraščius. 
Nieko. Jau išsigandau, kad būsiu pakeliui kur nors pametęs, bet 
pastebėjau kamputį, išlindusį iš vieno bloknotėlio. Ištraukęs pa- 
daviau Ki. 

- Kas šia? 

- Atvirkščia nuotrauka. Iškelk ją prieš šviesą. 

Mergaitė padarė kaip liepta ir ilgai stebėjo. Jos rankoje įžiūrė- 
jau blyškią kaip sapnas savo žmoną su bikiniu, stovinčią ant 
plausto. 

- Čia Džo, - pasakiau. 
- Ji grazi. Dziaugiuosi, kad turiu jos dėzutę. 
- Aš taip pat, Ki, - pabučiavau ją į viršugalvį. 


+ 


Kai į duris pabeldė šerifas Ridžvikas, nutariau atidaryti iškė- 
lęs rankas. Jis atrodė įsitempęs. Situaciją sušvelnino paprastas, 
natūralus klausimas: 

- O kur dingo Alanas Pengbornas, šerife? 

- Niū Hampšyre, - atsakė Ridžvikas, šiek tiek nuleisdamas 
ginklą (po minutės įsikišo jį dėklan pats to nepajutęs). - Jiems su 
Pole puikiai sekasi. Jeigu neminėsim jos artrito. Įsivaizduoju, 
kaip bjauru, bet pasitaiko ir gerų dienų. Manau, kad galima pa- 
kęsti, jeigu liga protarpiais atsitraukia. Misteri Nunenai, noriu už- 
duoti jums daug klausimų. Suprantate, tiesa? 

- Taip. 

- Pirmas ir svarbiausias, ar vaikas pas jus? Kaira Devor? 

- Taip. 

- Kur ji? 

- Mielai parodysiu. 

Nuėjome koridoriumi į šiaurinį namo sparną ir sustojome ant 
miegamojo slenksčio. Užsitraukusi iki smakro antklodę Kaira 
kietai miegojo. Rankos gniaužė šuniuką - galėjome įžiūrėti iš vie- 
no kumštuko galo kyšančią murziną uodegytę, o iš kito - nosį. II- 
gai rymojome prie durų nešnekėdami, stebėjome prieblandoje 
miegantį vaiką. Girioje medžiai nebevirto, bet vėjas nerimo. Sa- 
ros Kvatoklės pakraigėse jis skambėjo it senovinė muzika. 


EPILOGAS 


Per Kalėdas pasnigo. Šeši padorūs minkšto kaip pudra snie- 
gelio coliai, ir Sendfordas su gatvėse kalėdines giesmes trau- 
kiančiais dainininkais priminė sceną iš filmo “Tas nuostabus 
gyvenimas". Kai trečią kartą grįžau patikrinęs, kaip laikosi Ki, 
buvo ketvirtis po pirmos, dvidešimt šeštosios naktis. Nustojo 
snigti. Pro debesų properšas dirsčiojo storas blyškus mėnulis. 

Šentes vėl praleidau su Frenku, likom paskutiniai nemiegan- 
tys. Vaikai, įskaitant Ki, miegojo kaip užmušti po kasmetinės 
maisto ir dovanų bakchanalijos. Frenkas siurbčiojo trečią škotiš- 
ko viskio stiklą. Mūsų pokalbis būtų buvęs įkaušusių vyriškių 
vogravimu, jeigu ir aš būčiau tiek išgėręs. Tačiau tą naktį vos nu- 
gėriau iš pirmos taurės. Gal ir būčiau prisilakęs, jeigu ne Kaira. 
Kai ji pas mane, paprastai apsiriboju alaus bokalu. O dabar trys 
dienos iš eilės... velnias, kemo sabe, jeigu negali praleisti Kalėdų 
su savo vaiku, kokių galų tos šventės? 

- Ar tau viskas gerai? - paklausė Frenkas, kai lyžtelėjau iš sa- 
vo stiklo. 

Išsišiepiau. Ne ar jai viskas gerai, o tau. Ką gi, niekas nesakė, 
kad Frenkas kvailas. 

- Būtum matęs mane, kai Socialinių reikalų departamentas 
leido pasilikti Ki savaitgaliui spalį. Prieš atsiguldamas lovon, 
ėjau patikrinti jos bent tuziną kartų... o ir tada nenusiraminau. 

Kėliausi, atsargiai sėlinau į miegamąjį, klausiausi jos kvėpavimo. 
Penktadienio naktį bluosto nesudėjau, šeštadienį nusnaudžiau tre- 
jetą valandų. Čia jau didelė pažanga. Bet jeigu kam nors prasitar- 
si apie tai, ką tau pasakojau, Frenkai, jeigu jie sužinos apie tą šil- 
tą vonią, kurią prileidau prieš nusibaigiant generatoriui, - galiu 
atsisveikinti su viltimi ją įsivaikinti. Man tikriausiai teks užpildy- 
ti tris formos egzempliorius, kol gausiu leidimą dalyvauti mokyk- 
los išleistuvių vakare. 

Neketinau pasakoti Frenkui apie vonią, bet vos pravėriau bur- 
ną, viskas ėmė lietis savaime. Matyt, turėjau kažkam pasipasako- 
ti, kad galėčiau ramiai gyventi toliau. Tikėjausi, kad atėjus laikui 
mano išpažintį galės išklausyti Džonas, bet jis norėjo prisiminti 
tuos įvykius tik tiek, kiek tai nelietė mūsų teisminio proceso dėl 
Kairos Elizabetos Devor įvaikinimo. 

- Aš laikysiu liežuvį už dantų, nesirūpink. Kaip juda kova dėl 
globos? 

- Vėžlio žingsniu. Jau pradėjau nekęsti Meino valstijos teismų 
sistemos ir Socialinių reikalų departamento. Kai paimi tuos biu- 
rokratus po vieną - nors prie žaizdos dėk, bet visus kartu... 

- Blogai, a? 

- Kartais jaučiuosi kaip veikėjas iš “Nykiųjų namų". Kur Di- 
kensas teigia, kad teisme laimi tik advokatai. Džonas liepia man 
kantriai laukti ir džiaugtis Viešpaties malonėmis, nes mes daro- 
me stulbinančią pažangą, atsižvelgiant į tai, kad esu pats nepati- 
kimiausias padaras: nevedęs, pusamžis, baltasis. Bet Ki po Metės 
mirties gyveno dviejose globėjų šeimose ir... 

- Negi ji neturi giminių aplinkiniuose miestuose? 

- Metės tetą. Bet ji nenorėjo girdėti apie Ki nieko, kai Metė 
buvo gyva, o dabar - dar mažiau. Ypač, kai... 

- . kai Ki niekad nepaveldės turtų. 

- Taip. 

- Vitmor melavo apie Devoro testamentą. 

- Nuo pradžios iki galo. Jis viską paliko fondui, kuris turi ska- 
tinti pasaulio kompiuterinį raštingumą. Atiduodamas pagarbą pa- 
saulio kompiuterių žiurkėms, galiu pasakyti, jog neįsivaizduoju 
šaltesnės labdaros. 

- Kaip Džonas? 

- Jį neblogai sudurstė, bet dešinės rankos niekad negalės val- 
dyti. Per plauką nemirė nuo nukraujavimo. 

Frenkas gudriai, turint galvoje, kad iš trečio viskio stiklo be- 
veik nieko neliko, nusuko kalbą nuo Ki globos ir artimų dalykų. 
Aš nėmaž nesipriešinau. Širdį spaudė pagalvojus apie ilgas die- 
nas ir dar ilgesnes naktis namuose, kur Socialinių reikalų depar- 
tamentas laiko niekam nereikalingus vaikus. Ki ne gyveno tenai, 
o egzistavo išblyškusi, tyli kaip gerai šeriamas triušis narvelyje. 
Pamačiusi mano automobilį, ji atgydavo, imdavo mojuoti ranko- 
mis ir šokinėti kaip šuniukas. Savaitgalis spalį praėjo nuostabiai 
(nepaisant paranojiško mano lakstymo kas valandą į jos kamba- 
rį), o Kalėdų atostogos - dar šauniau. Jos atkaklus noras būti su 
manimi kaip niekas kitas padėjo teisme... bet ratai sukosi lėtai. 

Galbūt pavasarį, Maikai, ramino mane Džonas. Dabar jis bu- 
vo kitoks, išbalęs ir rimtas. Mažumėlę arogantiškas šaunuolis, no- 
rėjęs susimušti kaktomis su misteriu Maksvelu Piniguočiumi, 
pradingo. Liepos dvidešimt pirmąją Džonas kai ką suprato apie 
mirtingą Žmogaus prigimtį bei idiotišką pasaulio žiaurumą. Vy- 
ras, kuriam teko išmokti sveikintis kairiąja ranka, daugiau nesi- 
domėjo vakarėliais iki žemės graibymo. Filadelfijoje jis susitiki- 
nėjo su mergina, vienos mamos draugės dukra. Nežinau, ar rim- 
tai, nes Ki dėdė Džonis apie tai tylėjo it vandens į burną prisisė- 
męs, bet kai jaunas vyras savo noru susitikinėja su vienos iš ma- 
mos draugių dukra, paprastai tai reiškia rimtus ketinimus. 

Galbūt pavasarį. Anksčiau jis kartojo kitą mantrą: vėlų rudenį 
ar žiemos pradžioje. Ką darau ne taip? paklausiau jo vieną kar- 
tą. Tai buvo kaip tik po Padėkos dienos ir eilinį sykį atmesto pra- 
šymo. 

Nieko, atsakė jis. Vienišam tėvui visuomet sunku įsivaikinti 
vaiką, o ypač, jeigu tai vienišas vyras. Jis parodė šlykštų gestą: 
įkišo smilių į nestipriai sugniaužtą kumštį. 

Tai atvira lyties diskriminacija, Džonai. 

Aha, bet ji įteisinta. Gali kaltinti kiekvieną asilą, kuris kada 
nors nusprendė, jog turi teisę nusmaukti vaikui kelnaites, jei užsi- 
geidžia. Gali kaltinti biurokratus, jei pageidauji, arba kosminius 
spindulius. Tai vyksta labai iš lėto, bet tu vis vien laimėsi. Tavo 
byla švari, kiekvienam sutiktam teisėjui ir rūpybos darbuotojui 
Ki tvirtina, jog nori būti su Maiku. Turi pakankamai pinigų nesi- 
traukti, kad ir kiek jie sukiotų uodegą, kad ir kokiomis formomis 
tave užpiltų... o svarbiausia, vaikine, turi mane. 

Turėjau dar kai ką. Tai, ką Ki pakuždėjo man į ausį sustojus 
atsipūsti ant laiptų į Sarą Kvatoklę. Niekad nepasakojau to Džo- 
nui, nepasakiau ir Frenkui. 

Metė sakė, kad dabar esu tavo mazulė, sušnibždėjo ji. Metė 
sakė, kad tu manimi pasirūpinsi. 

Aš stengiausi, - kiek man leido tie sumauti vėžliai iš Sociali- 
nių reikalų, - bet laukti buvo sunku. 

Frenkas pakėlė butelį ir pakreipė mano pusėn. Papurčiau gal- 
vą. Ki be galo mėgo lipdyti sniego senius, tad norėjau sutikti sau- 
lę ant šviežio sniego blaivia galva. 

- Frenkai, kiek tu tiki visu tuo? 

Jis įsipylė sau, po to valandėlę susimąstė. Kai pakėlė galvą, 
pamačiau šypseną veide. Ji taip priminė Džo, jog man suspaudė 
širdį. Kalbėdamas jis siurbčiojo bostonietišką brogą. 

- Žinoma, kaip pusgirtis airis, ką tik baigęs klausyti senelio is- 
torijų apie vaiduoklius Kalėdų naktį, aš tikiu viskuo, kvaila 
galva. 

Nusijuokiau, jis prisijungė. Juokėmės tyliai, kaip išmetę bur- 
nelę ir iki vėlumos užsisėdėję vyrai, kai nenori pažadinti namų. 

- Baik... pasakyk kiek? 

- Viskuo, - pakartojo jis. - Nes Džo tuo tikėjo. Ir dėl jos, - jis 
parodė galva į laiptų pusę, kad žinočiau, apie kurią jis kalba. - Ki 
nepanaši nė į vieną mano matytą mergaitę. Miela, bet jos žvilgs- 
nyje kažkas tokio. Iš pradžių maniau, jog tai mamos netektis, bet 
ne. Daugiau nei tai, tiesa? 

- Taip, - atsakiau. 

- Tavyje taip pat paliko ženklą. 

Prisiminiau tą kriokiantį padarą, kurį Džo sulaikė, ko! pyliau 
šarmą ant brezento. Pašalietį - taip žmona jį pavadino. Gerai ne- 
įsižiūrėjau, ir ačiū Dievui. Ko gero, tai didelė laimė. 

- Maikai? - Frenkas atrodė susirūpinęs. - Tu virpi. 

- Viskas gerai, - patikinau. - Tikrai. 

- Kaip dabar tas namas? - tebegyvenau Saroje Kvatoklėje. Pa- 
delsęs iki lapkričio, paskelbiau parduodąs namą Deryje. 

- Tylu. 

- Visiškai? 

Linktelėjau, nors tai nebuvo tiesa. Keletą kartų pabudau jaus- 
damasis taip, kaip minėjo Metė: kad lovoje su manim yra dar 
kažkas. Nepavojingas. Porą kartų berods užuodžiau silpną “Red" 
kvepalų aromatą. Retsykiais kelis kartus skimbteldavo Banterio 
varpelis, nors buvo visai ramu. Atrodė, jog kažkas toks pat vie- 
nišas siunčia man labų dienų. 

Frenkas dirstelėjo į laikrodį, po to kone atsiprašinėdamas - į 
mane. 

- Dar turiu kelis klausimus, neprieštarauji? 

- Jeigu negali sulaukti Pakavimo* dienos, - tariau. - Atrodo, 
negali. Klok. 

- Ką papasakojai policijai? 

- Neprireikė daug aiškintis. Užteko Futmano parodymų, Nori- 
sui Ridžvikui buvo net per akis. Futmanas prisipažino, kad jis su 
Osgudu - pastarasis vairavo tą automobilį, - įvykdė užpuolimą, 
nes Devoras pažadėjo didelius nemalonumus, jeigu jie to nepada- 
rys. Valstijos policija tarp Devoro popierių “Varingtone" rado 
pervedimo kopiją. Du milijonai į sąskaitą Didžiajame Kaimane. 
Ant kopijos Rendolfo Futmano parašas. Rendolfas - antras Džor- 
džo vardas. Misteris Futmanas dabar lankosi valstybiniame Šou- 
šenko kalėjime. 

- O kaip Rodžetė? 

- Vitmor buvo jos motinos mergautinė pavardė, bet neapsirik- 
siu sakydamas, jog jos širdis priklausė tėveliui. Ji sirgo leukemi- 
ja, kuri buvo diagnozuota 1996 metais. Jos amžiaus žmonėms 
(beje, mirė Rodžetė penkiasdešimt septynerių) ta liga mirtina, ne- 
išsikapsto du iš trijų, bet ji gydėsi chemija. Todėl ir nešiojo pe- 
ruką. 

- Kodėl ji bandė nužudyti Kairą? Nesuprantu to. Jeigu ištirpi- 
nęs kaulus nutraukei Saros Tidvel ryšius su žemišku pasauliu, 
prakeikimas turėjo... ko į mane taip spoksai? 

- Suprastum, jeigu bent kartą būtum susitikęs su Devoru, - at- 
sakiau. - Tas žmogus atsisveikindamas ir išvykdamas į saulėtą 
Kaliforniją padegė visą Tėerą. Kai nutraukiau tą peruką, pagalvo- 
jau, jog Jie kažkaip susikeitė kūnais. Po to tariau sau: O, ne, taip 
ir turi būti, čia Rodžetė, tik kažkaip nuplikusi. 


* Boxing day - gruodžio 26, kai visi apžiūri savo kalėdines dovanas. 

- Ir tu neklydai. Chemija. 

- Ir klydau sykiu. Dabar žinau apie vaiduoklius daugiau nei 
anksčiau, Frenkai. Ko gero, svarbiausia tai, ką išvysti ir pagalvo- 
ji pirmiausia... paprastai tai būna tiesa. Tądien ten buvo jis. De- 
voras. Jis grįžo. Esu įsitikinęs. Ir ne dėl Saros, ne dėl savęs. Net 
ne dėl Kairos. Viskas prasidėjo nuo Skuterio Laribio sniego 
rogių. 

Įsiviešpatavo tyla. Kelias minutes buvo taip tylu, jog tariausi 
girdįs namo alsavimą. O jį galima išgirsti, patikėkite. Jeigu įdė- 
miai klausaisi. O tai aš sugebu. 

- Viešpatie, - burbtelėjo jis pagaliau. 

- Nemanau, jog Devoras grįžo iš Kalifornijos ją nužudyti, - 
pasakiau. - Iš pradžių planas buvo ne toks. 

- Tai koks? Susipažinti su savo anūke? Pataisyti tvoras? 

- Aišku, ne. Tu vis dar nesuvoki, koks jis. 

- Tai paaiškink man. 

- Monstras. Jis grįžo ją nupirkti, bet Metė nepardavė. Tada, 
kai jį užvaldė Sara, jis ėmė rengti Ki mirtį. Spėju, kad tokio pa- 
rankaus ginklo Sara nebūtų niekur radusi. 

- Kiek ji iš viso nužudė? - paklausė Frenkas. 

- Tiksliai nežinau. Ir nelabai noriu žinoti. Sprendžiant pagal 
Džo užrašus bei iškarpas, sakyčiau, buvo kokios keturios... nu- 
kreiptos žmogžudystės, jeigu taip galima pavadinti, tarp 1901 ir 
1998 metų. Visi vaikai, visų vardai prasideda “K", visi artimi gi- 
minės žmonėms, kurie juos nužudė. 

- Dieve. 

- Nemanau, jog į čia įsipainiojęs Dievas... bet ji privertė juos 
sumokėti. 

- Tau jos gaila, tiesa? 

- Taip. Nebūčiau leidęs paliesti Ki pirštu, bet taip, tikrai gai- 
la. Ją išprievartavo ir nužudė. Jos vaiką paskandino, kai ji gulėjo 
merdėdama. Viešpatie, negi tau negaila? 

- Ko gero. Maikai, ar žinai, kas buvo tas antras berniukas? 
Tas, kuris verkdavo? Ar jis mirė nuo kraujo užkrėtimo? 

- Didžioji Džo užrašų dalis skirta šiam dalykui, nuo to ji pra- 
dėjo. Roisas Merilas gerai prisiminė tą atsitikimą. Mano name 
raudodavo Redžis Tidvelas jaunesnysis. Turėtum suprasti, jog 
prieš 1901 metų rugsėjį, kai “Red Tops" Kaslo apygardoje pasi- 
rodė paskutinį kartą, beveik visi Tėero gyventojai žinojo, kad Sa- 
ra bei jos mažylis nužudyti ir kas tai padarė. 

Tą rugpjūtį Redžis Tidvelas ne kartą lindo pas šerifą Nemiją 
Banermaną prašydamas, kad ieškotų jų pasiklydusių, po to reika- 
lavo surasti kūnus, dar vėliau - žudikus... nes, sutikęs su mintimi, 
kad jų nėra tarp gyvųjų, jis neabejojo, jog žmona ir sūnus nužu- 
dyti. 

Iš pradžių Banermanas užjautė jį. Visi užjautė. Su “Red Tops" 
komanda visi nuostabiai elgėsi, kol jie gyveno TR-90. Tai labiau- 
siai ir siutino Džaredą, todėl galima atleisti Soniui Tidvelui už 
lemtingą klaidą. 

- Kokią klaidą? 

Na, jam pasirodė, kad Marsas yra rojus, pagalvojau. Tėeras 
jiems tikriausiai priminė dausas, kol Sara ir Kito išėjo pasivaikš- 
čioti su kibirėliu uogoms ir negrįžo. Jiems turėjo atrodyti, jog pa- 
galiau rado vietelę, kur gali būti negru ir laisvai kvėpuoti. 

- Kad su jais bus elgiamasi kaip su visais, ištikus nelaimei. 
Kad parodys rūpestį, kaip prieš tą atsitikimą. Bet priešingai, - vi- 
sas miestelis stojo prieš juos. Ne todėl, kad Džaredui ir jo kom- 
panijai buvo atleista, bet skiedros lekia... 

- Gini savus, purvinus skudurus mazgoji už uždarų durų, - su- 
murmėjo Frenkas ir ištuštino taurę. 

- Aha. Prieš rugsėjo mugę Kaslo apygardoje miestelio bendri- 
ja ėmė skilti, - viskas remiantis Džo užrašais, supranti. Apie tai 
nė žodeliu neužsimenama oficialiose kronikose. 

Prieš Darbo dieną prasidėjo atviras kabinėjimasis, taip Džo 
pasakojo Roisas. Kiekvieną dieną jis darėsi vis bjauresnis, bet 
Sonio Tidvelo žmonės nenorėjo išvykti, taip ir nesužinoję, kas 
nutiko jo seseriai ir sūnėnui. Šeimos branduolys liko čia, kai kiti 
išvyko ieškoti draugiškesnės aplinkos. 

Tada kažkas pastatė spąstus. Už mylios į rytus nuo vadinamo- 
sios Tidvelo pievos buvo laukymė, joje stovėjo didelis beržinis 
kryžius. Džo turėjo jo nuotrauką studijoje. Tenai juodaodė ben- 
druomenės dalis laikė mišias, kai vietinės bažnyčios durys jiems 
buvo uždarytos. Berniukas dažnai nueidavo pasėdėti ten ir pame- 
dituoti. Kažkas paliko sląstus ant tako, kuriuo eidavo vaikas. Pri- 
dengė lapais ir spygliais. 

- Jėzau, - atsiduso Frenkas. 

- Žabangus paspendė veikiausiai ne Džaredas ir jo berniukai 
medkirčiai - po žmogžudysčių jie nenorėjo girdėti apie Sarą ir jos 
giminę. Ir nebūtinai tai buvo jiems prijaučiančio darbas. Bėda ta, 
kad juodukai nesikraustė iš savo namelių paežerėje, kišosi ten, 
kur jiems nederėjo, šniukštinėjo. Ir kažkas pastatė tuos spąstus. 
Gal ne tiek trokšdamas nužudyti berniuką, kiek sužaloti? Palikti 
jį be kojos, luošį visam gyvenimui? Manau, jog šitiek tai jie ga- 
lėjo siekti. 

Kad ir kaip ten buvo, spąstai susirakino. Berniukas pastatė į 
juos koją... ir ilgai niekas jo nerado. Skausmas turėjo būti nepa- 
keliamas. Po to kraujo užkrėtimas. Jis mirė, Sonis pasidavė. Tu- 
rėjo galvoti apie kitus vaikus, ką jau kalbėti apie su juo likusius 
žmones. Susikrovė drabužius, gitaras ir išvyko. Dalį Džo susekė 
Šiaurės Karolinoje, kur tebegyvena jų palikuonys. O per 1933 
metų gaisrą, kurio autorius Maksas Devoras, nameliai supleškė- 
jo iki pamatų. 

- Nesuprantu, kodėl nerado Saros ir jos sūnaus kūnų, - tarė 
Frenkas. - Kiek suprantu, trūnėsių kvapas, kurį jautei, nebuvo 

fizinis pojūtis. Bet tuo metu... jeigu Gatvė buvo tokia mėgsta- 
ma... 

- Devoras neužkasė jų ten, kur aš radau. Ne iš karto. Pirmiau- 
sia jie nutempė lavonus giliau į mišką, galbūt ten, kur dabar sto- 
vi šiaurinis Saros sparnas. Uždengė krūmais, o naktį grįžo. Turė- 
jo grįžti tą pačią naktį, nes ilgiau palaukus būtų sulėkę visi miš- 
ko maitėdos. Nutįsė juos kažkur kitur ir palaidojo tame brezento 
ritinyje. Džo nežinojo tikslios vietos, bet aš spėju, jog Bovi Ri- 
dže, kur tą vasarą jie kirto daugiausia. Žinai, Bovi Ridžas - labai 
nuošali vieta. Turėjo užkasti kažkur tenai; tarkim, kad taip ir 
buvo. 

- Tada kaip... kodėl... 

- Dreiperis Finis nebuvo vienintelis, kurį ėmė persekioti nužu- 
dytųjų vaiduokliai... visiems vaidenosi, Frenkai. Visi buvo perse- 
kiojami. Galbūt tik Džaredas Devoras ne. Jis išgyveno dar dešimt 
metų ir apetitu niekad nesiskundė. Bet vaikinai sapnavo košma- 
rus, per daug gėrė, per dažnai mušėsi, ginčijosi... pastatydavo še- 
rį vos tik kam paminėjus “Red Tops“... 

- Lygiai taip pat sėkmingai galėjo nešiotis plakatus: SPIRK 
MUMS, MES KALTI, - padarė pastabą Frenkas. 

- Taip. Ir kad miestelis tyliai juos kentė, nepalengvino dalios. 
Kai Finis prigėrė karjere, tiksliau, nusiskandino karjere, Džaredo 
kompanijai kilo mintis. Kvaila, bet nieko kito jie negalėjo sumąs- 
tyti. Jie tikėjosi, kad perlaidojus kaulus ten, kur viskas įvyko, gy- 
venimas grįš į savo vėžes. 

- Ar Džaredas pritarė tam sumanymui? 

- Pasak Džo užrašų, nė vienas buvęs sėbras nuo tos dienos 
prie jo nesiartino. Jie perlaidojo kaulų maišą be senio pagalbos 
ten, kur aš jį radau. Berods 1902 metų rudenį ar žiemos pra- 
džioje. 

- Ji norėjo grįžti, ar ne? Sara. Ten, kur ji iš tikro galėtų juos 
veikti. 

- Juos ir visą miestelį. Taip. Ir Džo buvo tos nuomonės. To pa- 
kako, kad ji nebenorėtų grįžti į Tėerą, kai tai sužinojo. O ypač po 
to, kai įtarė pastojusi. Kai sugalvojom pradėti vaikelį, aš pasiū- 
liau pavadinti mergaitę Kija - kaip turėjau ją išgąsdinti! O aš net 
neįtariau! 

- - Sara tikėjosi, kad galės pasinaudoti tavimi Kairai nužudy- 
ti, jeigu Devoras išsikvėps nebaigęs darbo. Jis buvo senas, sun- 
kiai kvėpavo. Džo statė už tai, kad ją išgelbėsi. Juk taip manai, 
tiesa? 

- Taip. 

- Ir ji buvo teisi. 

- Nebūčiau vienas pajėgęs. Nuo nakties, kai sapnavau Sarą 
dainuojančią, kiekviename žingsnyje mane lydėjo Džo. Sarai ne- 
pavyko jos sulaikyti. 

- Ne, ji ne iš tų, kurios lengvai pasiduoda, - pritarė Frenkas ir 
nubraukė ašarą. - Ką žinai apie savo senelio seserį? Tą, kuri ište- 
kėjo už Osterio? 

- Bridžeta Nunen Oster. Bridė savo draugų tarpe. Klausiau 
mamos, ji prisiekinėja visais šventaisiais, kad Džo jos niekad ne- 
klausė apie Bridę, bet ji gali meluoti. Moteris buvo nuklydusi gi- 
minės avelė, tai galiu suprasti iš mamos balso, kai ištariu Bridės 
vardą. Neįsivaizduoju, kaip ji susipažino su Bentonu Osteriu. 
Tarkim, kad jis svečiavosi pas savo draugus netoli Prouts Neko ir 
užkalbino ją per jūros gėrybių šventę. Visai tikėtina. Tai atsitiko 
1884-aisiais. Jai buvo aštuoniolika, jam - dvidešimt treji. Jie pas- 
kubomis susituokė. Haris, tas, kuris nuskandino Kito Tidvelą, iš- 
vydo pasaulį po šešių mėnesių. 

- Vadinasi, ji buvo vos septyniolikos, kai jie susitiko, - tarė 
Frenkas. - Viešpatie švenčiausias. 

- Iki to laiko Bentono motina tapo labai religinga. Jo baimė, 
ką pagalvos mama sužinojusi apie tai, ką jis padarė, tik paspar- 

tino vedybas. Nori dar ko nors paklausti? Nes jau metas ant šo- 
no. 

Kelias minutes jis nieko neatsakė... jau pamaniau, kad baigta, 
bet Frenkas tarė: 

- Dar du dalykus. Neprieštarauji? 

- Manau, kad per vėlu trauktis. Ką gi? 

- Pamėklė, apie kurią pasakojai. Pašalietis. Jis neduoda man 
ramybės. 

Nieko neatsakiau. Jis man taip pat kėlė nerimą. 

- Kaip manai, ar jis gali sugrįžti? 

- Visada, - atsakiau. - Rizikuodamas, kad skambės pompastiš- 
kai, pasakysiu, jog Pašalietis visuomet sugrįžta, ar ne taip? Nes 
mes visi esame kaulų maišai. O Pašalietis... Frenkai, jam reikia 
to, kas maiše. 

Frenkas suvirškino mano mintį ir nuplovė gurkšniu škotiš- 
kojo. 

- Turi dar klausimų? 

- Taip. Ar pradėjai rašyti? 

Po kelių minučių pakilau į viršų, patikrinau Ki, išsivaliau dan- 
tis, vėl įlindau į Ki kambarį ir atsiguliau. Iš lovos matėsi mėne- 
sienos apšviestas sniegas. 

Ar pradėjai rašyti? 

Ne. Po ganėtinai ilgo esė apie praleistas vasaros atostogas, ku- 
rį kada nors parodysiu Kairai, neparašiau nė žodžio. Žinau, kad 
Haroldas nervinasi, anksčiau ar vėliau teks jam paskambinti ir 
pasakyti, ką jis ir taip įtaria: ilgai ir švariai dirbusi mašina suge- 
do. Nesulūžo, - šitus memuarus parašiau vienu atsikvėpimu, - bet 
mechanizmas nebeveikia. Bakas pilnas benzino, žvakės kibirkš- 
čiuoja, akumuliatorius pakrautas, bet variklis tyli. Užklojau jį 

brezento gabalu. Matote, gerai man tarnavo, nenoriu, kad ap- 
dulkėtų. 

Iš dalies tai susiję su Metės mirtimi. Vieną dieną man toptelė- 
jo, kad aprašiau panašią mirtį mažiausiai dviejose savo knygose, 
populiari fantastika taip pat prikišta panašių dalykų. Prieini mo- 
ralinę dilemą, kurios negali išspręsti? Tarkim, pagrindinis veikė- 
jas jaučia seksualinį potraukį daug jaunesnei moteriai. Reikia 
greito sprendimo? Nieko nėra paprasčiau. “Kai pasakojimas ima 
strigti, pakviesk žmogų su ginklu". Raimondo Čandlerio žodžiai, 
panašiai dirba ir vyriausybė. 

Žmogžudystė - šlykščiausia pornografijos rūšis, žmogžudystė 
- galėjimas daryti tai, ką noriu, pasiekęs kritinę ribą. Aš tikiu, kad 
net ir į išgalvotas žmogžudystes reikia žiūrėti rimtai; tai dar vie- 
na pamoka, gauta praėjusią vasarą. Galbūt ši mintis kilo ant ran- 
kų laikant besiveržiančią Metę, kuriai iš suskaldytos kaukolės 
veržėsi kraujas, o iškeliaujant lūpose buvo dukters vardas. Min- 
tis, kad kada nors galiu aprašyti tokią pragariškai įtikimą mirtį, 
kelia man šleikštulį. 

O gal man reikia šiek tiek daugiau laiko. 

Prisimenu, kaip sakiau Kairai, jog geriau meilės laiškų nepa- 
silikti, kad jie negrįžtų tavęs persekioti. Mane vis tiek persekio- 
ja... bet pats vaiduoklių nekviesiu, ir savo valia užverčiau svajų 
knygą. Manau, galėjau ant tų svajų užpilti šarmo, bet susilaikiau. 

Mačiau, ko nesitikėjau pamatysiąs, patyriau, ko neįtariau 
esant - ne paskutinėje vietoje yra ir mano jausmai kitame kamba- 
ryje miegančiam vaikui. Dabar ji mano mažulė, o aš jos didelis 
draugas, ir tai svarbiausia. Visa kita neverta sudilusio skatiko. 

Tomas Hardis, sakęs, jog net ir puikiausiai aprašytas romano 
veikėjas tėra kaulų maišas, pats liovėsi rašyti knygas po “Džudo 
Nepastebimojo", pačioje kūrybos viršūnėje. Kitas dvi dešimtis 
metų jis kūrė poeziją, o kai kažkas pasiteiravo, kodėl jis metė ro- 

manus, Hardis atsakė, jog, pirma, negali suprasti, kodėl taip ilgai 
prie jų sėdėjo. Dabar jam tai atrodo kvaila. Beprasmiška. Puikiai 
suprantu, ką jis turėjo galvoje. Nuo dabar iki tos akimirkos, kai 
mane prisimins Pašalietis ir nutars grįžti, turi būti kitų dalykų, 
vertų užsiimti, dalykų, reiškiančių daugiau nei tie šešėliai. Ma- 
nau, galėčiau grįžti pasiklausyti, kaip barška grandinės “Vai- 
duoklių namuose“, bet man tai neįdomu. Atsikandau baidyklių. 
Geriau pamąstysiu, ką galvojo Metė apie Bartlbį iš Melvilio ap- 
sakymo. 
Padėjau savo plunksną. Ir kol kas neketinu jos imtis. 

DAUGIAMILIJONINIS 
BESTSELERIS 


Rašylojus Maiklas Nunenas, 
po žmonos mirties išgyvenantis 
kūrybinę krizę, atvyksta į savo 
vasarnamį prie ežero ir nė nenumuno, 
kad čia aukštyn kojom apsivers 
visas jo gyvenimas, 

Čia jo laukia susitikimas su 
savo mirusios žmonos ir prieš 
diugelį metų gyvenusių žmonių 
vėlėmis, šiurpios transcendentinės 
vizijos, naujai prabudusi meilė 
ir tragiškos artimų driugų netektys; 
čių jum lemta patirti, kaip atpildas 
už protėvių nusikaltimus žiauriai 
persekioja jų palikuonis... 

